Sfântul prooroc lezechiel 
(s.v. 21 iulie / s.n. 3 august) 


Materiale despre Sfântul prooroc lezechiel: 


https://independent.academia.edu/emystea/Sf-pr-lezechiel-(21-iulie 


https://archive.org/details/QGsteaemy?query=Sf% C3 9% A2ntul+prooroc+lezechiel+ 


https://www.slideshare.net/steaemy 1/search_my_uploads?type=&new=&gq=lezechiel 


Sfântul proroc lezechiel este al treilea dintre profeții mari şi a trăit în veacul al VI- 
lea înainte de Hristos. Era fiul preotului Buzi din Arira. lezechiel a fost unul dintre 

robii Ierusalimului aduşi forţat de regele Nabucodonosor al Babilonului în anul 597 
pe malul râului Chebar din Chaldeia. Împreună cu lezechiel mai erau Daniil şi cei 
trei tineri: Anania, Azaria și Misail şi regele lehonia al Ierusalimului. După cinci 
ani de robie lezechiel a început a prooroci. Și-a împlinit misiunea profetică timp de 
22 de ani, adică până în anul 572. A fost căsătorit şi a fost proorocul evreilor duși 
în robia babilonică. Nu ştim însă când şi unde a murit. După o veche tradiţie 
iudaică ar fi fost omorât de evreii din seminția lui Gad din pricina nenorocirilor 
proorocite și a fost îngropat în țărâna lui Tur, în mormântul lui Afrazad. Cartea 
proorocului lezechiel compusă din 48 de capitole are cuvinte de asprime înspăi- 
mântătoare pentru fiii lui Israil. Aceştia ajunseseră într-o mare prăbuşire sufle- 
tească din pricina robiei în care se aflau. De asemenea, în cartea sa sunt prezente și 
douăzeci şi două de viziuni privitoare la Mântuitorul Hristos (Mesia). Viaţa proo- 
rocului lezechiel a fost scrisă de Sfântul Epifanie, episcopul Ciprului, Fericitul 
Ieronim şi alți scriitori bisericeşti. 

Evanghelia şi Apostolul zilei 


22. Şi toți Îl încuviinţau şi se mirau de cuvintele harului care ieşeau din gura 
Lui şi ziceau: Nu este, oare, Acesta fiul lui Iosif? 

23. Şi EI le-a zis: Cu adevărat Îmi veţi spune această pildă: Doctore, vindecă-te 
pe tine însuţi! Câte am auzit că S-au făcut în Capernaum, fă şi aici în patria Ta. 
24. Și le-a zis: Adevărat zic vouă că nici un prooroc nu este bine primit în patria 
sa. 

25. Și adevărat vă spun că multe văduve erau în zilele lui Ilie, în Israel, când s-a 
închis cerul trei ani şi şase luni, încât a fost foamete mare peste tot pământul. 

26. Şi la nici una dintre ele n-a fost trimis Ilie, decât la Sarepta Sidonului, la o 
femeie văduvă. 

27. Şi mulţi leproşi erau în Israel în zilele proorocului Elisei, dar nici unul dintre 
ei nu S-a curăţat, decât Neeman Sirianul. 

28. Și toţi, în sinagogă, auzind acestea, s-au umplut de mânie. 

29. Și sculându-se, L-au scos afară din cetate şi L-au dus pe sprânceana 
muntelui, pe care era zidită cetatea lor, ca să-L arunce în prăpastie; 

30. lar EI, trecând prin mijlocul lor, S-a dus. 


Apostol 


4. Și o astfel de încredere avem în Hristos faţă de Dumnezeu; 

5. Nu că de la noi înşine suntem destoinici să cugetăm ceva ca de la noi înşine, ci 
destoinicia noastră este de la Dumnezeu, 

6. Cel ce ne-a învrednicit să fim slujitori ai Noului Testament, nu ai literei, ci ai 
duhului; pentru că litera ucide, iar duhul face viu. 

7. Iar dacă Slujirea cea spre moarte, săpată în litere, pe piatră, s-a făcut întru 
slavă, încât fiii lui Israel nu puteau să-şi aţintească ochii la faţa lui Moise, din 
pricina Slavei celei trecătoare a feţei lui, 

8. Cum să nu fie mai mult întru Slavă slujirea Duhului? 

9. Căci de a avut parte de slavă slujirea care aduce osânda, cu mult mai mult 
prisoseşte în slavă slujirea dreptăţii. 

10. Şi nici măcar nu este Slăvit ceea ce era slăvit în această privinţă, faţă de slava 
cea covârşitoare. 

11. Căci dacă ce este trecător s-a săvârşit prin Slavă, cu atât mai mult ce e 
netrecător va fi în slavă. 

In această lună (iulie), ziua a douăzeci şi una - Sfântul prooroc lezechiil 
(Minei) 


Sfinții şi prea cuvioşii părinţii noştri Simeon cel nebun pentru Hristos şi loan 
împreună pustnicul, şi Sfântul prooroc lezechiil. 


La Vecernie 
La Doamne strigat-am..., Stihurile pe 6, glasul al 4-lea: 
Podobie: Dat-ai semn celor ce... 


Întru unire de cuget locuind pustiul fericiţilor, prin dumnezeieştile rugăciuni şi prin 
privirile cele prea luminate, înţelepţeşte aţi veştejit mişcările trupului, şi făcându- 
vă inima primitoare darurilor duhovniceşti, o aţi îmblânzit, Simeoane şi loane întă- 
rirea sihaştrilor. 


Cu prefacerile de nebunii ai nebunit pe înțeleptul răutăţii, fericite, arătat săvârşind 
semnele cele minunate, gonind dracii şi luminând pe cei ce erau în noaptea pă- 
catului, şi primind de la Dumnezeu nepătimire, în mijlocul tulburărilor ţi-ai păzit 
cugetul netulburat, părinte Simeoane. 


Umblând pe pământ ca un înger, şi având vieţuire cerească, te-ai arătat cumpătat la 
cuget, iertător şi iubitor de Dumnezeu şi plin de dragoste de Dumnezeu insuflate, 
smerit şi blând. Pentru aceasta Părintele cel Ceresc s-a odihnit întru tine, ca pe un 
curat sfinţindu-te pe tine fericite, Simeoane. 

Alte Stihiri ale proorocului, glasul al 8-lea: 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, cel ce dă lumii prin tine mare nulă. 


lezechiil minunate! Curăţindu-ţi mai-nainte sufletul şi trupul, de Dumnezeu feri- 
cite, prin curăția cugetului, înțelepţeşte ai văzut pe Fulgerul cel mai presus de gând, 
şi slava cea negrăită a Domnului înțelepte, ceea ce se poartă de dumnezeieştii He- 
TUviMi, ŞI se suic, şi se laudă de mulțimea gurilor. 


lezechiile de Dumnezeu primite asemănându-te lui Hristos, ai suferit osteneala da- 
toriei celei străine, cumplit certându-te, scriind mai-nainte mântuirea şi izbăvirea 
lumii, ce va să fie prin Crucea cea cinstită; de care să se împărtăşească toţi, cei ce 
acum te laudă pe tine, roagă-te, de Dumnezeu arătătorule. 


lezechiile de Dumnezeu insuflate! Primind carte din mâna Atotţiitorului, mai dulce 
decât mierea gurii, te-ai arătat sfințit arătător şi teolog de Dumnezeu văzător, şi ai 
dat înţelepciune norodului celui ce mânia pe Dumnezeu, mărite. 


Slavă Tatălui şi Fiului şi Sfântului Duh. Şi acum şi pururea şi în vecii vecilor (a 
Născătoarei de Dumnezeu) 


Bucură-te, căruţa cea cu chipul de soare a Soarelui celui neapus, ceea ce ai strălucit 
pe Soarele cel necuprins cu gândul. Bucură-te, gând care străluceşti cu luminări 
dumnezeieşti strălucirea fulgerului, care luminează marginile pământului cu lu- 
mina cea adevărată ca de aur, ceea ce eşti, prea frumoasă şi cu totul fără prihană, 
care luminezi credincioşilor lumina cea neînserată. 


A Crucii, a Născătoarei 


Văzând Preacurata pe Hristos lubitorul de oameni răstignindu-se şi cu sulița îm- 
pungându-se, plângea strigând: Ce este aceasta Fiul meu? Ce ţi-a răsplătit Ţie po- 
porul cel nemulţumitor pentru binele ce le-ai făcut lor? Şi te grăbeşti să mă faci 
fără de Fiu, prea iubite! Mă minunez Milostive de răstignirea Ta cea de bunăvoie. 


Troparul, glasul al 4-lea: Dumnezeul părinţilor noştri, care faci pururea cu noi 
după blândeţile Tale, nu depărta mila Ta de la noi; ci pentru rugăciunile lor, în pace 
îndreptează viaţa noastră. 

Slavă Tatălui şi Fiului şi Sfântului Duh, a proorocului, glasul al 2-lea 


A proorocului Tău, lezechul pomenire prăznuind, printr-însul Te rugăm, mân- 
tuieşte sufletele noastre. 


Şi acum şi pururea şi în vecii vecilor (a Născătoarei de Dumnezeu) 
La Utrenie 
Un canon din Octoih, pe 6, ale sfinților două pe 8. 


Alt Canon, al proorocului 
facere a lui Teofan 


Cântarea 1 


Irmos: Să cântăm Domnului, celui ce a povăţuit pe poporul Său prin Marea Roşie, 
cântare de biruinţă, că S-a prea slăvit. 


Mie celui ce voiesc a lăuda pe lezechiil, proorocul Tău, Doamne dă-mi har făcă- 
torule de bine şi dar duhovnicesc. 


Având înălțăni sfinţitul lezechuil, singur văzătorul celor negrăite cu slava Domnului 
se străluceşte. 


Slavă Tatălui şi Fiului şi Sfântului Duh. 


Cugetul zburdărilor celor trupeşti supunându-l şi viaţa ta îndreptându-o, te-ai ară- 
tat prooroc primitor de Dumnezeu. 


Şi acum şi pururea şi în vecii vecilor. Amin (a Născătoarei de Dumnezeu) 


Arătându-te cu totul luminat, pe prea lăudata uşă ceea ce caută spre răsărit, pe 
Fecioara o propovăduieşti, de Dumnezeu insuflate. 


Cântarea a 3-a 


Irmos: Tu eşti Întărirea... 

Răsărirea morților cea scrisă mai-nainte, ca un prooroc o vezi, mărite, omorârea 
patimilor dobândind. 


lezechiile arătătorule de Dumnezeu, făcându-se Dumnezeu milostiv zidirii Sale, 
minte dumnezeiască te-a arătat pe tine celor rătăciţi. 


Slavă Tatălui şi Fiului şi Sfântului Duh. 


Cel ce şade pe Heruvimi, fulgerul Dumnezeirii, te-a luminat pe tine mărite, ară- 
tându-se ţie grăitorule de Dumnezeu. 


Şi acum şi pururea şi în vecii vecilor. Amin (a Născătoarei de Dumnezeu) 


Țarină curată, cu ochii cei mai-nainte văzători, proorocul Tău a văzut intrarea fe- 
cioriei, cea păzită Ţie Făcătorule de bine. 


Irmosul: Tu eşti Întărirea celor ce aleargă la Tine, Doamne; Tu eşti Lumina celor 
întunecaţi şi pe Tine Te laudă duhul meu. 


Condacul proorocului, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Arătatu-te-ai prooroc lui Dumnezeu, lezechiile minunate şi întruparea Domnului 
mai-nainte tuturor ai vestit, a Mieluşelului şi Ziditorului Fiului lui Dumnezeu, care 
s-a arătat în veci. 


Sedealna cuvioşilor glasul |: 


Podobie: Mormântul Tău, Mântuitorule, ostaşi străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Lăţindu-se cu credința dumnezeieştii părinţi, au umblat dimpreună pe calea cea 
cinstită, strâmtorând toate măiestriile balaurului. Pe aceştia pe toți să-i cinstim cu 
cuget de bună credinţă, prăznuind sfințita lor pomenire, întru slava lui Hristos 
Dumnezeului nostru. 

Slavă Tatălui şi Fiului şi Sfântului Duh. 
Altă Sedealnă a proorocului, glasului 3-lea: 


Podobie: De frumuseţea fecioriei tale şi de prea luminată curăția ta Gavriil mi- 
rându-se, a strigat ție, Născătoare de Dumnezeu: Ce laudă vrednică voi aduce ţie? 
Sau cum te voi numi pe tine? Nu mă pricep şi mă minunez! Pentru aceasta, precum 
mi s-a poruncit, strig ție: Bucură-te, ceea ce eşti plină de har. 


Strălucindu-te cu Duhul cel dumnezeiesc, întruparea Cuvântului mai-nainte o ai 
limpezit, cel ce eşti mare între dumnezeieştii prooroci, lezechiile de Dumnezeu in- 
suflate. Pentru aceasta ca pe un prooroc cu sfinţenie te fericim pe tine, şi prăz-nuim 
astăzi pomenirea ta cu o întocmire strigându-ți ţie înțelepte: Roagă-te lui Hristos 
Dumnezeu, să mântuiască sufletele noastre. 


Şi acum şi pururea şi în vecii vecilor. (a Născătoarei de Dumnezeu) 

Preasfântă Fecioară nădejdea creştinilor, roagă-te neîncetat dimpreună cu cetele 
cele de sus lui Dumnezeu, pe care l-ai născut mai presus de gând şi de cuvânt, să 
ne dea nouă tuturor iertare păcatelor, şi îndreptare vieţii, celor ce cu credinţă şi cu 
dragoste te slăvesc pururea pe tine. 

A Crucii, a Născătoarei 

Mieluşeaua cea nespurcată, văzându-şi Mielul şi Păstorul mort spânzurat pe Cruce, 
tânguindu-se zicea, ca o Maică văitându-se: Cum voi suferi pogorârea Ta cea mai 
presus de cuvânt ? Fiul meu! Şi patimile cele de bunăvoie; prea bune Dumnezeule. 


Cântarea a 4-a 


Irmos: Auzit-am Doamne Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


A vedea cu uimire vedeniile cele dumnezeieşti după ce te-ai învrednicit, ai căzut cu 
faţa la pământ şi ai auzit glasul Duhului celui dumnezeiesc. 


Negrăite lucruri învățându-te, şi cu poruncile cele dumnezeieşti luminându-te, mâ- 
na Stăpânului tău şi Atotstăpânitorului peste tine a fost. 


Slavă Tatălui şi Fiului şi Sfântului Duh. 

Alesule lezechiile, cartea cea dată gurii tale din mâna Domnului, a îndulcit inima ta 
şi te-a săvârşit prooroc dumnezeiesc. 


Şi acum şi pururea şi în vecii vecilor. Amin (a Născătoarei de Dumnezeu) 


Te-a văzut pe tine Fecioară, lezechiil dumnezeiască uşă luminoasă, prin care a tre- 
cut Domnul, încuiată păzindu-o pe aceasta. 


Cântarea a 5-a 


Irmos: Mânecând strigăm ie, Doamne: mântuieşte-ne pe noi, că Tu eşti Dumne- 
zeul nostru; afară de Tine pe altul nu ştim. 


O fericite lezechule, primitorule de Dumnezeu, pe toți păcătoşii ai povăţuit prin 
cuvintele tale, a se întoarce spre pocăință. 


La toate s-a asemănat Domnului, proorocul, căci şi pentru păcatele cele străine se 
ruga. 


Slavă Tatălui şi Fiului şi Sfântului Duh. 


lezechiile proorocule, limbile ritorilor nu pot să te laude pe tine, căci cu strălucire 
cerească ai fost înfrumusețat. 


Şi acum şi pururea şi în vecii vecilor. Amin (a Născătoarei de Dumnezeu) 


Eşti uşă dumnezeiască, pe care te-a văzut lezechiil şi din care ne-a răsărit nouă dă- 
tătorul de lumină Domnul. 


Cântarea a 6-a 
Irmos: Haină luminoasă dă-mi mie... 


Proorocule minunate, învrednicitu-te-ai a vedea pe Dumnezeu, de toată arătarea 
cea materialnică curăţindu-te prea fericite. 


Făcându-te mai înalt decât trupul, prin puterea Duhului, prea cu înălţare te-ai ridi- 
cat şi te-ai arătat plin de lumina cea curată. 


Slavă Tatălui şi Fiului şi Sfântului Duh. 

Având viaţa proorocească, dând dănţuire de cântare, vezi pe Heruvimi pe Atotţii- 
torul. 


Şi acum şi pururea şi în vecii vecilor. Amin (a Născătoarei de Dumnezeu) 


Pe Maica şi Fecioara cea întru adevăr, întru închipuire o ai văzut uşă mult lumi- 
noasă, pe mijlocitoarea lui Dumnezeu şi a oamenilor. 


Irmosul: Haină luminoasă dă-mi mie, Cela ce Te îmbraci cu lumina ca şi cu o hai- 
nă, mult-milostive Hristoase Dumnezeul nostru. 


Condac, glasul 1: 
Podobie: Ceata îngerească... 


Cei ce aţi săvârşit viaţă creştineşte cu bună credinţă, vase curate Treimii arătându- 
vă, Simeoane şi loane de Dumnezeu purtători prea lăudaţi, acum cereți să trimită 
din destul curățire şi pace sufletelor noastre, părinți prea fericiți. 


Icos: Odraslele dumnezeieştii vii fund, din copilărie ați primit înţelepciunea cea 
cerească; de care lipindu-vă, de pe pământ v-aţi osebit şi la înălțime aţi alergat. Din 
flori fără materie cununi împletindu-vă, şi peste sfințitele voastre capete punându- 
le, părinților, v-aţi arătat împodobiţi. Pentru aceasta faceţi milostiv pe Dumnezeu, 
ca să-mi dea mie înţelepciune de cuvânt, ca să laud după vrednicie viaţa voastră 
slăviților, pe care o a prea mărit Hristos Dumnezeul nostru, părinți prea fericiți. 


Sinaxar 


In această lună, în ziua a douăzeci şi una, prea cuvioşii părinţii noştri Simeon 
cel ce s-a făcut nebun pentru Hristos şi loan împreună pustnicul. 


Stih: Prin osteneli trupul tău ţi-ai veştejit, 

Şi răsplătirea ostenelilor, tu cel cu numele darului, ai dobândit. 
Simeon cel nebun pentru Hristos de demult, 

Acum înţelept întru Domnul s-a făcut. 

Simeon în a douăzeci şi una zi, cu adevărat, 

Prin moarte de aici s-a mutat. 


Aceştia au fost din cetatea Edesei ce se afla în Siria, pe vremea împărăției lui lustin 
cel tânăr. Care fiind porniţi din dragoste dumnezeiască, se duseră la sfânta cetate şi 

închinându-se lemnului celui de viaţă făcător, au mers la mănăstirea Sfântului Ghe- 
rasim şi luând sfântul chip de la Sfântul Nikon, cel ce era atunci egumen, ieşiră din 
mănăstire mai-nainte de a plini cele şapte zile, ce este obicei a păzi monahii cei 
tunşi din nou, şi mergând înainte la pustiu au rămas într-însul patruzeci de ani, 
petrecând cu toată nevoinţa şi petrecerea cea grea. 


După acestea loan adică a rămas în pustiu până la sfârşit; iar fericitul Simeon se 
întoarse la sfânta cetate, şi închinându-se mormântului Domnului celui de viaţă 
purtător, s-a rugat lui Dumnezeu, ca să fie ascuns de către oameni. Şi prefăcându- 
se nebun, se duse la cetatea Emesa şi arătând multe minuni cu acea prefacere a lui, 
a răposat în Domnul. 


ŞI s-a cunoscut după moartea lui povestind oarecine de minunile lui, măcar că nu s- 
a iertat a veni la pomenire celelalte minuni ale lui, iar însă de trebuinţă este să 
spunem cea mai de pe urmă, pentru că luându-l doi oameni ca să-l îngroape, aşa 
negrijit, nescăldat, netămâiat şi neslujit cu cântări, şi ducându-l până la un loc unde 
erau oameni mulți, şi trecând cu dânsul pe lângă casa unui evreu, atunci se arătă 
moaştele sfântului, unde se duceau cu cinste şi cu pompă. Cu atâta slavoslovie, şi 
cu mulțime de oameni cântând, într-atâta cât plecându-se evreul cel mai-nainte zis, 
şi văzând că ducea pe sfântul numai doi oameni singuri, zise: Fericit eşti tu ne- 
bune, că neavând oameni să te slujească, ai luat puterile cereşti de te slujesc cu 
laude. Deci, pogorându-se şi el, îl acoperi cu mâinile lui, şi-l îngropă. Şi după câtva 
zile venind prietenul lui loan ce pustnicise cu dânsul, l-a aflat că s-a mutat către 
Domnul. Viaţa acestora caută-o mai pe larg la viețile sfinților. 


Tot în această zi, pomenirea Sfântului prooroc lezechiil. 


Stih: lezechiil şi în Cer evreieşte era vorbind, 
Adonai te văd pe tine, Domnului zicând. 


Acesta era fiul lui Vuzi, din Arira pământul părinților, şi a proorocit douăzeci de 
ani. Apucând mai-nainte de întruparea Domnului cu patru sute şaptezeci şi şapte de 
ani. lar când s-a robit evreii la Babilon, s-a dus şi el împreună cu dânşii. 


Și după ce a proorocit multe proorocii norodului iudeu, a dat şi acest prea mărit 
semn, adică: Să ia aminte la râul Babilonului cel numit Hovar, şi când vor vedea că 
se usucă, atunci să nădăjduiască că va să vină asupra Babilonului secera pustiirii; 
iar când vor vedea creşterea apei, atunci să nădăjduiască, că se vor întoarce la leru- 
salim. 

Deci acolo locuind, odată s-a adunat la dânsul mulţi evrei, fiindcă se temeau, ca nu 
cumva haldeii să se scoale asupra lor şi să-i omoare. Pentru aceasta proorocul a fă- 
cut ca sa stea apa râului, pe care trecându-o evreii de cealaltă parte au scăpat; iar 
haldeii de vreme ce au îndrăznit ca să-i gonească pe dânşii, s-au înecat în râu. 


Acesta odată prin rugăciunea sa a dat evreilor celor ce flămânzise îndestulată hrană 
de peşti; şi multora ce leşinase le-a cerut de la Dumnezeu viaţă şi mângâiere. 


Oarecând haldeii necăjind pe norodul israiletenesc, acesta a mers la începătorii lor 
şi făcând înaintea lor semne, i-a înfricoşat, şi i-a făcut să înceteze a mai supăra pe 
Israil. 


Ci de vreme ce israelitenii strigau, că am pierdut nădejdea noastră şi mai mult nu 
nădăjduim a ne libera de robie, pentru aceasta proorocul acesta cu minunea învierii 
oaselor morţilor, care a văzut în vedenie, a înduplecat pe norod, cum că este nă- 
dejde de liberarea lui Israil. 


Acesta a văzut forma Bisericii, precum a văzut-o şi Moise, şi a zis că iarăşi se va 
zidi, precum a zis şi Danul. 


Acesta a pedepsit la Babilon pe seminția lui Gaad, fiindcă aceasta a păcătuit Dom- 
nului, socotind, că păzeşte legea Domnului. Şi a făcut ca şerpii să le omoare prun- 
CI şi dobitoacele lor. 


Şi mai-nainte le-a spus că nu se va întoarce norodul lui Israil la Ierusalim, ci vor ră- 
mâne la Mideni, până când se vor părăsi de rătăcirea şi răutatea lor. Pentru aceasta 
şI seminţia aceea adică a lui Gaad, nesuferind să audă acestea, a omorât pe fericitul 
acesta prooroc, ca pe unul ce li se împotrivea în toate zilele, şi-i mustra pentru în- 
chinarea idolilor. 


Deci l-a îngropat pe el norodul lui Israil în țarina lui Tur, în mormântul lui Arfa- 
xad. Şi este mormântul acestuia peşteră îndoită; iar îndoită se zice câci este ascun- 
să, şi are înlăuntru întoarcere, care o arată pe ea a fi două peşteri. 


Deci era proorocul acesta la chipul trupului acest fel: Lungăreţ la cap, statul de mij- 
loc, uscat la faţă, şi barba avându-o deasă, lungă şi ascuțită. 


Tot în această zi, Sfinţii trei mucenici cei în Melitina, care pe pietre târâţi S-au 
săvârşit. 

Stih: Din mijlocul pietrelor, împreună vor da glas, 
După Scriptură, trei care târâţi pe pietre, morţi au rămas. 


Tot în această zi, Sfinţii mucenici lust şi Matei, care de sabie s-au săvârşit. 


Stih: Doi bărbaţi grumazii la sabie şi-au dat, 
Și pentru obştescul sfârşit, şi cununile obşteşti au luat. 


Tot în această zi, Sfântul mucenic Evghenie, care de sabie s-a săvârşit. 


Stih: Bine fie lui Evghenie pentru a sa vitejie. 
Care ca un evghenist stând i s-a tăiat grumazul de sabie. 


Tot în această zi, pomenirea Sfinţilor mucenici Teodor şi Gheorghe. 


Stih: Teodor şi Gheorghe prin nevoinţă, 
Impotriva înşelăciunii au ridicat mare semn de biruinţă. 


Tot în această zi, pomenirea Sfinţilor mucenici Teodor, Trofim şi alţi treispre- 
zece. 


Stih: Teodor şi Trofim, întru cerească sălăşluire. 
A aflat hrană şi cu Dumnezeu împrietenire, 
Având Trofim tovarăşi treisprezece bărbaţi, 
Împreună cu el nevoitori, de sabie au fost tăiaţi. 


Tot în această zi, soborul Sfântului mucenic Acachie la Eptascala, şi soborul 
Sfântului Elevtrie, aproape de Xirolof, şi soborul Preasfintei Născătoarei de 
Dumnezeu întru ale lui Armatie 

Cu ale lor sfinte rugăciuni, Doamne miluieşte-ne, şi ne mântuieşte pe noi, Amin. 
Cântarea a 7-a 

Irmos: Din Iudeea venind tinerii... 

Arătatu-te-ai Biserică însufleţită a lui Dumnezeu, o prea fericite purtătorule de 


Dumnezeu şi măsurarea Bisericii în taină te-ai învăţat, cu duhul cântând: Dumne- 
zeul părinţilor noştri, bine eşti cuvântat. 

Fund cu totul premenit întru uimire, odinioară întru cetate sfântă şi prin arătare în- 
văţându-te tainele cele dumnezeieşti, te-ai deprins a cânta: Dumnezeul părinţilor 
noştri, bine eşti cuvântat. 

Slavă Tatălui şi Fiului şi Sfântului Duh. 

Rugăciuni aduci Stăpânului, arătându-te preot al Dumnezeului Celui Preaînalt, 
vrednicule de minune şi jertfele norodului ce stă înainte şi cântă: Dumnezeul pă- 
rinților noştri, bine eşti cuvântat. 


Şi acum şi pururea şi în vecii vecilor. Amin (a Născătoarei de Dumnezeu) 


A mântui fiinţa cea omenească vrând Cuvântul cel Inalt, trecând prin uşa cea fecio- 
rească, cu trup îmbrăcat dintr-însa. Dumnezeul părinţilor noştri, bine eşti cuvântat. 


Cântarea a 8-a 
Irmos: Pe Împăratul Ceresc... 


Fiind împodobit cu sfințitul dar al proorociei, te-ai luminat cu cântări lăudând în 
veci pe Dătătorul de viaţă Hristos. 


lezechiil fiind privitor al slavei Tale, şi plecat pe genunchi, primeşte-l ca un bun 
rugător pentru lume, ca să Te cântăm pe Tine, Hristoase, întru toţi vecii. 


Binecuvântăm pe Tatăl şi pe Fiul şi pe Sfântul Duh, Dumnezeu. 


La tainele cele mai presus de minte te-ai deprins lezechiile, aprinzându-te de dorul 
cel dumnezeiesc, strigând: Pe Tine Te prea înălțăm Hristoase întru toți vecii. 


Şi acum şi pururea şi în vecii vecilor. Amin (a Născătoarei de Dumnezeu) 


De noapte mânecând lezechiil, te-a văzut pe tine Fecioară, pârâul iertării şi către 
Domnul a strigat: Pe Tine Te înălțăm în veci. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 

Pe Împăratul Ceresc, pe care Îl laudă Oştile îngereşti, lăudaţi-L şi-L prea înălțaţi 
întru toţi vecii. 


Cântarea a 9-a 

Irmos: Naşterea pururea Fecioarei... 

Tu te-ai învrednicit a vedea pe Cel ce în taină te-a învăţat cele negrăite, pe Cel 
arătat în foc şi în rug de demult lui Moise, fiind tu strălucit proorocule cu raza bu- 


nei credinţe. 


Legii puitor şi tăinuitor, şi preot te-ai arătat, şi prooroc prea înţelept, asemenea Stă- 
pânului făcându-te, şi părtaş patimilor, acum te-ai arătat moştenitor. 


Credincioşii acum având izvor curgător învăţăturile tale cele prea lăudate, şi carte 
prea sfințită, luăm neîndoită mântuire sufletelor. 


Slavă Tatălui şi Fiului şi Sfântului Duh. 
O negrăită şi dumnezeiască arătarea de lumină, întru care acum te desfătezi feri- 
cite! Şi de departe vezi întru Părintele pe Fiul, şi pe Duhul, trei Ipostasuri ale Dum- 
nezeirii. 
Şi acum şi pururea şi în vecii vecilor. Amin (a Născătoarei de Dumnezeu) 
Armă a noastră şi perete tu eşti Născătoare de Dumnezeu, apărătoare celor ce nă- 
dăjduiesc întru tine, pe tine şi acum te îndemnăm spre rugăciune, ca să ne izbăvim 
de vrăjmaşii noştri. 
Irmosul: Naşterea pururea Fecioarei, care s-a arătat mai înainte dătătorului de Le- 
ge în munte prin foc şi rug, spre mântuirea noastră, a credincioşilor, cu cântări 
neîncetat o slăvim. 

Luminânda 


Podobie: Cel ce ai împodobit Cerul... 


Un suflet purtând în două trupuri părinţilor ați avut, şi un gând întru mijlociri 
osebite, o Simeoane şi loane, pentru aceasta vă lăudăm pe voi. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei de Dumnezeu) 


Indulcirea îngerilor, bucuria scârbiților, părtinitoarea creştinilor, Fecioară Maica 
Domnului, apără-ne pe noi şi ne mântuieşte de muncile cele veşnice. 


Și cealaltă slujbă a Utreniei după rânduială şi Otpustul. 

Canon de rugăciune către Sfântul prooroc lezechiel 


Troparul Sfântului prooroc lezechiel, glasul al 2-lea: A proorocului Tău lezechiel 
pomenire, Doamne, prăznuind, printr-însul Te rugăm, mântuieşte sufletele noastre. 


facere a lui Teofan 
Cântarea 1 


Irmos: Să cântăm Domnului, celui ce a povăţuit pe poporul Său prin Marea Roşie, 
cântare de biruinţă, că S-a prea slăvit. 


Stih: Sfinte proorocule Iezechiel, roagă-te lui Dumnezeu pentru noi. 


Mie, celui ce voiesc a lăuda pe lezechiel proorocul Tău, Doamne, dă-mi har, Făcă- 
torule de bine şi dar duhovnicesc. 


Stih: Sfinte proorocule lezechiel, roagă-te lui Dumnezeu pentru noi. 


Având înălțări sfinţitul lezechiel, singur văzătorul celor negrăite, cu slava Dom- 
nului este strălucit. 


Slavă Tatălui şi Fiului şi Sfântului Duh. 

Cugetul zburdărilor celor trupeşti supunându-l şi viaţa ta îndreptând-o, te-ai arătat 
prooroc primitor de Dumnezeu. 


Şi acum şi pururea şi în vecii vecilor. Amin (a Născătoarei). 


Arătându-te cu totul luminat, pe prea lăudata uşă ceea ce căuta spre Răsărit, pe 
Fecioara, o propovăduieşti, de Dumnezeu insuflate. 


Cântarea a 3-a 
Irmos: Tu eşti Întărirea... 
Stih: Sfinte proorocule Iezechiel, roagă-te lui Dumnezeu pentru noi. 


Răsărirea morților cea scrisă mai înainte, ca un prooroc o vezi, mărite, omorârea 
patimilor dobândind. 


Stih: Sfinte proorocule Iezechiel, roagă-te lui Dumnezeu pentru noi. 


Sfinte proorocule lezechiel, arătătorule de Dumnezeu, făcându-se Dumnezeu Mi- 
lostiv zidirii Sale, minte dumnezeiască te-a arătat pe tine celor rătăciţi. 


Slavă Tatălui şi Fiului şi Sfântului Duh. 


Cel ce şade pe Heruvimi, Fulgerul Dumnezeirii, te-a luminat pe tine, mărite, ară- 
tându-Se ţie, grăitorule de Dumnezeu. 


Şi acum şi pururea şi în vecii vecilor. Amin (a Născătoarei). 


Țarină curată, cu ochii cei mai înainte văzători, proorocul Tău a văzut intrarea fe- 
cioriei, cea păzită Ţie, Făcătorule de bine. 


Irmosul: Tu eşti Întărirea celor ce aleargă la Tine, Doamne; Tu eşti Lumina celor 
întunecaţi şi pe Tine Te laudă duhul meu. 


Cântarea a 4-a 


Irmos: Auzit-am Doamne Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 

Stih: Sfinte proorocule Iezechiel, roagă-te lui Dumnezeu pentru noi. 


După ce te-ai învrednicit a vedea cu uimire vedeniile cele dumnezeieşti, ai căzut 
cu faţa la pământ şi ai auzit glasul Duhului cel dumnezeiesc. 


Stih: Sfinte proorocule lezechiel, roagă-te lui Dumnezeu pentru noi. 


Negrăite lucruri învățându-te şi cu poruncile cele dumnezeieşti luminându-te, mâna 
Stăpânului şi Atotstăpânitorului tău peste tine a fost. 


Slavă Tatălui şi Fiului şi Sfântului Duh. 


Alesule prooroc lezechiel, cartea cea dată gurii tale din mâna Domnului a îndulcit 
inima ta şi te-a săvârşit prooroc dumnezeiesc. 


Şi acum şi pururea şi în vecii vecilor. Amin (a Născătoarei). 


Te-a văzut pe tine, Fecioară, proorocul lezechiel dumnezeiască uşă luminoasă, prin 
care a trecut Domnul, încuiată păzind-o pe aceasta. 


Cântarea a 5-a 


Irmos: Mânecând strigăm Ţie, Doamne: mântuieşte-ne pe noi, că Tu eşti Dumne- 
zeul nostru; afară de Tine pe altul nu ştim. 


Stih: Sfinte proorocule Iezechiel, roagă-te lui Dumnezeu pentru noi. 


O, fericite proorocule lezechiel, primitorule de Dumnezeu, pe toţi păcătoşii ai po- 
văţuit prin cuvintele tale a se întoarce spre pocăință. 


Stih: Sfinte proorocule Iezechiel, roagă-te lui Dumnezeu pentru noi. 


La toate s-au asemănat Domnului proorocul, căci şi pentru păcatele cele străine s-a 
rugat. 


Slavă Tatălui şi Fiului şi Sfântului Duh. 


lezechiel proorocule, limbile ritorilor nu pot să te laude pe tine, căci cu strălucire 
cerească ai fost înfrumusețat. 

Şi acum şi pururea şi în vecii vecilor. Amin (a Născătoarei). 


Eşti uşa dumnezeiască, pe care te-a văzut proorocul lezechiel şi din care ne-a 
răsărit nouă Dătătorul de lumină, Domnul. 


Cântarea a 6-a 
Irmos: Haină luminoasă dă-mi mie... 
Stih: Sfinte proorocule Iezechiel, roagă-te lui Dumnezeu pentru noi. 


Proorocule minunate, învrednicitu-te-ai a vedea pe Dumnezeu, de toată arătarea 
cea materialnică curăţindu-te, prea fericite. 


Stih: Sfinte proorocule Iezechiel, roagă-te lui Dumnezeu pentru noi. 


Făcându-te mai înalt decât trupul, prin puterea Duhului, cu înălţare te-ai ridicat şi 
te-ai arătat plin de lumina cea curată. 


Slavă Tatălui şi Fiului şi Sfântului Duh. 


Având viaţă proorocească, dând dănţuire de cântare, vezi pe Heruvimi şi pe Atot- 
țitorul. 


Şi acum şi pururea şi în vecii vecilor. Amin (a Născătoarei). 


Pe Maica şi Fecioara cea întru adevăr, pe mijlocitoarea lui Dumnezeu şi a oa- 
menilor, în închipuire o ai văzut uşă mult luminoasă. 


Irmosul: Haină luminoasă dă-mi mie Cel ce Te îmbraci cu lumina ca şi cu o hai- 
nă, Mult Milostive Hristoase, Dumnezeul nostru. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Arătatu-te-ai prooroc lui Dumnezeu, lezechiel minunate şi mai înainte tuturor ai 
vestit Intruparea Domnului, a Mielului şi Ziditorului, Fiului lui Dumnezeu, care S- 
a arătat în veci. 

Cântarea a 7-a 

Irmos: Din Iudeea venind tinerii... 

Stih: Sfinte proorocule Iezechiel, roagă-te lui Dumnezeu pentru noi. 
Arătatu-te-ai biserică însufleţită a lui Dumnezeu, o, prea fericite purtătorule de 
Dumnezeu şi măsurarea Bisericii în taină ai fost învăţat, cu duhul cântând: Dum- 
nezeul părinţilor noştri, bine eşti cuvântat. 

Stih: Sfinte proorocule Iezechiel, roagă-te lui Dumnezeu pentru noi. 

Fiind cu totul primenit întru uimire odinioară în cetatea sfântă şi prin arătare fiind 
învăţat tainele cele dumnezeieşti, te-ai deprins a cânta: Dumnezeul părinților 
noştri, bine eşti cuvântat. 

Slavă Tatălui şi Fiului şi Sfântului Duh. 

Arătându-te preot al Dumnezeului Celui Preaînalt, vrednicule de minune, aduci 
Stăpânului rugăciuni şi jertfe pentru poporul ce stă înainte şi cântă: Dumnezeul 
părinţilor noştri, bine eşti cuvântat. 

Şi acum şi pururea şi în vecii vecilor. Amin (a Născătoarei). 

A mântui ființa cea omenească vrând Cuvântul cel Înalt, a trecut prin uşa cea 
feciorească, cu trup îmbrăcat dintr-însa, Dumnezeul părinţilor noştri, bine eşti cu- 
vântat. 

Cântarea a 8-a 

Irmos: Pe Împăratul Ceresc... 


Stih: Sfinte proorocule lezechiel, roagă-te lui Dumnezeu pentru noi. 


Fiind împodobit cu sfințitul dar al proorociei, te-ai luminat cu cântări lăudând în 
veci pe Dătătorul de viaţă, Hristos. 


Stih: Sfinte proorocule Iezechiel, roagă-te lui Dumnezeu pentru noi. 


kkkhkkrhkkrhkhkkhkhkhkikhkkhkhkikhkikikyik 


Xp Xe Xe e e Xe XP e e Xe Xe XP e e e e 2 De De e e e e e e e e 2 e e e Xe XX 


kkkkkkhkhkkhkhkkhkhkhkhkhkhkhkikikhkikir ki 


Xp XP Xp e Xe XP XP e e Xe Xe XP e e Xe Xe Xe e e e Xe Xe e e e Xe Xe Xe e e eX eX 


Proorocul lezechiel fiind privitor al slavei Tale şi plecat pe genunchi, primeşte-l ca 
un bun rugător pentru lume; ca să Te cântăm pe Tine, Hristoase, întru toţi vecii. 


Binecuvântăm pe Tatăl şi pe Fiul şi pe Sfântul Duh, Dumnezeu. 

La tainele cele mai presus de minte te-ai deprins, proorocule lezechiel, aprinzându- 
te de dorul cel dumnezeiesc, cântând: pe Tine Te prea înălțăm, Hristoase, întru toți 
Vecil. 

Şi acum şi pururea şi în vecii vecilor. Amin (a Născătoarei). 


De noapte mânecând, proorocul lezechiel te-a văzut pe tine Fecioară, pârâul iertării 
şi către Domnul a grăit: pe Tine Te înălţăm în veci. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Pe Împăratul Ceresc, pe care Îl laudă Oştile îngereşti, lăudaţi-L şi-L prea înălțaţi 
întru toţi vecii. 


Cântarea a 9-a 

Irmos: Naşterea pururea Fecioarei... 

Stih: Sfinte proorocule Iezechiel, roagă-te lui Dumnezeu pentru noi. 

Tu te-ai învrednicit a vedea, prin Cel ce în taină te-a învăţat cele negrăite, pe Cel 
arătat în foc şi în rug de demult lui Moise, fiind tu strălucit, proorocule, cu raza 
dreptei credințe. 


Stih: Sfinte proorocule Iezechiel, roagă-te lui Dumnezeu pentru noi. 


Legii dătător şi tăinuitor şi preot te-ai arătat şi prooroc prea înţelept, asemenea 
Stăpânului făcându-te şi părtaş patimilor, acum te-ai arătat moştenitor. 


Stih: Sfinte proorocule Iezechiel, roagă-te lui Dumnezeu pentru noi. 

Credincioşii acum, având izvor curgător învăţăturile tale cele prea lăudate şi carte 
prea sfințită, luăm neîndoită mântuire sufletelor. 


Slavă Tatălui şi Fiului şi Sfântului Duh. 


O, negrăită şi dumnezeiască arătare de lumină, în care acum te desfătezi, fericite! 
ŞI de departe vezi în Părintele pe Fiul şi pe Duhul, Trei Ipostasuri ale Dumnezeirii. 


Şi acum şi pururea şi în vecii vecilor. Amin (a Născătoarei). 


Armă a noastră şi zid tu eşti, Născătoare de Dumnezeu, apărătoare celor ce nădă- 
jduiesc întru tine. Pe tine şi acum te îndemnăm spre rugăciune, ca să ne izbăvim de 
vrăjmaşii noştri. 


Irmosul: Naşterea pururea Fecioarei, care s-a arătat mai înainte dătătorului de 
Lege în munte prin foc şi rug, spre mântuirea noastră, a credincioşilor, cu cântări 
neîncetat o slăvim. 


Sedelna, glasul al 3-lea. Podobie: De frumuseţea fecioriei tale şi de prea luminată 
curăția ta Gavriil mirându-se, a strigat ţie, Născătoare de Dumnezeu: Ce laudă 
vrednică voi aduce ție? Sau cum te voi numi pe tine? Nu mă pricep şi mă minunez! 
Pentru aceasta, precum mi s-a poruncit, strig ție: Bucură-te, ceea ce eşti plină de 
har. 


Strălucindu-te cu Duhul cel dumnezeiesc, Întruparea Cuvântului mai înainte o ai 
limpezit, cel ce eşti mare între dumnezeieştii prooroci, lezechiel, de Dumnezeu 
insuflate. Pentru aceasta, ca pe un prooroc cu sfinţenie te fericim pe tine şi 
prăznuim astăzi pomenirea ta, împreună grăind ţie, înțelepte: roagă-te lui Hristos 
Dumnezeu să mântuiască sufletele noastre. 


Sedelna Preasfintei Născătoare de Dumnezeu, glasul al 3-lea. Podobie: De fru- 
museţea fecioriei tale şi de prea luminată curăția ta Gavriil mirându-se, a strigat ţie, 
Născătoare de Dumnezeu: Ce laudă vrednică voi aduce ţie? Sau cum te voi numi 
pe tine? Nu mă pricep şi mă minunez! Pentru aceasta, precum mi s-a poruncit, strig 
ție: Bucură-te, ceea ce eşti plină de har. 


Preasfântă Fecioară, nădejdea creştinilor, roagă-te neîncetat împreună cu Cete- 
le cele de sus lui Dumnezeu, pe care L-ai născut mai presus de gând şi de cu- 
vânt, să ne dea nouă tuturor iertare de păcate şi îndreptare vieţii, celor ce, cu 
credinţă şi cu dragoste, te slăvim pururea pe tine. 

Sedelna Sfintei Cruci şi a Preasfintei Născătoare de Dumnezeu, glasul al 3-lea. 


Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 
ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


Mieluşeaua cea neîntinată văzându-şi Mielul şi Păstorul mort spânzurat pe Cruce, 
tânguindu-se zicea, ca o maică, văitându-se: cum voi suferi pogorârea Ta cea mai 
presus de cuvânt, Fiul meu? Şi patimile cele de bunăvoie, Dumnezeule Preabune? 

Imnografie 


Condacul Sfântului prooroc lezechiel: Arătatu-te-ai prooroc lui Dumnezeu, leze- 
chiel minunate şi mai înainte tuturor ai vestit Intruparea Domnului, a Mielului şi 
Ziditorului, Fiului lui Dumnezeu, care S-a arătat în veci. 


Troparul Sfântului prooroc lezechiel: A proorocului Tău lezechiel pomenire, 
Doamne, prăznuind, printr-însul Te rugăm, mântuieşte sufletele noastre. 


(Video) Troparul Sfântului proroc lezechiel - Interpret: Oulia Simeria: 
https://doxologia.ro/tropare/video-sfantul-prooroc-iezechiel-tropar 

Vechiul Testament — lezechiel 


Introducere la Cartea profetului lezechiel 


În anul 587 î. H., Nabucodonosor cucereşte Ierusalimul, dărâmă templul, după ce-l 
jefuieşte, şi deportează populaţia. Regele Ioiachim este prins şi pus în lanţuri, dar, 
după toate probabilitățile, înainte de a porni la drum este ucis de câţiva adversari 
politici. 


In lungul convoi al surghiuniţilor se află şi lezechiel. Contemporan cu profetul 
Ieremia, dar mult mai tânăr decât el, nici pe departe n-ar bănui că ar putea să aibă o 
chemare asemănătoare şi să devină astfel un rob special al lui Dumnezeu. 


Ajuns la capătul drumului, se instalează în colonia iudaică de pe ţărmul râului 
Chebar, nu prea departe de Babilon, şi trece prin fazele acomodării la noul său fel 
de viaţă. Exilaţii cunosc în el un preot desăvârşit, care ştie totul despre legea lui 
Moise şi aplicarea ei în viaţa cultică. Împreună cu conaţionalii săi trăieşte nu numai 
drama exilului, ci şi conştiinţa sfâşietoare că Nabucodonosor n-ar fi izbutit să 
dărâme templul dacă Dumnezeu nu Şi-ar fi părăsit dinainte locaşul, scârbit până la 
dezgust şi mânie de pornirile idolatre ale poporului ales. 

lată însă că în cel de al cincilea an al surghiunului său, lezechiel este chemat la 
misiunea de profet; aceasta se face printr-o grandioasă viziune asupra slavei 
Domnului. Mandatul său va dura 22 de ani, adică din 592 până în 570, când este 
datată ultima sa profeție. 


Întreaga activitate profetică a lui lezechiel se desfăşoară în exil. Ierusalimul apare 
de mai multe ori în opera sa, dar numai în vedenie; amănuntele descriptive 1 se 
datorează memoriei. Rolul său este ca, pe de o parte, să-i facă pe exilați să 
înţeleagă şi să accepte că dezastrul din 587 este consecinţa grelelor şi repetatelor 
păcate ale lor şi ale părinţilor lor şi, pe de altă parte, să le inculce şi să le întreţină 
speranța că, într-o bună zi, Dumnezeu nu-Şi va lăsa poporul să piară cu 
desăvârşire, ci-l va întoarce - chiar la dimensiunile unei „rămăşiţe” - în ţara lui, sub 
semnul unui nou început de istorie. 


Pentru realizarea primului obiectiv, profetul nu încetează să denunțe, să avertizeze, 
să amenințe şi să stârnească spaime: monoteismul e supremul bun al poporului 
ales; orice formă de alienare atrage după sine gelozia, mânia, urgia şi răzbunarea 
Domnului. Sub pana nici unui alt profet nu este sprânceana lui Dumnezeu mai 
încruntată decât sub aceea a lui lezechiel. El are de înfruntat opoziţia falşilor 
profeți care caută să întrețină un optimism ieftin, necontrolat şi fără acoperire, 
precum şi neîncrederea deportaților care, ca şi în cazul lui Ieremia la Ierusalim, 
sunt dispuşi să vadă în el mai degrabă un defetist, dacă nu de-a dreptul un trădător. 


Pentru atingerea celui de al doilea obiectiv, profetul prefigurează mai mult decât o 
restaurare a stării de dinainte de exil: o nouă împărțire a teritoriului palestinian 
între triburile lui Israel (alta decât cea din vremea lui losua Navi), construcția unui 
nou Ierusalim (altul decât vechea capitală a lui David) şi zidirea unui nou templu 
(altul decât acela al lui Solomon, conceput după cu totul alte criterii şi slujit de o 
preoţime perfectă, alta decât aceea din vremea lui Aaron). În acest sens, profetul 
dezlănţuie o fantezie pe cât de luxuriantă, pe atât de controlată; enunțată în 
generalitatea ei poetică, utopia este apoi construită pe dinlăuntru cu precizia şi 
minuţiile unui arhitect. E posibil ca acest demers să nu fi fost şi foarte convingător; 
deşi lezechiel a fost numit drept părintele iudaismului postexilic, se pare că 
influenţa lui nu a fost atât de puternică pe cât se credea. 


Fără să aibă talentul lui Isaia şi hrismul debordant al lui Ieremia, lezechiel îşi 
construieşte opera cu mai multă rigoare. După introducere (capitolele 1-3), în 
cartea lui se pot distinge patru mari părți: capitolele 4-24 cuprind, aproape în 
întregime, avertismente, ameninţări şi pedepse asupra fulor lui Israel de dinainte de 
căderea Ierusalimului; capitolele 25-32, păstrând tonalitatea severă a primei părți, 

cuprind profeți împotriva neamurilor păgâne cu care fii lui Israel s-au aliat în 
nelegiuiri sau care i-au asuprit fără să aibă un anume mandat divin; capitolele 33- 
39 îndulcesc tonul şi-i oferă poporului înrobit făgăduinţele şi perspectiva reaşezării 
în normalitate; în fine, capitolele 40-48 promovează imaginea viitorului stat 
israelit. Deşi această imagine pare o pură fantezie, ea se cere citită prin cheia 
simbolurilor pe care e structurată; pe de altă parte, ea pare să acrediteze ideea că 
dacă vechiul Israel, vechiul Ierusalim, vechiul templu şi vechea preoţie au putut 
deveni obiect al distrugerii, cele noi sunt menite eternității; în ultimă instanţă, ele 
prefigurează Biserica lui Hristos. De altfel, în acest segment există şi o profeție 
mesianică limpede: uşa încuiată a templului, prin care trece Domnul (44, 1-3), nu e 
altceva decât prefigurarea Mariei care, fecioară fiind, L-a născut pe Fiul lui 
Dumnezeu păstrându-şi şi după aceea starea de feciorie; textul se conjugă perfect 
cu profeția din Isaia 7, 14. 


lezechiel este şi marele inspirat al viziunilor ample. Dintre ele, vrednice de amintit, 
pe lângă aceea a viitorului templu, sunt două: carul dumnezeiesc înconjurat de 
slava divină (1-3) şi câmpul cu oase uscate care prind carne şi viaţă (37, 1-14), 
prefigurând învierea cea de obşte de la sfârşitul veacurilor. 


Dacă s-a observat, pe bună dreptate, că în opera lui lezechiel nu există nici un 
singur moment în care fiii lui Israel să-i fi fost credincioşi lui Dumnezeu, el 
rămâne, totuşi, un profet al speranţei, restaurării şi înnoirii: „Şi le voi da o altă 
inimă; şi duh nou voi pune într-înşii; inima lor de piatră le-o voi smulge din trup şi 
le voi da o inimă de carne, pentru ca ei în poruncile Mele să umble şi rânduielile 
Mele să le păzească şi să le facă; şi ei Îmi vor fi Mie popor, iar Eu le voi fi lor 
Dumnezeu” (11, 19-20). 

lezechiel 


Capitolul 1 - Introducere. Chemarea lui lezechiel. Vedenia unui car 
dumnezeiesc. 


1. În anul al treizecilea, în ziua a cincea a lunii a patra, când mă aflam între robi, la 
râul Chebar, mi s-au deschis cerurile şi am văzut nişte vedenii dumnezeieşti. 

2. În ziua a cincea a lunii a patra, în anul al cincilea al robirii regelui loiachim, 

3. A fost cuvântul Domnului către mine, preotul lezechiel, fiul lui Buzi, preotul la 
râul Chebar, în ţara Caldeilor. Acolo a fost peste mine mâna Domnului. 

4. Eu priveam şi iată venea dinspre miazănoapte un vânt vijelios, un nor mare şi un 
val de foc, care răspândea în toate părţile raze strălucitoare; iar în mijlocul focului 
strălucea ca un metal în văpaie. 

5. Şi în mijloc am văzut ceva ca patru fiare, a căror înfăţişare semăna cu chipul 
omenesc. 

6. Fiecare din ele avea patru feţe şi fiecare din ele avea patru aripi. 

7. Picioarele lor erau drepte, iar copitele picioarelor lor erau cum sunt copitele 
picioarelor de vițel şi scânteiau ca arama strălucitoare, iar aripile lor erau sprintene. 
8. De cele patru părţi ele aveau sub aripi mâini de om şi toate patru îşi aveau feţele 
lor şi aripile lor. 

9. Aripile lor se atingeau una de alta, şi când mergeau, fiarele nu se întorceau, ci 
fiecare mergea drept înainte. 

10. Feţele lor? - Toate patru aveau câte o faţă de om înainte, toate patru aveau câte 
o faţă de leu la dreapta, toate patru aveau câte o faţă de bou la stânga şi toate patru 
mai aveau şi câte o faţă de vultur în spate. 

11. Feţele lor şi aripile lor erau despărțite în partea de sus şi la fiecare, două din 
aripi erau întinse, iar două le acopereau trupul. 

12. Fiecare fiară mergea drept înainte şi mergea încotro îi dădea duhul să meargă şi 
în mersul său nu se întorcea. 

13. Înfăţişarea acestor fiare se asemăna cu înfăţişarea cărbunilor aprinşi, cu 
înfăţişarea unor făclu aprinse; printre fiare curgea foc, iar din foc ţâşneau raze şi 
fulgere. 

14. Fiarele alergau înainte şi înapoi iute ca fulgerul. 

15. Când mă uitam eu la fiare, iată am văzut jos, lângă aceste fiare, câte o roată la 
fiecare din cele patru feţe ale lor. 

16. Aceste roți, după înfăţişarea lor, parcă erau de crisolit, iar după făptură toate 
aveau aceeaşi înfăţişare. Şi după alcătuirea şi după făptura lor ele parcă erau vârâte 
una în alta. 

17. Ele înaintau în toate cele patru părţi, şi în timpul mersului nu se întorceau. 

18. Obezile lor formau un cerc larg şi de o înălțime înfricoşătoare şi aceste obezi la 
toate patru erau pline de ochi de jur împrejur. 

19. Când mergeau fiarele, mergeau şi roţile de lângă ele, şi când se ridicau fiarele 
de la pământ, se ridicau şi roțile. 

20. Ele mergeau încotro le da duhul să meargă şi roțile se ridicau împreună, căci 
duh de viaţă era şi în roţi. 

21. Când mergeau acelea, mergeau şi acestea, şi când acelea se opreau, se opreau şi 
acestea; iar când acelea se ridicau de la pământ, atunci împreună cu ele se ridicau şi 
roţile, pentru că duh de viaţă era şi în roți. 

22. Deasupra capetelor fiarelor se vedea un fel de boltă, întinsă sus, deasupra 
capetelor lor, care semăna cu cristalul cel mai curat; 

23. lar sub bolta aceasta erau întinse aripile fiarelor una spre alta, şi fiecare fiară 
mai avea câte două aripi, care le acopereau trupurile; 

24. Când mergeau fiarele, auzeam fâlfâitul aripilor lor, ca un vuiet de ape mari, ca 
glasul Celui Atotputernic zgomot straşnic, ca zgomotul dintr-un lagăr ostăşesc; iar 
când ele se opreau, îşi lăsau aripile în jos. 

25. După ce fiarele se opreau şi îşi lăsau aripile în jos, zgomotul se auzea încă sub 
bolta ce se întindea deasupra capetelor lor. 

26. Pe bolta de deasupra capetelor fiarelor era ceva care semăna cu un tron şi la 
înfăţişare era ca piatra de safir; iar sus pe acest tron era ca un chip de om. 

27. Şi am mai văzut ceva, ca un metal înroşit în foc, ca nişte foc, sub care se afla 
acel chip de om şi care lumina împrejur; de la coapsele acelui chip de om în sus şi 
de la coapsele chipului aceluia în jos se vedea un fel de foc, un fel de lumină 
strălucitoare care-l împresura de jur împrejur. 

28. Cum este curcubeul ce se află pe cer la vreme de ploaie, aşa era înfăţişarea 
acelei lumini strălucitoare care-l înconjura. Astfel era chipul slavei Domnului. Şi 
când am văzut eu aceasta, am căzut cu fața la pământ. 


Capitolul 2 - Chemarea lui lezechiel. Vedenia cărţii, trimiterea la 
propovăduire. 


1. Atunci am auzit glasul Unuia care mi-a zis: "Fiul omului, scoală în picioare, că 
am să-ţi vorbesc!" 

2. Şi cum mi-a zis Acela vorbele acestea, a intrat Duhul în mine şi m-a ridicat în 
picioare, şi am ascultat pe Cel ce-mi vorbea. 

3. Acela mi-a zis: "Fiul omului, am să te trimit la fiii lui Israel, la aceşti oameni 
neascultători, care s-au răzvrătit împotriva Mea; ei, ca şi părinții lor, păcătuiesc 
înaintea Mea până în ziua de astăzi. 

4. Aceşti fu sunt neruşinaţi şi cu inima împietrită; la ei te trimit Eu, ca să le zici: 
Aşa grăieşte Domnul! 

5. Ori te-or asculta, ori nu te-or asculta - căci sunt un neam îndărătnic - să ştie însă 
că este între ei un prooroc. 

6. Dar tu, fiul omului, să nu te temi de ei şi de cuvintele lor să nu te sperii, deşi ei 
vor fi pentru tine spini şi ciulini, şi ai să trăieşti între ei, ca între scorpii; să nu te 
temi de cuvintele lor şi de faţa lor să nu te sperii, deşi sunt un neam îndărătnic, 

7. Ci să le spui cuvintele Mele, ori te-or asculta, ori nu te-or asculta, căci sunt un 
neam de răzvrătiți. 

8. Tu însă, fiul omului, ascultă ce voiesc să-ţi spun! Nu fi îndărătnic, ca acest neam 
de răzvrătiți! Deschide-ţi gura şi mănâncă ceea ce am să-ţi dau!" 

9. Şi privind eu, am văzut o mână întinsă spre mine şi în ea o hârtie strânsă sul; 

10. Şi a desfăşurat-o înaintea mea, şi am văzut că era scrisă şi pe o parte şi pe alta: 
plângere, tânguire şi jale era scris în ea. 


Capitolul 3 - Vedenia profetului. Dus de Duhul printre cei robiţi. Omul de 
veghe. Profetul mut şi legat. 


1. Apoi mi-a zis: "Fiul omului, mănâncă ceea ce ai dinainte, mănâncă această 
hârtie şi mergi de grăieşte casei lui Israel!" 

2. Atunci eu mi-am deschis gura şi Acela mi-a dat să mănânc cartea aceea, 

3. Şi mi-a zis: "Fiul omului, hrăneşte-ţi pântecele şi-ţi satură lăuntrul tău cu această 
carte pe care ţi-o dau Eu!" Şi eu am mâncat-o şi era în gura mea dulce ca mierea. 

4. Apoi Acela mi-a zis: "Fiul omului, scoală şi mergi la casa lui Israel şi le spune 
cuvintele Mele; 

5. Căci nu eşti trimis la un popor cu grai necunoscut şi cu limbă neînţeleasă, ci 
către casa lui Israel; 

6. Nici la mai multe popoare cu grai necunoscut şi cu limbă neînţeleasă, ale căror 
cuvinte nu le-ai pricepe. Şi chiar la unele ca acestea de te-aş trimite, ele tot te-ar 
asculta; 

7. Casa lui Israel însă nu va vrea să te asculte, pentru că nu vrea să Mă asculte pe 
Mine, că toată casa lui Israel are fruntea încruntată şi inima împietrită. 

8. Pentru aceasta voi împietri chipul tău ca şi chipurile lor şi fruntea ta întocmai ca 
frunțile lor; 

9. Voi face fruntea ta ca diamantul, mai tare decât stânca. Să nu te temi de ei şi de 
fața lor să nu te sperii, căci ei sunt un neam de răzvrătiți. 

10. Fiul omului - îmi zice iar Acela, - primeşte în inima ta şi ascultă cu urechile 
tale toate cuvintele ce am să-ţi vorbesc. 

11. Scoală şi mergi la cei duşi în robie, la fiii poporului tău şi, ori te-or asculta, ori 
nu te-or asculta, tu grăieşte-le şi le spune: Aşa zice Domnul Dumnezeu". 

12. Atunci m-a ridicat Duhul şi am auzit la spatele meu un glas mare ca de tunet 
care zicea: "Binecuvântată fie slava Domnului în locul unde sălăşluieşte EI!" 

13. Şi am mai auzit zgomotul fiarelor care băteau din aripi şi huruitul roților de 
lângă ele şi bubuit puternic de tunet. 

14. Şi Duhul m-a luat şi m-a dus. Şi am mers eu amărât şi cu sufletul întristat, dar 
mâna Domnului lucra puternic asupra mea. 

15. Apoi am sosit în Tel-Aviv, la robii care locuiau aproape de râul Chebar, şi m- 
am oprit acolo unde trăiau ei şi am stat între ei şapte zile în uimire. 

16. lar după ce s-au împlinit cele şapte zile, a fost către mine cuvântul Domnului şi 
mi-a Zis: 

17. "Fiul omului! lată, te-am pus străjer casei lui Israel; vei asculta deci cuvântul 
ce-Mi va ieşi din gură şi-l vei vesti ca din partea Mea. 

18. De voi zice celui rău: Vei muri! şi tu nu-l vei înştiinţa, nici nu-i vei grăi, pentru 
a abate pe cel rău de la calea lui cea rea, ca să trăiască, cel rău va pieri în 
nelegiuirea sa şi Eu voi cere sângele lui din mâna ta. 

19. Iar dacă tu vei înştiinţa pe cel rău şi el nu se va întoarce de la răutatea lui şi de 
la calea sa cea rea, acela va pieri de păcatul său, iar tu îţi vei mântui sufletul tău. 

20. De asemenea, când cel drept se va abate de la dreptatea sa şi va săvârşi răul 
când voi pune înaintea lui o cursă şi va muri, dacă tu nu l-ai înştiinţat, acela va 
muri pentru păcatul său, iar faptele lui de dreptate, pe care le-a făcut el, nu i se vor 
pomeni, şi Eu voi cere sângele lui din mâinile tale. 

21. lar dacă tu vei înştiinţa pe cel drept să nu păcătuiască şi el nu va păcătui, atunci 
va fi şi el viu, pentru că a fost înştiinţat şi îţi vei mântui şi tu sufletul tău”. 

22. Apoi a fost iarăşi acolo mâna Domnului peste mine şi mi-a zis Domnul: 
"Scoală-te şi ieşi la câmp, că am să-ţi vorbesc acolo”. 

23. Atunci m-am sculat, am ieşit la câmp, şi iată mi s-a arătat acolo slava 
Domnului, pe care o văzusem la râul Chebar, şi am căzut cu faţa la pământ. 

24. Dar a intrat în mine Duhul şi m-a ridicat în picioare, iar Domnul mi-a grăit şi 
mi-a zis: "Mergi şi te închide în casa ta! 

25. Fiul omului, iată se vor pune asupra ta frânghii cu care vei fi legat, ca să nu mai 
ieşi în mijlocul lor. 

26. Şi limba ta o voi lipi de cerul gurii tale, ca să fii mut şi să nu-i mai poți mustra, 
că aceştia sunt un neam răzvrătit. 

27. Dar când îți voi grăi, voi deschide gura ta şi tu le vei zice: Aşa grăieşte Domnul 
Dumnezeu! Cine va vrea să asculte, să asculte, şi cine nu va vrea să asculte, să nu 
asculte, căci sunt un neam îndărătnic”. 


Capitolul 4 - Prevestirea prăbuşirii lerusalimului. Trei fapte sub semn. 


1. "Şi tu, fiul omului, ia-ţi o cărămidă şi pune-o înaintea ta şi sapă pe ea o cetate, 
Ierusalimul. 

2. Apoi rânduieşte împresurare împotriva ei, ridică întărituri şi val şi rânduieşte 
tabără împotriva ei; de jur împrejurul ei aşază berbeci de spart zidul. 

3. Apoi ia o tablă de fier şi o pune ca un zid de fier între tine şi cetate şi întoarce-ţi 
faţa spre ea, ca şi cum ea ar fi împresurată, iar tu cel care o împresori. Aceasta va fi 
un semn pentru casa lui Israel. 

4. După aceea să te culci pe partea stângă, punând pe ea nelegiuirile casei lui Israel, 
şi vei purta nelegiuirile ei atâtea zile, cât vei sta culcat pe partea stângă; 

5. Că Eu am să-ţi număr atâtea zile câţi ani au ţinut nelegiuirile ei, adică ai să porți 
tu nelegiuirile casei lui Israel trei sute nouăzeci de zile. 

6. lar după ce vei împlini aceste zile, să te culci pe partea dreaptă şi vei purta 
nelegiuirile casei lui luda timp de patruzeci de zile, câte o zi de fiecare an ce ţi-am 
hotărât Eu. 

7. Să-ţi îndrepţi faţa ta şi mâna ta cea dreaptă dezgolită spre Ierusalimul împresurat 
şi să prooroceşti împotriva lui. 

8. ŞI iată, Eu voi pune pe tine legături, ca să nu te poţi întoarce de pe o parte pe 
alta, până nu vei împlini zilele împresurării tale. 

9. Ia-ţi grâu şi orz, bob şi linte, mei şi orzoaică, toarnă-le într-un vas şi-ţi fă din ele 
atâtea pâini, câte zile ai să şezi culcat pe partea stângă; că trei sute nouăzeci de zile 
ai să mănânci din ele. 

10. Hrana ta, cu care te vei hrăni, să o mănânci cu măsură, câte douăzeci de sicli pe 
zi, dar s-o mănânci din timp în timp. 

11. Şi apa să o bei cu măsură, câte a şasea parte de hin pe zi şi tot din timp în timp. 
12. Pâimile le vei găti ca turtele de orz şi le vei coace înaintea ochilor lor cu 
necurăţenie de om". 

13. Apoi Domnul a mai zis: "Aşa îşi vor mânca fiii lui Israel pâinea lor, necurată, 
printre popoarele la care îi voi izgoni”. 

14. Atunci am zis: "O, Doamne Dumnezeule, sufletul meu niciodată nu s-a întinat; 
din tinereţile mele şi până acum niciodată n-am mâncat dintr-un animal mort sau 
sfâşiat şi carne necurată n-a intrat în gura mea". 

15. lar El mi-a răspuns: "lată, Eu îți dau, în loc de necurăţenie de om, baligă de bou 
şi pe ea vei găti pâinea ta”. 

16. Apoi mi-a zis: "Fiul omului, iată voi trimite foamete în Ierusalim şi oamenii 
vor mânca pâinea cu măsură şi cu întristare şi tot cu măsură şi amărăciune vor bea 
şi apă, 

17. Căci va fi la ei lipsă de pâine şi de apă; se vor uita cu groază unul la altul şi vor 
pieri pentru nelegiuirile lor”. 


Capitolul 5 — Al patrulea fapt sub semn: părul împărţit în părți. 

1. "Iar tu, fiul omului, ia-ți un cuțit tăios, ia-ţi un brici de bărbierit şi-l trece pe 
capul tău şi pe barba ta; apoi ia o cumpănă cu talgere şi împarte părul în trei părți: 
2. O treime să o arzi cu foc în mijlocul cetăţii, după ce se vor împlini zilele 
împresurării; o altă treime s-o iei şi s-o toci cu cuțitul în împrejurimile cetății; iar 
cealaltă treime s-o spulberi în vânt, şi eu voi trage sabia în urma lor. 

3. Să opreşti însă din părul acela puţine fire şi să le legi în poala hainei tale. 

4. Apoi să iei câteva fire, să le arunci în foc şi să le arzi. Din acestea va izbucni foc 
împotriva întregii case a lui Israel. 

5. Apoi vei zice către casa lui Israel: Aşa grăieşte Domnul Dumnezeu: Acesta este 
Ierusalimul, pe care Eu l-am pus în mijlocul neamurilor şi al ţărilor dimprejur. 

6. Dar el s-a răzvrătit împotriva hotărârilor Mele mai mult decât neamurile şi 
împotriva legilor Mele mai mult decât ţările care îl înconjoară, căci el a lepădat 
legile Mele şi poruncile Mele nu le-a urmat. 

7. De aceea aşa zice Domnul Dumnezeu: Pentru că tu ai înmulțit nelegiuirile mai 
mult decât neamurile dimprejurul tău şi poruncile Mele nu le urmezi, nici nu 
împlineşti legile Mele, ba nici după legile neamurilor celor dimprejurul tău nu te 
porţi, 

8. De aceea aşa zice Domnul Dumnezeu: lată, Eu vin împotriva ta şi în mijlocul tău 
voi rosti osânda ta, în fala neamurilor. 

9. Pentru toate spurcăciunile tale îți voi face ceea ce niciodată n-am făcut până 
acum ŞI nici nu voi mai face niciodată. 

10. De aceea părinţii îşi vor mânca pe copii în mijlocul tău şi copiii îşi vor mânca 
părinţii lor; voi aduce asupra ta osândă şi toate rămăşiţele tale le voi spulbera în 
toate vânturile, 

11. Pentru că tu ai spurcat locaşul Meu cel sfânt cu toți idolii tăi şi cu toate 
ticăloşiile tale, de aceea zice Domnul Dumnezeu: Precum este adevărat că Eu sunt 
viu, tot aşa este de adevărat că te voi micşora, ochiul Meu nu te va cruța şi nici nu 
te va milui. 

12. O treime din locuitorii tăi vor muri de ciumă şi vor pieri de foame în mijlocul 
tău; o treime din ei vor cădea de sabie în împrejurimile tale; şi cealaltă treime o voi 
împrăştia în toate vânturile şi voi trage sabia în urma lor. 

13. Aşa-Mi voi împlini mânia, Îmi voi potoli urgia Mea cu ei şi Mă voi răzbuna; şi 
când se va săvârşi urgia Mea asupra lor, vor cunoaşte că Eu, Domnul, am grăit în 
râvna Mea. 

14. Pustietate te voi face şi de ocară între popoarele cele dimprejurul tău şi în faţa 
tuturor trecătorilor. 

15. Vei fi de râs şi de batjocură, de pildă şi de groază la popoarele cele dimprejurul 
tău, când voi săvârşi asupra ta judecăţile Mele cu mânie, cu urgie şi cu pedepse 
aspre: Eu, Domnul, am zis aceasta. 

16. Când voi slobozi împotriva voastră săgețile cele ucigătoare ale foametei, care 
vor semăna moartea, când le voi slobozi spre pieirea voastră şi voi întări foametea 
între voi şi voi zdrobi tot paiul de grâu, 

17. Eu voi trimite împotriva voastră foametea şi fiare rele care te vor lipsi de copii; 
ciumă şi sânge vor trece peste tine şi sabie voi aduce împotriva ta: Eu, Domnul, 
grăiesc acestea". 


Capitolul 6 - Profeţie împotriva munţilor lui Israel. 


1. Fost-a către mine cuvântul Domnului şi mi-a zis: 

2. "Fiul omului, întoarce-ţi faţa ta spre munţii lui Israel, prooroceşte împotriva lor 
ŞI ZI: 

3. Munţi ai lui Israel, ascultați cuvântul Domnului Dumnezeu! Aşa grăieşte 
Domnul Dumnezeu munţilor şi dealurilor, şesurilor şi văilor: lată, Eu voi aduce 
asupra voastră sabie şi voi dărâma înălțimile voastre; 

4. Altarele voastre vor fi stricate, idolii ridicaţi de voi în cinstea soarelui vor fi 
sfărâmațţi şi pe oamenii voştri îi voi face să cadă morţi înaintea idolilor voştri; 

5. Trupurile fiilor lui Israel le voi pune înaintea idolilor lor şi oasele lor le voi risipi 
împrejurul altarelor lor. 

6. În toate aşezările voastre cele locuite, cetăţile vor fi nimicite şi locurile înalte ale 
voastre pustiite, altarele voastre vor fi stricate şi pustiite, idolii voştri vor fi 
sfărâmați şi nimiciți, stâlpii voştri închinaţi soarelui vor fi sfărâmați şi lucrările 
voastre vor fi ruinate. 

7. Cei ucişi vor cădea între voi şi veţi cunoaşte că Eu sunt Domnul. 

8. Dar Eu voi lăsa o rămăşiţă din voi, care va scăpa de sabie printre celelalte 
neamuri, când veţi fi risipiţi prin ţări. 

9. Aceia din voi, care vor scăpa, îşi vor aduce aminte de Mine printre neamurile 
unde vor fi duşi în robie, pentru că voi umili inima lor cea desfrânată, care s-a 
abătut de la Mine, şi ochii lor, care s-au desfrânat cu idolii, se vor scârbi de ei 
înşişi, din pricina acelor rele pe care le-au făcut şi a tuturor ticăloşiilor lor; 

10 Şi vor cunoaşte că Eu sunt Domnul şi că nu în zadar i-am ameninţat că le voi 
trimite toate aceste rele”. 

11. Aşa grăieşte Domnul Dumnezeu: "Loveşte palmă de palmă, bate cu piciorul şi 
zi: Vai de casa lui Israel, că are să cadă de sabie, de foamete şi de ciumă, pentru 
toate nelegiuirile sale! 

12. Cel ce va fi departe va muri de ciumă; cel ce va fi aproape va muri de sabie, iar 
cel ce va scăpa de acestea şi va rămâne va muri de foame. Aşa-Mi voi potoli mânia 
Mea împotriva lor. 

13. Când ucişii vor zăcea printre idolii lor şi împrejurul altarelor lor, pe tot locul 
înalt şi pe toate vârfurile de munte, sub tot pomul verde, sub tot stejarul umbros şi 

în tot locul, unde aduceau tămâie mirositoare tuturor idolilor lor, veţi cunoaşte că 
Eu sunt Domnul. 

14. Şi-Mi voi întinde mâna asupra lor şi voi face ţara peste tot unde locuiesc ei mai 
pustie şi mai deşartă decât pustiul Diblat, şi vor cunoaşte că Eu sunt Domnul”. 


Capitolul 7 - Sfârşitul e aproape. 


1. Fost-a către mine cuvântul Domnului şi mi-a zis: 

2. "Şi tu, fiul omului, spune: Aşa grăieşte Domnul Dumnezeul ţării lui Israel: Vine, 
vine sfârşitul asupra celor patru laturi ale pământului. 

3. lată îţi vine sfârşitul! Trimite-voi împotriva ta mânia Mea şi te voi judeca după 
căile tale şi după toate ticăloşiile tale te voi pedepsi. 

4. Ochiul Meu nu te va cruța, nici nu te va milui, ci-ţi voi răsplăti după căile tale, 
ticăloşiile tale vor fi peste tine şi vei cunoaşte că Eu sunt Domnul”. 

5. Aşa grăieşte Domnul Dumnezeu: "lată vine nenorocire peste nenorocire: 

6. Sfârşitul! A venit sfârşitul! E lângă tine! lată-l a sosit! 

7. A sosit nenorocire asupra ta, locuitor al țării! Vine vremea, vine ziua tulburării, 
iar nu a chiuiturilor de bucurie prin munţi. 

8. lată vin acum îndată să vărs asupra ta urgia Mea, mânia Mea să o potolesc 
asupra ta şi te voi judeca după căile tale şi după toate ticăloşiile tale te voi pedepsi. 
9. Ochiul Meu nu te va cruța, nici nu te va milui, ci îţi vor plăti după căile tale; 
ticăloşule tale vor fi peste tine şi vei cunoaşte că Eu sunt Domnul Care loveşte. 

10. Iată ziua! Iat-o că vine! Rândul tău a venit! Vine urgia! Toiagul înfloreşte! 
Trufia se deschide, 

11. Şi se ridică silnicia ca să slujească de toiag pentru răutate; nimic nu va rămâne 
din ei, nici din bogăţiile lor, nici din petrecerile lor, nici din strălucirea lor! 

12. Vine vremea, a sosit ziua! Cel ce cumpără sămânță să nu se bucure şi cel ce 
vinde să nu plângă, căci mânia vine peste toată mulţimea lor! 

13. Căci cel ce vinde nu se va mai întoarce la cele vândute, măcar de ar şi rămânea 
printre cei vii, căci proorocia îndreptată împotriva a toată mulțimea lor nu va fi 
schimbată şi nici nu-şi va întări viaţa sa prin nelegiuirile sale. 

14. Sună din trâmbiţe şi totul e gata, dar nimeni nu va merge la război, pentru că 
mânia Mea este împotriva a toată mulţimea lor. 

15. Afară va fi sabie, iar înăuntru ciumă şi foamete. Cel din câmp va muri de sabie 
şi pe cel din cetate îl va mânca ciuma şi foametea. 

16. Iar care vor fugi, vor scăpa şi vor fi prin munți ca nişte porumbei rătăciți. Toţi 
vor geme, fiecare pentru nelegiuirea sa. 

17. La toţi le vor tremura mâinile, şi picioarele tuturor se vor muia ca apa. 

18. Atunci cu sac se vor îmbrăca şi groază îi va cuprinde; toţi vor avea ruşinea pe 
feţe şi pe cap pleşuvia. 

19. Argintul şi-l vor arunca pe uliţe şi vor dispreţui aurul; argintul lor şi aurul lor 
nu-i vor putea scăpa în ziua urgiei Domnului; cu acestea ei nu vor putea să-şi 
sature sufletele, nici să-şi umple pântecele lor, pentru că acestea au fost pricină a 
nelegiuirilor lor. 

20. Prin găteli frumoase ei le-au prefăcut pe acestea în mândrie şi tot din acestea au 
făcut ei chipurile cele ruşinoase ale idolilor lor. De aceea le voi face pe acestea 
necurate pentru ei. 

21. Şi le voi da pradă în mâinile străinilor şi de jaf nelegiuiţilor pământului, care le 
vor spurca. 

22. Îmi voi întoarce faţa de la ei şi jefuitorii vor întina locaşul Meu cel sfânt, pentru 
că vor intra în el şi-l vor spurca. 

23. Pregăteşte lanţuri, că ţara aceasta e mânjită de nelegiuiţi cu sânge, iar cetatea e 
plină de silnicii. 

24. De aceea voi aduce pe cei mai răi dintre neamuri ca să pună stăpânire pe casele 
lor. Voi pune capăt trufiei celor puternici şi cele sfinte ale lor vor fi întinate. 

25. lată vine pieirea şi vor căuta pacea, dar nu o vor găsi. 

26. Va veni nenorocire peste nenorocire şi zvon peste zvon, şi oamenii vor cere 
vedenii de la prooroc; dar preotului îi va lipsi cunoştinţa legii şi bătrânului sfatul. 
27. Regele va plânge, căpetenia va fi cuprinsă de groază, iar mâinile poporului ţării 
vor tremura. Mă voi purta cu ei după purtările lor şi după judecăţile lor îi voi 
judeca şi vor cunoaşte că Eu sunt Domnul”. 


Capitolul 8 — Vedenie asupra păcatelor Ierusalimului. 


1. În anul al şaselea de la robirea regelui Ioiachim, în cinci ale lunii a şasea, pe 
când şedeam eu în casa mea şi bătrânii lui luda şedeau înaintea mea, s-a lăsat peste 
mine mâna Domnului Dumnezeu. 

2. Şi privind eu, am văzut un chip ca de om, de foc parcă; şi parcă de la brâul lui în 
Jos era foc, iar de la brâul lui în sus era o strălucire, ca de metal în văpaie. 

3. Şi a întins, parcă, acela un fel de mână, şi m-a apucat de părul capului meu şi m- 
a ridicat Duhul între pământ şi cer, şi m-a dus, în vedenii dumnezeieşti, la 
Ierusalim, la intrarea porţii dinăuntru, îndreptată spre miazănoapte, unde era aşezat 
idolul geloziei care stârneşte gelozia. 

4. Şi iată acolo era slava Dumnezeului lui Israel asemenea aceleia pe care o 
văzusem eu în câmp. 

5. Atunci mi-a zis Domnul: "Fiul omului, ridică-ţi ochi spre miazănoapte!" Şi mi- 
am ridicat ochii spre miazănoapte şi iată acel idol al geloziei era la uşa dinspre 
miazănoapte a altarului, la intrare. 

6. Şi mi-a zis Domnul: "Fiul omului, vezi ce fac ei? Vezi tu ce urâciuni mari face 
casa lui Israel aici, ca să Mă îndepărtez de locaşul Meu cel sfânt? Dar întoarce-te şi 
urâciuni şi mai mari vei vedea!" 

7. Apoi m-a dus pe poartă în curte şi privind, am văzut o spărtură în perete. 

8. ŞI mi-a zis Domnul: "Fiul omului, sapă în perete!" Şi am săpat în perete şi iată 
am dat de un fel de uşă. 

9. Şi mi-a zis Domnul: "Intră şi vezi urâciunile cele dezgustătoare pe care le fac 
aceştia aici”. 

10. Şi am intrat şi am privit şi iată erau acolo tot felul de chipuri de târâtoare, de 
animale necurate şi de tot felul de idoli de ai casei lui Israel, zugrăviți pe pereţi de 
Jur împrejur. 

11. Înaintea lor stăteau şaptezeci de bărbaţi din bătrânii casei lui Israel, având în 
mijloc pe laazania, fiul lui Şafan; fiecare din ei avea în mâini câte o cădelniţă şi un 
nor gros de fum de tămâie se ridica în sus. 

12. Şi mi-a zis Domnul: "Fiul omului, vezi ce fac bătrânii casei lui Israel la 
întuneric, stând fiecare în cămara sa plină de chipuri? Că îşi zic: Domnul nu ne 
vede! A părăsit ţara Sa”. 

13. Apoi mi-a zis Domnul: "Întoarce-te şi vei vedea urâciuni încă şi mai mari, pe 
care le fac ei”. 

14. Şi m-a dus la uşa cea dinspre miazănoapte a templului Domnului, şi iată acolo 
şedeau nişte femei, care plângeau pe Tamuz. 

15. Şi mi-a zis Domnul: "Vezi, fiul omului? Întoarce-te şi vei vedea încă şi mai 
mari urâciuni!" 

16. Apoi m-a dus în curtea cea dinăuntru a templului Domnului şi iată la uşa 
templului Domnului, între pridvor şi Jertfelnic, stăteau vreo douăzeci şi cinci de 
oameni cu spatele spre templul Domnului, iar cu feţele spre răsărit şi se închinau 
spre răsărit la soare. 

17. Şi mi-a zis Domnul: "Vezi, fiul omului? Nu i-a ajuns casei lui luda să-şi facă 
astfel de urâciuni, ca acele pe care le fac aceştia aici, ci au umplut şi ţara de 
necredinţă, îndoit mâniindu-Mă. lată ei apropie ramuri de nările lor. 

18. De aceea şi Eu voi lucra cu urgie; ochiul Meu nu-i va cruța, şi Eu nu Mă voi 
îndura. Chiar de ar striga ei cu glas mare la urechile Mele, nu-i voi auzi”. 


Capitolul 9 - Pedepsirea nelegiuiţilor şi cruţarea celor nevinovaţi. 


1. Apoi a răsunat la urechile mele un glas mare şi a zis: "Apropiaţi-vă pedepsitorii 
cetăţii, având fiecare în mână unealta de nimicire!" 

2. Şi iată dinspre poarta de sus, care dă spre miazănoapte, veneau şase bărbaţi, 
având fiecare în mână unealta sa ucigătoare; şi între ei se afla unul, îmbrăcat cu 

haină de in, care avea la brâu unelte de scris. Aceştia, venind, s-au oprit lângă 
jertfelnicul cel de aramă. 

3. Atunci slava Dumnezeului lui Israel s-a pogorât de pe heruvimul pe care se afla 
la pragul casei. Şi a chemat Domnul pe omul cel îmbrăcat în haină de in, care avea 
la brâu unelte de scris, 

4. Şi i-a zis Domnul: Treci prin mijlocul cetăţii, prin Ierusalim şi însemnează cu 
semnul crucii (litera "tau" care în alfabetul vechi grec avea forma unei cruci) pe 
frunte, pe oamenii care gem şi care plâng din cauza multor ticăloşii care se 
săvârşesc în mijlocul lui”. 

5. lar celorlalţi le-a zis în auzul meu: "Mergeţi după el prin cetate şi loviți! Să nu 
aveţi nici o milă şi ochiul vostru să fie necruţător! 

6. Ucideţi şi nimiciţi pe bătrâni, tineri, fecioare, copii, femei, dar să nu vă atingeți 
de nici un om, care are pe frunte semnul "+"! Şi să începeţi cu locul Meu cel 
sfânt!" Şi au început ei cu bătrânii, care erau înaintea templului. 

7. Apoi le-a zis: "Întinaţi templul, umpleţi curțile cu ucişi şi ieşiţi!” Şi au ieşit şi au 
început să ucidă prin cetate. 

8. ŞI după ce i-au ucis, iar eu am rămas, am căzut cu faţa la pământ şi, strigând, am 
zis: "O, Doamne, Dumnezeule, vei pierde oare tot ce a mai rămas din Israel, 
vărsându-Ți mâna asupra Ierusalimului?" 

9. lar El mi-a răspuns: "Nelegiuirea casei lui Israel şi a lui luda este mare, foarte 
mare şi ţara aceasta e mânjită cu sânge, iar cetatea e plină de nedreptate, că ei zic: 
"A părăsit Domnul ţara aceasta, Domnul nu mai vede! 

10. De aceea ochiul Meu nu-i va cruța şi Eu nu Mă voi îndura şi voi întoarce 
purtarea lor asupra capului lor”. 

11. Şi iată omul cel îmbrăcat cu haină de in, care avea la brâu uneltele de scris, a 
dat răspuns şi a zis: "Am făcut cum mi-ai poruncit”. 


Capitolul 10 - O nouă vedenie asupra carului dumnezeiesc. Domnul părăseşte 
templul. 


1. Privind eu atunci, am văzut pe bolta, care era deasupra capetelor heruvimilor, 
ceva asemănător la înfăţişare cu un tron de rege, ca piatra de safir. 

2. Şi a zis Domnul către omul cel îmbrăcat în haina de in: "Intră între roţile cele de 
sub heruvimi şi umple-ţi pumnii de cărbuni aprinşi, pe care-l vei lua dintre 
heruvimi, ŞI-i aruncă asupra cetăţii!" Şi el a intrat acolo înaintea ochilor mei; 

3. Şi când a intrat omul acela, heruvimii stăteau în partea dreaptă a casei şi un nor 
umplea curtea cea dinăuntru. 

4. Atunci s-a ridicat slava Domnului de pe heruvimi spre pragul templului şi 
templul s-a umplut de nori, iar curtea s-a umplut de strălucirea slavei Domnului. 

5. Freamătul aripilor heruvimilor se auzea până şi în curtea de afară, ca glasul când 
vorbeşte Dumnezeu Atotputernicul. 

6. Când a dat Domnul poruncă omului celui îmbrăcat cu haină de in şi i-a zis: "la 
foc dintre roţile cele dintre heruvimi", şi când a intrat el şi a stat lângă roți, 

7. Atunci unul din heruvimi şi-a întins mâna în focul cel dintre heruvimi, a luat şi a 
dat în pumni celui îmbrăcat în haină de in, iar el, luându-l, a ieşit. 

8. ŞI la heruvimi sub aripi se vedeau un fel de mâini omeneşti. 

9. Căutând eu atunci, am văzut lângă heruvimi patru roţi, câte o roată lângă fiecare 
heruvim; roţile acestea erau la vedere ca şi crisolitul. 

10. După făptură erau toate la fel şi parcă erau vârâte una în alta. 

11. Când ele mergeau, mergeau în toate patru părțile, şi în vremea mersului nu se 
întorceau, ci încotro era îndreptat capul heruvimului, într-acolo mergeau, şi în 
vremea mersului nu se întorceau. 

12. Tot trupul heruvimilor, spatele lor, mâinile lor şi aripile lor erau pline de ochi; 
asemenea şi roțile, toate cele patru roți de Jur împrejur... 

13. Roţilor acestora, după cum am auzit eu, li s-a zis: "Galgal" (Vijelie). 

14. Fiecare din fiinţele acestea avea patru feţe: faţa întâi era faţă de heruvim, faţa a 
doua era față de om, cea de a treia era faţă de leu şi cea de a patra era faţă de 
vultur. 

15. Atunci heruvimii s-au ridicat; ei erau aceleaşi fiare pe care le văzusem la râul 
Chebar. 

16. Când mergeau heruvimii, mergeau şi roţile pe lângă ei, iar când heruvimii îşi 
ridicau aripile ca să se ridice de la pământ, nici roțile nu se despărţeau, ci erau 
împreună cu el. 

17. Când aceia stăteau, stăteau şi acestea; iar când se ridicau aceia, şi acestea se 
ridicau, pentru că duhul fiarelor era şi în ele. 

18. Atunci slava Domnului s-a dus de la prag şi s-a aşezat pe heruvimi. 

19. Iar heruvimii, întinzând aripile, s-au ridicat de la pământ înaintea ochilor mei 
ŞI s-au dus însoțiți de roți şi s-au oprit la poarta cea dinspre răsărit a templului 
Domnului, şi slava Dumnezeului lui Israel era deasupra lor. 

20. Aceştia erau aceleaşi fiare, pe care le văzusem eu la picioarele Dumnezeului lui 
Israel, la râul Chebar. 

21. Fiecare avea câte patru feţe şi fiecare avea câte patru aripi, iar sub aripi aveau 
un fel de mâini omeneşti. 

22. Chipul feţelor şi înfăţişarea lor era ca acelea pe care le văzusem la râul Chebar, 
ba şi ei înşişi erau aceiaşi. Fiecare mergea în partea înspre care era cu faţa. 


Capitolul 11 - Păcatele Ierusalimului. Nădejde pentru cei robiţi. Slava lui 
Dumnezeu părăseşte Ierusalimul. 

1. Atunci m-a ridicat Duhul şi m-a dus la poarta de răsărit a templului Domnului, 
care este spre răsărit. Şi iată în poartă, la intrare, erau douăzeci şi cinci de oameni 
şi în mijlocul lor am văzut pe laazania, fiul lui Azur, şi pe Pelatia, fiul lui Benaia, 
căpeteniile poporului. 

2. Şi mi-a zis Domnul: "Fiul omului, iată oamenii care gândesc nelegiuirea şi care 
dau sfaturi rele în cetatea aceasta, 

3. Zicând: "Încă n-a venit vremea să ne zidim case; cetatea este cazanul, iar noi 
carnea". 

4. De aceea prooroceşte, fiul omului, prooroceşte împotriva lor!" 

5. Atunci S-a pogorât peste mine Duhul Domnului şi mi-a zis: "Spune: Aşa 
grăieşte Domnul: Casa lui Israel, cele ce ziceţi voi şi cele ce vă vin în minte le ştiu. 
6. Mulţi aţi ucis voi în cetatea aceasta şi aţi umplut ulițele ei de trupuri. 

7. De aceea aşa zice Domnul Dumnezeu: Ucişii pe care i-aţi îngropat în ea sunt 
carnea, iar ea e căldarea. Pe voi însă vă voi scoate din ea. 

8. Voi vă temeţi de sabie, şi sabie voi aduce asupra voastră, zice Domnul 
Dumnezeu. 

9. Vă voi scoate din ea, vă voi da pe mâna străinilor şi vă voi judeca. 

10. De sabie veţi cădea; la hotarele lui Israel vă voi judeca, şi veţi cunoaşte că Eu 
sunt Domnul. 

11. Cetatea aceasta nu va fi pentru voi cazan, nici voi nu veţi fi pentru ea carne; la 
hotarele lui Israel vă voi judeca. 

12. Şi veţi cunoaşte că Eu sunt Domnul, că nu v-aţi purtat după poruncile Mele, 
nici legile Mele nu le-aţi împlinit, ci v-aţi purtat după obiceiurile neamurilor care 
vă înconjoară". 

13. Pe când prooroceam eu, Pelatia, fiul lui Benaia, a murit. Atunci eu am căzut cu 
faţa la pământ şi am strigat cu glas mare, zicând: "O, Doamne Dumnezeule, oare 
voieşti să pierzi ce a mai rămas lui Israel?" 

14. Atunci a fost către mine cuvântul Domnului şi mi-a zis: 

15. "Fiul omului, aceştia sunt fraţii tăi, fraţii tăi de un sânge cu tine, şi toată casa lui 
Israel, cărora locuitorii Ierusalimului le zic: "Depărtaţi-vă de Domnul! Ţara asta 
nouă ni s-a dat de moştenire". 

16. La aceasta să zici: Aşa zice Domnul Dumnezeu: Deşi i-am depărtat printre 
popoare şi deşi i-am risipit prin ţări, totuşi voi fi pentru ei un locaş sfânt în acele 
țări unde îi voi risipi. 

17. După aceea zi: Aşa grăieşte Domnul Dumnezeu: Vă voi aduna de prin popoare 
ŞI vă voi întoarce de prin ţările unde sunteți risipiţi şi vă voi da pământul lui Israel. 
18. Atunci vor veni acolo şi vor depărta din el toate urâciunile şi toţi idolii. 

19. Şi le voi da aceeaşi inimă şi duh nou voi pune în ei; voi scoate din trupul lor 
inima cea de piatră şi le voi da inimă de carne, 

20. Ca să urmeze poruncile Mele şi legile să le păzească şi să le împlinească; vor fi 
poporul Meu, iar Eu le voi fi Dumnezeu. 

21. Celor a căror inimă este legată de idolii lor şi de urâciunile lor le voi cere 
socoteală de purtarea lor", zice Domnul Dumnezeu. 

22. Atunci heruvimii şi-au întins aripile şi roțile erau lângă ei, iar slava 
Dumnezeului lui Israel, sus, deasupra lor. 

23. Apoi slava Domnului s-a ridicat din mijlocul cetăţii şi a stat deasupra muntelui, 
care se află spre răsărit de cetate. 

24. Atunci iar m-a luat Duhul şi m-a dus în Caldeea, la cei robiţi, cuprins de 
vedeniile ce le aveam prin Duhul lui Dumnezeu. Şi vedenia pe care o văzusem s-a 
depărtat de la mine. 

25. ŞI am spus celor ce au fost duşi în robie toate cuvintele Domnului pe care mi le 
descoperise EI. 


Capitolul 12 - Simbol pentru alţi robiţi din Ierusalim. Împotriva unor 
proverbe populare. 


1. Fost-a către mine cuvântul Domnului şi mi-a zis: 

2. "Fiul omului, trăieşti în mijlocul unui neam răzvrătit. Aceştia au ochi ca să vadă, 
dar nu văd; au urechi ca să audă, dar nu aud, pentru că sunt un neam de răzvrătiți. 
3. Tu însă, fiul omului, fă-ţi toate cele de trebuinţă pentru pribegie şi pleacă ziua, 
sub ochii lor, şi pribegeşte sub ochii lor din loc în loc, poate vor înţelege că sunt un 
neam de răzvrătiți. 

4. Lucrurile tale să le scoţi cum se scot lucrurile la vreme de pribegie, ziua, în ochii 
lor, iar tu pleacă seara, în ochii lor, cum se pleacă în surghiun. 

5. În ochii lor fă-ţi spărtură în zid pe unde vei ieși. 

6. Pune-ţi lucrurile pe umăr în ochii lor şi ieşi pe întuneric, şi faţa să şi-o acoperi, 
ca să nu vezi pământul, căci te-am pus semn casei lui Israel”. 

7. Şi am făcut cum mi se poruncise: lucrurile mele, ca pe nişte lucruri trebuincioase 
la vreme de pribegie, le-am scos ziua, iar seara mi-am săpat cu mâna o spărtură în 
zid şi pe întuneric mi-am scos povara şi am luat-o pe umăr înaintea ochilor lor. 

8. Apoi a fost către mine cuvântul Domnului dimineaţa şi mi-a zis: 

9. "Fiul omului, casa lui Israel, neam de răzvrătiți, nu te-a întrebat ce faci? 

10. Spune-le: Aşa grăieşte Domnul Dumnezeu: Aceasta este o prevestire pentru 
cârmuitorul Ierusalimului şi pentru toată casa lui Israel care se află acolo. 

11. Şi să le mai spui: Eu sunt un semn pentru voi; ceea ce fac eu, aceea li se va face 
şi lor: în pribegie şi în robie vor merge. 

12. Şi căpetenia, care se află între ei, va lua povara pe umeri şi pe întuneric va ieşi 
prin zidul pe care îl vor străpunge ca să-l scoată afară. EI îşi va acoperi faţa, ca să 
nu vadă cu ochii săi pământul acesta. 

13. Dar voi întinde mreaja Mea în calea lui şi-l voi prinde în laţul Meu, şi-l voi 
duce la Babilon, în ţara Caldeilor, dar el nu o va vedea şi va muri acolo, 

14. lar pe toţi cei dimprejurul lui, apărătorii lui şi toată oştirea lui, o voi împrăştia 
în toate vânturile şi în urma lor voi trage sabia Mea. 

15. Şi vor cunoaşte că Eu sunt Domnul, când îi voi risipi printre popoare şi-i voi 
împrăştia pe faţa pământului. 

16. Dar un mic număr din ei voi cruța de sabie, de ciumă şi de foamete ca să 
povestească popoarelor, la care vor merge, despre toate ticăloşiuile lor, şi să ştie şi 
ele că Eu sunt Domnul”. 

17. Fost-a către mine cuvântul Domnului şi mi-a zis: 

18. "Fiul omului, tremurând să-ţi mănânci pâinea ta şi apa ta s-o bei amărât şi 
necăjit! 

19. Spune poporului ţării: Aşa grăieşte Domnul Dumnezeu despre locuitorii 
Ierusalimului şi despre ţara lui Israel: Cu întristare îşi vor mânca pâinea lor şi apa 
lor şi-o vor bea cu groază, pentru că ţara lor va fi lipsită de orice belşug pentru 
nedreptăţile tuturor celor ce o locuiesc. 

20. Oraşele cele locuite ale lor vor fi dărâmate şi ţara pustiită şi vor şti că Eu sunt 
Domnul". 

21. Fost-a cuvântul Domnului către mine şi mi-a zis: 

22. "Fiul omului, ce înseamnă zicătoarea care este la voi, în ţara lui Israel: "Zilele 
se prelungesc şi orice vedenie proorocească a pierit?" 

23. De aceea spune-le: Aşa grăieşte Domnul Dumnezeu: Nimici-voi această 
zicătoare şi o asemenea zicătoare nu se va mai auzi în ţara lui Israel. Spune-le însă 
că aproape este vremea şi toată vedenia proorocească se va împlini. 

24. Că nu va mai rămâne zadarnică nici o vedenie proorocească şi nici o proorocie 
nu va mai fi mincinoasă în casa lui Israel. 

25. Căci Eu, Eu Domnul grăiesc, şi cuvântul care-l spun Eu se va împlini şi nu se 
va schimba. Neam de răzvrătiți, în zilele voastre am rostit cuvântul şi-l voi 
împlini", zice Domnul Dumnezeu. 

26. Şi iarăşi a fost cuvântul Domnului către mine şi mi-a zis: 

27. "Fiul omului, iată casa lui Israel zice: "Vedenia proorocească, pe care a văzut-o 
acesta, se va împlini după multă vreme, pentru că el prooroceşte pentru nişte 
timpuri depărtate". 

28. De aceea spune-le: "Aşa grăieşte Domnul Dumnezeu: Nici unul din cuvintele 
Mele nu va fi amânat, ci cuvântul pe care-l voi rosti se va împlini”, zice Domnul 
Dumnezeu. 


Capitolul 13 - Împotriva profeților mincinoşi şi a falselor profetese. 


1. Fost-a cuvântul Domnului către mine şi mi-a zis: 

2. "Fiul omului, rosteşte profeție împotriva proorocilor lui Israel, care prevestesc, şi 
zi celor ce proorocesc după îndemnul inimii lor: Ascultaţi cuvântul Domnului! 

3. Aşa grăieşte Domnul Dumnezeu: Vai de proorocii cei mincinoşi, care urmează 
duhul lor şi nu văd nimic! 

4. Proorocii tăi, Israele, sunt ca vulpile din ruine. 

5. La spărturile zidurilor nu se suie, nici nu apără cu zid casa lui Israel, ca să stea 
tare la luptă în ziua Domnului. 

6. Vedenuile lor sunt deşarte şi prevestirile lor mincinoase; ei zic: "Domnul a spus", 
dar Domnul nu i-a trimis şi ei încredinţează că se va împlini cuvântul lor. 

7. Domnul întreabă: Vedeniile ce le-aţi văzut nu sunt ele, oare, deşarte şi 
prevestirile ce le-aţi rostit nu sunt ele, oare, mincinoase? Voi ziceţi: Domnul a 
spus, dar Eu n-am spus. 

8. De aceea aşa zice Domnul Dumnezeu: Pentru că spuneţi lucruri deşarte şi pentru 
că vedeniile voastre sunt minciuni, iată Eu vin împotriva voastră, zice Domnul 
Dumnezeu. 

9. Mâna Mea va fi împotriva acestor prooroci, care văd lucruri deşarte şi prevestesc 
minciuni; în sfatul poporului Meu ei nu vor fi, nici nu se vor înscrie în cartea casei 
lui Israel şi vor şti că Eu sunt Domnul Dumnezeu. 

10. Pentru că duc poporul Meu în rătăcire, spunând: "Pace", atunci când nu e pace; 
şi pentru că atunci când el face zid, ei îl tencuiesc cu ipsos. 

11. Spune celor ce tencuiesc zidul că acesta va cădea. Ploaie potopitoare se va 
vărsa, pietre de grindină vor cădea, şi puhoi vijelios va dobori zidul. 

12. lată el va cădea; atunci nu vă vor întreba oare: "Unde este tencuiala cu care l-aţi 
acoperit?" 

13. De aceea aşa zice Domnul Dumnezeu: lată, Eu, în mânia Mea, voi slobozi 
furtună mare, ploaie potopitoare voi vărsa în urgia Mea şi în mânia Mea va cădea 
grindină pustiitoare. 

14. Şi voi dărâma zidul pe care voi l-aţi acoperit cu ipsos şi-l voi dobori la pământ; 
temeliile lui se vor dezgoli şi el va cădea; o dată cu el, veţi pieri şi voi şi veţi şti că 
Eu sunt Domnul. 

15. Aşa îmi voi potoli mânia Mea împotriva zidului şi împotriva celor ce l-au 
acoperit cu ipsos şi vă voi zice: Nu mai este zidul, nici cei ce l-au tencuit; 

16. Nu mai sunt proorocii lui Israel care au proorocit Ierusalimului şi i-au prevestit 
vedenii de pace, atunci când nu era pace, zice Domnul Dumnezeu. 

17. lar tu, fiul omului, îndreaptă-ţi faţa spre fiicele poporului tău, care proorocesc 
după inima lor; rosteşte împotriva lor proorocie, 

18. Şi le spune: Aşa grăieşte Domnul Dumnezeu: Vai de cele ce cos perniţe 
fermecate pentru subsuori şi fac marame pentru capul celor de orice statură, pentru 
a vâna sufletele! Au doar vânând sufletele poporului Meu, vă veţi mântui sufletele 
voastre? 

19. Voi Mă necinstiţi înaintea poporului Meu pentru o mână de orz şi pentru o 
bucată de pâine, ucigând sufletele care nu trebuie să moară, cruţând viaţa sufletelor 
care nu trebuie să trăiască şi amăgind astfel pe poporul Meu, care ascultă minciună. 
20. De aceea aşa grăieşte Domnul Dumnezeu: lată Eu sunt împotriva perniţelor 
voastre fermecate, cu care voi prindeţi sufletele în laţ ca pe păsări; vi le voi smulge 
de la subsuori şi voi da drumul sufletelor, pe care voi le prindeţi în laţ. 

21. Voi sfâşia maramele voastre şi voi izbăvi poporul Meu din mâinile voastre, ca 
să nu mai fie pradă în mâinile voastre şi veţi şti că Eu sunt Domnul. 

22. Pentru că întristaţi prin minciuni inima dreptului, pe care Eu n-am voit să o 
întristez, şi pentru că sprijiniți braţul celui nelegiuit, ca acesta să nu se întoarcă de 
la calea lui cea rea spre a-şi păstra viaţa. 

23. De aceea nu veţi mai avea vedenii deşarte şi în viitor nu veţi mai rosti 
prevestiri; voi izbăvi poporul Meu din mâinile voastre şi veţi cunoaşte că Eu sunt 
Domnul". 


Capitolul 14 - Împotriva idolatriei. Judecata ce va să vină. 


1. Atunci au venit la mine câţiva din bătrânii lui Israel şi au şezut înaintea mea. 

2. Şi a fost către mine cuvântul Domnului şi a zis: 

3. "Fiul omului, aceşti bărbaţi îşi poartă idolii în inimă şi îşi au ochii aţintiţi spre 
ceea ce i-a făcut să cadă în nedreptăţi. Pot Eu oare să le răspund? 

4. De aceea grăieşte cu ei şi le spune: Aşa grăieşte Domnul Dumnezeu: Dacă 
cineva din casa lui Israel, care poartă în inima sa idolii săi şi îşi are privirile aţintite 
spre ceea ce l-a făcut să cadă în nedreptăţi, va veni să întrebe pe prooroc, oare aş 
putea Eu, Domnul, să-i dau răspuns, din cauza mulţimii idolilor lui? 

5. Să înţeleagă dar casa lui Israel în inima sa, căci ei cu toţii au ajuns străini de 
Mine, prin idolii lor. 

6. De aceea spune casei lui Israel: Aşa grăieşte Domnul Dumnezeu: Abateţi-vă şi 
vă întoarceţi de la idolii voştri şi de la toate urâciunile voastre întoarceţi-vă faţa. 

7. Că dacă cineva din casa lui Israel şi din străinii care trăiesc în Israel s-a depărtat 
de la Mine, îngăduind idolii în inima sa şi aţintindu-şi ochii spre ceea ce l-a făcut 
să cadă în nedreptăţi, va veni la prooroc ca să Mă întrebe prin el, îi voi răspunde Eu 
oare? 

8. Voi îndrepta fața Mea împotriva omului aceluia, îl voi face să fie semn şi pildă 
şi-l voi pierde din poporul Meu şi veţi cunoaşte că Eu sunt Domnul. 

9. Iar dacă proorocul va amăgi şi va spune cuvânt, ca şi cum Eu, Domnul, 1 l-aş fi 
spus, atunci Eu îmi voi întinde mâna şi-l voi stârpi din poporul Meu Israel. 

10. Şi aşa îşi vor lua toți pedeapsa pentru nelegiuirea lor; cum va fi pedeapsa celui 
ce întreabă, aşa va fi şi pedeapsa celui ce prooroceşte, 


kkkhkkrhkkhkhkkhhkkhhkhkhkhkikhkikikyik 


Xp Xe Xe e e Xe Xe e e e Xe Xe e e e e 2 De De e e e e e e e Xe 2 e e e Xe eX 


kkkkhkkhkhkkhkhkkhkhkhkhkihkhkhkikikhkikir ki 


Xp Xe Xp e Xe XP XP Xe e Xe Xe XP e e Xe Xe Xe e e Xe e Xe e e e Xe Xe Xe e e eX XX 


11. Ca în vutor casa lui Israel să nu se mai abată de la Mine şi ca să nu se mai 
întineze cu tot felul de nelegiuiri; ca să fie poporul Meu, iar Eu să fiu Dumnezeul 
lor”, zice Domnul Dumnezeu. 

12. Fost-a cuvântul Domnului către mine şi mi-a zis: 

13. "Fiul omului, dacă vreo ţară ar păcătui înaintea Mea, abătându-se în chip 
nelegiuit de la Mine, şi Eu aş întinde mâna Mea asupra ei, aş zdrobi în ea tot spicul 
de grâu şi aş trimite asupra ei foametea şi aş începe să pierd în ea pe oameni şi 
dobitoace; 

14. Dacă s-ar afla acolo cei trei bărbaţi: Noe, Daniel şi lov, apoi aceştia, prin 
dreptatea lor, şi-ar scăpa numai viaţa lor, zice Domnul Dumnezeu. 

15. Sau dacă aş trimite asupra acestui pământ fiare rele, care l-ar văduvi de popor, 
şi dacă ţel din pricina fiarelor ar ajunge pustiu şi de nestrăbătut, 

16. Atunci aceşti trei bărbaţi, aflându-se în el, precum este de adevărat că Eu sunt 
viu, zice Domnul, tot aşa este de adevărat că ei n-ar scăpa nici pe fii, nici pe fiice, 
ci numai €1 singuri ar scăpa, iar ţara ar ajunge pustie. 

17. Sau dacă aş aduce în ţara aceasta sabie şi aş zice: "Sabie, străbate ţara" şi aş 
începe a pierde acolo pe oameni şi animale, 

18. Atunci aceşti trei bărbaţi, aflându-se în ea, precum este adevărat că Eu sunt viu, 
tot aşa este de adevărat, zice Domnul, că ei n-ar scăpa nici pe fii, nici pe fuce, ci 
numai €i singuri ar scăpa. 

19. Sau dacă Eu aş trimite ciuma în ţara aceasta şi aş revărsa asupra ei urgia Mea în 
vărsare de sânge, ca să pierd din ea şi pe oameni şi pe animale, 

20. Apoi Noe, Daniel şi lov, aflându-se în ea, precum este adevărat că Eu sunt 
viu, zice Domnul, tot aşa este de adevărat că n-ar scăpa nici fii, nici fiice; prin 
dreptatea lor ei şi-ar scăpa numai viaţa lor”. 

21. Că aşa zice Domnul Dumnezeu: "Chiar de aş trimite aceste patru pedepse 
grozave ale Mele: sabia, foametea, fiarele sălbatice şi ciuma împotriva 
Ierusalimului, ca să stârpesc din el oamenii şi dobitoacele, 

22. Şi atunci va rămâne în ei o rămăşiţă de fii şi fiice, care vor fi scoşi de acolo. 
Iată ei vor veni la voi şi voi veţi vedea purtarea lor şi faptele lor şi vă veţi mângâia 
de nenorocirea pe care Eu am adus-o asupra Ierusalimului şi de toate câte am adus 
asupra lui. 

23. Ei vă vor mângâia, când veţi vedea purtarea lor şi faptele lor, şi veţi cunoaşte 
că nu în zadar am făcut Eu toate câte am făcut în el", zice Domnul Dumnezeu. 


Capitolul 15 - Parabola lemnului viței. 


1. Şi a fost iarăşi cuvântul Domnului către mine: 

2. "Fiul omului, ce întâietate are lemnul de viţă de vie faţă de oricare alt lemn, şi 
coarda de viţă de vie între arborii din pădure? 

3. Se ia oare din el vreo bucăţică pentru vreun lucru? Se ia oare din el măcar pentru 
un Cui, ca să atârni în el un lucru oarecare? 

4. lată el se dă focului spre ardere; amândouă capetele lui le mistuie focul, şi 
mijlocul arde şi el. Va mai fi el bun de ceva? 

5. Nici când era întreg nu era bun la ceva, cu atât mai mult nu va fi acum, când l-a 
mistuit focul; acum când a ars se mai poate face ceva cu el? 

6. De aceea aşa zice Domnul Dumnezeu: Precum lemnul de viţă de vie dintre 
arborii pădurii l-am dat focului ca să-l ardă, aşa voi da şi pe locuitorii 
Ierusalimului. 

7. Îmi voi întoarce faţa Mea împotriva lor. Dintr-un foc au scăpat, dar focul îi va 
mistui, şi veţi şti că Eu sunt Domnul, când îmi voi întoarce faţa împotriva lor. 

8. Voi face din ţară un pustiu, pentru că ei Mi-au fost necredincioşi"”, zice Domnul 
Dumnezeu. 


Capitolul 16 - Ierusalimul, soţie necredincioasă. O istorie simbolică a 
Ierusalimului. 


1. Fost-a cuvântul Domnului către mine: 

2. "Fiul omului, spune Ierusalimului urâciunile lui, 

3. Şi-i spune: Aşa grăieşte Domnul Dumnezeu către fiica Ierusalimului: Obârşia ta 
şi patria ta e ţara Canaan; tatăl tău e amoreu şi mama ta e hetită. 

4. La naşterea ta, în ziua în care te-ai născut, nu ţi s-a tăiat buricul şi cu apă n-ai 
fost spălată pentru curăţire şi cu sare n-ai fost sărată, nici cu scutece înfăşată. 

5. Ochiul nimănui nu s-a înduioşat spre tine, ca din milă de tine să-ţi fi făcut 
vreuna din acestea; ci ai fost aruncată în câmp din dispreţ către viaţa ta, în ziua 
naşterii tale. 

6. Şi am trecut Eu pe lângă tine şi te-am văzut zbătându-te în sângele tău şi ţi-am 
zis: "Trăieşte în sângele tău!" Aşa ţi-am zis: "Trăieşte în sângele tău!" 

7. Şi te-am înmulțit ca pe iarba câmpului; ai crescut, te-ai făcut mare şi ai ajuns la o 
frumuseţe desăvârşită; şi s-a ridicat pieptul şi ţi-a crescut părul; dar erai goală, de 
tot goală. 

8. Atunci am trecut Eu pe lângă tine şi te-am văzut, şi iată aceea era vremea ta, 
vremea iubirii. Atunci mi-am întins Eu poala mantiei Mele peste tine şi am 
acoperit goliciunea ta, şi-am făcut un jurământ, am făcut un legământ cu tine, zice 
Domnul Dumnezeu şi tu ai fost a Mea. 

9. Apoi te-am spălat cu apă, am curățit de pe tine sângele tău şi te-am uns cu 
untdelemn. 

10. Ţi-am dat veşminte brodate, încălțăminte de piele fină, o legătură de vison 
pentru cap şi o mantie de mătase. 

11. Te-am gătit cu podoabe şi ţi-am pus brățări la mâini şi salbe la gât. 

12. Ți-am dat inel în nas şi cercei în urechi şi pe cap ţi-am pus o coroană minunată. 
13. Aşa ai fost împodobită cu aur şi cu argint şi îmbrăcămintea ta era de vison, de 
mătase şi de ţesături brodate; te-ai hrănit cu pâine din cea mai bună făină de grâu, 
cu miere şi untdelemn, şi erai foarte frumoasă şi ai ajuns la vrednicia de regină. 

14. Ai fost renumită printre neamuri pentru frumuseţea ta, pentru că ea era 
desăvârşită datorită strălucirii Mele cu care te-am îmbrăcat", zice Domnul 
Dumnezeu. 

15. Dar tu te-ai încrezut în frumuseţea ta şi, folosindu-te de renumele tău, ai 
început să te desfrânezi; şi-ai cheltuit desfrânarea ta cu tot trecătorul, dându-te pe 
tine lui. 

16. Ai luat din hainele tale, ca să-ţi faci locuri înalte în culori felurite, şi te-ai 
desfrânat acolo, cum niciodată nu s-a întâmplat şi nici nu va mai fi. 

17. Ai luat lucrurile tale de găteală, făcute din aurul Meu şi din argintul Meu, pe 
care ţi le-am dat Eu, şi ţi-ai făcut chipuri de bărbat şi te-ai desfrânat cu ele. 

18. Ai luat hainele tale cele brodate şi i-ai îmbrăcat pe ei cu ele; ai pus înaintea lor 
uleiul şi tămâia Mea. 

19. Şi pâinea Mea, pe care Eu ţi-o dădeam ţie; făina de grâu, uleiul şi mierea, pe 
care Eu ţi le dădeam ţie, tu le puneai înaintea lor spre miros de bună mireasmă; 
iată ce s-a întâmplat, zice Domnul Dumnezeu. 

20. Ai luat pe fiii tăi şi pe fiicele tale pe care Mi i-ai născut Mie şi i-ai adus lor 
jertfă spre mâncare. Dar puţin te-ai desfrânat tu oare? 

21. Ba tu şi pe fun Mei i-ai junghiat şi 1-ai dat lor, trecându-i prin foc. 

22. Pe lângă toate urâciunile şi desfrânările tale tu nu ţi-ai adus aminte de zilele 
tinereţii tale, când erai goală, cu totul goală, zbătându-te şi aruncată în sângele tău. 
23. După toate nelegiuirile tale, vai, vai de tine, zice Domnul Dumnezeu. 

24. Că ţi-ai făcut case de desfrânare, ai aşezat locuri înalte în fiecare piaţă; 

25. La răspântia fiecărui drum ţi-ai făcut locuri înalte, ţi-ai batjocorit frumuseţea ta 
şi ţi-ai arătat picioarele înaintea fiecărui trecător şi ţi-ai înmulțit desfrânările. 

26. 'Te-ai desfrânat cu fui Egiptului, vecinii tăi, oameni înalți la statură, şi ţi-ai 
înmulțit desfrânările, mâniindu-Mă pe Mine. 

27. lată, Mi-am întins asupra ta mâna Mea, am împuţinat cele menite pentru tine şi 
te-am lăsat pradă fetelor Filistenilor, duşmancele tale, care s-au ruşinat de purtarea 
ta cea nelegiuită. 

28. Tu te-ai desfrânat cu Asirienii şi nu te-ai săturat; te-ai desfrânat cu ei, dar nu te- 
al mulţumit cu atât, 

29. Ci ai înmulțit desfrânările tale din pământul Canaan până în pământul Caldeii, 
dar nici cu atât nu te-ai mulţumit. 

30. Cât de obosită trebuie să fie inima ta, zice Domnul Dumnezeu, după ce ai făcut 
toate acestea, ca o desfrânată nestăpânită! 

31. Când ţi-ai făcut case de desfrânare la fiecare răspântie de drum şi ţi-ai făcut 
locuri înalte în fiecare piaţă, nu erai ca o desfrânată, pentru că respingeai darurile, 
32. Ci ca o femeie adulteră, care, în locul bărbatului său, primeşte pe alţii. 

33. Tuturor desfrânatelor se dau daruri; tu însă dădeai însăți daruri amanţilor tăi şi 
îi cumpărai, ca să vină aceştia din toate părțile la tine şi să se desfrâneze cu tine. 

34. La tine desfrânănile tale se petreceau în alt fel decât se întâmplă cu femeile; nu 
umblau bărbaţii după tine, ci tu dădeai daruri, iar ţie nu ţi se dădeau daruri, şi deci 
tu te-ai purtat cu totul altfel decât altele. 

35. De aceea ascultă, desfrânato, cuvântul Domnului: 

36. Aşa zice Domnul Dumnezeu: Pentru că tu ţi-ai vărsat astfel banii tăi şi pentru 
că în desfrânările tale şi s-a descoperit goliciunea ta înaintea amanțţilor tăi şi 
înaintea tuturor oamenilor tăi neruşinați şi pentru sângele fiilor tăi, pe care tu i-ai 
dat lor, 

37. Pentru toate acestea iată Eu voi aduna pe toţi amanţii tăi cu care te-ai desfrânat 
tu şi pe care i-ai iubit şi pe toți aceia pe care i-ai urât, şi-i voi aduna pretutindeni 
împotriva ta şi voi descoperi înaintea lor goliciunea ta şi vor vedea toată ruşinea ta. 
38. Te voi judeca cum se judecă femeile adultere şi cele ce varsă sânge şi te voi 
preda urgiei şi pismei; 

39. Te voi da în mâinile acelora şi ei vor dărâma casele tale de desfrânare, vor 
risipi locurile tale înalte, vor rupe de pe tine hainele tale, vor lua podoabele tale şi 
te vor lăsa goală, de tot goală. 

40. Voi strânge împotriva ta adunare şi te vor ucide cu pietre şi cu sabie te vor tăia. 
41. Vor arde casele tale cu foc şi te vor judeca înaintea ochilor multor femei; aşa 
voi pune capăt desfrânării tale şi nu vei mai face daruri. 

42. Îmi voi potoli cu tine urgia Mea şi Mă voi linişti şi nu Mă voi mai mânia. 

43. Pentru că tu nu ţi-ai adus aminte de zilele tinereţii tale şi de toate cu câte M-ai 
mâniat, iată şi Eu voi întoarce purtarea ta asupra capului tău, zice Domnul 
Dumnezeu, ca tu să nu te mai dedai desfrâului cu toţi idolii tăi. 

44. lată, tot cel ce grăieşte în pilde poate să zică de tine: "Cum e mama, aşa e şi 
fiica!" 

45. Tu eşti cu adevărat fiica mamei tale, care şi-a lepădat bărbatul şi copiii; tu eşti 
cu adevărat sora surorilor tale, care şi-au lepădat bărbaţi şi copii lor. Mama 
voastră este hetită şi tatăl vostru amoreu. 

46. lar sora ta cea mai mare este Samaria, care trăieşte cu fiicele sale în stânga ta. 
lar sora ta cea mai mică, aceea care trăieşte la dreapta ta, este Sodoma cu fiicele ei. 
47. Tu însă n-ai mers nici măcar pe căile lor şi nici măcar la urâciunile lor nu te-ai 
mărginit, aceasta ţi s-a părut puţin; tu te-ai arătat mai stricată decât ele în toate 
căile tale. 


kkkhkkrhkhkhkhkkhkhkkhhkkhkhkkhkikikyik 


Xp Xe Xe e e Xe Xe e e e Xe Xe e e e e 2 De De e e e e e e e e 2 e e e Xe XX 


kkkkhkkhkhkkhkhkkhkhkhkhkhkhkhkhkikhkikir ki 


Xp Xe XP e Xe XP XP Xe e Xe Xe XP e e Xe Xe Xe e e Xe Xe Xe Xe e e Xe Xe Xe e e eX eX 


48. Viu sunt Eu, zice Domnul Dumnezeu; Sodoma, sora ta, n-a făcut nici ea, nici 
fiicele ei ce-ai făcut tu şi fiicele tale. 

49. lată care au fost fărădelegile Sodomei, sora ta, şi ale fiicelor ei: mândria, 
îmbuibarea şi trândăvia; iar mâinile săracului şi ale celui nevoiaş nu le-au sprijinit. 
50. Ele s-au mândrit şi au făcut urâciune înaintea Mea; de aceea le-am şi nimicit, 
cum ai văzut. 

51. lar Samaria n-a păcătuit nici pe jumătate din ce ai păcătuit tu. Tu le-ai întrecut 
în urâciuni şi prin urâciunile tale, pe care le-ai făcut tu, surorile tale s-au dovedit 
mai drepte decât tine. 

52. Poartă-ţi dar ruşinea ta şi tu, ceea ce osândeai pe surorile tale; faţă de păcatele 
tale, cu care tu te-ai batjocorit, acelea sunt mai drepte decât tine. Roşeşte dar de 
ruşine Şi tu şi du-ţi batjocura ta, pentru că ai îndreptățit astfel pe surorile tale. 

53. Dar Eu voi aduce înapoi pe prinşii lor de război, pe prinşii de război ai 
Sodomei şi ai fiicelor ei, pe prinşii de război ai Samariei şi ai fulor ei şi pe prinşii 
tăi de război în mijlocul lor, 

54. Ca să-ţi porți ruşinea ta şi să te ruşinezi de tot ceea ce ai făcut, servind ca 
mângâiere pentru ele. 

55. Surorile tale, Sodoma, şi fiicele ei, se vor întoarce la starea lor de mai înainte; 
Samaria şi fiicele ei se vor întoarce la starea lor de mai înainte; şi tu şi fiicele tale 
vă veţi întoarce la starea voastră de altădată. 

56. De sora ta, Sodoma, nici pomenire nu a fost pe buzele tale în zilele trufiei tale, 
57. Până nu se descoperise goliciunea ta, ca în zilele batjocurei ce ţi-a venit din 
partea fiicelor Siriei şi a tuturor celor ce o înconjoară, din partea fiicelor 
Filistenilor, care din toate părțile se uitau la tine cu dispreţ. 

58. Tu suferi din pricina desfrâului tău şi din pricina ticăloşiei tale, zice Domnul 
Dumnezeu; 

59. Că aşa grăieşte Domnul Dumnezeu: Mă voi purta cu tine, cum te-ai purtat tu, 
dispreţuind jurământul prin ruperea legământului. 

60. Dar Eu Îmi voi aduce aminte de legământul Meu încheiat cu tine în zilele 
tinereţii tale şi voi înnoi cu tine un aşezământ veşnic. 

61. Şi tu îţi vei aduce aminte de căile tale şi-ţi va fi ruşine când vei începe să 
primeşti la tine pe surorile tale, cele mai mari decât tine şi pe cele mai mici decât 
tine şi când Eu le voi da ţie ca fiice, însă nu după aşezământul tău. 

62. Voi înnoi aşezământul Meu cu tine şi vei cunoaşte că Eu sunt Domnul, 

63. Ca să-ţi aduci aminte şi să te ruşinezi, ca pe viitor să nu poţi nici gura să-ţi 
deschizi de ruşine, când îţi voi ierta ceca ce ai făcut", zice Domnul Dumnezeu. 


Capitolul 17 - Vulturul şi cedrul: parabolă. 


1. Fost-a iarăşi cuvântul Domnului către mine şi mi-a zis: 

2. "Fiul omului, spune casei lui Israel o ghicitoare, spune-i o pildă 

3. Şi zi: Aşa grăieşte Domnul Dumnezeu: Un vultur mare cu aripi mari, cu pene 
lungi, pufos şi pestriţ a zburat în Liban şi a frânt vârful unui cedru. 

4. A rupt pe cel mai de sus din lăstarii lui cei tineri şi l-a adus în ţara Canaanului şi 
l-a pus într-o cetate de negustori; 

5. A luat apoi pe unul din lăstari cedrului şi l-a pus într-un pământ roditor, l-a sădit 
lângă o apă mare, ca pe o salcie. 

6. Şi lăstarul a crescut şi s-a făcut un butuc de viţă întins, dar nu înalt, ale cărui 
ramuri se întorceau spre vultur, iar rădăcinile îi erau sub el; el s-a făcut viţă, a dat 
lăstari şi a făcut coarde. 

7. Şi a mai fost un alt vultur cu aripi mari şi pufos. Şi iată acest butuc de viţă s-a 
întins spre el cu rădăcinile şi cu coardele sale, ca să-l ude acela mai mult decât era 
udat în locul unde fusese sădit. 

8. EI era sădit într-o țarină bună, la nişte ape mari, încât îşi putea întinde viţele ca 
să aducă rod şi să ajungă un minunat butuc de vie. 

9. Spune dar: Aşa grăieşte Domnul Dumnezeu: Spori-va el oare? Nu cumva i se 
vor smulge rădăcinile şi 1 se vor rupe viţele, încât să se usuce? Toţi lăstarii tineri, 
care au crescut din el se vor usca. Şi se va smulge din rădăcinile lui nu cu putere 
mare, nici cu oameni mulți. 

10. Iată, deşi a fost sădit, îi va merge oare, bine? Oare nu se va usca îndată ce se va 
atinge de el vântul de răsărit? Se va usca pe muşuroiul pe care a fost sădit”. 

11. Fost-a cuvântul Domnului către mine şi mi-a zis: 

12. "Spune neamului de răzvrătiți: Oare nu ştiţi ce înseamnă acestea? Spune: lată a 
venit regele Babilonului la Ierusalim şi a luat pe rege şi pe căpeteniile lui şi 1-a dus 
cu sine în Babilon. 

13. A luat pe unul din neamul regesc şi a încheiat cu acela legământ, l-a legat cu 
jurământ, iar pe puternicii ţării i-a luat cu sine, 

14. Ca regatul să rămână ascultător şi fără trufie, ca să păzească legământul şi să 
fie credincios. 

15. Dar acela s-a depărtat de el, trimiţându-şi soli în Egipt ca să li se dea cai şi 
oameni mulți. Va izbuti el oare şi va scăpa el, cel ce a făcut una ca aceasta? El a 
călcat învoiala; va scăpa el oare? 

16. Precum este adevărat că Eu sunt viu, zice Domnul Dumnezeu, tot aşa este 
adevărat că acolo unde şade regele care l-a făcut pe el rege, adică la Babilon, va 
muri, pentru că a nesocotit jurământul pe care l-a dat aceluia şi a călcat legământul 
încheiat cu el. 

17. Faraon cu puterea cea mare şi cu mulțimea poporului nu va face nimic pentru 
el în acest război, când se va ridica val şi se vor zidi turnuri de împresurare spre 
pieirea a multe suflete. 

18. EI a nesocotit jurământul, ca să calce legământul, şi iată ţi-a dat mâna şi a făcut 
toate acestea şi nu va scăpa. 

19. De aceea, aşa zice Domnul Dumnezeu: Precum este adevărat că Eu sunt viu, tot 
aşa este de adevărat că jurământul Meu, pe care l-a nesocotit, şi legământul Meu, 
pe care l-a călcat, le voi întoarce asupra capului său; 

20. Voi arunca asupra lui mreaja Mea şi va fi prins în laţurile Mele; îl voi aduce la 
Babilon şi acolo Mă voi judeca cu el pentru necredincioşia lui față de Mine. 

21. lar toți fugarii lui din toate taberele lui vor cădea de sabie, şi cei rămaşi vor fi 
împrăştiaţi în toate vânturile şi veţi cunoaşte că Eu, Domnul, am zis acestea”. 

22. Aşa zice Domnul Dumnezeu: "Voi lua din vârful cedrului celui înalt un lăstar 
şi-l voi sădi; din creştetul lui voi rupe lăstarul cel plăpând şi-l voi sădi pe un munte 
înalt şi măreț. 

23. Pe muntele cel înalt al lui Israel îl voi sădi şi va slobozi ramuri, va aduce rod, şi 
se va face un cedru falnic şi vor locui în el tot felul de păsări; tot felul de înaripate 
vor locui în umbra ramurilor lui. 

24. Şi vor cunoaşte toți pomii câmpului că Eu, Domnul, pomul înalt îl fac mic şi pe 
cel mic îl fac înalt; pomul verde îl usuc şi pomul uscat îl înverzesc. Eu, Domnul, 
am spus acestea”. 


Capitolul 18 - Dreptatea lui Dumnezeu și răsplătirea omului. 


1. Şi a mai fost cuvântul Domnului către mine şi mi-a zis: 

2. "Pentru ce spuneţi voi în ţara lui Israel pilda aceasta şi ziceți: Părinții au mâncat 
aguridă şi copulor li s-au strepezit dinți? 

3. Precum este adevărat că Eu sunt viu, zice Domnul Dumnezeu, tot aşa este de 
adevărat că pe viitor nu se va mai grăi pilda aceasta lui Israel. 

4. Că iată toate sufletele sunt ale Mele; cum este al Meu sufletul tatălui, tot aşa şi 
sufletul fiului; sufletul care a greşit va muri. 

5. De este cineva drept şi face judecată şi dreptate; 

6. De nu mănâncă jertfit în munte şi spre idolii casei lui Israel nu-şi întoarce ochii 
săi, femeia aproapelui său nu o necinsteşte şi de femeie nu se apropie în timpul 
perioadei ei de necurăţie; 

7. Pe nimeni nu strâmtorează şi datornicului îi întoarce zălogul, furt nu face, celui 
flămând în dă din pâinea sa şi pe cel gol îl îmbracă cu haină; 

8. Banii săi cu camătă nu-i dă şi camătă nu ia; de la nedreptate mâinile şi le 
stăpâneşte şi judecata dintre un om şi altul o face cu dreptate; 

9. De se poartă după poruncile Mele şi legile Mele cu credincioşie le păzeşte, acela 
este drept şi fără îndoială viu va fi, zice Domnul Dumnezeu. 

10. Dar de 1 s-a născut fiu hoţ, care varsă sânge sau face ceva de felul acesta, 

1]. Şi care nu urmează calea tatălui său, ci mănâncă cele jertfite în munți, 
necinsteşte femeia aproapelui său; 

12. Pe sărac şi pe lipsit îl apasă, răpeşte avutul altuia şi zălogul nu-l întoarce; îşi 
ridică ochii la idoli şi face ticăloşii; 

13. Banii şi-i dă cu dobândă şi ia camătă; unul ca acesta va trăi oare? Nu! De va 
face asemenea ticăloşii nu va trăi, ci sigur va muri şi sângele lui va fi asupra lui. 

14. lar de i s-a născut un fiu, care, văzând păcatele, văzând toate câte le-a făcut 
tatăl său, el se păzeşte şi nu face nimic asemenea; 

15. În munţi nu mănâncă jertfe idoleşti, nu-şi ridică ochii spre idolii cei mincinoşi 
ai casei lui Israel şi femeia aproapelui său nu o necinsteşte; 

16. Pe nimeni nu apasă, zălog nu ia şi avutul altuia nu-l risipeşte; celui flămând ui 
dă din pâinea sa, cu haina sa îmbracă pe cel gol; 

17. Pe sărac nu asupreşte, nu ia nici camătă, nici dobândă; poruncile Mele le 
păzeşte şi se poartă după legile Mele; acest om nu va muri pentru nedreptățile 
părintelui său, ci în veci va trăi. 

18. lar tatăl său, pentru că a apăsat pe alţii, a răpit ceea ce era al fratelui său şi a 
făcut în poporul său ceea ce nu era îngăduit, iată va muri pentru nedreptatea sa. 

19. Dar veţi zice: Pentru ce fiul să nu poarte nedreptatea tatălui său? Pentru că fiul 
a făcut ceea ce era drept şi legiuit şi toate legile Mele le-a ţinut şi le-a împlinit; de 
aceea va trăl. 

20. Sufletul care păcătuieşte va muri. Fiul nu va purta nedreptatea tatălui, şi tatăl 
nu va purta nedreptatea fiului. Celui drept i se va socoti dreptatea sa, iar celui rău, 
răutatea sa. 

21. Dar dacă cel rău se întoarce de la nelegiuirile sale pe care le-a făcut şi păzeşte 
toate legile Mele şi face ceea ce e bun şi drept, el va trăi şi nu va muri. 

22. Nu se vor pomeni deloc nelegiuirile pe care el le va fi făcut, ci va trăi pentru 
dreptatea pe care va fi făcut-o. 

23. Oare voiesc Eu moartea păcătosului, zice Domnul Dumnezeu - şi nu mai 
degrabă să se întoarcă de la căile sale şi să fie viu? 

24. Dar şi dreptul, dacă se va abate de la dreptatea sa şi se va purta cu nedreptate şi 
va face toate acele ticăloşii pe care le face nelegiuitul, va fi el oare viu? Toate 
faptele lui bune, pe care le va fi făcut, nu se vor pomeni, ci pentru nelegiuirea sa, 
pe care va fi făcut-o, şi pentru păcatele sale, pe care le-a săvârşit, va muri. 

25. Dar voi ziceţi: "Calea Domnului nu este dreaptă”. Ascultaţi, casa lui Israel: 
Oare calea Mea nu este dreaptă, sau nu sunt drepte căile voastre? 

26. Dacă cel drept se abate de la dreptatea sa şi face nelegiuire şi din pricina 
aceasta moare, apoi el moare pentru nelegiuirea sa, pe care a făcut-o. 

27. Şi cel nelegiuit, dacă se întoarce de la nelegiuirea sa, pe care a făcut-o şi face 
judecată şi dreptate, îşi întoarce sufletul său la viaţă; 

28. Căci el a văzut şi s-a întors de la toate nelegiuirile sale, pe care le-a făcut; de 
aceea va fi viu şi nu va muri. 

29. Însă casa lui Israel zice: "Calea Domnului nu este dreaptă”. Casa lui Israel, oare 
calea Mea nu este dreaptă, sau nu sunt drepte căile voastre? 

30. De aceea vă voi judeca pe voi din casa lui Israel, pe fiecare după căile sale, zice 
Domnul Dumnezeu; pocăiţi-vă şi vă întoarceţi de la toate nelegiuirile voastre, ca 
necredinţa să nu vă fie piedică. 

31. Lepădaţi de la voi toate păcatele voastre cu care aţi greşit şi vă faceţi o inimă 
nouă şi un duh nou. De ce să muriţi voi, casa lui Israel? 

32. Căci Eu nu voiesc moartea păcătosului, zice Domnul Dumnezeu; întoarceţi-vă 
deci şi trăiţi!" 


Capitolul 19 - Jelanie pentru principii lui Israel. 


1. Iar tu, fiul omului, fă o tânguire pentru căpeteniile lui Israel şi spune: 

2. "Ce este mama ta? O leoaică! Ea a dormit între lei şi între puii de leu şi-a alăptat 
puii săi. 

3. A crescut pe unul din puii săi, care s-a făcut leu, şi a învăţat să sfâşie prada, şi a 
mâncat oameni. 

4. Şi auzind popoarele de dânsul, a fost prins în groapa lor şi l-au adus în lanţuri în 
ţara Egiptului. 

5. Aşteptând leoaica puţin timp şi văzând că aşteptarea sa este zadarnică, a luat pe 
altul din puu săi şi l-a făcut leu. 

6. Acesta, făcându-se leu, a început să umble printre lei şi a învăţat să sfâşie prada 
şi a mâncat oameni; 

7. A atacat casele lor şi le-a pustiit cetățile; şi de larma răgetului lui, ţara şi 
locuitorii ei s-au îngrozit şi s-a pustiit ţara şi toate satele ei. 

8. Atunci s-au sculat împotriva lui neamurile din ţinuturile vecine, şi-au întins 
cursele lor împotriva lui şi el a fost prins în groapa lor; 

9. Atunci l-au pus în lanţuri într-o cuşcă şi l-au dus la regele Babilonului; apoi l-au 
vârât într-o cetate, ca să nu se mai audă glasul lui prin munţii lui Israel. 

10 . Mama ta a fost ca o viţă de vie, răsădită lângă apă; rămuroasă şi roditoare a 
fost ea din pricina belşugului de apă. 

11. Şi ea avea coarde tari, pentru sceptre regale, şi şi-a ridicat trunchiul său sus 
printre ramuri dese şi atrăgea privirile cu înălțimea ei şi mulțimea ramurilor ei. 

12. Dar a fost ruptă cu mânie şi aruncată la pământ, vântul de răsărit a uscat rodul 
ei; ramurile ei cele puternice au fost rupte, s-au uscat şi le-a mistuit focul. 

13. lar acum ea a fost sădită în pustiu, într-un pământ sec şi însetat. 

14. Din trunchiul ce poartă ramurile ei a ieşit foc, a mistuit rodul ei şi nu au mai 
rămas în ea coarde puternice pentru sceptrele regale. Aceasta este cântare de jale şi 
de jale va rămâne". 


Capitolul 20 - Mustrări către poporul lui Israel. 


1. În ziua a zecea a lunii a cincea din anul al şaptelea al robiei lui Ioiachim, au 
venit nişte bărbaţi dintre bătrâni lui Israel să întrebe pe Domnul şi au şezut 
înaintea feţei mele. 

2. Atunci a fost cuvântul Domnului către mine şi mi-a zis: 

3. "Fiul omului, vorbeşte cu bătrânii lui Israel şi spune-le: Aşa zice Domnul 
Dumnezeu: Aţi venit să Mă întrebaţi? Precum este adevărat că Eu sunt viu, tot aşa 
este de adevărat că nu voi da răspuns, zice Domnul Dumnezeu. 

4. Vrei să-i judeci, fiul omului? Dacă vrei să-i judeci, spune-le ticăloşiile părinților 
lor. 

5. Şi spune-le: Aşa zice Domnul Dumnezeu: În ziua în care am ales pe Israel şi, 
ridicându-Mi mâna, M-am jurat seminţiei casei lui lacov şi M-am descoperit lor în 
țara Egiptului şi, ridicându-Mi mâna, le-am zis: Eu sunt Domnul Dumnezeul 
vostru; 

6. În ziua aceea, ridicându-Mi mâna, M-am jurat lor să-i scot din ţara Egiptului şi 
să-i duc în ţara pe care o alesesem pentru ei, în care curge lapte şi miere, cea mai 
frumoasă dintre toate țările. 

7. Şi le-am zis: Lepădaţi fiecare ticăloşiile de la ochii voştri şi nu vă mai întinaţi cu 
idolii Egiptului, că Eu sunt Domnul Dumnezeul vostru! 

8. Dar ei s-au răzvrătit împotriva Mea şi n-au vrut să Mă asculte; nimeni n-a 
lepădat ticăloşiile de la ochii săi şi idolii Egiptului nu i-a părăsit. Atunci am zis: 
Voi vărsa asupra lor mânia Mea şi urgia Mea o voi deşerta peste ei în mijlocul ţării 
Egiptului. 

9. Însă, dacă i-am scos din ţara Egiptului, am făcut aceasta pentru ca numele Meu 
să nu fie pângărit în ochiu neamurilor printre care se aflau ei şi înaintea cărora Mă 
descoperisem, ca să-i scot din ţara Egiptului. 

10. Scoţându-i din ţara Egiptului, i-am adus în pustiu. 

11. Şi le-am dat legile Mele, le-am arătat rânduielile Mele, prin care omul, care le 
va ţine, va trăi. 

12. De asemenea le-am dat şi zilele Mele de odihnă, ca să fie semn între Mine şi ei, 
ca să cunoască ei că Eu sunt Domnul, Sfinţitorul lor. 

13. Însă casa lui Israel s-a răzvrătit împotriva Mea în pustiu; după legile Mele n-a 
umblat şi a lepădat rânduielile Mele, pe care omul trebuie să le împlinească, ca să 
trăiască prin ele, şi zilele Mele de odihnă le-au călcat. Atunci Eu am gândit să 
revărs asupra lor mânia Mea în pustiu, ca să-i pierd. 

14. Dar Eu am făcut ca numele Meu să nu fie pângărit în ochii neamurilor, la 
vederea cărora îi scosesem. 

15. Ba ridicându-Mi chiar mâna asupra lor în pustiu, M-am jurat că nu-i voi duce 
în ţara ce rânduisem, în care curge lapte şi miere şi este cea mai frumoasă din toate 
țările, 

16. Pentru că ei lepădaseră aşezămintele Mele şi după poruncile Mele nu se purtau, 
c1 călcau zilele Mele de odihnă, că inima lor era îndreptată spre idolii lor. 

17. Dar ochiul Meu nu s-a îndurat să-i piardă şi nu i-am stârpit în pustiu. 

18. Am zis către fiii lor în pustiu: Nu vă purtaţi după rânduielile părinţilor voştri şi 
obiceiurile lor să nu le păziţi, nici să nu vă întinaţi cu idolii lor. 

19. Eu sunt Domnul Dumnezeul vostru; purtați-vă după poruncile Mele şi 
hotărârile Mele păziţi-le şi le împliniţi. 

20. Cinstiţi zilele Mele de odihnă, ca să fie semn între Mine şi voi, ca să ştiţi că Eu 
sunt Domnul Dumnezeul vostru. 

21. Dar şi fiii s-au răzvrătit împotriva Mea; nici ei nu s-au purtat după rânduielile 
Mele şi legile Mele nu le-au păzit; n-au împlinit ceea ce omul trebuie să 
împlinească, ca să fie viu; au călcat zilele Mele de odihnă şi atunci am gândit să 
vărs peste ei urgia Mea şi să sting mânia Mea împotriva lor în pustiu; 

22. Dar iarăşi Mi-am tras mâna înapoi şi am făcut ca numele Meu să nu fie 
pângărit în ochii neamurilor, la vederea cărora îi scosesem. 

23. De asemenea Mi-am ridicat mâna în pustiu şi M-am jurat să-i risipesc printre 
popoare şi să-i împrăştii prin ţări, 

24. Pentru că nu împliniseră rânduielile Mele, legile Mele le lepădaseră şi călcaseră 
zilele Mele de odihnă, că ochii lor erau îndreptaţi spre idolii părinţilor lor. 

25. Ba încă le-am dat şi legi care nu erau bune şi rânduieli prin care ei nu puteau 
trăi; 

26. ŞI i-am întinat prin ofrandele lor, făcându-i să Jertfească pe toți întâi-născuţii 
lor, pentru a-i pedepsi ca să ştie că Eu sunt Domnul. 

27. De aceea, fiul omului, vorbeşte casei lui Israel şi le spune: Aşa zice Domnul 
Dumnezeu: lată cu ce M-au mai hulit încă părinții voştri, purtându-se cu 
necredincioşie faţă de Mine: 

28. Eu i-am adus în ţara pe care cu jurământ făgăduisem să le-o dau, iar ei, 
punându-şi ochii pe toată colina înaltă şi pe tot arborele umbros, au început să 
Junghie acolo jertfele lor şi au pus acolo prinoasele lor şi miresmele lor de tămâiere 
cele jignitoare pentru Mine şi au săvârşit acolo jertfele lor cu turnare. 

29. Atunci le-am zis: Ce este locul înalt unde vă duceţi voi? Şi ei l-au numit cu 
numele Bama (înălțime) până în ziua de astăzi. 

30. Pentru aceea, zi casei lui Israel: Acestea zice Domnul Dumnezeu: Nu vă 
întinaţi oare după pilda părinților voştri şi oare nu vă desfrânaţi după ticăloşiile lor? 

31. Adunându-vă darurile şi trecând copui voştri prin foc, vă pângăriți cu toți idolii 
voştri până în ziua de astăzi. Şi mai voiți încă să Mă întrebaţi, casa lui Israel? 
Precum este adevărat că Eu sunt viu, zice Domnul Dumnezeu, tot aşa este de 
adevărat că nu vă voi da răspuns. 

32. Ceea ce vă frământă mintea nu se va împlini nicidecum. Voi ziceţi: Vom sluji 
lemnului şi pietrei, ca neamurile, ca triburile din ţările străine. 

33. Cum este adevărat că Eu sunt viu, tot aşa este de adevărat că, zice Domnul 
Dumnezeu, cu mână tare, cu braţ ridicat şi cu vărsarea urgiei Mele voi domni peste 
Vol. 

34. Vă voi scoate din mijlocul popoarelor şi vă voi aduna din ţările străine unde aţi 
fost împrăştiaţi şi vă voi aduna cu mână tare, cu braţ ridicat şi cu vărsarea mâniei, 
35. Şi vă voi aduce în pustiul popoarelor şi acolo Mă voi judeca cu voi, faţă către 
faţă. 

36. Cum M-am judecat cu părinţii voştri în pustiul din ţara Egiptului, aşa Mă voi 
judeca şi cu voi, zice Domnul Dumnezeu. 

37. Vă voi trece sub toiag şi vă voi vâri în legăturile aşezământului. 

38. Voi alege din voi pe răzvrătiți, pe cei nesupuşi Mie; îi voi scoate din ţara unde 
sălăşluiesc ei, dar în ţara lui Israel nu vor intra şi veţi şti că Eu sunt Domnul. 

39. lar voi, casa lui Israel - aşa zice Domnul Dumnezeu - duceţi-vă fiecare la idolii 
săi şi le slujiţi, dacă nu Mă ascultați pe Mine, dar nu mai pângăriţi numele Meu cel 
sfânt cu darurile voastre şi cu idolii voştri. 

40. Pentru că pe muntele Meu cel sfânt, pe muntele cel înalt al lui Israel, - zice 
Domnul Dumnezeu - acolo îmi va sluji toată casa lui Israel, toată, oricâtă ar fi ea 
pe pământ; acolo îi voi primi cu bunăvoință şi acolo voi cere prinoasele voastre şi 
pârgile voastre cu toate cele sfinte ale voastre. 

4]. Vă voi primi ca pe nişte tămâie mirositoare, când vă voi scoate din mijlocul 
popoarelor şi vă voi aduna din ţările străine, unde aţi fost împrăștiați şi Mă voi 
sfinți întru voi înaintea ochilor neamurilor. 

42. Şi veţi şti atunci că Eu sunt Domnul, când vă voi duce în ţara lui Israel, în ţara 
pe care am jurat să o dau părinţilor voştri, ridicându-Mi mâna. 

43. Vă veţi aminti acolo de căile voastre şi de toate faptele voastre, cu care v-aţi 
întinat şi vă veți dezgusta singuri de toate nelegiuirile voastre, pe care le-aţi făcut. 
44. Veţi şti că Eu sunt Domnul, când voi face cu voi după numele Meu, nu după 
căile voastre cele rele, nici după faptele voastre cele stricate, casa lui Israel", zice 
Domnul Dumnezeu. 

45. Şi a fost iar cuvântul Domnului către mine: 

46. "Fiul omului, întoarce-ţi faţa spre Teman şi rosteşte cuvântul tău spre miazăzi 
şi prooroceşte împotriva pădurii din Negheb. 

47. Şi zi pădurii celei de la miazăzi: Ascultă cuvântul Domnului: Asa zice Domnul 
Dumnezeu: lată Eu voi aprinde foc în tine şi va arde în tine tot copacul verde şi tot 

lemnul uscat; şi flacăra vâlvâitoare nu se va stinge şi toată faţa va fi arsă de ea de la 
Negheb până la miazănoapte. 

48. ŞI va vedea tot trupul că Eu, Domnul, am aprins focul şi nu se va stinge". 

49. Şi am zis: "0, Doamne, Dumnezeule, ei zic despre mine: "Nu cumva ne spune 
el o pildă?" 


Capitolul 21 - Sabia Domnului. 


1. Fost-a iarăşi cuvântul Domnului către mine şi mi-a zis: 

2. "Fiul omului, întoarce-ţi faţa spre Ierusalim şi vorbeşte împotriva locaşului lor 
cel sfânt şi prooroceşte împotriva ţării lui Israel. 

3. ŞI zi pământului lui Israel: Aşa grăieşte Domnul Dumnezeu: lată, Eu sunt asupra 
ta şi-Mi voi trage sabia din teaca ei şi voi stârpi din tine pe cel drept şi pe cel 
necredincios. 

4. Şi ca să pierd din tine pe cel drept şi pe cel necredincios, sabia Mea va ieşi din 
teaca sa spre a lovi tot trupul de la miazăzi până la miazănoapte. 

5. Atunci va cunoaşte tot trupul că Eu, Domnul, Mi-am scos sabia din teaca ei şi nu 
se va mai întoarce. 

6. Tu, fiul omului, suspină atât încât să se frângă şalele tale, suspină cu amărăciune 
înaintea ochilor lor. 

7. lar când îţi vor zice: "Pentru ce suspini?” Spune-le: Pentru vestea ce vine... şi 
toată inima se va tulbura, toate mâinile vor slăbi şi toţi genunchii vor tremura ca 
frunza. Iat-o vine şi este aproape, zice Domnul Dumnezeu. 

8. Și a mai fost cuvântul Domnului către mine şi mi-a zis: 

9. "Fiul omului, prooroceşte şi zi: Aşa grăieşte Domnul Dumnezeu: "Sabia este 
ascuțită şi oţelită. 

10. E ascuţită ca să junghie mai mult; e oţelită ca să scânteieze ca fulgerul. Ne vom 
bucura, oare, că sabia fiului meu dispreţuieşte tot lemnul? 

11. Eu am dat-o la oţelit, ca să se ia în mână, şi acum această sabie e ascuţită şi 
oţelită, gata să fie dată în mâna ucigătorului. 

12. Fiul omului, suspină şi te vaită, că ea e trasă asupra poporului Meu, asupra 
tuturor căpeteniilor lui Israel; aceştia vor fi daţi sub sabie cu poporul Meu, de aceea 
loveşte-te cu mâinile peste coapse, 

13. Căci ea e şi încercată acum; şi ce este de mirare dacă ea va nesocoti şi sceptrul? 
Nici acesta nu va rămâne, zice Domnul Dumnezeu. 

14. Dar tu, fiul omului, prooroceşte şi loveşte palmele una de alta şi loviturile 
sabiei se vor îndoi şi se vor întrei; aceasta este sabia măcelului, sabia cumplitului 
măcel, sabia care trebuie să-i urmărească, 

15. Pentru a arunca groază în inimi ŞI a înmulţi jertfele tot mai mult. Vai! La toate 
porțile lor voi pune sabie grozavă şi ascuţită spre junghiere, care scânteiază ca 
fulgerul. 

16. Sabie, pregăteşte-te! Ia-o la dreapta şi apucă la stânga, încotro vrei să-ţi întorci 
faţa ta! 

17. lar Eu voi bate din palme şi-Mi voi potoli mânia. Eu, Domnul, grăiesc acestea”. 
18. Fost-a cuvântul Domnului către mine şi mi-a zis: 

19. "Tu, fiul omului, închipuieşte-ţi două drumuri pe care trebuie să treacă sabia 
regelui Babilonului; acestea amândouă trebuie să plece din aceeaşi ţară; apoi 
închipuieşte-ţi o mână, închipuieşte-o în cetatea Babilonului, de unde pleacă 
drumurile. 

20. Închipuieşte drumul pe care sabia trebuie să vină împotriva cetăţii Raba, a 
fulor lui Amon şi împotriva lui luda, împotriva Ierusalimului celui întărit, 

21. Pentru că regele Babilonului s-a oprit la o răspântie, unde încep două drumuri, 
şi stă să ghicească: scutură săgețile, întreabă terafimii şi cercetează ficatul. 

22. Sorţul din dreapta are scris pe el: "spre Ierusalim", încât el trebuie să îndrepte 
berbecii, să îndemne la ucidere şi să scoată strigăte de război; să aşeze berbeci 
împotriva porților, să dice valuri şi să facă turnuri de împresurare. 

23. Acest sorţ s-a părut neadevărat în ochiu acelora care au făcut jurăminte 
mincinoase; dar regele Babilonului, aducându-și aminte de această necredinţă a 
lor, a hotărât să ia Ierusalimul. 

24. De aceea aşa zice Domnul Dumnezeu: De vreme ce voi vă aduceţi aminte de 
nelegiuirea voastră, făcând ca fărădelegile voastre să fie vădite şi scoțând la iveală 
păcatele voastre în toate faptele voastre; de vreme ce voi singuri vă aduceţi aminte 
de acestea, veţi fi prinşi cu mâna. 

25. Şi ție, căpetenie nelegiuită şi rea a lui Israel, căreia şi-a venit ziua acum, când 
nelegiuirea ta a ajuns la culme, 

26. Aşa zice Domnul Dumnezeu: Diadema se va scoate, cununa va fi ridicată, 
lucrurile se vor schimba; cele smerite se vor înălța şi cele înalte se vor smeri; 

27. O voi lepăda, o voi lepăda, o voi lepăda şi nu va mai fi până va veni acela 
căruia se cuvine şi o voi da lui. 

28. lar tu, fiul omului, prooroceşte şi spune: Aşa grăieşte Domnul Dumnezeu 
despre fiii lui Amon şi despre ocara lor. Şi le spune: Sabia, sabia este trasă pentru 
junghiere, este oţelită pentru măcel, ca să scânteieze ca fulgerul. 

29. În mijlocul acelor vedenii deşarte şi prezicerilor tale mincinoase, ea te va face 
să cazi printre trupurile necredincioşilor, cărora le-a venit ziua atunci când 
nedreptatea şi-a ajuns culmea. 

30. O voi întoarce oare în teaca ei? La locul unde ai fost făcut, în ţara unde te-ai 
născut, te voi judeca; 

31. Voi vărsa asupra ta mânia Mea; voi sufla asupra ta focul urgiei Mele şi te voi 
da în mâna oamenilor barbari, făuritori ai distrugerii. 

32. Mâncare focului vei fi; sângele tău va curge în mijlocul ţării şi nici nu se va 
mai pomeni de tine, că Eu, Domnul, am spus acestea”. 


Capitolul 22 - Nelegiuirile Ierusalimului. 


1. Fost-a cuvântul Domnului către mine: 

2. "Tu, fiul omului, voieşti oare să judeci, să judeci cetatea sângelui? Spune-i toate 
urâciunile ei, 

3. Şi-i spune: Aşa zice Domnul Dumnezeu: O, cetate, care verşi sânge în mijlocul 
tău, ca să-ţi vină vremea, şi care-ţi faci idoli, ca să te întinezi! 

4. Cu sângele, pe care l-ai vărsat, te-ai făcut vinovată şi cu idolii, pe care i-ai făcut, 
te-ai spurcat şi ţi-ai apropiat zilele tale şi ai ajuns la sfârşitul anilor tăi. De aceea te 
voi da popoarelor spre batjocură şi tuturor ţărilor spre bătaie de joc. 

5. Cei de aproape şi cei de departe ai tăi îşi vor bate joc de tine, care ţi-ai întinat 
numele şi eşti plină de neorânduială. 

6. lată cei ce povăţuiesc în Israel, fiecare după măsura puterilor sale, au fost întru 
tine ca să verse sânge. 

7. La tine, tatăl şi mama sunt dispreţuiţi, la tine străinul este chinuit, la tine orfanul 
şi văduva sunt asupriți. 

8. Cele sfinte ale tale, tu nu le cinsteşti şi zilele Mele de odihnă le calci. 

9. Clevetitori sunt destui în tine, ca să verse sânge; în munţii tăi se mănâncă jertfe 
idoleşti şi în mijlocul tău se fac urâciuni. 

10. La tine se descoperă goliciunea tatălui, la tine se siluieşte femeia în vremea 
perioadei ei de necurăţie. 

11. Unul face ticăloşie cu femeia vecinului său, altul se spurcă cu nora sa; unul 
siluieşte pe sora sa, fica tatălui său. 

12. În tine se ia mită, ca să se verse sânge; tu iei dobândă şi camătă şi cu silnicie 
apuci câştig de la fratele tău, iar pe Mine M-ai uitat, zice Domnul Dumnezeu. 

13. Şi iată, Eu Mi-am lovit palmele Mele una de alta, văzând lăcomia ta, care se 
vede la tine, şi vărsarea de sânge, care se săvârşeşte în mijlocul tău. 

14. Va suferi oare inima ta şi vor fi oare tari mâinile tale în acele zile, când voi 
lucra împotriva ta? Eu, Domnul, am zis şi voi face. 

15. Te voi împrăştia printre popoare şi te voi vântura prin ţări, voi pune capăt 
urâciunilor tale cele din tine. 

16. Singură te vei face dispreţuită înaintea ochilor popoarelor şi vei cunoaşte că Eu 
sunt Domnul". 

17. Şi a fost cuvântul Domnului către mine: 

18. "Fiul omului, casa lui Israel Mi s-a făcut zgură; toţi sunt plumb şi fier şi cositor 
în cuptor, au ajuns ca nişte zgură de argint. 

19. De aceea, aşa zice Domnul Dumnezeu: De vreme ce toţi v-aţi făcut zgură, de 
aceea iată Eu vă voi aduna în Ierusalim. 

20. După cum se pune în cuptor la un loc argint şi aramă şi fier şi cositor şi plumb, 
ca să aprindă asupra lor foc şi să le topească, 

21. Vă voi aduna şi voi aprinde asupra voastră focul mâniei Mele şi vă voi topi în 
mijlocul cetăţii. 

22. Cum se topeşte argintul în cuptor, aşa vă veţi topi şi voi în mijlocul cetăţii, şi 
veți şti că Eu, Domnul, am vărsat asupra voastră urgia Mea". 

23. Fost-a cuvântul Domnului către mine şi mi-a zis: 

24. "Fiul omului, spune Ierusalimului: Eşti o ţară necurățită şi neudată de ploaie în 
ziua mâniei. 

25. Mai-marii lui urzesc în el intrigi; ca nişte lei ce mugesc şi sfâşie prada, aşa 
mănâncă ei sufletele; strâng avuţii şi lucruri prețioase şi sporesc numărul 
văduvelor. 

26. Preoţii lui calcă legea Mea şi pângăresc lucrurile sfinte ale Mele; nu osebesc ce 
este sfânt de ce nu este sfânt şi nu fac deosebire între curat şi necurat; de la zilele 
Mele de odihnă şi-au întors ochii, şi Eu sunt înjosit de către aceştia. 

27. Căpeteniile lui în sânul lui sunt ca nişte lupi care sfâşie prada; ei varsă sânge şi 
ucid sufletele, ca să-şi sature lăcomia. 

28. Proorocii lui tencuiesc toate cu ipsos, cu vedenii deşarte şi cu prevestiri 
mincinoase, zicând: "Aşa grăieşte Domnul Dumnezeu", când Domnul nu le 
grăieşte nimic. 

29. lar poporul săvârşeşte silnicii şi Jaf; asupreşte pe sărac şi pe cel în necaz, 
chinuieşte pe străin fără nici un drept. 

30. Am căutat printre ei să găsesc un om ca să se poarte cu dreptate şi să stea 
înaintea feţei Mele, pentru ţara aceasta, ca să nu o pierd, şi nu am găsit. 

31. Deci voi vărsa asupra lor mânia Mea; cu focul urgiei Mele îi voi pierde şi 
purtarea lor o voi întoarce asupra capului lor”, zice Domnul Dumnezeu. 


Capitolul 23 - Ohola şi Oholiba, simboluri ale Samariei şi Ierusalimului. 


1. Şi a fost iarăşi cuvântul Domnului către mine şi mi-a zis: 

2. "Fiul omului, au fost odată două femei, fucele unei mame; 

3. ŞI acestea s-au desfrânat în tinereţea lor, s-au desfrânat în Egipt. Acolo sânul lor 
a fost atins şi trupul lor feciorelnic acolo a fost pângărit. 

4. Numele lor erau: al celei mai mari Ohola şi al surorii ei Oholba. Ele erau ale 
Mele şi au născut fii şi fiice. Ohola este Samaria şi Oholiba este Ierusalimul. 

5. Ohola a început să-Mi fie necredincioasă şi s-a aprins după amanţii ei, după 
Asirieni, vecinii săi, 

6. Dregători şi căpetenii de cetăţi, toţi tineri şi frumoşi, îmbrăcaţi în purpură şi 
călăreţi iscusiţi. 

7. Ea şi-a făcut plăcerile cu aceia, care erau fruntaşii Asirienilor, şi cu toţi aceia 
după care înnebunea, spurcându-se cu toţi idolii lor. 

8. Dar ea n-a încetat a se desfrâna şi cu Egiptenii, căci aceştia dormiseră cu ea în 
tinereţile ei, atinseseră sânul ei fecioresc şi îşi vărsaseră desfrânarea lor peste 
dânsa. 

9. De aceea am dat-o şi în mâna amanțţilor ei, în mâinile Asirienilor, după care 
înnebunea. 

10. Aceştia au dezvelit ruşinea ei şi au luat pe fiii ei şi pe fiicele ei, iar pe ea au 
ucis-o cu sabia. Şi a ajuns ea de ocară între femei, după ce a fost osândită. 

11. Sora ei, Oholiba, a văzut aceasta şi a fost şi mai stricată în poftele sale şi 
desfrânările ei au întrecut pe ale surorii sale. 

12. Ea s-a aprins după fiii lui Asur, vecinii ei, după dregători şi căpetenii de cetăţi, 
toți tineri aleşi, îmbrăcaţi frumos şi călăreţi iscusiţi. 

13. Am văzut deci că s-a pângărit şi aceasta; ca şi sora sa, urmând amândouă 
aceeaşi cale. 

14. Dar aceasta a mers şi mai departe cu desfrânarea, pentru că văzând zugrăvite pe 
pereți chipuri de bărbaţi, chipuri de caldei, zugrăviți cu vopsele, 

15. Încinşi peste mijloc cu centuri şi pe cap cu turbane largi, având înfăţişarea de 
mari viteji, după felul Babilonenilor, a căror patrie este ţara Caldeilor, 

16. Ea s-a aprins după ei la cea dintâi privire a lor şi a trimis soli la ei, în Caldeea. 
17. Şi au venit fiii Babilonului la aceasta, în palatul ei de desfrânare, şi au pângărit- 
o cu desfrânările lor şi ea s-a pângărit cu ei şi apoi sufletul său s-a depărtat de ei. 
18. lar când ea s-a dedat pe faţă la desfrânările sale şi şi-a descoperit goliciunea sa, 
atunci s-a depărtat inima Mea şi de ea, cum se depărtase inima Mea şi de sora ei; 
19. Căci ea a sporit desfrânările sale, aducându-și aminte de zilele tinereţii sale, 
când se desfrânase în ţara Egiptului; 

20. ŞI s-a aprins după amanți ei, cei cu trup ca de măgar şi cu înfierbântarea ca de 
armăsar. 

21. Şi aşa ţi-ai adus tu aminte de desfrânarea din tinereţile tale, când Egiptenii îţi 
strângeau sânii feciorelnici ai pieptului tău. 

22. De aceea, Oholiba, aşa zice Domnul Dumnezeu: lată, Eu voi aţâţa împotriva ta 
pe amanţii tăi de care s-a dezgustat sufletul tău şi-i voi aduce împotriva ta din toate 
părțile. 

23. Voi aduce pe fiii Babilonului şi pe toți Caldeii: din Pecod, din Şoa şi din Coa 
şi, împreună cu ei, pe toți Asirienii, tineri frumoşi, căpetenii de provincii, căpetenii 
de cetăţi, slujitori şi oameni vestiți; toţi călăreţi iscusiți. 

24. Şi vor veni împotriva ta cu arme, cu cai ŞI cu căruţe şi cu mulțime de popor şi 
te vor înconjura din toate părţile, cu sulițe, cu săbii şi cu scuturi; şi te voi da lor 
spre judecată, şi cu judecata lor te vor judeca. 

25. ŞI voi întoarce zelul Meu împotriva ta, şi ei se vor purta cu tine cu urgie; îţi vor 
tăia nasul şi urechile, iar celelalte ale tale vor cădea de sabie. Lua-vor pe fiii şi pe 
fiicele tale, iar celelalte ale tale de foc vor fi mâncate. 

26. Vor lua de pe tine hainele tale, vor smulge gătelile tale, 

27. Şi voi pune capăt desfrânărilor tale şi destrăbălărilor tale aduse din ţara 
Egiptului, iar tu nu-ţi vei mai întoarce ochii spre ei şi de Egipt nu-ţi vei mai aminti, 
28. Că aşa zice Domnul Dumnezeu: lată, te dau în mâinile acelora pe care i-ai urât, 
în mâinile acelora de la care s-a întors sufletul tău. 

29. Aceia se vor purta cu tine crud şi-ţi vor lua tot ce ai dobândit cu osteneală; te 
vor lăsa goală, cu totul goală, şi descoperită va fi goliciunea ta cea ruşinoasă şi 
desfrânarea ta şi pângărirea. 

30. Acestea ţi se vor face pentru desfrânarea ta cu popoarele, cu idolii cu care te-ai 
pângărit. 

31. Ai mers pe calea surorii tale şi de aceea îți voi da în mână şi paharul ei. 

32. Aşa zice Domnul Dumnezeu: Vei bea paharul surorii tale, cel adânc şi larg, şi 
vei ajunge de râs şi de batjocură, căci este mare paharul acesta. 

33. Cuprinsă vei fi de beţie şi de amărăciune, că acesta este paharul groazei şi al 
pustiirii, paharul surorii tale, Samaria. 

34. Şi tu îl vei bea, îl vei goli şi cioburile lui le vei roade şi-ţi vei sfâşia pieptul; că 
Eu am spus aceasta, zice Domnul Dumnezeu. 

35. De aceea, aşa zice Domnul Dumnezeu: Pentru că M-ai uitat şi te-ai întors de la 
Mine, de aceea suferă şi tu pentru nelegiuirea ta şi pentru desfrânarea ta”. 

36. Zis-a Domnul către mine: "Fiul omului, vrei tu să judeci pe Ohola şi pe 
Oholiba? Spune-le ticăloşule lor! 

37. Căci ele s-au desfrânat şi pe mâinile lor au sânge; s-au desfrânat cu idolii lor, şi 
pe fiii lor, care Mi i-au născut, i-au trecut prin foc, ca să le fie de mâncare. 

38. lată ce Mi-au mai făcut ele: Au pângărit locaşul Meu cel sfânt în aceeaşi zi şi 
zilele Mele de odihnă le-au călcat; 

39. Pentru că atunci când ele au junghiat copiii lor pentru idolii lor, în aceeaşi zi au 
venit în locaşul Meu cel sfânt ca să-l pângărească; iată cum s-au purtat ele în 
locaşul Meu! 

40. Afară de aceasta, ele umblau după oameni veniţi de departe; trimiteau la ei soli 
şi ei veneau. Pentru ei te-ai îmbărat, ţi-ai făcut ochii cu dresuri şi te-ai gătit cu 
podoabe. 

4]. Te-ai aşezat pe pat luxos, în faţa căruia era gătită o masă pe care tu ai pus 
tămâia Mea şi untdelemnul Meu. 

42. Şi răsunau strigătele de veselie ale mulțimii nepăsătoare, din pricina gloatei de 
oameni aduşi din pustiu; şi ei au pus brățări la mâinile femeilor şi coroane măreţe 
pe capetele lor. 

43. Atunci am zis despre cea îmbătrânită în desfrânări: Acum vor sfârşi 
desfrânările ei o dată cu ea. 

44. Şi au venit la cea ca la o desfrânată; aşa veneau la aceste femei desfrânate, adică 
la Ohola şi la Oholiba. 

45. Dar bărbați înţelepţi le vor judeca şi le or osândi cu osânda desfrânatelor şi cu 
osânda celor ce varsă sânge, pentru că ele sunt nişte desfrânate şi mâinile lor sunt 
însângerate. 

46. Căci aşa zice Domnul Dumnezeu: Să se adune împotriva lor mulțimea şi să le 
dea urgiei şi jafului. 

47. Mulțimea le va ucide cu pietre şi le va tăia cu săbiile; vor omori pe fiii lor şi pe 
fiicele lor şi casele lor le vor arde cu foc. 

48. Aşa voi pune capăt desfrânării în ţara aceasta şi toate femeile vor lua învăţătură 
şi nu vor mai face lucruri ruşinoase ca ele. 

49. Nelegiuirea voastră va cădea asupra voastră, şi veţi purta greutatea păcatelor 
voastre de închinare la idoli, şi veţi şti că Eu sunt Domnul Dumnezeu". 


Capitolul 24 - Asedierea Ierusalimului. Cazan în fierbere. 


1. Fost-a cuvântul Domnului către mine, în anul al nouălea, în luna a zecea, în ziua 
a zecea a lunii, şi mi-a zis: 

2. "Fiul omului, scrie-ţi numele acestei zile, anume al acestei zile, că chiar în ziua 
aceasta regele Babilonului va păşi spre Ierusalim. 

3. Rosteşte dar pentru neamul de răzvrătiți o pildă şi le spune: Aşa zice Domnul 
Dumnezeu: Pune un cazan şi toarnă în el apă; 

4. Pune în el bucăţi de carne, tot bucăţi din cele mai bune, şolduri şi spete, şi-l 
umple cu cele mai bune oase; 

5. la ceea ce este mai bun din turmă, pune lemne dedesubt, fierbe-l în clocote, aşa 
ca să fiarbă şi oasele din el. 

6. De aceea, aşa zice Domnul Dumnezeu: Vai de cetatea sângelui! Vai de căldarea 
în care este rugină şi de pe care nu se mai ia rugina! Aruncaţi bucată cu bucată din 
el şi nu alegeți prin sorț. 

7. Că sângele pe care ea l-a vărsat este în mijlocul ei. Ea l-a lăsat pe stâncă goală; 
nu l-a vărsat pe pământ, unde s-ar fi putut acoperi cu ţărână. 

8. Pentru a-Mi ațâţa mânia, pentru a Mă răzbuna, am lăsat sângele ei pe stâncă 
goală, ca să nu fie acoperit". 

9. De aceea aşa zice Domnul Dumnezeu: "Vai de cetatea sângelui! Că voi aprinde 
un foc mare. 

10. Adu lemne, aprinde focul, fierbe carnea; lasă să se îngroaşe tot şi oasele să se 
ardă. 

11. Pune căldarea goală pe cărbuni, ca să se încălzească şi ca arama ei să se 
înfierbânte şi să se topească murdăria din ea şi toată rugina de pe ea să se ducă. 

12. Munca va fi grea, dar rugina cea multă de pe ea nu se va duce; şi în foc rugina 
va rămâne pe ea. 

13. Murdăria ta e atât de grozavă, că oricât te voi curăţi, tu tot necurată vei fi; de 
acum înainte nu te vei mai curăți de murdăria ta, până ce nu-Mi voi potoli urgia 
Mea asupra ta. 

14. Eu sunt Domnul, şi Eu spun că vor veni acestea şi le voi împlini, nu le voi 
schimba, nici nu voi cruța ceva; după purtările şi după faptele tale te voi judeca", 
zice Domnul Dumnezeu. 

15. Fost-a cuvântul Domnului către mine şi mi-a zis: 

16. "Fiul omului, iată Eu printr-o lovitură îţi voi lua mângâierea ochilor tăi; dar tu 
nu te tângui şi nu plânge, şi nici lacrimile să nu-ţi curgă; 

17. Suspină în ascuns şi plângere pentru morţi să nu faci; pune-ţi turbanul pe cap 
şi încălțăminte în picioare; barba să nu ţi-o acoperi şi pâine de la străini să nu 
mănânci”. 

18. După ce dimineaţa am grăit eu poporului cuvântul Domnului, seara mi-a murit 
femeia şi a doua zi am făcut precum mi se poruncise. 

19. Poporul însă mi-a zis: "Pentru ce nu ne spui ce însemnătate au pentru noi cele 
ce le faci tu?" 

20. Şi le-am răspuns: "A fost cuvântul Domnului către mine şi mi-a zis: 

21. Spune casei lui Israel: Aşa grăieşte Domnul Dumnezeu: lată locaşul Meu cel 
sfânt, mândria puterilor voastre, bucuria ochilor voştri şi dragostea sufletelor 
voastre, îl voi da spre pângărire, iar fiii şi fiicele voastre, pe care i-aţi părăsit, vor 
cădea de sabie; 

22. Şi veţi face şi voi ceea ce fac eu: bărbile nu le veţi acoperi şi pâine de la străini 
nu veţi mânca; 

23. Turbanele voastre le veţi avea pe cap şi încălțămintele voastre în picioare; nu 
vă veţi tângui, nici nu vă veți plânge, ci vă veți stinge pentru păcatele voastre şi 
veți suspina unul către altul. 

24. lezechiel va fi semn pentru voi: ceea ce el a făcut, veţi face şi voi întocmai; şi 
când se vor împlini acestea, veţi şti că Eu sunt Domnul Dumnezeu. 

25. Şi tu, fiul omului, în ziua când le voi fi luat puterea lor, mândria lor falnică, 
bucuria ochilor lor, desfătările sufletului lor, fiii şi fiicele lor, 

26. În ziua aceea va veni la tine cel scăpat de acolo, care îți va aduce ştirea; 

27. În ziua aceea se va deschide gura ta către cel scăpat şi vei grăi şi nu vei mai fi 
mut şi vei fi semn pentru ei, şi ei vor afla că Eu sunt Domnul”. 

Capitolul 25 - Profeţii împotriva Amoniţilor, Moabului, Edomului şi 
Filistenilor. 


1. Fost-a cuvântul Domnului către mine şi mi-a zis: 

2. "Fiul omului, întoarce-ţi faţa spre fiii lui Amon şi grăieşte împotriva lor. 

3. Spune fulor lui Amon: Ascultaţi cuvântul Domnului Dumnezeu: Aşa zice 
Domnul Dumnezeu: Deoarece tu faci: Aha! Aha! împotriva locaşului Meu cel sfânt 
când el e pângărit şi când ţara lui Israel e pustiită şi casa lui luda dusă în robie, 

4. De aceea, iată Eu te voi da de moştenire fiilor Răsăritului, care îşi vor face 
sălaşele la tine şi vor aşeza la tine corturile şi vor mânca fructele şi laptele tău. 

5. Voi face din Raba un staul de cămile şi din cetăţile lui Amon o stână de oi, şi 
veţi şti că Eu sunt Domnul. 

6. Că aşa zice Domnul Dumnezeu: Pentru că ai bătut din palme şi ai bătut din 
picioare şi din suflet te-ai bucurat cu tot disprețul tău pentru ţara lui Israel, 

7. De aceea iată Eu Îmi voi întinde mâna împotriva ta şi te voi da popoarelor spre 
jefuire şi te voi stârpi din numărul popoarelor şi din numărul ţărilor te voi şterge; te 
voi zdrobi şi vei şti că Eu sunt Domnul”. 

8. Aşa zice Domnul Dumnezeu: "Pentru că Moab şi Seir zic: lată şi casa lui luda 
este ca toate neamurile; 

9. De aceea iată Eu, începând de la cetăţi, de la toate cetăţile lui de pe hotar, de la 
Bet-leşimot, Baal-Meon şi Chiriataim, podoabele ţării, voi descoperi colinele 
Moabului şi voi nimici cetăţile lui în toată întinderea lui. 

10. Şi-l voi deschide şi-l voi da în stăpânire fulor Răsăritului împreună cu ţara 
fulor lui Amon, ca să nu se mai amintească despre fiii lui Amon printre neamuri. 
11. Voi săvârşi astfel judecăţi împotriva lui Moab, şi ei vor şti că Eu sunt Domnul”. 
12. Aşa zice Domnul Dumnezeu: "Pentru că Edom s-a răzbunat cumplit împotriva 
casei lui luda şi a păcătuit greu, săvârşind răzbunare asupra ei, 

13. De aceea, aşa zice Domnul Dumnezeu: Îmi voi întinde mâna împotriva 
Edomului şi voi pierde din el pe oameni şi pe animale şi îl voi face pustietate; de la 
Teman până la Dedan toți vor cădea de sabie. 

14. Răzbunarea Mea împotriva Edomului o voi săvârşi prin mâna poporului Meu 
Israel; el va lucra în Edom după mânia Mea şi după urgia Mea şi vor şti Edomiţii 
ce este răzbunarea Mea", zice Domnul Dumnezeu. 

15. Aşa grăieşte Domnul Dumnezeu: "Pentru că Filistenii s-au purtat răzbunători şi 
s-au răzbunat cu ură în suflet şi cu o veşnică dușmănie de moarte, 

16. De aceea aşa zice Domnul Dumnezeu: "Iată Eu Îmi voi întinde mâna împotriva 
Filistenilor şi voi pierde pe Cheretieni şi restul locuitorilor de pe ţărmul mării îl voi 
stârpi. 

17. Voi săvârşi împotriva lor cumplite răzbunări, pedepse grele, şi vor şti că Eu 
sunt Domnul, când voi săvârşi asupra lor răzbunarea Mea”. 

Capitolul 26 - Negoţurile şi căderea Tirului. 


1. În anul al unsprezecelea, în ziua întâi a lunii întâi, a fost cuvântul Domnului 
către mine: 

2. "Fiul omului, pentru că Tirul face împotriva Ierusalimului: Aha! Aha! şi zice: 
Iată el - poarta popoarelor - este dărâmat; acum aleargă la mine; eu mă umplu, iar 
el se pustieşte, 

3. De aceea, aşa zice Domnul Dumnezeu: lată sunt împotriva ta, Tirule, şi voi 
ridica împotriva ta popoare multe, cum îşi ridică marea valurile sale. 

4. Voi sfărâma zidurile Tirului şi turnurile lui le voi dărâma; voi mătura praful din 
el şi-l voi face stâncă goală. 

5. Loc de uscat mrejele va fi el la mare, pentru că a zis acestea, grăieşte Domnul 
Dumnezeu, şi va fi prada neamurilor. 

6. Iar fiicele lui, care sunt pe pământ, vor fi ucise cu sabia şi vor şti că Eu sunt 
Domnul". 

7. Că aşa zice Domnul Dumnezeu: "lată Eu voi aduce împotriva Tirului de la 
miazănoapte pe Nabucodonosor, regele Babilonului, regele regilor, cu cai, cu care 
şi cu călăreţi, cu oştire şi cu mulţime de neamuri. 

8. Pe fiicele tale cele din câmpie el le va ucide cu sabia şi va ridica împotriva ta 
turnuri de împresurare, va face val împrejurul tău şi va pune împotriva ta scuturile. 
9. Spre zidurile tale va împinge berbecii de spart ziduri şi turnurile tale le va 
dărâma cu topoarele. 

10. De mulțimea cailor lui vei fi acoperit de praf şi de zgomotul călăreților, al 
carelor şi al roţilor se vor cutremura zidurile tale, când va intra el pe porțile tale, 
cum se intră într-o cetate sfărâmată. 

11. Cu copitele cailor săi va călca el toate ulițele tale, pe poporul tău îl va ucide cu 
sabie, iar puternicele tale columne le va răsturna la pământ. 

12. Vor jefui bogăţia ta şi mărfurile tale le vor fura, vor dărâma zidurile tale şi 
frumoasele tale case le vor strica, şi pietrele tale şi arborii tăi şi pământul tău le 
vor arunca în apă. 

13. Voi curma zgomotul cântecelor tale şi sunet de chitară nu se va mai auzi la 
tine. 

14. Te voi face stâncă goală şi loc de uscat mrejele vei fi; nu vei mai fi zidit din 
nou, căci Domnul a spus acestea", zice Domnul Dumnezeu. 

15. Aşa zice Domnul Dumnezeu Tirului: "De zgomotul căderii tale şi de geamătul 
răniților tăi, când se va face măcelul în tine, nu se vor cutremura oare insulele? 

16. Toţi stăpânitorii mării se vor cobori de pe tronurile lor, îşi vor scoate purpurile 
ŞI îşi vor dezbrăca hainele lor cele brodate; cu groază se vor îmbrăca, vor şedea la 
pământ şi vor tremura fără încetare şi vor fi umiliți din pricina ta. 

17. Vor ridica plângere împotriva ta şi-ţi vor zice: "Cum ai pierit tu, cel locuit de 
stăpânitorii mărilor, cetate vestită, care erai tare pe mare şi tu şi locuitorii tăi, care 
aduceai groază asupra tuturor celor care locuiau pe uscat! 

18. Acum, în ziua căderii tale, s-au cutremurat insulele; insulele de pe mare sunt 
îngrozite de sfârşitul tău”. 

19. Că aşa zice Domnul Dumnezeu: "Când te voi face cetate pustie, asemenea 
cetăților nelocuite, când voi ridica împotriva ta adâncul şi te vor acoperi apele cele 
mari, 

20. Atunci te voi cobori cu cei ce se coboară în mormânt, la poporul de odinioară şi 
te voi aşeza în adâncurile pământului, în pustietăți veşnice, cu cei ce s-au dus în 
mormânt, ca să nu mai fii locuit şi să nu mai dăinuieşti în ţara celor vii. 

21. Groază te voi face şi nu vei mai fi; te vor căuta şi nu te vor mai găsi în veci”, 
zice Domnul Dumnezeu. 


Capitolul 27 - Jelanie asupra căderii Tirului. 


1. Fost-a cuvântul Domnului către mine şi mi-a zis: 

2. "ŞI tu, fiul omului, ridică plângere împotriva Tirului, 

3. Şi zi către el: O, tu, cel ce eşti aşezat la marginea mării şi faci negoţ cu 
popoarele a nenumărate insule, aşa grăieşte Domnul Dumnezeu: Tirule, tu zici: "Eu 
sunt o corabie de desăvârşită frumuseţe!" 

4. Ținutul tău este în largul mării; cei ce te-au zidit te-au făcut minunat de frumos. 
5. Toate acoperişurile corăbulor tale le-ai făcut din chiparos de Senir şi cedru de 
Liban s-a adus, ca să-ţi facă ție catarge. 

6. Vâslele tale s-au făcut de stejar din Vasan; băncile şi le-au făcut din lemn de 
cimşir, împodobite cu fildeş din insulele Chitim; 

7. Pânzele tale, din vison de Egipt brodat, îţi slujeau ca steag. Porfira violetă şi 
stacojie din insulele Elişa alcătuiau acoperământul tău. 

8. Locuitorii Sidonului şi ai Arvadului erau vâslaşii tăi; şi cei mai iscusiţi ai tăi, 
Tirule, erau cârmaci. 

9. Bătrânii din Ghebal şi meşterii lui erau la tine, ca să-ţi repare stricăciunile. Toate 
corăbule mării şi corăbiile lor erau la tine, ca să facă negoţul tău. 

10. Perşi, Lidieni şi Libieni se aflau în oştirea ta şi erau oamenii tăi de război; 
atârnau în tine scuturile şi coifurile lor. 

11. Fiii Arvadului împreună cu oştirea ta stăteau împrejur pe zidurile tale şi în 
turnurile tale se aflau oameni viteji; aceştia îşi atârnau tolbele sus pe zidurile tale şi 
desăvârşeau frumuseţea ta. 

12. Cei din Tarsis făceau negoţ cu tine pentru tot felul de bogății şi veneau la târgul 
tău cu argint, cu fier, cu cositor şi plumb. 

13. Iavan, Tubal şi Meşec făceau negoţ cu tine, dând în schimb, pe mărfurile tale, 
suflete omeneşti şi vase de aramă, în pieţele tale. 

14. Cei din casa Togarma aduceau la târgul tău cai şi căruţe. 

15. Fiii lui Dedan făceau negoţ cu tine; insule multe luau mărfurile tale şi-ţi plăteau 
cu fildeş şi abanos. 

16. Pentru mulțimea mărfurilor tale făcea negoţ cu tine Siria şi venea la târgul tău 
cu smaralde, cu purpură, cu ţesături alese, cu in subţire, cu mărgean şi cu rubine. 
17. Iuda şi ţinuturile lui Israel făceau negoţ cu tine şi pe mărfurile tale dădeau grâu 
de Minit şi turte, miere, ulei şi balsam. 

18. Damascul făcea negoţ cu tine şi, pentru mulțimea multă de lucruri şi pentru 
toate bunătăţile ce aveai tu din belşug, îţi aducea vin de Helbon şi lână albă. 

19. Vedan şi lavan din Uzal îți plăteau pe mărfurile tale fier lucrat; casie şi trestie 
mirositoare şi se aduceau în schimb. 

20. Dedan făcea negoţ cu tine cu pături pentru pus pe cai. 

21. Arabia şi toate căpeteniile din Chedar făceau negoţ cu tine; miei, berbeci şi ţapi 
îți dădeau în schimb pentru mărfurile tale. 

22. Neguţătorii din Şeba şi Rama făceau negoţ cu tine, dând în schimb tot felul de 
aromate alese, felurite pietre scumpe şi aur, pentru mărfurile tale. 

23. Haran, Cane şi Eden, neguţătorii din Şeba, Asiria şi Chilmad făceau negoţ cu 
tine. 

24. Aceştia făceau negoţ cu tine cu haine scumpe, cu mantii de purpură violetă şi 
brodată, stofe ţesute cu felurite culori, funii împletite şi tari, puse în lăzi de cedru, 
aduse pe pieţele tale. 

25. Corăbule Tarsisului erau caravanele tale pentru negoţul tău şi prin acestea ai 
ajuns tu bogat şi foarte slăvit pe mare. 

26. Vâslaşii tăi te-au făcut să călătoreşti pe apele cele mari, dar un vânt de la răsărit 
te va sfărâma în mijlocul mărilor. 

27. Bogăția ta şi mărfurile tale, corăbierii şi cârmacii tăi, cei ce dreg crăpăturile 
corăbiilor, cei ce fac schimb de mărfuri cu tine, toţi ostaşii care se află în tine se 
vor prăbuşi în inima mărilor în ziua căderii tale. 

28. De strigătul cârmacilor tăi se vor cutremura împrejurimile. 

29. Se vor cobori din corăbule lor toţi vâslaşii, corăbierii şi toţi cârmacii mării vor 
sta pe uscat; 

30. Vor plânge pentru tine cu mare glas, presărându-şi capetele lor cu cenuşă şi 
tăvălindu-se în pulbere; 

31. Îşi vor tunde pentru tine părul până la piele, cu sac se vor îmbrăca şi vor plânge 
după tine cu plângere mare de durerea inimii; 

32. Şi în durerea lor vor cânta cântare de jale pentru tine şi te vor boci aşa: "Cine a 
fost ca 'Tirul, ca această cetate dărâmată în mare!" 

33. Când veneau mărfurile tale de pe mări, tu săturai popoare multe; prin mulţimea 
bogăției tale şi prin negoţul tău îmbogăţeai pe regii pământului; 

34. lar când ai fost sfărâmat de mări în adâncul apelor, mărfurile tale şi tot ce se 
grămădea în tine au căzut împreună cu tine. 

35. Toţi locuitorii insulelor s-au îngrozit de tine şi regii lor s-au cutremurat şi s-au 
schimbat la faţă. 

36. Negustorii popoarelor fluieră asupra ta. Tu ai ajuns o groază, eşti nimicit pentru 
totdeauna! 


Capitolul 28 - Profeţie asupra Tirului şi Sidonului. 


1. Fost-a cuvântul Domnului către mine şi mi-a zis: 

2. "Fiul omului, spune celui ce domneşte în Tir: Aşa zice Domnul Dumnezeu: 
Inima ta s-a înălțat şi a zis: "Sunt un dumnezeu şi stau pe scaunul lui Dumnezeu în 
inima mărilor, dar tu, deşi nu eşti Dumnezeu, ci om, îţi închipui în inima ta că eşti 
la fel cu Dumnezeu; 

3. lată, tu îi închipui că eşti mai înţelept decât Daniel şi nu sunt taine ascunse 
pentru tine; 

4. Prin înţelepciunea ta şi cu mintea ta ţi-ai agonisit bogăţie şi ai adunat în 
vistieriile tale argint şi aur; 

5. Prin înţelepciunea ta cea mare, prin ajutorul negoţului tău, ţi-ai sporit bogăţia şi 
mintea ta s-a îngâmfat cu bogăţia ta; 

6. De aceea, aşa zice Domnul Dumnezeu: Pentru că tu te-ai asemănat cu 
Dumnezeu, 

7. lată, Eu voi aduce împotriva ta pe străinii cei mai ră1 din toate popoarele, şi aceia 
îşi vor scoate sabia împotriva frumoasei tale înţelepciunii şi vor întina strălucirea ta; 
8. În mormânt te voi cobori şi vei muri în inima mărilor de moartea celor ucişi. 

9. Spune-vei oare înaintea ucigaşului tău: "Eu sunt un dumnezeu", când tu eşti un 
om în mâna celui care te ucide, iar nu Dumnezeu? 

10. Vei muri de mâna străinilor, de moartea celor netăiaţi împrejur, căci Eu am 
spus aceasta", zice Domnul Dumnezeu. 

11. Şi a fost cuvântul Domnului către mine şi mi-a zis: 

12. "Fiul omului, plânge pe regele Tirului şi-i spune: Aşa zice Domnul Dumnezeu: 
Tu erai pecetea desăvârşiri, deplinătatea înţelepciunii şi cununa frumuseţii. 

13. Tu te aflai în Eden, în grădina lui Dumnezeu; hainele tale erau împodobite cu 
tot felul de pietre scumpe: cu rubine, topaze şi diamante, cu crisolit, onix şi 1aspis, 
cu safir, smarald, carbuncul şi aur; toate erau pregătite şi aşezate cu iscusinţă în 
cuibuleţe şi puse pe tine în ziua în care ai fost făcut. 

14. Tu erai heruvimul pus ca să ocroteşti; te aşezasem pe muntele cel sfânt al lui 
Dumnezeu, şi umblai prin mijlocul pietrelor celor de foc. 

15. Fost-ai fără prihană în căile tale din ziua facerii tale şi până s-a încuibat în tine 
nelegiuirea. 

16. Din pricina întinderii negoţului tău, lăuntrul tău s-a umplut de nedreptate şi ai 
păcătuit, şi Eu te-am izgonit pe tine, heruvim ocrotitor, din pietrele cele 
scânteietoare şi te-am aruncat din muntele lui Dumnezeu, ca pe un necurat. 

17. Din pricina frumuseţii tale s-a îngâmfat inima ta, şi pentru trufia ta ţi-ai pierdut 
înţelepciunea. De aceea te-am aruncat la pământ şi te voi da înaintea regilor spre 
batjocură. 

18. Prin mulțimea nelegiuirilor tale, săvârşite în negoţul tău nedrept, ţi-ai pângănit 
altarele tale; şi Eu voi scoate din mijlocul tău foc, care te va şi mistui; şi te voi 
preface în cenuşă pe pământ înaintea ochilor tuturor celor ce te văd. 

19. Toţi cei ce te cunosc între popoare se vor mira de tine, vei ajunge o groază şi în 
veci nu vei mai fi”. 

20. Fost-a către mine cuvântul Domnului şi mi-a zis: 

21. "Fiul omului, întoarce-ţi faţa spre Sidon, prooroceşte împotriva lui şi spune: 

22. Aşa grăieşte Domnul Dumnezeu: lată Eu sunt împotriva ta, Sidoane; Mă voi 
prea slăvi în mijlocul tău şi se va şti că Eu sunt Domnul, când te voi judeca şi-Mi 
voi arăta sfințenia Mea în mijlocul tău. 

23. Voi trimite împotriva ta ciumă şi vărsare de sânge pe ulițele tale şi vor cădea 
ucişi în mijlocul tău de sabia care te va lovi din toate părţile, şi vor şti toți că Eu 
sunt Domnul. 

24. Şi nu vei mai fi pentru casa lui Israel spin care răneşte şi ciulin care sfâşie 
printre cei ce o înconjoară şi o urăsc, şi vor şti toți că Eu sunt Domnul Dumnezeu". 
25. Aşa zice Domnul Dumnezeu: "Când voi aduna casa lui Israel din mijlocul 
popoarelor unde este împrăştiată şi voi arăta prin aceasta sfințenia Mea în ochii 
neamurilor şi când va locui ea în pământul său, pe care l-am dat robului Meu 
Iacov, 

26. Ei vor locui acolo în siguranţă, îşi vor face case, vor sădi vii. Când voi face 
judecăţi asupra tuturor celor dimprejur care îi dispreţuiesc, vor şti că Eu sunt 
Domnul Dumnezeul lor”. 


Capitolul 29 - Profeţie asupra Egiptului. 


1. În ziua a douăsprezecea a lunii a zecea din anul al zecelea după robirea lui 
Ioiachim, a fost cuvântul Domnului către mine şi mi-a zis: 

2. "Fiul omului, întoarce-ţi fața spre Faraon, regele Egiptului, şi prooroceşte 
împotriva lui şi a tot Egiptul, 

3. Şi grăieşte şi zi: Aşa zice Domnul Dumnezeu: lată Eu sunt împotriva ta, 
Faraoane, rege al Egiptului, crocodilul cel mare, care stai lungit între râurile tale şi 
zici: "Al meu este râul şi eu l-am făcut pentru mine”. 

4. Eu însă voi înfige cârligul în fălcile tale şi de solzi tăi voi lipi peştii râurilor tale 
şi te voi târî afară din râurile tale, cu tot peştele râurilor tale, care s-a lipit de solzii 
tăi; 

5. Şi te voi arunca în pustiu pe tine şi tot peştele din râurile tale şi vei cădea în 
câmpia goală şi nu te vor lua, nici te vor ridica; te voi da mâncare fiarelor 
pământului şi păsărilor cerului. 

6. Şi vor şti toţi locuitorii Egiptului că Eu sunt Domnul; pentru că ei au fost pentru 
casa lui Israel toiag de trestie. 

7. Când ei te prindeau, tu te sfărâmai în mâinile lor şi tu le sfâşiai toată mâna; iar 
când ei se sprijineau de tine, tu te rupeai şi le zdruncinai coapsele. 

8. De aceea, aşa grăieşte Domnul Dumnezeu: lată, Eu voi aduce împotriva ta sabie 
ŞI VOI nimici oamenii şi vitele din tine; 

9. Şi va ajunge pământul Egiptului pustiu şi deşert şi vor afla că Eu sunt Domnul. 
Pentru că el zice: "Al meu este râul şi eu l-am făcut”. 

10. De aceea, iată Eu vin împotriva fluviilor tale şi voi face pământul Egiptului 
pustiu între pustiurile ce se întind de la Migdol până la Siena şi până în hotarele 
Etiopiei. 

11. Picior de om nu va trece prin el, nici picior de vită nu va trece prin el şi nu va 
locui nimic în el patruzeci de ani. 

12. Voi face pământul Egiptului o pustietate între ţările pustiite; şi cetăţile lui între 
cetățile pustiite vor fi pustii patruzeci de ani şi pe Egipteni îi voi împrăştia printre 
neamuri ŞI-l Vol risipi prin ţări”. 

13. Aşa zice Domnul Dumnezeu: "După trecerea celor patruzeci de ani, voi aduna 
pe Egipteni dintre neamurile printre care au fost împrăştiaţi, 

14. Şi voi aduce înapoi pe prinşii de război ai Egiptului şi-i voi aşeza iarăşi în ţara 
Patros, în pământul naşterii lor, şi vor fi acolo un regat slab. 

15. Va fi mai slab decât celelalte regate şi nu se vor mai înălța peste popoare; îl voi 
mai micşora, ca să nu mai domnească peste popoare; 

16. Şi nu va mai fi de acum înainte pentru casa lui Israel pricină de încredere, ci îi 
va aduce aminte de nelegiuirea ei, că s-a dat de partea Egiptului, şi vor cunoaşte că 
Eu sunt Domnul”. 

17. În ziua întâi a lunii întâi din anul al douăzeci şi şaptelea de la robirea lui 
Ioiachim, a fost cuvântul Domnului către mine şi mi-a zis: 

18. "Fiul omului, Nabucodonosor, regele Babilonului, şi-a obosit oştirile sale 
printr-o muncă grea împotriva Tirului; toate capetele s-au pleşuvit şi toți umerii 
sunt răniți; dar nici pentru el, nici pentru oştirile lui nu este nici o răsplată de la Tir 
pentru lucrarea pe care a făcut-o împotriva lui. 

19. De aceea, aşa zice Domnul Dumnezeu: lată, Eu dau lui Nabucodonosor, regele 
Babilonului, ţara Egiptului, ca să prade bogăţia lui şi să facă jaf în el; aceasta va fi 
răsplata oştinilor lui. 

20. Ca răsplată pentru lucrarea pe care a făcut-o Tirului, Eu îi dau ţara Egiptului, 
pentru că acest lucru l-a făcut el pentru Mine, zice Domnul Dumnezeu. 

21. În ziua aceea voi face să crească cornul casei lui Israel şi ţie-ţi voi deschide 
gura în mijlocul lor şi vor şti că Eu sunt Domnul". 


Capitolul 30 - (continuare) 


1. Fost-a cuvântul Domnului către mine şi mi-a zis: 

2. "Fiul omului, prooroceşte şi zi: Aşa grăieşte Domnul Dumnezeu: Plângeţi! O, ce 
zi! 

3. Că se apropie ziua, se apropie ziua Domnului, ziua cea întunecată! Vine vremea 
neamurilor. 

4. Atunci se va duce sabia în Egipt şi groază se va lăţi în Etiopia; vor cădea în 
Egipt cei loviți şi bogăţiile lui se vor lua şi vor fi dărâmate temeliile lui. 

5. Etiopia, Libia, Lidia, străini de toate neamurile, Cub şi fiii ţării aşezământului 
vor cădea împreună cu ei de sabie. 

6. Aşa zice Domnul: "Vor cădea sprijinitorii Egiptului şi îngâmfarea puterii lui se 
va prăbuşi; de la Migdol şi până la Siena vor cădea în el de sabie; aşa zice Domnul 
Dumnezeu. 

7. Şi va fi el pustiu între pustiuri şi cetățile lor vor face parte dintre cetățile pustiite. 
8. Şi vor şti că Eu sunt Domnul, când voi trimite foc asupra Egiptului şi toți 
sprijinitorii lui vor fi zdrobiți. 

9. În ziua aceea vor merge vestitori de la Mine pe corăbii, ca să îngrozească pe 
Etiopienu cei fără de grijă, şi se va întinde groaza la ei, ca în ziua Egiptului, căci 
iat-o că vine". 

10. Aşa zice Domnul Dumnezeu: "Voi pune capăt mulimu Egiptului prin mâna lui 
Nabucodonosor, regele Babilonului. 

11. EI şi, împreună cu el, poporul lui, cel mai straşnic dintre popoare, vor fi aduşi 
pentru pieirea acestei ţări; şi îşi vor scoate săbiile lor împotriva Egiptului şi vor 
umple ţara de ucişi. 

12. Fluviuile lor le voi usca şi voi da pământul în mâinile celor răi; prin mâna 
străinilor voi pustii ţara şi tot ce este în ea. Eu, Domnul, am spus acestea”. 

13. Aşa zice Domnul Dumnezeu: "Pierde-voi idolii şi pe dumnezeii cei mincinoşi 
din Nof (Memfis). Nu va mai fi prinţ în ţara Egiptului şi voi răspândi groaza în ţara 
Egiptului. 

14. Voi pustii Patrosul şi foc voi trimite asupra Țoanului şi voi rosti judecată 
asupra lui No (Teba). 

15. Vărsa-voi urgia Mea peste Sin, cetatea Egiptului şi mulțimea oamenilor din No 
O voi pierde. 

16. Voi trimite foc asupra Egiptului; cutremura-se-va Sin şi No se va prăbuşi, iar 
asupra Nofului vor năvăli vrăjmaşii în ziua cea mare. 

17. Tinerii din On şi din Bubastis vor cădea de sabie, iar ceilalţi se vor duce în 
robie. 

18. Şi în Tahpanhes se va întuneca ziua, când voi zdrobi acolo jugul Egiptului şi se 
va curma puterea cea mândră a lui. Un nor îl va acoperi şi fiicele lui vor fi duse în 
robie. 

19. Aşa voi face Eu judecată împotriva Egiptului şi vor şti că Eu sunt Domnul”. 

20. În anul al unsprezecelea, în luna întâi, în ziua a şaptea a lunii, a fost cuvântul 
Domnului către mine: 

21. "Fiul omului, Eu am şi zdrobit un braţ al lui Faraon, regele Egiptului, şi iată, 
nimeni nu l-a legat ca să se vindece şi nu l-a înfăşurat cu legături ca să capete 
putere pentru a mânui sabia”. 

22. De aceea, aşa zice Domnul Dumnezeu: lată, Eu sunt împotriva lui Faraon, 
regele Egiptului, şi voi zdrobi braţele lui, pe cel sănătos şi pe cel zdrobit, încât 
sabia va cădea din mâinile lui. 

23. Voi împrăştia pe Egipteni printre popoare şi-i voi vântura prin ţări. 

24. lar braţele regelui Babilonului le voi întări şi-i voi da sabia Mea în mână, iar 
braţele lui Faraon le voi zdrobi şi el, rănit cumplit, va geme înaintea lui. 

25. Întări-voi braţele regelui Babilonului, iar braţele lui Faraon vor cădea fără 
putere; şi vor şti că Eu sunt Domnul când voi da sabia Mea în mâinile regelui 
Babilonului, şi acesta o va întinde asupra Egiptului. 

26. Voi împrăştia pe Egipteni printre neamuri; îi voi risipi prin ţări şi vor şti că Eu 
sunt Domnul". 


Capitolul 31 - Chiparosul. 


1. În anul al unsprezecelea, în ziua întâi a lunii a treia, a fost cuvântul Domnului 
către mine: 

2. "Fiul omului, spune lui Faraon, regele Egiptului, şi poporului lui: Cu cine te 
asemeni tu în mărirea ta? 

3. lată Asiria era un cedru în Liban, cu ramuri frumoase, cu frunziş umbros şi cu 
trunchi înalt; vârful lui se ridicase până la nori. 

4. Apele îl făcuseră să crească, adâncul îl ridicase şi râurile acestuia înconjurau 
locul unde fusese sădit şi trimiteau apele lor la toţi arborii câmpului. 

5. De aceea înălțimea lui întrecuse pe toţi arborii câmpului şi avea pe dânsul mulţi 
lăstari şi ramurile lui se înmulțiseră; lăstari lui se făcuseră înalți, pentru că 
avuseseră apă multă la creşterea lor. 

6. în lăstarii lui îşi împletiseră cuiburi tot felul de păsări de ale cerului; sub 
ramurile lui îşi scoteau puii tot felul de fiare de ale pământului, iar la umbra lui 
trăiau numeroase şi felurite popoare. 

7. EL era frumos prin înălțimea trunchiului său, şi prin lungimea ramurilor sale, 
8. Cedrii din grădina lui Dumnezeu nu-l umbreau, chiparoşii nu se puteau asemăna 
cu crengile lui şi castanii nu erau la mărime ca ramurile lui; nici un copac din 
grădina lui Dumnezeu nu se asemăna cu el în frumuseţe. 

9. Eu îl împodobisem cu mulțimea ramurilor lui, încât toţi arborii Edenului din 
grădina lui Dumnezeu îl pizmuiau. 

10. De aceea, aşa a zis Domnul Dumnezeu: Pentru că s-a făcut înalt la statură şi 
creştetul lui şi l-a înălţat până la nori şi inima lui s-a îngâmfat cu înălțimea lui, 

11. De aceea l-am dat în mâna regelui neamurilor, şi acesta s-a purtat cu el după 
răutatea lui; pentru nelegiuirea lui l-am lepădat. 

12. Tăiatu-l-au străinii cei mai răi dintre popoare şi l-au prăvălit peste munţi; 
ramurile lui au căzut prin toate văile, iar lăstarii lui s-au frânt prin toate văgăunile 
pământului şi de sub umbra lui au fugit toate popoarele pământului şi l-au părăsit. 
13. Pe dărâmăturile lui s-au aşezat toate păsările cerului şi în lăstarii lui erau toate 
fiarele câmpului. 

14. Aceasta s-a făcut pentru ca nici unul dintre arborii de pe lângă ape să nu se 
îngâmfe cu statura sa înaltă şi să nu-şi înalțe vârful până la nori; ca toţi stejarii ce 
se adapă din ape să nu mai vadă înălţimea lor, căci toţi vor fi daţi morţii, în latura 
cea de dedesubt a pământului, împreună cu fiii oamenilor, care s-au coborât în 
mormânt. 

15. Aşa zice Domnul Dumnezeu: "În ziua aceea, când s-a coborât el în locuinţa 
morţilor, în semn de jale, am închis peste el adâncul; am oprit râurile lui şi apele 
cele mari au secat; am întunecat Libanul pentru el şi toți arborii câmpului s-au 
uscat din cauza lui. 

16. La vuietul căderii lui am făcut să se cutremure neamurile, când l-am prăbuşit în 
locuinţa morţilor, la cei ce se coborâseră în mormânt, şi s-au bucurat în latura cea 
de dedesubt toţi arborii Edenului, cei mai aleşi şi mai buni ai Libanului, toți cei 
adăpaţi cu apă; 

17. Şi aceştia s-au coborât cu el în locuinţa morților la cei ucişi de sabie, care erau 
braţul lui şi trăiau în umbra lui, printre neamuri". 

18. Deci, cu care din arborii Edenului te-ai asemănat tu în strălucire şi măreție? 
Acum însă la rând cu arborii Edenului vei fi prăbuşit în adânc, vei zăcea în 
mijlocul celor netăiați împrejur, cu cei ucişi de sabie. lată pe Faraon şi toată 
mulțimea supuşilor săi”, zice Domnul. 


Capitolul 32 - Plângerea asupra lui Faraon. 

1. În anul al doisprezecelea de la robirea lui loiachim, în luna a douăsprezecea, în 
ziua întâi a acestei luni, a fost către mine cuvântul Domnului şi mi-a zis: 

2. "Fiul omului, ridică plângere asupra lui Faraon, regele Egiptului, şi spune-i: Leu 
al neamurilor, iată-te nimicit. Tu erai ca un crocodil în ape, tu suflai din nările tale, 
tu tulburai apele cu picioarele tale şi întărâtai valurile lor. 

3. Aşa zice Domnul Dumnezeu: Cu putere voi arunca asupra ta mreaja Mea în 
adunarea a multor popoare şi ele te vor târî afară cu mreaja Mea. 

4. Te voi arunca pe uscat, în câmp deschis te voi arunca şi se vor aşeza pe tine 
toate păsările cerului şi se vor sătura cu tine toate fiarele pământului. 

5. Voi împărți cărnurile tale pe munţi şi văile le voi umple cu stârvul tău. 

6. ţara în care înoţi tu o voi umple cu sângele tău până în munţi şi văgăunile lor vor 
fi umplute cu tine. 

7. Când te vei stinge, voi acoperi cerurile şi stelele lor le voi întuneca; soarele îl voi 
acoperi cu nor şi luna nu va mai lumina cu lumina sa. 

8. Toate stelele care luminează pe cer le voi întuneca deasupra ta şi asupra ţări tale 
vo aduce negură, zice Domnul Dumnezeu. 

9. Voi umple de tulburare inima multor popoare, când voi vesti căderea ta la 
popoarele de prin ţările pe care tu nu le-ai cunoscut. 

10. Voi umple prin tine de groază multe popoare şi regii lor se vor cutremura de 
încă prin tine, când voi flutura sabia Mea înaintea lor, şi în orice clipă va tremura 
fiecare pentru sufletul său în ziua căderii tale. 

11. Căci aşa zice Domnul Dumnezeu: Sabia regelui Babilonului va veni asupra ta; 
12. Cu sabia războinicilor voi face să cadă mulțimea supuşilor tăi; aceştia sunt cei 
mai cruzi dintre popoare, vor zdrobi mândria Egiptului, şi toată mulţimea 
poporului lui va pieri. 

13. Voi nimici toate vieţuitoarele din apele tale cele mari şi mai mult nu le va mai 
tulbura picior de om, nici copită de dobitoc nu le va tulbura. 

14. Atunci voi potoli apele; voi face să curgă ca untdelemnul fluviile lui, zice 
Domnul Dumnezeu. 

15. Când voi face din ţara Egiptului un pustiu, când ţara va fi jefuită de tot ce are 
şi când voi lovi pe toţi cei ce trăiesc în ea, atunci vor şti că Eu sunt Domnul. 

16. lată cântarea de jale pe care o vor striga fiicele neamurilor. Ele o vor striga 
asupra Egiptului şi asupra întregului său popor. Ele vor striga această cântare de 
jale", zice Domnul Dumnezeu. 

17. În anul al doisprezecelea, în ziua a cincisprezecea a lunii întâi, a fost cuvântul 
Domnului către mine: 

18. "Fiul omului, plângi pentru mulţimea poporului Egiptului şi fă-o să coboare, ea 
şi fiicele neamurilor strălucite, în adâncurile pământului, cu cei ce s-au coborât în 
mormânt. 

19. Pe cine întreci tu! Coboară-te şi zaci cu cei netăiaţi împrejur! 

20. Aceia au căzut printre cei ucişi de sabie; şi el este dat sabiei; târâți-l pe el şi 
toate mulțimile lui! 

21. În mijlocul locuinţei morţilor se va vorbi de el şi de cei ce-l sprijineau, cei mai 
vestiți dintre eroi; aceia au căzut şi zac printre cei netăiaţi împrejur, răpuşi de sabie. 
22. Acolo este Asiria şi oamenii ei de război, împrejurul mormântului ei, toţi ucişi, 
căzuţi sub sabie. 

23. Mormintele lor sunt aşezate chiar în fundul adâncului şi armata ei împrejurul 
mormântului ei; toţi ucişi, căzuţi sub sabie, ei care împrăştiau groaza în pământul 
celor vii. 

24. Acolo este Elam cu toată armata lui împrejurul mormântului său; toți ucişi, 
căzuţi sub sabie şi netăiaţi împrejur s-au coborât în adâncuri, ei care împrăştiaseră 
groază pe pământul celor vii, iar acum îşi poartă ruşinea cu cei ce s-au coborât în 
mormânt. 

25. În mijlocul ucişilor l-am culcat împreună cu toată mulțimea oamenilor lui şi 
mormintele lor sunt împrejurul lui; toţi aceşti netăiaţi împrejur sunt ucişi de sabie; 
şi după cum au împrăştiat groază pe pământul celor vii, aşa îşi poartă ruşinea lor 
alături de cei ce s-au coborât în mormânt şi sunt aşezaţi printre cei ucişi. 

26. Acolo sunt Meşec şi Tubal cu toată mulţimea lor de popor şi mormintele lor 
sunt împrejurul lor; toți aceşti netăiați împrejur au murit de sabie, pentru că au 
împrăştiat groază pe pământul celor vii. 

27. Nu trebuia oare să zacă şi ei printre vitejii căzuţi dintre cei netăiați împrejur, 
care cu armele lor de război s-au coborât în locuinţa morţilor şi săbiile lor şi le-au 
pus sub cap şi fărădelegea lor a rămas pe oasele lor, pentru că ei, ca nişte puternici, 
au fost o spaimă pe pământul celor vu? 

28. ŞI tu, Faraoane, vei fi zdrobit în mijlocul celor netăiați împrejur şi vei zăcea 
împreună cu cei ucişi de sabie. 

29. Acolo sunt Edom şi regii lui şi toate căpeteniile lui, care cu toată vitejia lor au 
fost aşezaţi printre cei căzuţi de sabie şi zac cu cei netăiaţi împrejur, care s-au 
coborât în mormânt. 

30. Acolo sunt stăpânitorii de la miazănoapte şi toți Sidonienii, care s-au coborât 
acolo cu cei ucişi ŞI, fund ruşinaţi în puternicia lor cu care au împrăştiat groază, zac 
cu cei netăiați împrejur, care au fost ucişi cu sabia şi îşi poartă ruşinea cu cei 
coborâţi în mormânt. 

31. Faraon îi va vedea şi se va mângâia la vederea acestei întregi mulţimi, ucisă de 
sabie Faraon şi toată armata lui, zice Domnul. 

32. Căci voi împrăştia frica Mea peste pământul celor vii şi Faraon cu toată 
mulțimea lui va fi pus printre cei netăiați împrejur cu cei căzuţi de sabie, zice 
Domnul Dumnezeu. 

Capitolul 33 - Straja profetului. Despre căderea Ierusalimului şi despre cei 
rămaşi în ludeea. Profetul neînțeles de ai săi. 


1. Fost-a cuvântul Domnului către mine şi mi-a zis: 

2. "Fiul omului, rosteşte cuvânt către fiii poporului tău şi le spune: De voi aduce 
sabie asupra unei ţări şi poporul ţării aceleia va lua din mijlocul său un om şi îl va 
pune străjer, 

3. Şi el, văzând sabia venind împotriva ţării, va trâmbiţa din trâmbiţă şi va vesti 
poporul; 

4. De va auzi cineva sunetul trâmbiţei, dar nu se va păzi, când va veni sabia şi-l va 
prinde, sângele aceluia va fi asupra capului său. 

5. Pentru că a auzit glasul trâmbiţei şi nu s-a păzit, sângele lui va fi asupra lui; iar 
cel ce se va păzi îşi va scăpa viaţa sa. 

6. Dacă însă străjerul a văzut sabia venind şi nu a sunat din trâmbiţă şi poporul n-a 
fost vestit şi va veni sabia şi va ridica viaţa cuiva, acela a fost răpit pentru păcatele 
lui, dar sângele lui îl voi cere din mâna străjerului. 

7. Şi pe tine, fiul omului, te-am pus Eu străjer casei lui Israel şi tu vei auzi cuvânt 
din gura Mea şi îl vei vesti din partea Mea. 

8. Când Eu voi zice păcătosului: "Păcătosule, vei muri”, şi tu nu-i vei grăi nimic, 
ca să vesteşti pe păcătos să se abată de la calea lui, atunci păcătosul acela va muri 
pentru păcatele sale, iar sângele lui îl voi cere din mâna ta. 

9. lar dacă tu ai vestit pe păcătos să se abată de la calea lui şi să se întoarcă de la 
ea, şi el nu s-a abătut de la calea lui, atunci el va muri pentru păcatele lui, iar tu ţi- 
ai scăpat viaţa. 

10. Şi tu, fiul omului, spune casei lui Israel: Voi ziceţi aşa: "Nelegiuirile noastre şi 
păcatele noastre sunt asupra noastră şi ne stingem în ele; cum vom putea dar să 
trăim?" 

11. Spune-le: Precum este adevărat că Eu sunt viu, tot aşa este de adevărat că Eu 
nu voiesc moartea. păcătosului, ci ca păcătosul să se întoarcă de la calea sa şi să fie 
viu. Întoarceţi-vă, întoarceţi-vă de la căile voastre cele rele! Pentru ce să muriţi 
voi, casa lui Israel? 

12. Şi tu, fiul omului, spune fiilor poporului tău: Dreptatea dreptului nu-l va scăpa 
în ziua păcătuirii lui şi nelegiuitul nu va cădea pentru nelegiuirea sa în ziua 
întoarcerii sale de la nelegiuirea sa, precum nici dreptul în ziua păcătuirii sale nu va 
putea rămâne cu viaţă pentru dreptatea sa. 

13. Când voi zice dreptului că va fi viu, iar el se va încrede în dreptatea sa şi va 
face nedreptate, atunci nu se va mai pomeni toată dreptatea lui, ci el va muri pentru 
tot răul pe care l-a făcut. 

14. Şi când voi zice păcătosului: "Vei muri", dar el se va întoarce de la păcatele 
sale şi va face judecată şi dreptate, 

15. Dacă acest păcătos va înapoia zălogul, pentru cele răpite va despăgubi, va 
umbla după legile vieţii, nefăcând nimic rău, atunci el va fi viu şi nu va muri. 

16. Nici unul din păcatele sale, pe care le-a făcut, nu i se vor pomeni Şi, pentru că a 
început a face dreptate şi judecată, va fi viu. 

17. Fiii poporului tău zic: "Calea Domnului nu este dreaptă!" Dar nedreaptă este 
calea lor. 

18. Dacă dreptul se va abate de la dreptatea sa şi va începe să facă nelegiuire, va 
muri pentru aceasta. 

19. De asemenea, dacă nelegiuitul s-a întors de la nelegiuirea sa şi a început să facă 
judecată şi dreptate, pentru aceasta el va trăi. 

20. Voi însă ziceţi: "Calea Domnului este nedreaptă". Eu vă voi judeca pe voi, casa 
lui Israel, şi voi judeca pe fiecare după purtănile lui”. 

21. În anul al doisprezecelea după robirea noastră, în ziua a cincea a lunii a zecea, a 
venit la mine unul din cei scăpați din lerusalim şi mi-a spus: "Cetatea este 
dărâmată!" 

22. Mâna Domnului a fost peste mine, seara, încă înainte de a veni acest fugar; iar 
dimineaţa, când a venit acesta la mine, Domnul îmi deschisese gura şi nu mai eram 
mut, ei mi se deschisese gura. 

23. Şi a fost cuvântul Domnului către mine şi mi-a zis: 

24. Fiul omului, cei ce trăiesc în locurile pustiite din ţara lui Israel zic: "Avraam a 
fost unul şi a primit în stăpânire ţara aceasta, iar noi suntem mulți; deci nouă ne 
este dată în stăpânire ţara aceasta. 

25. De aceea spune-le: "Aşa grăieşte Domnul Dumnezeu: Voi mâncaţi mâncare cu 
sânge; vă ridicați ochiu spre idolii voştri şi vărsaţi sânge şi apoi voiți să stăpâniţi 
țara? 

26. Voi vă rezemaţi pe sabia voastră, faceţi ticăloşii, vă pângăriți femeile unii 
altora şi apoi voiţi să stăpânii ţara? 

27. lată ce să le spui: Aşa grăieşte Domnul Dumnezeu: Precum este adevărat că Eu 
sunt viu, tot aşa de adevărat este că cei ce locuiesc în locurile pustiite vor cădea de 
sabie; iar cel ce se află în câmp, pe acela îl voi da fiarelor spre mâncare, iar cei din 
cetăţi şi din peşteri vor muri de ciumă. 

28. ŞI voi face din ţară un pustiu şi o singurătate, trufia puterii ei va înceta, şi 
munţii lui Israel se vor pustii, încât nici un trecător nu va mai trece prin ei. 

29. Şi vor cunoaşte că Eu sunt Domnul, când voi face ţara pustietatea pustietăților 
pentru toate ticăloşiuile pe care le-au făcut ei. 

30. lar despre tine, fiul omului, fiii poporului tău grăiesc pe la ziduri şi pe la uşile 
caselor şi zice unul către altul şi frate către frate: "Mergeţi de vedeţi ce cuvânt a 
ieşit de la Domnul!" 

31. Şi ei vin la tine, ca la o adunare de petrecere; poporul Meu se aşază înaintea ta 
şi ascultă cuvintele tale. Dar nu le împlineşte; căci ei cu gura lor fac din acestea o 
petrecere, iar inima lor e târâtă după poftele lor. 

32. lată că tu eşti pentru ei un cântăreţ plăcut, cu glas frumos şi care cântă bine din 
instrumentul său; ei ascultă cuvintele tale, dar nimeni nu le împlineşte, 

33. lar când aceste lucruri vor veni, şi iată că ele vin, atunci vor şti că în mijlocul 
lor era un prooroc”. 


Capitolul 34 - Păstorii necredincioşi ai lui Israel şi făgăduinţa Bunului Păstor. 


1. Fost-a cuvântul Domnului către mine şi mi-a zis: 

2. "Fiul omului, prooroceşte împotriva păstorilor lui Israel, prooroceşte şi le spune: 
Aşa grăieşte Domnul Dumnezeu: Vai de păstorii lui Israel, care s-au păstorit pe ei 
înşişi! Păstorii nu trebuia ei oare să păstorească turma? 

3. Dar voi aţi mâncat grăsimea şi cu lâna v-aţi îmbrăcat; oile cele grase le-aţi 
Junghiat, iar turma n-aţi păscut-o. 

4. Pe cele slabe nu le-aţi întărit; oaia bolnavă n-aţi lecuit-o şi pe cea rănită n-aţi 
legat-o; pe cea rătăcită n-aţi întors-o şi pe cea pierdută n-aţi căutat-o, ci le-aţi 
stăpânit cu asprime şi cruzime. 

6. De aceea rătăcesc oile Mele prin toţi munții şi pe tot dealul înalt; împrăştiatu-s- 
au oile Mele peste toată faţa pământului şi nimeni nu îngrijeşte de ele şi nimeni nu 
le caută. 

7. De aceea, ascultați păstori, cuvântul Domnului: 

8. Precum este adevărat că Eu sunt viu, zice Domnul Dumnezeu, tot aşa este de 
adevărat că voi face dreptate; pentru că oile Mele au fost lăsate pradă şi fără păstor, 
oile Mele au ajuns mâncarea tuturor fiarelor câmpului, iar păstorii Mei n-au purtat 
grijă de oile Mele, ci păstorii s-au păscut pe ei înşişi şi oile Mele nu le-au păscut. 

9. De aceea ascultați, păstori, cuvântul Domnului. 

10. Asa zice Domnul Dumnezeu: lată Eu vin la păstori; le voi cere înapoi oile Mele 
din mâna lor şi îi voi împiedica să nu mai pască oile Mele şi nu se vor mai paşte 
păstorii pe ei înşişi şi voi smulge oile Mele din gura lor şi ele nu vor mai fi pentru 
ei o pradă de sfâşiat. 

11. Căci aşa zice Domnul Dumnezeu: lată Eu Însumi voi purta grijă de oile Mele 
ŞI le voi cerceta. 

12. Cum cercetează păstorul turma sa în ziua când se află în mijlocul turmei sale 
risipite, aşa voi cerceta şi Eu oile Mele şi le voi aduna din toate locurile, unde au 
fost ele risipite în ziua cea ceţoasă şi întunecată. 

13. Le voi face să iasă din mijlocul popoarelor, le voi aduna din diferite ţări şi le 
voi aduce în ţara lor şi le voi paşte prin munţii lui Israel, pe lângă cursurile de apă 
şi prin toate locurile de locuit ale ţării acesteia. 

14. Le voi paşte în păşune bună şi staulul va fi pe munţii cei înalți ai lui Israel; 
acolo se vor odihni ele, în staul bun şi vor paşte în păşune grasă în munţii lui Israel. 
15. Eu voi paşte oile Mele şi Eu le voi odihni, zice Domnul Dumnezeu. 

16. Oaia pierdută şi rătăcită o voi întoarce la staul, pe cea rănită o voi lega şi pe cea 
bolnavă o voi întări, iar pe cea grasă şi tare o voi păzi şi voi păstori cu dreptate. 

17. lar despre voi, oile Mele, aşa zice Domnul Dumnezeu: lată voi face judecată 
între oaie şi oaie, între berbec şi ţap. 

18. Oare nu vă ajunge că paşteţi în păşune bună, iar ce rămâne călcaţi cu picioarele 
voastre şi că beţi apă curată, iar pe cea care rămâne o tulburaţi cu picioarele 
voastre, 

19. Asa că oile Mele sunt nevoite să se hrănească cu ceea ce este călcat de 
picioarele voastre şi să bea ceea ce este tulburat de picioarele voastre?” 

20. De aceea aşa le zice Domnul Dumnezeu: "lată Eu Însumi voi face judecată 
între oaia grasă şi oaia slabă. 

21. Deoarece voi izbiţi cu umărul, cu şoldul şi cu coarnele voastre, împungeţi pe 
toate oile bolnăvicioase, până când le scoateţi afară, 

22. Eu voi veni să scap oile Mele, ca să nu mai fie pradă şi voi judeca între oaie şi 
oale. 

23. Voi pune peste ele un singur păstor, care le va paşte; voi pune pe robul Meu 
David; el le va paşte şi el va fi păstorul lor. 

24. lar Eu, Domnul, le voi fi Dumnezeu, iar robul Meu David va fi prinţ între ei. 
Eu, Domnul, am grăit acestea. 

25. Voi încheia cu acela legământul păcii şi voi depărta din ţară fiarele sălbatice, 
încât oile Mele să trăiască în siguranţă în pustiu şi să doarmă în pădure. 

26. Voi dărui lor şi împrejurimilor muntelui Meu binecuvântare şi ploaie le voi 
trimite la vreme; ploi de binecuvântare vor fi acestea. 

27. Pomul din câmp îşi va da rodul său şi pământul îşi va da roadele sale şi oile 
Mele vor fi în siguranță pe pământul lor şi vor şti că Eu sunt Domnul, când voi 
sfărâma cătuşele jugului lor şi le voi scăpa din mâinile celor ce le-au robit. 

28. Nu vor mai fi ele pradă popoarelor şi fiarele câmpului nu le vor mai sfâşia; ele 
vor trăi în siguranţă şi nimeni nu le va mai tulbura. 

29. Voi face acolo sădire vestită şi nu vor mai pieri de foame pe pământ, nici nu 
vor mai suferi ocară de la popoare. 

30. Şi vor şti că Eu, Domnul Dumnezeul lor, sunt cu ele, iar ele, casa lui Israel, 
sunt poporul Meu, zice Domnul Dumnezeu. 

31. Şi voi, oile Mele, sunteţi turma pe care o pasc, iar Eu sunt Dumnezeul vostru, 
zice Domnul Dumnezeu. 


Capitolul 35 - Profeţie împotriva Idumeii. 

1. Fost-a cuvântul Domnului către mine şi mi-a zis: 

2. "Fiul omului, întoarce-ţi faţa spre muntele Seir şi prooroceşte împotriva lui, 

3. Şi spune-i: Aşa grăieşte Domnul Dumnezeu: lată Eu sunt împotriva ta, munte 
Seir, şi-Mi voi întinde mâna împotriva ta şi te voi face pustiu şi nelocuit. 

4. Cetățile tale le voi preface în ruine şi tu însuți vei fi pustiit şi vei şti că Eu sunt 
Domnul; 

5. Fiindcă ai duşmănie veşnică şi ai dat pe fiii lui Israel în mâna sabiei în timpul 
necredinţei lor, în vremea pieirii desăvârşite, 

6. De aceea, precum este adevărat că Eu sunt viu, zice Domnul Dumnezeu, tot aşa 
este de adevărat că te voi umple de sânge şi sângele te va urmări; şi pentru că tu n- 
ai urât vărsarea de sânge, de aceea sângele te va şi urmări. 

7. Voi face muntele Seir o singurătate şi un pustiu; voi nimici pe oricine străbate 
țara. 

8. ŞI voi umple înălțimile lui de ucişii lui. Pe dealurile tale, în văile tale şi în toate 
văgăunile tale vor cădea răpuşi de sabie. 

9. Te voi face pustiu veşnic şi în cetăţile tale nu vor mai trăi oameni, şi veţi şti că 
Eu sunt Domnul. 

10. De vreme ce tu ai zis: "Aceste două popoare şi aceste două ţări vor fi ale mele 
şi le voi stăpâni”, cu toate că Domnul era acolo, 

11. De aceea precum este adevărat că Eu sunt viu, zice Domnul Dumnezeu, tot aşa 
este de adevărat că Mă voi purta cu tine după măsura urii tale şi a pizmei tale, pe 
care le-ai arătat către ele, şi Mă voi face cunoscut lor, când te voi judeca. 

12. Atunci vei şti că Eu, Domnul, am auzit toate hulele tale pe care le-ai rostit 
împotriva munţilor lui Israel, zicând: "S-au pustiit şi ne sunt dați nouă spre 
mâncare!" 

13. Auzit-am că v-aţi lăudat înaintea Mea cu limba voastră şi aţi înmulţit vorbele 
voastre împotriva Mea. 

14. Aşa zice Domnul Dumnezeu: Când tot pământul se va bucura, pe tine te voi 
face pustiu. 

15. Cum te-ai bucurat tu, că partea casei lui Israel s-a pustiit, aşa voi face şi cu tine: 
pustiit vei fi, munte Seir, şi împreună cu tine şi tot Edomul şi vor şti că Eu sunt 
Domnul”. 


Capitolul 36 - Profeţie asupra munţilor lui Israel. 


1. "Şi tu, fiul omului, prooroceşte asupra munţilor lui Israel şi spune: "Munţii lui 
Israel, ascultați cuvântul Domnului. 

2. Aşa zice Domnul Dumnezeu: Deoarece vrăjmaşul grăieşte despre voi şi zice: 
"Aha, şi înălțimile cele veşnice au ajuns moştenirea noastră", 

3. De aceea prooroceşte şi spune: Aşa grăieşte Domnul Dumnezeu: Pentru că vă 
pustiesc, şi anume pentru că vă pustiesc şi vă înghit din toate părțile, ca să ajungeţi 
moştenirea celorlalte popoare şi aţi ajuns clevetirea şi ocara oamenilor, 

4. De aceea, munţi ai lui Israel, ascultați cuvântul Domnului Dumnezeu: Aşa 
grăieşte Domnul Dumnezeu către munţi şi dealuri., către văi şi vâlcele, către 
ruinele pustii şi către cetățile părăsite, care au ajuns pradă şi ocară celorlalte 
popoare de primprejur; 

5. De aceea, aşa zice Domnul Dumnezeu: În focul zelului Meu am rostit cuvânt 
împotriva celorlalte popoare şi împotriva întregului Edom, care au socotit ţara Mea 
ca moştenire a lor, şi s-au bucurat din toată inima lor şi cu tot disprețul sufletului 
lor, ca să-i jefuiască roadele. 

6. De aceea rosteşte proorocie asupra ţării lui Israel şi spune munţilor şi dealurilor, 
văilor şi vâlcelelor: Aşa zice Domnul Dumnezeu: lată Eu am rostit aceasta în zelul 
urgiei Mele, pentru că voi purtaţi asupra voastră ocara neamurilor. 

7. De aceea, aşa zice Domnul Dumnezeu: Ridicatu-Mi-am mâna cu jurământ, că 
popoarele care sunt împrejurul vostru vor purta ele singure ruşinea lor. 

8. lar voi, munţii lui Israel, veţi întinde ramurile voastre şi veţi aduce roadele 
voastre poporului Meu Israel; că se apropie venirea lui. 

9. Căci iată Eu Mă întorc spre voi şi veți fi lucraţi şi semănați. 

10. Şi voi aşeza pe voi mulţime de oameni, toată casa lui Israel. Cetățile vor fi 
locuite şi ruinele zidite din nou. 

11. Voi înmulţi la voi oamenii şi dobitoacele; se vor prăşi acestea şi se vor înmulți 
ŞI vă vol face să fiți locuiţi, ca şi mai înainte şi vă voi face bine mai mult decât altă 
dată şi veţi şti că Eu sunt Domnul. 

12. Voi aduce pe voi oameni, pe poporul Meu Israel şi ei te vor stăpâni pe tine, 
ţară, şi tu vei fi moştenirea lor şi nu-i vei mai lipsi de copiii lor”. 

13. Aşa zice Domnul Dumnezeu: "Pentru că se zice despre voi: "Tu eşti o rară care 
mănânci oameni şi lhpseşti neamul tău de copiii săi", 

14. De aceea nu vei mai mânca pe oameni şi pe poporul tău nu-l vei mai lipsi de 
copii săi, zice Domnul Dumnezeu. 

15. Şi nu vei mai auzi batjocuri de la popoare şi hulă de la neamuri nu vei mai 
purta pe obrazul tău; pe poporul tău de acum înainte nu-l vei mai lipsi de copii”, 
zice Domnul Dumnezeu. 

16. Fost-a cuvântul Domnului către mine şi mi-a zis: 

17. "Fiul omului, când casa lui Israel trăia în ţara sa, au pângărit-o cu purtarea lor şi 
cu faptele lor; căile lor erau înaintea feţei Mele ca necurăţenia femeii în timpul 
regulei ei; 

18. Eu am vărsat asupra lor mânia Mea pentru sângele pe care l-au vărsat în ţară şi 
pentru că au întinat-o cu idolii lor. 

19. I-am risipit printre neamuri şi au fost împrăştiaţi prin ţările străine; după 
purtările lor şi după faptele lor i-am judecat. 

20. Şi au mers la neamurile la care s-au dus şi au necinstit numele Meu cel sfânt, 
încât se zicea despre ei: "Acesta este poporul Domnului, care a ieşit din ţara sa”. 
21. Am luat aminte la numele Meu cel sfânt, pe care l-a necinstit casa lui Israel 
printre popoarele la care s-a dus. 

22. Şi de aceea spune casei lui Israel: Aşa grăieşte Domnul Dumnezeu: Aceasta o 
fac nu pentru voi, casa lui Israel, ci pentru numele Meu cel sfânt pe care l-aţi 
necinstit voi printre neamurile la care aţi mers. 

23. Voi sfinţi numele Meu cel mare care a fost necinstit la neamurile printre care l- 
aţi necinstit voi, şi vor şti neamurile că Eu sunt Domnul, zice Domnul Dumnezeu, 
când Mă voi sfinţi în voi, înaintea ochilor lor. 

24. De aceea vă voi scoate dintre neamuri şi din toate ţările vă voi aduna şi vă voi 
aduce în pământul vostru. 

25. Şi vă voi stropi cu apă curată şi vă veţi curăţi de toate întinăciunile voastre şi de 
toţi idolii voştri vă voi curăţi. 

26. Vă voi da inimă nouă şi duh nou vă voi da; voi lua din trupul vostru inima cea 
de piatră şi vă voi da inimă de carne. 

27. Pune-voi înăuntrul vostru Duhul Meu şi voi face ca să umblaţi după legile Mele 
şi să păziţi şi să urmaţi rânduielile Mele. 

28. Veţi locui în ţara pe care am dat-o părinților voştri şi veţi fi poporul Meu şi Eu 
voi fi Dumnezeul vostru. 

29. Vă voi scăpa de toate necurăţiile voastre şi voi chema pâinea şi o voi înmulți şi 
nu vă vol lăsa să suferiți de foame. 

30. Voi înmulți fructele în pom şi roadele în câmp, ca să nu mai suferiți de acum 
înainte ocara neamurilor din pricina foametei. 

31. Atunci vă veţi aduce aminte de purtările voastre cele rele şi de faptele voastre 
care n-au fost bune şi vă veţi scârbi de voi înşivă pentru nelegiuirile voastre şi 
pentru ticăloşule voastre. 

32. Ştiut să vă fie, că nu pentru voi, zice Domnul Dumnezeu, voi face aceasta. 
Roșiţi şi vă ruşinaţi de căile voastre, casa lui Israel!" 

33. Aşa zice Domnul Dumnezeu: "În ziua aceea, când vă voi curăţi de toate 
fărădelegile voastre şi voi face să fie cetăţile locuite, când aşezările dărâmate vor fi 
iarăşi zidite, 

34. Şi pământul cel pustiit, care în ochii oricărui trecător era o pustietate, va fi 
lucrat, 

35. Atunci se va zice: "Acest pământ, altă dată pustiit, s-a făcut ca grădina 
Edenului şi cetățile acestea pustiite şi dărâmate sunt iarăşi întărituri locuite”. 

36. Şi neamurile care vor rămâne împrejurul vostru, vor şti că Eu, Domnul, zidesc 
din nou cele ruinate şi sădesc cele pustiite. Eu, Domnul, am zis şi fac”. 

37. Aşa grăieşte Domnul Dumnezeu: "lată încă şi pentru aceasta voi lăsa casa lui 
Israel să Mă caute; îi voi înmuli pe oamenii săi ca pe o turmă. 
38. Cum sunt de multe oile de jertfă în Ierusalim, în timpul sărbătorilor, aşa vor fi 
pline de oameni cetăţile pustiite, şi vor şti că Eu sunt Domnul”. 


Capitolul 37 - Vedenia oaselor uscate; învierea morţilor. 


1. Fost-a mâna Domnului peste mine şi m-a dus Domnul cu Duhul şi m-a aşezat în 
mijlocul unui câmp plin de oase omeneşti, 

2. Şi m-a purtat împrejurul lor; dar iată oasele acestea erau foarte multe pe faţa 
pământului şi uscate de tot. 

3. Și mi-a zis Domnul: "Fiul omului, vor învia, oasele acestea?" lar eu am zis: 
"Dumnezeule, numai Tu ştii aceasta”. 

4. Domnul însă mi-a zis: "Prooroceşte asupra oaselor acestora şi le spune: Oase 
uscate, ascultați cuvântul Domnului! 

5. Aşa grăieşte Domnul Dumnezeu oaselor acestora: lată Eu voi face să intre în 
voi duh şi veţi învia. 

6. Voi pune pe voi vine şi carne va creşte pe voi; vă voi acoperi cu piele, voi face 
să intre în voi duh şi veţi învia şi veţi şti că Eu sunt Domnul”. 

7. Proorocit-am deci cum mi se poruncise. şi când am proorocit, iată s-a făcut un 
vuiet şi o mişcare şi oasele au început să se apropie, fiecare os la încheietura sa. 

8. ŞI am privit şi eu şi iată erau pe ele vine şi crescuse carne şi pielea le acoperea 
pe deasupra, iar duh nu era în ele. 

9. Atunci mi-a zis Domnul: "Fiul omului, prooroceşte duhului, prooroceşte şi 
spune duhului: Aşa grăieşte Domnul Dumnezeu: Duhule, vino din cele patru 
vânturi şi suflă peste morţii aceştia şi vor învia!" 

10. Deci am proorocit eu, cum mi se poruncise, şi a intrat în ei duhul şi au, înviat şi 
mulțime multă foarte de oameni s-au ridicat pe picioarele lor. 

11. Şi mi-a zis iarăşi Domnul: "Fiul omului, oasele acestea sunt toată casa lui 
Israel. lată ei zic: "S-au uscat oasele noastre şi nădejdea noastră a pierit; suntem 
smulşi din rădăcină". 

12. De aceea prooroceşte şi le spune: Aşa grăieşte Domnul Dumnezeu: Iată, Eu voi 
deschide mormintele voastre şi vă voi scoate pe voi, poporul Meu, din mormintele 
voastre şi vă voi duce în ţara lui Israel. 

13. Astfel veţi şti că Eu sunt Domnul, când voi deschide mormintele voastre şi vă 
voi scoate pe voi, poporul Meu, din mormintele voastre. 

14. Şi voi pune în voi Duhul Meu şi veţi învia şi vă voi aşeza în ţara voastră şi veți 
şti că Eu, Domnul, am zis aceasta şi am făcut", zice Domnul. 

15. Fost-a iarăşi către mine cuvântul Domnului şi mi-a zis: 

16. "Iar tu, fiul omului, ia-ţi un toiag şi scrie pe el: "Lui Iuda şi fiilor lui Israel, care 
sunt uniți cu el”. şi să mai iei un toiag şi să scrii pe el: "Lui Iosif”. Acesta este 
toiagul lui Efraim şi a toată casa lui Israel, care este unită cu el. 

17. Apoi să le apropii unul de altul încât ele să fie în mâna ta ca un singur toiag. 

18. lar când te vor întreba fiii poporului tău: "Nu ne vei tălmăci oare şi nouă ce 
înseamnă ceea ce ai în mână? 

19. Tu să le spui: Aşa grăieşte Domnul Dumnezeu: lată Eu voi lua toiagul lui Iosif, 
care este în mâna lui Efraim şi a seminţiilor lui Israel unite cu el şi le voi împreuna 
cu toiagul lui Iuda şi voi face din ele un singur toiag şi vor fi în mâna Mea una. 

20. Când însă amândouă toiegele pe care vei scrie vor fi în mâna ta înaintea ochilor 
lor, 

21. Atunci să le spui: Aşa grăieşte Domnul Dumnezeu: lată, Eu voi lua pe fiu lui 
Israel din mijlocul neamurilor, printre care se află, îi voi aduna din toate părțile şi-i 
voi aduce în ţara lor; 

22. lar în ţara aceasta, pe munţii lui Israel, îi voi face un singur neam şi un singur 
rege va fi peste toţi; nu vor mai fi două neamuri şi în viitor nu se vor mai împărţi în 
două regate; 

23. Nu se vor mai pângări cu idolii lor, cu urâciunile lor şi cu toate păcatele lor. şi 
voi izbăvi de toate fărădelegile pe care le-au săvârşit, îi voi curăţi şi vor fi poporul 
Meu, iar Eu voi fi Dumnezeul lor. 

24. lar robul Meu David va fi rege peste ei şi păstorul lor al tuturor, şi ei se vor 
purta după cum cer poruncile Mele şi legile Mele le vor păzi şi le vor împlini. 

25. Vor locui ţara pe care am dat-o Eu robului Meu Iacov, unde au trăit părinţii lor; 
acolo vor locui ei şi copiii lor în veci; iar robul Meu David va fi peste ei rege în 
veac. 

26. Voi încheia cu ei un legământ al păcii, legământ veşnic voi avea cu ei. Voi 
pune rânduială la ei, îi voi înmulţi şi voi aşeza în mijlocul lor locaşul Meu pe veci. 
27. Fi-va locaşul Meu la ei şi voi fi Dumnezeul lor, iar ei vor fi poporul Meu. 

28. Atunci vor şti popoarele că Eu sunt Domnul Care sfinţeşte pe Israel, când 
locaşul Meu va fi veşnic în mijlocul lor”. 


Capitolul 38 - Profeţie despre Gog şi Magog. 


1. Fost-a cuvântul Domnului către mine şi mi-a zis: 

2. "Fiul omului, întoarce-ţi faţa spre Gog din ţara lui Magog, regele lui Roş, al lui 
Meşec şi al lui Tubal; prooroceşte împotriva lor, 

3. Şi spune: Aşa grăieşte Domnul Dumnezeu: Iată, Eu sunt împotriva ta, Gog, rege 
al lui Roş şi al lui Meşec şi al lui Tubal! 

4. Te voi prinde, voi pune zăbale în fălcile tale şi te voi scoate pe tine şi toată 
oştirea ta, caii şi toți călăreții strălucit îmbrăcaţi, ceată mare cu platoşe şi cu 
scuturi, toţi înarmaţi cu săbu; 

5. ŞI cu ei voi scoate pe Perşi, pe Etiopieni şi pe Libieni, toţi cu scuturi şi coifuri; 

6. Şi pe Gomer cu toate oştirile lui; casa lui Togarma din hotarele de la 
miazănoapte, cu toate oştirile lui şi voi mai scoate şi alte multe popoare cu tine. 

7. Găteşte-te şi fii gata, tu ai toată mulțimea ta strânsă împrejurul tău, şi fu 
căpetenia lor. 

8. După zile multe tu vei primi porunci. În anii de pe urmă vei veni în ţara izbăvită 
de sabie, ai cărei locuitori au fost adunaţi dintr-o mulțime de popoare, în munții lui 
Israel, care au fost mult timp pustiiţi. De când au fost despărțiți de celelalte 
popoare, ei locuiesc toți în siguranţă. 

9. Şi tu te vei ridica, cum se ridică furtuna şi te vei duce ca norul, ca să acoperi 
țara, tu şi toată oastea ta şi multe popoare împreună cu tine. 

10. Aşa zice Domnul Dumnezeu: în ziua aceea îţi vor veni gânduri în mintea ta şi 
vei face planuri rele, 

11. Şi vei zice: "Mă voi ridica împotriva unei ţări fără apărare, voi merge împotriva 
oamenilor paşnici care trăiesc în siguranță, căci aceia toți trăiesc în cetăţi fără 
ziduri şi n-au nici porţi, nici zăvoare, 

12. Ca să fac jaf şi să iau pradă, punând mâna pe ruinele locuite din nou şi pe 
poporul cel adunat din mijlocul neamurilor, care creşte turme şi strânge averi şi 
care locuieşte în mijlocul pământului”. 

13. Şeba, Dedan şi negustorii Tarsisului cu toţi puii de lei ai lor vor zice: "Ai venit 
tu oare ca să faci jaf, ai adunat taberile tale, ca să faci pradă, să iei argint şi aur, să 
ridici dobitoace şi avere şi să apuci pradă mare?" 

14. De aceea, rosteşte proorocie, fiul omului, şi spune lui Gog: Aşa grăieşte 
Domnul Dumnezeu: Nu este aşa oare că în ziua când poporul Meu Israel va trăi în 
siguranţă, tu vei porni la drum? 

15. Şi vei pleca de la locul tău, din hotarele de la miazănoapte, tu şi multe popoare 
împreună cu tine, toţi călări pe cai, tabără mare şi oştire nenumărată? 

16. Şi te vei ridica împotriva poporului Meu, împotriva lui Israel, ca un nor care 
acoperă pământul; aceasta va fi în zilele cele de pe urmă când te voi aduce 
împotriva ţării Mele, ca popoarele să Mă cunoască pe Mine, când Eu voi fi arătat 
sfinţenia Mea înaintea ochilor lor, asupra ta, o, Gog! 

17. Aşa zice Domnul Dumnezeu: "Nu eşti tu, oare, acelaşi despre care am grăit Eu 
în zilele cele de demult prin robii Mei, proorocii lui Israel, care au proorocit în 
vremurile acelea că te voi aduce împotriva lor? 

18. Şi în ziua aceea, când Gog va veni împotriva ţării lui Israel, zice Domnul 
Dumnezeu, mânia Mea se va aprinde pe faţa Mea. 

19. Şi în zelul Meu, în văpaia urgiei Mele am zis: Cu adevărat în ziua aceea va fi 
un mare cutremur în ţara lui Israel. 

20. Atunci vor tremura înaintea Mea peştii mării şi păsările cerului, fiarele 
câmpului şi toate târâtoarele care se târăsc pe pământ şi toți oamenii care sunt pe 
faţa pământului; şi se vor prăbuşi munţii, stâncile se vor dărâma şi toate zidurile 
vor cădea la pământ. 

21. Prin toți munţii Mei voi chema sabia împotriva lui, zice Domnul Dumnezeu; 
sabia fiecărui om va fi împotriva fratelui său. 

22. Şi îl voi pedepsi cu ciumă şi vărsare de sânge; voi vărsa asupra lui şi a taberilor 
lui şi asupra multor popoare care sunt cu el, ploaie potopitoare şi grindină de 
piatră, foc şi pucioasă; 

23. Voi arăta slava Mea şi sfințenia Mea şi Mă voi arăta înaintea ochilor multor 
popoare şi vor şti că Eu sunt Domnul". 


Capitolul 39 - (continuare) 


1. Iar tu, fiul omului, profeţeşte împotriva lui Gog şi zi: Aşa grăieşte Domnul: lată, 
Eu sunt împotriva ta, Gog, rege peste Roos şi peste Mosoh şi Tubal; 

2. şi te voi aduna şi te voi călăuzi şi te voi ridica de la marginea Miazănopţii şi te 
voi aduce asupra munţilor lui Israel. 

3. Şi-ţi voi nimici arcul din mâna ta cea stângă şi săgețile din mâna ta cea dreaptă 
şi te voi prăvăli 

4. peste munţii lui Israel; şi vei cădea, tu şi toți ai tăi, iar neamurile ce ţi s-au 
alăturat vor fi date la mulțime de păsări, la fiece zburătoare; cât despre tine, te-am 
dat la toate fiarele câmpului ca să te mănânce; 

5. pe faţa câmpului vei cădea, căci Eu am grăit, zice Domnul Domn. 

6 . ŞI foc voi trimite peste Gog, iar insulele vor fi locuite în pace şi vor cunoaşte că 
Eu sunt Domnul. 

7. lar numele Meu cel sfânt va fi cunoscut în mijlocul poporului Meu Israel; şi 
numele Meu cel sfânt nu va mai fi pângărit, iar neamurile vor cunoaşte că Eu sunt 
Domnul, sfânt în Israel. 

8. lată, că [aceasta] vine, şi vei cunoaşte că va fi, zice Domnul Domn: aceasta este 
ziua, cea în care am grăit . 

9. lar cei ce locuiesc cetăţile lui Israel vor ieşi şi vor face foc cu armele, cu 
scuturile şi cu suliţele şi cu arcurile şi cu săgețile şi cu măciucile şi cu lăncile; şapte 
ani vor întreţine focul cu ele; 

10. şi nu vor lua lemne din câmp, nici că le vor tăia din păduri, ci armele le vor 
arde cu foc; şi-i vor prăda pe cei ce i-au prădat şi-i vor jefui pe cei ce i-au jefuit, 
zice Domnul. 

11. Şi va fi că-n ziua aceea îi voi da lui Gog un loc de renume, un mormânt în 
Israel, locul de îngropare al celor ce au venit la mare; şi vor zidi gura văii de jur- 
împrejur şi acolo îl vor îngropa pe Gog şi toată gloata lui; [locul acela] va fi numit 
atunci «locul de îngropare al lui Gog». 

12. Casa lui Israel îi va îngropa, pentru ca să fie pământul curățit pe durata a şapte 
luni. 

13. Da, întregul popor al ţării îi va îngropa; şi le va fi loc de renume în ziua-n care 
Eu m-am pre amărit, zice Domnul. 

14. Şi vor trimite oameni care să meargă necontenit prin ţară ca să-i îngroape pe 
cei rămaşi la fața pământului, să-l curăţească după trecerea a şapte luni; şi vor face 
cercetări; 

15. şi tot cel ce cutreieră ţara şi va vedea os de om, va pune lângă el un semn, până 
când groparii îl vor fi îngropat în vale, în locul de îngropare al lui Gog. 

16. Că şi numele cetăţii se va chema Cimitir şi se va curăţi pământul. 

17. lar tu, fiul omului: Aşa grăieşte Domnul Domn: Spune la toată pasărea 
zburătoare şi la fiarele câmpului: Adunaţi-vă şi veniţi!, de prin toate laturile 
dimprejur adunaţi-vă la jertfa Mea pe care Eu v-am pregătit-o în munţii lui Israel, 
şi carne veţi mânca şi sânge veţi bea; 

18. cărnurile uriaşilor le veți mânca şi sângele domnilor pământului îl veţi bea, 
berbeci şi viței şi ţapi, şi toţi viţeii anume îngrăşaţi. 

19. Şi veţi mânca grăsime pe săturate şi veţi bea sânge pân-la beţie, din jertfa Mea 
pe care Eu am pregătit-o pentru voi. 

20. La masa Mea vă veţi sătura şi de cal, şi de călăreț, de uriaş şi de fiece 
războinic, zice Domnul. 

21. Şi slava Mea o voi pune întru voi, şi neamurile vor vedea judecata pe care Eu 
am făcut-o, şi mâna Mea pe care Eu am adus-o peste ei. 

22. Şi vor cunoaşte cei din casa lui Israel că Eu sunt Domnul, Dumnezeul lor, din 
ziua de astăzi şi de azi înainte. 

23. ŞI toate neamurile vor şti că toţi cei din casa lui Israel au fost robiţi din pricina 
păcatelor lor, că s-au lepădat de Mine, iar Eu Mi-am întors faţa de la ei şi i-am dat 
în mâinile vrăjmaşilor lor, şi toţi au căzut de sabie. 

24. După necurăţiile lor şi după nelegiuirile lor M-am purtat cu ei, şi de la ei faţa 
Mi-am întors-o. 

25. De aceea, aşa grăieşte Domnul: Acum voi întoarce robimea lui Iacob şi voi 
milui casa lui Israel, şi gelos voi fi de dragul numelui Meu cel sfânt. 

26. Ei îşi vor purta ocara şi nedreptatea pe care le-au făcut la vremea când îşi 
locuiau în pace ţara, dar nimeni nu va fi care să-i înfricoşeze 

27. atunci când Eu îi voi întoarce de printre neamuri şi-i voi aduna de prin ţările 
neamurilor; şi Mă voi sfinți întru ei înaintea neamurilor. 

28. Şi vor cunoaşte că Eu sunt Domnul, Dumnezeul lor, atunci când Eu Mă voi fi 
arătat lor printre neamuri. 

29. Şi faţa nu Mi-o voi mai întoarce de la ei, de vreme ce mânia Mi-am vărsat-o 
peste casa lui Israel, zice Domnul“. 


Capitolul 40 - Vedenia asupra templului ce va să fie. 


1. În anul al douăzeci şi cincilea după robirea noastră, la începutul anului, în ziua a 
zecea a lunii, la paisprezece ani după dărâmarea cetăţii Ierusalimului, tocmai în 
ziua aceea a fost mâna Domnului peste mine şi m-a dus în ţara lui Israel. 

2. Dar am fost dus acolo în nişte vedenii dumnezeieşti şi am fost aşezat pe un 
munte foarte înalt. Pe acest munte, pe partea lui de miazăzi, era un fel de ziduri de 
cetate. 

3. Am fost dus acolo şi iată era un om, a cărui înfăţişare era ca înfăţişarea aramei 
strălucitoare, el avea în mână o sfoară de in şi o prăjină de măsurat şi stătea la 
poartă. 

4. Omul acela mi-a zis: "Fiul omului, priveşte cu ochii tăi, ascultă cu urechile tale 
şi ia aminte la toate câte am să-ţi arăt, căci de aceea ai fost tu adus aici, ca să-ţi arăt 
acestea. Să vesteşti casei lui Israel tot ce vei vedea”. 

5. lată, un zid înconjura templul pe dinafară de jur împrejur şi în mâna omului 
aceluia era o prăjină de măsurat, lungă de şase coţi, socotind cotul cât lungimea 
mâinii de la cot în jos, cu palmă cu tot. Omul acela a măsurat zidul şi era gros de o 
prăjină şi înalt tot de o prăjină. 

6. Apoi a mers la poarta cea cu faţa spre răsărit, se urcă pe cele şapte trepte ale ei şi 
găsi terasa ei lată de o prăjină şi terasa cea dinăuntru lată tot de o prăjină. 

7. Fiecare din odăile laterale avea lungimea de o prăjină şi lăţimea tot de o prăjină, 
iar tinda dintre odăi era de cinci coţi. 

8. Apoi a măsurat pridvorul porţii dinăuntru, şi era de o prăjină. 

9. Iar pridvorul celălalt a avut la măsurătoare opt coţi şi stâlpi câte doi coți. Acest 
pridvor era la poartă, înăuntru, spre templu. 

10. Odăi de pază la porțile dinspre răsărit erau trei de o parte şi trei de cealaltă 
parte; tustrele aveau aceeaşi măsură şi aceeaşi măsură aveau şi stâlpii de o parte şi 
de cealaltă. 

11. A măsurat apoi deschizătura porții şi a găsit zece coţi lăţime şi treisprezece coţi 
lungime. 

12. Dinaintea odăilor de pază era o prispă de un cot şi la cele de dincolo o prispă 
tot de un cot. Odăile de dincoace aveau şase coţi şi tot şase coţi aveau şi odăile de 
dincolo. 

13. Apoi a măsurat el faţa porții, de la acoperişul unei camere până la acoperişul 
celeilalte, douăzeci şi cinci de coţi în lăţime. Uşile camerelor erau faţă în faţă. 

14. La măsurarea pridvorului a măsurat douăzeci de coţi; dinaintea pridvorului era 
o curte, în fața porții. 

15. De la faţa de dinafară a porţii până la faţa ei dinăuntru erau cincizeci de coţi. 

16. Odăile de pază aveau ferestre cu gratii; asemenea ferestre erau şi printre stâlpi, 
spre poartă de jur împrejur. lar pe stâlpi erau săpate ramuri de finic. 

17. Apoi m-a dus omul acela în curtea cea din afară şl iată acolo erau camere şi 
împrejurul curţii era făcut caldarâm de piatră. Pe acel caldarâm erau treizeci de 
camere. 

18. Caldarâmul acesta era pe laturile porții, el răspunzând lungimii lor. Acest 
caldarâm era mai jos. 

19. A măsurat apoi lăţimea, de la poarta de jos până la marginea de afară a curții 
lăuntrice, o sută de coţi. 

20. Apoi m-a dus spre miazănoapte şi iată, era şi acolo o poartă la curtea cea de la 
margine, care dădea spre miazănoapte şi a măsurat clădirea porții cât e de lungă şi 
de lată; 

21. Camerele de pe laturile ei şi prispele ei, trei de o parte şi trei de alta, stâlpi ei 
erau de măsura celor de la poarta cea dinspre răsănt; lungimea clădirii porţii, 
cincizeci de coţi şi lăţimea, douăzeci şi cinci de coţi. 

22. Ferestrele ei, prispele ei şi palmierii ei erau ca şi la poarta care dădea spre 
răsărit; la ea duc şapte trepte şi înaintea ei are pridvor. 

23. Dinaintea ei, în curtea cea dinăuntru, este o poartă care dă spre miazănoapte, ca 
şi cea care dă spre răsărit. Şi a măsurat de la poarta curţii de la margine până la 
poarta curții dinăuntru şi a găsit o sută de coţi. 

24. După aceea m-a dus spre miazăzi, unde era poarta de miazăzi; şi a măsurat-o pe 
ea, stâlpii şi pridvorul; şi aveau aceeaşi măsură. 

25. Ferestrele camerelor şi ale pridvorului erau la fel cu ferestrele clădirilor 
celorlalte două porți; lungimea era de cincizeci de coţi şi lăţimea de douăzeci şi 
cinci de coţi. 

26. Scara dinaintea ei era cu şapte trepte şi avea înaintea ei pridvor; şi palmierii de 
podoabă erau unul pe un stâlp şi altul pe alt stâlp de la intrare. 

27. Şi în fala ei se afla poarta curţii celei dinăuntru. A măsurat de la poarta de 
miazăzi până la poarta curții celei dinăuntru o sută de coţi. 

28. Apoi m-a dus pe poarta de miazăzi în curtea cea dinăuntru; şi a măsurat el 
poarta cea dinspre miazăzi şi a găsit aceeaşi măsură. 

29. Camerele ei de pe laturi, stâlpii ei şi pridvorul ei aveau aceeaşi măsură. 
Împrejur, la camere şi la pridvor avea ferestre; lungimea era de cincizeci de coți şi 
lăţimea de douăzeci şi cinci de coţi. 

30. Împrejur avea coridor lung de douăzeci şi cinci de coţi şi lat de cinci. 

31. Spre curtea cea de la margine, avea şi pridvor; pe stâlpii ei erau palmieri săpați, 
iar scara dinaintea ei era cu opt trepte. 

32. Apoi m-a dus la poarta cea dinspre răsărit a curţii celei dinăuntru şi a măsurat-o 
şi a găsit aceeaşi măsură. 

33. Camerele ei cele de pe laturi, stâlpii ei şi pridvorul ei erau de aceeaşi măsură. 
Împrejur avea ferestre la camere şi la pridvor. Lungimea ei era de cincizeci de coţi 
şi lăţimea de douăzeci şi cinci de coţi. 

34. Pridvorul ei era spre curtea cea de la margine şi avea palmieri săpaţi pe stâlpi 
e1 de o parte şi de alta a intrării; iar scara ei avea opt trepte. 

35. După aceea m-a dus la poarta cea dinspre miazănoapte şi a măsurat-o şi a găsit 
aceeaşi măsură. 

36. Ea avea camere pe de lături, stâlpi, pridvor şi ferestre pe din afară; în lungime 
avea cincizeci de coţi, iar în lăţime douăzeci şi cinci de coți. 

37. Pridvorul ei era spre curtea cea de la margine şi palmieri avea şi pe unul şi pe 
altul din stâlpii de la intrare; iar scara ei avea opt trepte. 

38. Mai era o cameră care se deschidea spre pridvorul porţii; acolo se spăla jertfa 
arderii de tot. 

39. Iar în pridvorul porții erau două mese de o parte a intrării şi două mese de 
cealaltă parte, pe care se tăiau jertfele arderii de tot, jertfele pentru păcat şi jertfele 
pentru vină. 

40. Pe latura din afară a pridvorului, spre răsărit, aproape de intrarea porţii celei 
dinspre miazănoapte, se aflau două mese şi pe cealaltă latură a pridvorului, spre 
apus, se aflau iar două mese. 

41. Aşadar erau patru mese de o parte şi patru mese de cealaltă parte; în total opt 
mese, pe care se tăiau jertfele. 

42. Patru mese, pentru pregătirea arderilor de tot, erau de piatră cioplită, lungi de 
un cot şi jumătate şi late de un cot şi jumătate şi înalte de un cot. Pe ele se puneau 
uneltele de junghiat, arderile de tot şi jertfele celelalte. 

43. Pe margine, de jur împrejur mesele aveau un pervaz din ele, înalt de un lat de 
mână; iar deasupra meselor era acoperământul, ca să le apere de ploaie şi de 
căldură. 

44. În curtea cea dinăuntru, în partea din afară a clădirilor porţilor, erau două 
camere pentru cântăreţi: una pe latura clădirii porţii dinspre miazănoapte, cu faţa 
spre miazăzi, iar cealaltă pe latura clădirii porții celei de miazăzi, cu faţa spre 
miazănoapte. 

45. Şi mi-a zis bărbatul acela: Camera aceasta, cu faţa spre miazăzi, este pentru 
preoți care veghează la paza templului; 

46. lar camera cea cu faţa spre miazănoapte este pentru preoţii care fac slujba la 
altar; aceştia sunt fiii lui Ţadoc, singurii dintre fiii lui Levi care se apropie de 
Domnul ca să-l slujească. 

47. Apoi a măsurat curtea şi a găsit o sută de coţi în lungime şi o sută de coţi în 
lățime; ea era în patru colţuri, iar în faţa templului se ridica altarul. 

48. Apoi m-a dus în pridvorul templului, a măsurat stâlpi pridvorului şi a găsit 
cinci coţi de o parte şi cinci coţi de cealaltă parte, de la ţâţânile uşilor până în pereţi 
trei coţi de o parte şi trei coţi de altă parte. 

49. Lungimea pridvorului era de unsprezece coţi şi lățimea de douăzeci de coţi. La 
el suia o scară cu zece trepte. Şi lângă stâlpi erau coloane: una de o parte şi alta de 
altă parte a intrării. 


Capitolul 41 - Templul. 


1. După aceea m-a dus în templu, a măsurat stâlpii şi a găsit şase coţi în lăţime de o 
parte şi şase coţi de cealaltă parte; aceasta era lărgimea cortului adunării. 

2. Lărgimea uşii era de zece coţi şi de amândouă părțile uşii câte cinci coţi. A 
măsurat apoi lungimea templului şi a găsit-o de patruzeci de coţi, iar lăţimea de 
douăzeci de coţi. 

3. A mers înăuntrul templului şi a măsurat stâlpii de la uşă şi i-a găsit de doi coţi, 
iar uşa de şase coţi; de la ţâţânile uşii până în perete a găsit şapte coţi de o parte şi 
şapte coţi de cealaltă parte. 

4. A măsurat locaşul şi a găsit douăzeci de coţi în lungime, douăzeci de coţi în 
lățime şi mi-a zis: "Aceasta este Sfânta Sfintelor”. 

5. Apoi a măsurat peretele templului şi l-a găsit gros de şase coţi; lățimea 
camerelor de pe laturile templului de jur împrejur a găsit-o de patru coți. 

6. În jurul templului sunt trei rânduri de câte treizeci de camere, cameră lângă 
cameră. Ele intră într-un zid, care este făcut împrejurul templului anume pentru 
aceste camere, ca ele să fie întărite, dar de peretele templului nu se ating. 

7. Camerele cu cât sunt mai sus, cu atât sunt mai încăpătoare, subțiindu-se peretele. 
Din camerele de jos te urci la cele din mijloc şi de la cele din mijloc la cele de sus; 
suişul este învârtit, căci te sui pe o scară în chipul melcului. 

8. ȘI am văzut un caldarâm înalt împrejurul templului, care slujea de temelie pentru 
camerele laterale, care avea lăţimea de o prăjină întreagă, adică de şase coti mari. 

9. Grosimea zidului camerelor laterale, care ieşeau în afară, era de cinci coţi, iar 
lângă camerele laterale era un loc gol. 

10. Locul gol dintre camerele laterale ale templului şi dintre camerele dimprejurul 
curții templului are o lăţime de douăzeci de coţi de jur împrejur. 

11. Uşile camerelor laterale dădeau într-un loc deschis, o uşă în partea de 
miazănoapte, iar altă uşă în partea de miazăzi; iar lăţimea locului deschis era de 
CINCI CoţI. 

12. Clădirea de dinaintea locului deschis din partea de apus avea o lăţime de 
şaptezeci de coţi; zidul acestei clădiri era de cinci coți de Jur împrejur, iar lungimea 
ei era de nouăzeci de coţi. 

13. A măsurat templul; el avea o sută de coţi în lungime; locul liber, clădirea de la 
apus şi zidurile lui de asemenea aveau o lungime de o sută de coţi. 

14. Lăţimea feţei templului şi curtea din partea dinspre răsărit era de o sută de coţi. 
15. Apoi a măsurat lungimea clădirii din faţa locului hber din spatele templului cu 
camerele laterale de o parte şi de alta a lui şi avea o sută de coţi. 

16. Uşorii uşilor şi ai ferestrelor cu gratii, camerele laterale din cele trei laturi, pe 
Jos şi de jos până la ferestre, de jur împrejur erau căptuşite cu lemn. Ferestrele erau 
închise. 

17. Până la înălțimea uşilor, tot peretele, atât la despărțitura cea mai dinăuntru, cât 
şi la cea mai din afară, de jur împrejur, înăuntru şi pe afară, era împodobit cu 
chipuri săpate cu anumită măsură; 

18. Şi anume, erau săpaţi heruvimi şi palmieri, astfel: între fiecare doi heruvimi un 
palmier şi fiecare heruvim avea două feţe. 

19. Heruvimul într-o parte avea o față de om, întoarsă spre un palmier, şi în 
cealaltă parte avea o faţă de leu, întoarsă spre alt palmier. Aşa erau făcute chipuri 
în tot templul şi împrejur. 

20. De jos până la înălţimea uşilor erau sculptați heruvimi şi palmieri ca şi pe 
pereţii templului. 

21. În templu, uşorii uşilor erau în patru muchii. Iar în faţa Sfintei Sfintelor se 
vedea un fel de altar de lemn. 

22. Altarul era de lemn, înalt de trei coți şi lung de doi coţi; şi coarnele lui şi 
postamentul lui şi pereţii lui erau de lemn. Şi mi-a zis bărbatul acela: Aceasta este 
masa cea de dinaintea Domnului. 

23. Sfânta Sfintelor avea două uşi şi Sfânta avea două uşi. 

24. Fiecare din acele două uşi avea câte două canaturi, care se deschideau într-o 
parte şi în alta, căci două canaturi erau la o uşă şi două la cealaltă uşă. 

25. Şi pe ele, pe uşile templului, erau sculptați heruvimi şi palmieri, ca şi pe pereți. 
Iar în faţa pridvorului, afară, era o pardoseală de lemn. 

26. Pe o latură şi pe alta a pridvorului erau ferestre cu gratii şi chipuri de palmieri; 
asemenea erau şi în camerele laterale şi pe căptuşeala de lemn. 


Capitolul 42 - Templul (continuare). 


1. După aceea m-a scos spre curtea cea din afară spre miazănoapte şi m-a dus la 
camerele din faţa curţii, din faţa clădirii, spre miazănoapte, 

2. La acel loc care este spre poarta de miazănoapte a curții dinăuntru şi care are în 
lungime o sută de coţi, iar în lăţime cincizeci de coţi; 

3. Adică în dreptul locului de douăzeci de coţi al curții dinăuntrul şi în dreptul 
caldarâmului curţii din afară, unde era o galerie cu trei rânduri în faţa altei galerii 
cu trei rânduri. 

4. Pe dinaintea camerelor era un loc de trecere de zece coţi lat şi de o sută de coţi 
lung. Uşile erau spre miazănoapte. 

5. Camerele cele de sus erau mai strâmte decât cele de jos şi cele de la mijloc ale 
clădirii, pentru că galeriile le răpeau o parte din întinderea lor. 

6. Ele aveau trei caturi, dar nu aveau stâlpi ca în curte. De aceea, plecând de la 
pământ, camerele de sus erau mai strâmte decât cele de jos şi decât cele de la 
mijloc. 

7. Zidul din afară, paralel cu camerele, dinspre curtea cea din afară, din faţa 
camerelor, avea în lungime cincizeci de coţi, 

8. Pentru că şi camerele dinspre curtea cea din afară aveau o lungime tot numai de 
cincizeci de coţi. Şi aceste două clădiri care erau în dreptul templului aveau o sută 
de coţi. 

9. Iar de jos, intrarea la aceste camere era dinspre răsărit, cum veneai din curtea cea 
din afară. 

10. Se aflau de asemenea camere şi în lungul zidului curții dinăuntru, din partea 
dinspre miazăzi, în faţa curţii şi a clădirii templului; 

11. Dinaintea lor era un loc de trecere întocmai ca şi la camerele cele dinspre 
miazănoapte şi avea aceeaşi lungime ca şi acelea şi aceeaşi lățime; toate ieşirile lor, 
întocmirea lor şi uşile lor erau la fel; 

12. Tot aşa era şi cu uşile camerelor de la miazăzi. Apoi era o uşă de la capătul 
locului de trecere, ce mergea de-a lungul zidului drept spre răsărit. 

13. Şi mi-a zis bărbatul acela: "Camerele dinspre miazănoapte şi camerele dinspre 
miazăzi, care sunt în faţa curţii, sunt camere sfinte, în care preoţii care se apropie 
de Domnul mănâncă cele mai sfinte jertfe; tot acolo pun ei cele mai sfinte jertfe şi 
prinosul de pâine, jertfă pentru păcat şi jertfă pentru vină, căci acesta este loc sfânt. 
14. Când preoţii intră acolo, nu se cuvine să iasă din acest loc sfânt în curtea cea 
din afară, până nu lasă acolo hainele lor cu care au fost îmbrăcați la slujbă, că 
acestea sunt sfințite; ei trebuie să se îmbrace cu alte haine şi numai după aceea să 
iasă la popor. 

15. După ce a isprăvit el de măsurat templul şi curțile cele dinăuntrul zidurilor, m-a 
scos pe poarta dinspre răsărit şi a început să măsoare împrejur. 

16. Şi a măsurat latura cea dinspre răsărit cu prăjina de măsurat şi a găsit în total 
cinci sute de coți. 

17. Pe latura de miazănoapte cu aceeaşi prăjină a măsurat cinci sute de coţi. 

18. Pe latura de miazăzi a măsurat cu prăjina de măsurat tot cinci sute de coţi. 

19. Apoi, apucând pe latura de apus, a măsurat cu prăjina de măsurat cinci sute de 
COţI. 

20. A măsurat în cele patru laţuri zidul de jur împrejurul locaşului sfânt; lungimea 
era de cinci sute de coţi şi lăţimea de cinci sute de coţi; zidul acesta despărţea locul 
sfânt de cel ce nu este sfânt. 

Capitolul 43 - Vedenia slavei Domnului. 


1. Apoi m-a dus la poartă, la poarta dinspre răsărit. 

2. Şi iată slava Dumnezeului lui Israel venea dinspre răsărit; glasul Lui era ca 
glasul de ape multe şi pământul strălucea de slava Lui. 

3. Vedenia aceasta era ca aceea pe care o văzusem mai înainte, tocmai ca aceea pe 
care o văzusem când am venit să vestesc pieirea cetăţii; vedenia aceasta era 
asemenea vedeniei pe care o văzusem la râul Chebar. Atunci am căzut cu faţa la 
pământ. 

4. Şi slava Domnului a intrat în templu pe poarta care este cu faţa spre răsărit. 

5. Şi m-a ridicat Duhul şi m-a dus în curtea cea dinăuntru şi iată slava Domnului 
umplea tot templul. 

6. Şi am auzit pe Cineva Care-mi grăia din templu, iar bărbatul acela de mai înainte 
stătea lângă mine. 

7. ŞI mi-a zis glasul: "Fiul omului, acesta este locul tronului Meu şi locul pe care- 
Mi pun tălpile picioarelor Mele, unde voi locui veşnic în mijlocul fiilor lui Israel; 
casa lui Israel nu va mai întina numele Meu cel sfânt, nici ea, nici regii ei, prin 
desfrânările lor, prin cadavrele regilor lor, cu locurile lor înalte. 

8. El îşi puneau pragurile lor lângă pragurile Mele şi ţâţânile uşilor lor lângă 
țâţânile uşilor Mele, încât un singur perete era între Mine şi ei, şi întinau numele 
Meu cel sfânt cu urâciunile lor pe care le făceau, şi de aceea i-am pierdut întru 
mânia Mea. 

9. Iar acum ei vor depărta de la Mine desfrânările lor şi trupurile moarte ale regilor 
lor şi Eu voi locui în mijlocul lor în veci. 

10. Iar tu, fiul omului, descrie casei lui Israel acest templu, ca să se ruşineze ei de 
fărădelegile lor şi să-i măsoare planul. 

1]. Dacă ei se vor ruşina de toate acelea câte au făcut, atunci să le ară chipul 
templului şi planul lui, ieşirile lui şi intrările lui şi forma lui şi toate întocmirile lui, 
toate formele lui şi toate legile lui; pune toate acestea în scris înaintea ochilor lor, 
ca ei să vadă forma lui şi toate întocmirile lui şi să le urmeze întocmai. 

12. lată acum legea templului: pe vârful muntelui tot locul care îl înconjoară este 
locul cel mai sfânt. Aceasta este legea templului. 

13. lată măsurile jertfelnicului în coţi, socotind drept cot braţul de la cot în Jos, 
împreună cu palma: soclul de jos al lui era înalt de un cot şi lat tot de un cot; iar 
brâul, care-l încingea pe margine, avea o palmă în lățime. Acesta era soclul 
jertfelnicului. 

14. Pe soclu, care era la pământ, se înălța un fundament mic, care mergea ca un fel 
de prispă de Jur împrejurul jertfelnicului, înaltă de doi coți şi lată de un cot. Pe 
fundamentul mic se înălța fundamentul mare, care iarăşi încingea jertfelnicul ca o 
prispă înaltă de patru coţi şi lată de un cot. 

15. Pe fundamentul mare se înălța însuşi jertfelnicul, înalt de patru coţi; şi din 
jertfelnic se ridicau patru coarne. 

16. Jertfelnicul avea doisprezece coţi înălţime şi doisprezece coţi în lungime. El era 
în patru colţuri, având toate cele patru laturi ale sale deopotrivă de lungi. 

17. lar faţa soclului jertfelnicului era de paisprezece coţi în lungime şi de 
paisprezece coţi înălțime şi împrejurul ei avea un brâu de o jumătate de cot. Soclul 
de pus împrejur era lat de un cot, iar scara de suit la jertfelnic era în partea de 
răsărit. 

18. Apoi mi-a zis bărbatul acela: "Fiul omului, aşa grăieşte Domnul Dumnezeu: 
Iată rânduielile jertfelnicului pentru ziua când va fi el făcut, ca să se aducă pe el 
arderi de tot şi ca să fie stropit cu sânge. 

19. Preoţilor din tribul lui Levi, care sunt din neamul lui Sadoc şi care se apropie 
de Mine ca să-Mi slujească, dă-le, zice Domnul Dumnezeu, un vițel din cireada de 
boi ca jertfă pentru păcat; 

20. Şi să iei sângele lui şi să stropeşti cele patru coarne ale jertfelnicului şi pe cele 
patru colţuri ale soclului lui şi brâul cel dimprejur şi astfel să-l cureți şi să-l 
sfinţeşti. 

21. Apoi ia viţelul cel de jertfă pentru păcat şi arde-l la locul rânduit al templului, 
dar afară din locul cel sfânt. 

22. lar a doua zi, ca jertfă pentru păcat, să aduci din turma de capre un ţap fără 
meteahnă şi să cureţi jertfelnicul tot aşa, cum l-aţi curățit cu viţelul. 

23. lar după ce vei isprăvi curățirea, ia din cireada de boi un vițel fără meteahnă şi 
din turma de oi un berbec fără meteahnă, 

24. Şi-i adu înaintea Domnului; preoţii să arunce asupra lor sare şi să-i înalțe ardere 
de tot Domnului. 

25. Şapte zile se aduce jertfă pentru păcat câte un ţap pe zi; de asemenea să se 
aducă jertfă câte un vițel din cireada de boi şi câte un berbec din turma de oi, fără 
meteahnă. 

26. Şapte zile să facă ispăşire pentru jertfelnic, să-l curețe şi să-l sfințească. 

27. lar după sfârşitul acestor zile, în ziua a opta şi mai departe, preoţii vor înălța, pe 
jertfelnic, arderile de tot ale voastre şi jertfele de împăcare şi Eu Mă voi milostivi 
spre vol", zice Domnul Dumnezeu. 


Capitolul 44 - Rânduiala şi portul preoţilor. 


1. Apoi m-a dus bărbatul acela înapoi la poarta cea din afară a templului, spre 
răsărit, şi aceasta era închisă. 

2. Și mi-a zis Domnul: "Poarta aceasta va fi închisă, nu se va deschide şi nici un 
om nu va intra pe ea, căci Domnul Dumnezeul lui Israel a intrat pe ea. De aceea va 
fi închisă. 


kkhkhkkrhkhkhkhkkhhkkikhkkhkhkikhkikikyik 


e Xe Xe e e Xe Xe e e e Xe Xe e e e e 2 e De e e e e e e e Xe 2 e e e Xe XX 


kkkkhkkhkhkkhkhkkhkhkhkhkhkhkhkikikhkikir ki 


XP Xe e e Xe e e Xe e e Xe e e e e e e e e e e e e e e ee Xe e XX 


3. Cât priveşte pe rege, el se va aşeza acolo, ca să mănânce pâine înaintea 
Domnului; pe calea porții va intra şi pe aceeaşi cale va ieşi”. 

4. După aceea m-a dus pe calea porţii de la miazănoapte, în faţa templului, şi am 
privit, şi iată slava Domnului umplea templul Domnului, şi am căzut cu faţa la 
pământ. 

6. Şi spune casei celei răzvrătite a lui Israel: Aşa grăieşte Domnul Dumnezeu: 
Destul vouă, casa lui Israel, cu toate urâciunile voastre; 

7. Că aţi băgat înăuntru fu străini, netăiaţi împrejur la inimă şi netăiați împrejur la 
trup, ca să stea în locaşul Meu cel sfânt şi să spurce templul Meu; aţi adus pâinea 
Mea, grăsimea şi sângele şi aţi stricat legământul Meu cu tot felul de urâciuni de 
ale voastre. 

8. Voi n-aţi făcut slujba Mea în templu, ci i-aţi pus pe ei să îndeplinească slujba 
voastră în templul Meu în locul vostru”. 

9. Aşa zice Domnul Dumnezeu: "Nici un fiu străin, netăiat împrejur la inimă şi 
netăiat împrejur la trup, nu trebuie să intre în locaşul Meu cel sfânt, nici chiar acel 
fiu care locuieşte în mijlocul fulor lui Israel. 

10. Chiar şi leviţii, care s-au depărtat de Mine în timpul rătăcirii lui Israel pentru a- 
şi urma idolii lor, îşi vor purta greutatea păcatului lor. 

11. Ei vor sluji în templul Meu ca străjeri la porţile templului şi făcând slujba 
templului; ei vor junghia pentru popor arderi de tot şi alte jertfe şi vor sta înaintea 
lui ca să-i slujească. 

12. Pentru că ei au slujit înaintea idolilor lui şi au fost pentru casa lui Israel 
sminteală şi au dus-o la necredinţă, Mi-am ridicat mâna împotriva lor, zice Domnul 
Dumnezeu, şi îşi vor lua pedeapsa pentru vinovăția lor. 

13. Ei nu se vor apropia de Mine ca să slujească înaintea Mea; nu se vor apropia de 
lucrurile Mele cele sfinte, nici de Sfânta Sfintelor, ci vor purta asupra lor necinstea 
şi urâciunile lor, pe care le-au făcut. 

14. Îi voi face străjeri la templu, să facă slujba lui, şi tot ce trebuie făcut la el. 

15. lar preoţii din seminția lui Levi, fiii lui Sadoc, care în vremea abaterii de la 
Mine a fulor lui Israel au îndeplinit slujirea Mea în locaşul Meu cel sfânt, aceia se 
vor apropia de Mine, ca să-Mi slujească şi vor sta înaintea feţei Mele, ca să-Mi 
aducă grăsime şi sânge, zice Domnul Dumnezeu. 

16. Ei vor intra în locaşul Meu cel sfânt şi se vor apropia de masa Mea, ca să-Mi 
slujească; ei vor îndeplini slujirea Mea. 

17. Când vor veni la poarta curţii dinăuntru, atunci se vor îmbrăca în haine de in, 
iar haine de lână nu trebuie să aibă pe ei în timpul slujbei lor în porțile curții 
dinăuntru şi în templu. 

18. 'Turbanele de pe capetele lor trebuie să fie tot de in; hainele cele de pe dedesubt 
de pe coapsele lor să fie de asemenea de in. Ei nu trebuie să se încingă, ca să nu 
transpire. 

19. Iar când va trebui să iasă în curtea cea de la margine, la popor, atunci trebuie să 
dezbrace hainele lor cu care au slujit şi să le lase în camerele cele sfinţite şi să se 
îmbrace cu alte haine, ca să nu se atingă de popor cu hainele lor cele sfinţite. 

20. Capetele lor nu trebuie să şi le radă, dar nici părul să nu-şi lase să crească, ci 
să-şi tundă neapărat capul. 

21. Vin nu trebuie să bea nici un preot când are să intre în curtea cea dinăuntru; 

22. Nici văduvă, nici despărțită de bărbat nu trebuie să ia ei de femeie, ci pot să ia 
numai fată din neamul casei lui Israel şi văduvă care a rămas în văduvie după 
moartea unui preot. 

23. Ei trebuie să înveţe pe poporul Meu a deosebi ce este sfânt de ce nu este sfânt 
şi să le lămurească ce este curat şi ce este necurat. 

24. În pricinile nehotărâte, ei trebuie să ia parte la judecată şi vor judeca după 
aşezămintele Mele şi legile Mele vor păzi şi toate rânduielile Mele cele pentru 
sărbătorile Mele şi pentru zilele Mele de odihnă le vor păzi cu sfinţenie. 

25. De omul mort nimeni din ei nu trebuie să se apropie, ca să nu se facă necurat; 
numai pentru tată şi pentru mamă, pentru fiu şi pentru fiică, pentru frate şi soră 
nemăritată pot să se facă necuraţi. 

26. După curățirea acestuia, trebuie să 1 se mai socotească încă şapte zile. 

27. Şi în ziua aceea, când trebuie să se apropie de cele sfinte în curtea cea 
dinăuntru, ca să slujească în templu, trebuie să aducă jertfă pentru păcat, zice 
Domnul Dumnezeu. 

28. lar cât priveşte partea lor de moşie, apoi Eu sunt partea lor; şi moşie nu li se va 
da întru Israel, căci Eu sunt moşia lor. 

29. Ei vor mânca din prinosul de pâine, din jertfa pentru păcat şi din jertfa pentru 
vină. ŞI tot ce este afierosit în Israel al lor este. 

30. Pârga din toate roadele voastre şi din tot felul de prinoase, ori din ce s-ar 
alcătui prinoasele voastre, este a preoților. Pârga din cele treierate ale voastre să o 
daţi preotului, ca să odihnească binecuvântarea asupra casei tale. 

31. Nici un fel de mortăciuni şi nimic sfâşiat de fiară, nici de păsări, nici de 
dobitoace nu trebuie să mănânce preoţii. 


Capitolul 45 - Împărţirea ţării şi rânduiala jertfelor. 


1. Când veţi împărți pământul în părți prin sorți, atunci să osebiţi o parte sfântă a 
Domnului de douăzeci şi cinci de mii de coţi în lungime şi douăzeci de mii în 
lățime, ca să fie sfânt acest loc în toate hotarele lui de jur împrejur. 

2. Din el va merge la locaşul sfânt o bucată în patru colţuri de cinci sute de coţi pe 
cinci sute de coţi şi împrejurul lui o fâşie de loc lată de cincizeci de coţi. 

3. De la locul pe care va fi locaşul cel sfânt, Sfânta Sfintelor, vei măsura cele 
douăzeci şi cinci de mii de coţi în lungime şi zece mii de coţi în lăţime; 

4. Această parte sfântă de pământ va fi a preoților care slujesc locaşului sfânt şi 
care se apropie să slujească Domnului; acesta va fi pentru ei loc de case şi pentru 
locaşul sfânt. 

5. Douăzeci şi cinci de mii de coţi în lungime şi zece mii de coți în lăţime va fi 
bucata de pământ a Leviţilor, slujitorii templului, ca moşie a lor cu cetăţi de locuit. 
6. În stăpânirea cetăţii să daţi cinci mii de coţi în lăţime şi douăzeci şi cinci de mii 
în lungime, în faţa locului sfânt, care este osebit pentru Domnul. Acesta trebuie să 
fie al întregii case a lui Israel. 

7. Şi regelui să-i daţi parte de pământ, de o parte şi de alta a locului sfânt care este 
osebit Domnului şi a locului cetăţii, adică o parte la răsărit, în partea de răsărit a 
celor două porțiuni şi o parte la asfințit, în partea de asfinţit a celor două porțiuni. 
În lungime se vor întinde ca una din acele părţi de la hotarul de apus până la 
hotarul de răsărit al ţării. 

8. Acesta este pământul lui, moşia lui în Israel, ca regii Mei de acum să nu mai 
strâmtoreze poporul Meu, şi ca să lase pământul casei lui Israel după triburile ei. 

9. Aşa zice Domnul Dumnezeu: "Destul, regi ai lui Israel! Lăsaţi nedreptăţile şi 
împilările şi faceţi judecată şi dreptate! Încetaţi de a mai asupri pe poporul Meu, 
zice Domnul Dumnezeu. 

10. Să aveţi cântar drept şi efă dreaptă şi bat drept. 

11. Efa şi batul trebuie să fie măsuri deopotrivă de mari, încât într-un bat să încapă 
a zecea parte dintr-un homer şi într-o efă să încapă a zecea parte dintr-un homer. 
Mărimea lor trebuie măsurată cu homerul. 

12. Siclul să aibă douăzeci de ghere. Mina va fi de douăzeci de sicli, de douăzeci şi 
cinci de sicli şi de cincisprezece sicli. 

13. lată ofranda ce trebuie să daţi regelui: a şasea parte de efă din homerul de grâu 
şi a şasea parte de efă din homerul de orz. 

14. Hotărârea pentru untdelemn: dintr-o coră de untdelemn veţi da a zecea parte 
dintr-un bat; zece baturi fac un homer, căci homerul are zece baturi; 

15. Veţi da o oaie dintr-o turmă de două sute de oi, din păşunile cele mănoase ale 
lui Israel. Toate acestea le veți da pentru prinosul de pâine şi ardere de tot şi jertfă 
de împăcare spre curățirea voastră, zice Domnul Dumnezeu. 

16. Tot poporul ţării este îndatorat să dea aceste prinoase regelui lui Israel, 

17. lar în sarcina regelui vor fi arderile de tot, prinosul de pâine şi turnările la 
sărbători, la lună nouă, la ziua de odihnă şi la toate prăznuirile casei lui Israel. El 
va trebui să aducă jertfă pentru păcat, prinos de pâine, ardere de tot şi jertfă de 
împăcare pentru ispăşirea casei lui Israel". 

18. Aşa zice Domnul Dumnezeu: "În ziua întâi a lunii întâi ia din cireada de boi un 
junc fără meteahnă şi curăţă locaşul sfânt. 

19. Preotul să ia din sângele acestei jertfe pentru păcat şi să stropească cu el uşorii 
uşii templului, cele patru laturi ale jertfelnicului şi uşorii porţilor curții celei 
dinăuntru. 

20. Acelaşi lucru să-l faci şi în ziua a şaptea a lunii, pentru cei ce au greşit cu 
ştiinţă şi din neştiinţă şi aşa să cureţi templul. 

21. În ziua a paisprezecea a lunii întâi, trebuie să prăznuiți Paştile, sărbătoare de 
şapte zile, când trebuie să se mănânce azime. 

22. În această zi regele va aduce pentru sine şi pentru tot poporul ţării un vițel ca 
jertfă pentru păcat. 

23. ŞI în cele şapte zile ale sărbătorii el trebuie să aducă ardere de tot Domnului în 
fiecare zi câte şapte viței şi câte şapte berbeci fără meteahnă, iar ca jertfă pentru 
păcat să aducă în fiecare zi câte un ţap din turma de capre. 

24. Prinos de pâine trebuie să aducă el câte o efă de fiecare vițel şi câte o efă de 
fiecare berbec şi câte un hin de untdelemn la efă. 

25. În ziua a cincisprezecea a lunii a şaptea, la sărbătoarea corturilor, timp de şapte 
zile, el trebuie să aducă la fel: aceeaşi jertfă pentru păcat, aceeaşi ardere de tot şi tot 
atâta prinos de pâine şi tot atâta untdelemn". 


Capitolul 46 - Tot despre jertfe şi sărbători. 


1. Aşa zice Domnul Dumnezeu: "Poarta curții celei dinăuntru, care dă spre răsărit, 
trebuie să fie încuiată în timpul celor şapte zile de lucru, iar în ziua odihnei ea 
trebuie să fie deschisă, şi în ziua de lună nouă trebuie să fie deschisă. 

2. Regele va trece prin pridvorul din afară al porții acesteia şi va sta la uşorul 
acestei porţi; iar preoţii vor săvârşi arderea de tot a lui, şi jertfa lui cea de împăcare; 
şi el din pragul porții se va închina Domnului şi va ieşi, iar poarta va rămâne 
neîncuiată până seara. 

3. Poporul ţării se va închina înaintea Domnului, dinaintea porţii, în ziua odihnei şi 
la lună nouă. 

4. Arderea de tot pe care regele trebuie să o aducă Domnului în ziua odihnei, 
trebuie să fie de şase miei fără meteahnă şi un berbec fără meteahnă, 

5. Prinosul de pâine de o efă de făină, cu berbecul şi cu mieii, cât îi va da mâna, iar 
untdelemnul, un hin la efă. 

6. În ziua de lună nouă se va aduce de el un junc fără meteahnă din cireada de boi 
şi de asemenea şase miei şi un berbec fără meteahnă. 

7. Prinos de pâine va aduce o efă cu viţelul şi o efă cu berbecul, iar cu mieii, cât în 
va da mâna, untdelemn, câte un hin la efă. 

8. Când vine regele, trebuie să intre prin pridvorul porții celei dinăuntru şi tot pe 
acolo să iasă. 

9. Iar când va veni poporul ţării înaintea feţei Domnului, la sărbători, atunci, 
intrând pe poarta de miazănoapte pentru închinare, trebuie să iasă pe poarta de 
miazăzi, iar când intră pe poarta de miazăzi, trebuie să iasă pe poarta de 
miazănoapte; el nu trebuie să iasă tot pe acea poartă pe care a intrat, ci trebuie să 
iasă pe cea din faţa aceleia. 

10. Regele trebuie să fie în mijlocul lor; când intră ei, intră şi el, şi când ies ei, iese 
ŞI el. 

11. În zilele de sărbătoare şi în zilele de bucurie, prinosul de pâine din partea lui 
trebuie să fie de câte o efă, cu viţelul şi berbecul, iar cu micii, cât îi va da mâna, iar 
untdelemn, câte un hin la efă. 

12. lar dacă regele, din evlavie, vrea să aducă ardere de tot Domnului, trebuie să i 
se deschidă porţile cete de la răsărit şi el va săvârşi arderea sa de tot şi jertfa sa de 
mulţumire tot aşa cum a săvârşit-o în ziua odihnei, şi după aceea va ieşi, iar după 
ieşirea lui poarta se va închide. 

13. În fiecare zi să aduci Domnului ardere de tot un miel de un an, fără meteahnă; 
în fiecare dimineaţă să-l aduci. 

14. Iar ca prinos de pâine să adaugi la el în fiecare dimineaţă a şasea parte de efă şi 
untdelemn a treia parte din hin, ca să amesteci făina. Aceasta este o lege veşnică 
despre prinosul de pâine ce trebuie să se aducă Domnului totdeauna. 

15. Să se aducă ardere de tot un miel şi prinos de pâine şi untdelemn necontenit în 
fiecare dimineaţă. 

16. Aşa zice Domnul Dumnezeu: "Dacă regele va da vreunuia din fini săi dar, acest 
dar trebuie să treacă moştenire şi la fiii aceluia. Ei îl vor stăpâni ca pe o moştenire. 
17. lar dacă el dă din moştenirea sa cuiva din robii săi dar, acesta va fi al aceluia 
numai până la anul jubileu şi atunci se va întoarce la rege. Moştenirea lui poate 
trece numai la fiii lui. 

18. Dar regele nu poate lua din partea de moştenire a poporului, strâmtorându-l în 
moştenirea lui. El numai din moştenirea sa poate împărți copiilor săi, ca nimeni din 
poporul Meu să nu fie izgonit din moştenirea lui. 

19. Apoi m-a dus bărbatul acela pe calea porții celei de miazăzi la camerele sfinţite 
ale preoţilor, dinspre miazănoapte, şi iată era un loc în fund, spre apus. 

20. Şi mi-a zis: "Acesta este locul unde preoţii trebuie să fiarbă Jertfa cea pentru 
vină şi Jertfa cea pentru păcat; unde trebuie să coacă pâinile din prinoase, fără să le 
scoată în curtea cea din afară, pentru sfinţirea poporului". 

21. După aceea m-a scos în curtea cea din afară şi m-a dus în cele patru colţuri ale 
curții şi iată în fiecare colţ al curţii era încă o curte. 

22. În toate patru colţurile curţii erau curţi acoperite, de patruzeci de coţi în 
lungime şi de treizeci în lăţime; curțile din toate patru colțurile aveau o singură 
măsură. 

23. Şi împrejurul celor patru curți erau ziduri, iar pe lângă pereţi de jur împrejur 
erau vetre pentru gătit mâncare. 

24. Şi mi-a zis bărbatul acela: "lată bucătăriile în care slujitorii templului fierb 
jertfele poporului”. 


Capitolul 47 - Rânduiala şi hotarele noului Canaan. 


1. Apoi m-a dus înapoi la uşa templului şi iată de sub pragul templului curgea o 
apă spre răsărit; pentru că templul era cu faţa spre răsărit şi apa curgea de sub 
partea dreaptă a templului, pe partea de miazăzi a jertfelnicului. 

2. M-a scos apoi pe partea cea de la miazănoapte şi m-a dus pe din afară, împrejur, 
la poarta care dă spre răsărit şi iată apa curgea pe partea dreaptă. 

3. Când bărbatul acela mergea spre răsărit, ţinea în mână sfoara şi a măsurat o mie 
de coţi; şi m-a dus prin apă şi apa era până la glezne. 

4. A mai măsurat apoi o mie de coţi. Şi m-a dus prin apă, şi apa era până la 
genunchi. Şi a mai măsurat încă o mie de coţi şi apa era până la brâu. 

5. Şi a mai măsurat încă o mie de coţi şi era un râu pe care nu-l puteam trece, căci 
apele crescuseră; erau ape de trecut înotând, un fluviu care nu se putea trece. 

6. Atunci mi-a zis bărbatul acela: "Ai văzut, fiul omului?" Şi el m-a dus înapoi la 
malul râului. 

7. Şi cârd am venit înapoi, iată pe malurile râului erau mulți arbori pe o parte şi pe 
alta. 

8. şi mi-a zis acela: "Această apă curge în partea de răsărit a ţării, se va cobori în 
şes şi va intra în mare, şi apele ei se vor face sănătoase. 

9. Toată vietatea care mişună acolo pe unde va trece râul, va trăi. Peşte va fi foarte 
mult, pentru că va intra acolo apa aceasta şi apele din mare se vor face sănătoase; 
unde va intra râul acesta, toate vor trăi acolo. 

10. Lângă el vor sta pescarii de la En-Gaddi până la En-Eglaim şi îşi vor arunca 
mrejele. Vor fi peşti de tot soiul, ca cei din Marea cea Mare (Mediterană) şi foarte 
numeroşi. 

11. Mlaştinile lui şi lacurile lui, care nu se vor face sănătoase, vor rămâne pentru 
sare. 

12. La râu, pe amândouă laturile lui, vor creşte tot felul de arbori care dau hrană. 
Frunzele lor nu se vor veşteji şi fructele din ei nu se vor mai isprăvi. În fiecare lună 
se vor coace fructe noi, pentru că apa pentru ele vine din locul cel sfânt; fructele lor 
se vor întrebuința ca hrană, iar frunzele la leacuri". 

13. Aşa zice Domnul Dumnezeu: "Iată hotarele pământului pe care-l veți împărți ca 
moştenire celor douăsprezece seminţii ale lui Israel: Iosif va avea două părți. 

14. Şi veţi stăpâni din el toţi deopotrivă, pentru că, ridicându-Mi mâna, M-am jurat 
să-l dau părinţilor voştri, de aceea va fi pământul acesta moştenirea voastră. 

15. Iată care sunt hotarele ţării acesteia: În partea de miazănoapte de la Marea cea 
Mare, drumul Hetlonului până la intrarea Hamatului: "Țedad, 

16. Berot, Sibraim care e între hotarul Damascului şi al Hamatului, Haţer-Haţicon, 
spre hotarul Hauranului. 

17. Şi va fi hotarul de la mare până la Haţar-Enon în hotarul Damascului, având la 
miazănoapte ţinutul Hamat. Aceasta este latura de miazănoapte. 

18. Hotarul de răsărit să-l trageţi printre Hauran şi Damasc, printre Galaad şi ţara 
lui Israel, pe Iordan, de la hotarul de miazănoapte până la marea de răsărit spre 
Tamar. Aceasta este latura de răsărit. 

19. Iar latura de miazăzi începe spre miazăzi de la Tamar şi merge până la apele 
Meriba la Cadeş, apoi urmează cursul râului până la Marea cea Mare. Aceasta este 
latura de miazăzi. 

20. lar hotarul de la apus este Marea cea Mare, de la hotarul de miazăzi până în 
dreptul Hamatului, Aceasta este latura de la apus. 

21. Şi să vă împărţiţi între voi ţara aceasta, după seminţiile lui Israel. 

22. ŞI s-o împărțiți prin sorți ca moştenire a voastră şi a străinilor care vor trăi la 
voi, care au născut copii între voi; şi ei trebuie să se socotească între fiii lui Israel 
deopotrivă cu locuitorii băştinaşi. Cu voi să primească şi ei la sorți moştenirea lor 
între seminţiile lui Israel. 

23. În care seminţie va trăi străinul, în aceea i se va da şi moştenire", zice Domnul 
Dumnezeu. 


Capitolul 48 - Cum va fi Ţara Sfântă împărţită între cele douăsprezece 
seminţii ale lui Israel. 


1. Iată numele seminţiilor: la capătul de miazănoapte al ţării, pe calea care duce de 
la Hetlon la Hamat, Haţar-Enon la hotarul Damascului, pe hotarul de miazănoapte, 
care este spre Hamat, pe toată întinderea aceasta de la răsărit până la mare este o 
singură parte, a lui Dan. 

2. Lângă hotarul lui Dan, de la hotarul de răsărit până la cel de apus, este partea lui 
Aşer. 

3. Lângă hotarul lui Aşer, de la hotarul de răsănit până la cel de apus, este partea lui 
Neftali. 

4. Lângă hotarul lui Neftali, de la hotarul de răsărit până la cel de apus, este partea 
lui Manase. 

5. Lângă hotarul lui Manase, de la hotarul de răsărit până la cel de la apus, este 
partea lui Efraim. 

6. Lângă hotarul lui Efraim, de la hotarul de răsărit până la cel de apus, este partea 
lui Ruben. 

7. Lângă hotarul lui Ruben, de la hotarul de răsărit până la cel de apus, este partea 
lui luda. 

8. lar lângă hotarul lui luda, de la hotarul de răsărit până la cel de apus, este partea 
sfântă, în lăţime de douăzeci şi cinci de mii de coţi, iar în lungime deopotrivă cu 
celelalte părţi, de la marginea de răsărit a ţării până la cea de apus. În mijlocul 
acestei părţi va fi templul. 

9. Partea pe care o veţi osebi Domnului va fi lungă de douăzeci şi cinci de mii de 
coţi, iar lăţimea de zece mii de coţi. 

10. Şi această parte sfântă trebuie să fie a preoţilor: la miazănoapte douăzeci şi 
cinci de mii de coţi, la apus în lățime zece mii de coţi, spre răsărit în lăţime zece 
mii şi spre miazăzi în lungime douăzeci şi cinci de mii, iar la mijloc va fi locaşul 
sfânt al Domnului. 

11. Aceasta să o afierosiţi preoților din fini lui Sadoc, care au stat în slujba Mea şi 
care, în vremea rătăcirii fulor lui Israel, nu s-au abătut de la Mine, cum s-au abătut 
ceilalți leviţi. 

12. Această parte sfântă de pământ, va fi a lor, sfinţenie mare, la hotarul leviţilor. 
13. Leviţii vor primi lângă partea preoţilor o parte de douăzeci şi cinci de mii de 
coţi în lungime şi zece mii de coţi în lăţime: toată partea douăzeci şi cinci de mii în 
lungime şi zece mii în lăţime. 

14. Şi din această parte ei nu pot nici să vândă, nici să schimbe; pârga pământului 
nu poate fi trecută altora, pentru că ea este lucru sfânt, al Domnului. 

15. lar următoarele cinci mii în lăţime şi douăzeci şi cinci de mii în lungime se dau 
pentru cetate, pentru întrebuințarea obştească, pentru locuinţe şi pentru pieţe; 
cetatea va fi în mijloc. 

16. lată măsurile ei: latura de miazănoapte patru mu cinci sute de coţi, latura de 
miazăzi patru mii cinci sute de coţi, latura de răsărit patru mii cinci sute de coţi şi 
latura de la apus de patru mii cinci sute de coți. 

17. lar păşunea împrejurul cetăţii va fi două sute cincizeci de coți la miazănoapte, 
la răsărit două sute cincizeci, la miazăzi două sute cincizeci şi la apus două sute 
CINCIZECI. 

18. lar ce rămâne din lungime în linie cu porţiunea sfântă - zece mii spre răsărit şi 
zece mii spre apus - va forma un venit pentru hrana muncitorilor din cetate. 

19. În cetate pot să lucreze lucrători din toate seminţiile lui Israel. 

20. Toată partea aceasta, un pătrat de douăzeci şi cinci de mii de coţi în lungime şi 
douăzeci şi cinci de mii de coţi în lățime, va fi partea sfântă şi va cuprinde şi 
pământul cetăţii. 

21. Ce va rămâne va fi al regelui de o parte şi de alta a porțiunii sfinte şi a porțiunii 
cetăţii, ce va trece peste cele douăzeci şi cinci de mii de coţi spre răsănit până la 
hotarul ţării şi ce va trece peste cele douăzeci şi cinci de mii de coţi spre apus până 

la hotarul ţării. Aceasta va fi partea regelui, aşa încât partea sfântă şi locaşul sfânt 
vor fi la mijloc. 

22. Şi ceea ce rămâne de la stăpânirea leviţilor şi de la stăpânirea oraşului, la 
mijloc, între hotarul lui Iuda şi hotarul lui Veniamin, va fi al regelui. 

23. lată acum celelalte seminţii: alături de partea leviţilor, de la hotarul de răsărit al 
țării până la cel de apus, este partea lui Veniamin. 

24. Lângă hotarul de miazăzi al lui Veniamin, de la hotarul de răsărit al ţării până 
la cel de apus, este partea lui Simeon. 

25. Lângă hotarul de miazăzi al lui Simeon, de la hotarul de răsărit al ţării până la 
cel de apus, este partea lui Isahar. 

26. Lângă hotarul de miazăzi al lui Isahar, de la hotarul de răsărit al ţării până la cel 
de apus, este partea lui Zabulon. 

27. Lângă hotarul de miazăzi al lui Zabulon, de la hotarul de răsărit al ţării până la 
cel de apus, este partea lui Gad. 

28. lar pe hotarul de miazăzi al lui Gad merge şi hotarul de miazăzi al ţării de la 
Tamar spre apele Meriba de la Cadeş, de-a lungul râului acestuia până la Marea 
cea Mare. 

29. Aceasta este ţara pe care o veţi împărți prin sorți seminţiilor lui Israel, şi 
acestea sunt părțile seminţiilor, zice Domnul Dumnezeu. 

30. lată acum care sunt porțile cetăţii. Porţile cetăţii vor purta numele seminţiilor 
lui Israel. 

31. Latura de miazănoapte va avea patru mii cinci sute de coţi şi va avea trei porţi: 
una, poarta lui Ruben, una, poarta lui Iuda şi una, poarta lui Levi. 

32. Latura de răsărit va avea patru mii cinci sute de coţi şi trei porţi: una, poarta lui 
Iosif, una, poarta lui Veniamin şi una, poarta lui Dan. 

33. Latura de miazăzi va avea patru mii cinci sute de coţi şi trei porți: una, poarta 
lui Simeon, una, poarta lui Isahar şi una, poarta lui Zabulon. 

34. Şi latura dinspre mare va avea patru mii cinci sute de coţi şi trei porţi: una, 
poarta lui Gad, una, poarta lui Aşer şi una, poarta lui Neftali. 

35. De jur împrejurul cetăţii sunt optsprezece mii de coţi. Iar din ziua aceea înainte 
numele cetăţii va fi: Domnul este acolo. 

Vieţile Sfinţilor - Viaţa Sfântului prooroc lezechiel 


Sfântul prooroc lezechiel era dintr-o cetate evreiască, ce se numea Sarira. El era 
fiul lui Buzi, din seminţia lui Levi, preot al Dumnezeului celui Preaînalt. 


Sfântul prooroc lezechiel a fost robit şi dus în Babilon de Nabucodonosor, 
împăratul acestei cetăți, împreună cu Ioachim, împăratul iudeilor, numit lehonia al 
II-lea, în a doua robie a Ierusalimului; pentru că Ierusalimul a fost robit de trei ori 
de către Nabucodonosor. 


Întâi în zilele lui Ioachim, împăratul Iudeei, care în Sfânta Scriptură se numeşte şi 
Iliachim şi lehonia, fiul lui losie, fratele lui loahaz şi al lui Sedechie; iar tatăl lui 
Iehonia este altul, pe care, după ce l-a legat cu lanţuri, Nabucodonosor l-a dus în 
Babilon. Tot atunci au fost duşi în robie şi Sfântul prooroc Daniil împreună cu cei 
trei tineri: Anania, Azaria şi Misail. Însă după puţin timp, Nabucodonosor l-a 
liberat pe Ioachim iarăşi în Ierusalim la împărăție, făcându-l pe el birnic. 


Ioachim stând trei ani sub stăpânirea lui, iar după cei trei ani, nevrând să-i mai dea 
dajdie, a venit iarăşi împotriva Ierusalimului puterea lui Nabucodonosor, care a 
luat cetatea, iar împăratul Ioachim a fost ucis şi aruncat afară din cetate, spre 
mâncarea câinilor. 

În locul lui, din porunca lui Nabucodonosor, a fost pus împărat fiul lui Ioachim, 
care, aşijderea se numea Ioachim, după numele tatălui său şi l-a făcut pe dânsul un 
alt lehonia, care era asemenea birnic împărăției Babilonului, precum fusese şi tatăl 
lui. Dar, deoarece acest lehonia era rău înaintea lui Dumnezeu, de aceea, cu voia 
lui Dumnezeu, Nabucodonosor, după câtva timp, a venit iarăşi în lerusalim şi a luat 
în robie pe lehonia cu toată casa lui. Asemenea a luat o mulțime de oameni 
însemnați şi de bărbaţi viteji. Toţi câţi erau îndemânatici la război şi toţi cei iscusiți 
au fost luaţi; de asemenea au fost luate şi vasele bisericeşti cele de aur. Aceasta a 
fost a doua robie a Ierusalimului. 


In această robie, Sfântul prooroc lezechiel, Mardoheu şi losedec - tatăl lui Isus, 
acela care împreună cu Zorobabel, a înnoit biserica cea stricată a Ierusalimului - au 
fost duşi în robie. 


Deci, a treia şi cea mai de pe urmă risipire şi pustiire a Ierusalimului de către 
Nabucodonosor a fost în zilele împăratului Sedechie; pentru că Nabucodonosor l-a 
pus pe el împărat în locul lui lehonie, punând asupra lui şi dajdie. Când Sedechie a 
aruncat de pe el jugul lui Nabucodonosor, atunci acesta, venind cu toată puterea 
haldeiască, a risipit cu desăvârşire Ierusalimul, trecându-l prin foc şi sabie; iar 
poporul care a rămas viu l-a dus în robie. Din această vreme a încetat împărăția 
Iudeii şi a lui Israil. 


Despre această a treia risipire a Ierusalimului de către Nabucodonosor, s-a scris 
mai pe larg în viaţa Sfântului prooroc Ieremia. 


Iezechiel, preotul lui Dumnezeu, petrecând în robia Babilonului, îşi avea 
locuinţa sa lângă râul ce se numea Hovar. Atunci, în anul al treizecilea al vieţii 
lui şi în al cincilea an al robiei lui lehonia, în luna a patra - adică în iunie, care 
este a patra de la martie - şi într-a cincea zi a acelei luni, i s-a arătat o vedenie 
de mare mirare, în acest fel: A văzut cerurile deschizându-se, iar spre 
miazănoapte era un vânt foarte tare. De acolo venea un nor mare şi luminos, iar 
prin mijlocul norului umbla un foc, ce strălucea împrejur şi arunca raze. Din 
mijlocul acelui nor se vedeau nişte jivine, la vedere ca arama curată arsă de foc; 
fiecare jivină avea câte patru feţe: față de om, de leu, de vițel şi de vultur şi aveau 
încă şi câte patru aripi, iar sub aripi mâini omeneşti; deci, două aripi le aveau 
întinse spre zburare, iar cu celelalte două îşi acopereau goliciunea trupurilor lor; 
şi lumina cea de foc se întorcea între jivine, ieşind şi fulgere din foc. Apoi se mai 
vedeau şi patru roți mari, lângă fiecare roată era o junică, iar roțile acelea erau 
la vedere ca tarsisul sau ca piatra de hrisolit, care înflorea ca marea Lazoreului, 
cea cu strălucire de aur, care se face din razele soarelui; apoi încă se vedea ca şi 


kkkhkkhkhkhkhkkhkhkhkhhkkhkhkikhkikikyik 


e Xe Xe e e Xe Xe e e e Xe Xe e e e e 2 De De e e e e e e e Xe 2 e e e Xe e X 


kkkkhkkhkhkkhkhkkhkhkhkhkihkhkhkihkikhkikik ki 


Xp Xe XP e Xe XP XP e e Xe Xe XP e e Xe Xe Xe e e Xe e 2 e e e Xe Xe XE e e eX eX 


cum în roţile acelea mai erau şi alte roți. Toate acele roţi aveau putere de viaţă, ca 
şi cum ar fi fost însufleţite. La roțile acelea se vedeau înjugate patru junice şi când 
ele mergeau, se învârteau şi roțile cu dânsele; iar când stăteau, se opreau şi roțile. 
Când mergeau ele, din aripile lor se făcea un zgomot ca de ape multe şi ca o ceată 
de popor mult; iar când stăteau ele, tăceau şi aripile lor, însă stăteau şi tăceau în 
acel ceas, când de la înălțimea lui Dumnezeu se auzea glas, pentru că deasupra 
acelor patru junici şi roți se vedea o tărie în chipul cristalului şi pe acea tărie era 
un scaun în chipul safirului şi pe scaun o asemănare omenească prea luminoasă şi 
strălucitoare, şi împrejur se asemăna cu curcubeul ce se vede pe nori în timp de 
ploaie. 


O astfel de vedenie a slavei Domnului s-a arătat Sfântului lezechiel, în care se 
vedea luminoasa asemănare omenească, după tâlcuirea celor de Dumnezeu 
înţelepţi şi insuflați; căci cea de pe scaun în chipul safirului închipuia întruparea 
Fiului lui Dumnezeu din pântecele Preacuratei Fecioare, care a fost scaun însuflețit 
al lui Dumnezeu. El S-a făcut om dintr-însa, fiind mai înainte închipuită pe acel 
scaun în chipul safirului; pentru că safirul, piatra cea de mare preţ, fiind asemenea 
cu cerul, prin floarea sa cea luminoasă, are într-însul părticele în felul aurului, după 
cum cerul are stelele. Safirul este asemenea cu Preasfânta Fecioară Maria, în care, 
ca într-o fire cerească, nu este nici o prihană şi pântecele ei s-a arătat mai desfătat 
decât cerurile, încăpând într-însul pe Cel neîncăput şi s-a împodobit cu acele daruri 
dumnezeieşti ca şi cu nişte stele. 


Y Cele patru jivine cu câte patru fețe, închipuiau pe cei patru Sfinţi 
Evanghelişti, care, scriind viaţa cea pământească a Domnului nostru lisus 
Hristos, au scris omenirea lui cu față omenească, care se închipuia în 
jivinile acelea. Dumnezeirea lui Hristos se arăta prin chipul leului; 
pătimirea lui Hristos prin chipul viţelului, iar Învierea şi Înălțarea lui 
Hristos se vedeau în chipul vulturului. 

Y Cele patru roți cu mulți ochi şi în care se vedeau şi alte roţi, închipuiau cele 
patru părți ale lumii, care are într-însa diferite popoare, la care, ajungând 
propovăduirea Apostolilor, a deschis ochii minţii la multe popoare, spre 
cunoştinţa şi vederea lui Dumnezeu. 

Y Focul ce se vedea umblând în mijlocul descoperirii, strălucind mult 
împrejur, însemna mărirea cea neapropiată a slavei lui Dumnezeu. 


Deci şi alte taine duhovniceşti se închipuiau într-acea minunată şi înfricoşată 
vedenie, pe care văzând-o Sfântul lezechiel, de spaimă a căzut cu faţa la pământ. 


EI a auzit un glas de sus, de asemănare omenească, care şedea pe scaun, zicând 
către dânsul: Atunci 

a venit la dânsul o putere nevăzută care l-a ridicat de la pământ şi l-a pus pe 
picioare. 


Proorocul stând cu cutremur înaintea slavei Domnului, care i s-a arătat, 
Domnul a zis către dânsul: 


Acestea grăindu-le Domnul, lezechiel a văzut o mână întinsă către dânsul şi 
într-însa o hârtie strânsă; apoi mâna aceea a desfăcut înaintea lui hârtia şi într- 
însa era scris: Tânguire, jale şi amar! Domnul a zis către dânsul: 


După aceea, lezechiel, deschizând gura, a mâncat hârtia aceea şi din 
ceasul acela s-a umplut de proorocescul dar şi duh. 


După ce a dispărut din ochii lui acea vedenie, a auzit un glas ca de la popor mult, 
grăind: Bine este cuvântată slava Domnului de la locul Lui! 


Zgomotul aripilor de la jivinile care zburau şi al roţilor care mergeau, se asemăna 
cu un Zgomot de cutremur mare; astfel acea înfricoşată căruță a slavei lui 
Dumnezeu s-a dus în înălțime dinaintea lui şi aşa s-a sfârşit vedenia aceea. 


După aceasta, proorocul, tăcând şapte zile, se gândea întru el la cele văzute şi 
auzite. Deci, a auzit iarăşi cuvântul Domnului, zicându-i: 


După aceasta lezechil a fost scos de Duhul la un cimp şi iarăşi a văzut slava 
Domnului ca şi întâi. Atunci 1 s-a poruncit să se închidă în casa sa şi să petreacă în 
tăcere până la o vreme, când Domnul îi va porunci ca să-şi deschidă gura şi să 
propovăduiască cuvintele lui Dumnezeu. Apoi i s-a descoperit lui în tăcere, ceea 
ce avea să se întâmple după puţini ani; adică prădarea şi dărâmarea 
Ierusalimului de către haldei, pe care nu numai cu cuvântul să le-o spună 
poporului, dar şi cu fapta să le-o închipuiască. 

Lui i s-a mai poruncit de Domnul să-şi radă capul şi barba şi în trei părți, 
desprinzând perii, cu măsură să-i împartă; o parte să o ardă cu foc în mijlocul 
cetăţii, altă parte să-i taie cu sabia, iar cea de-a treia s-o risipească în văzduh, 
arătând prin aceea, că Dumnezeu voieşte ca pe popoarele lui Israil din Ierusalim şi 
din toată Palestina, care nu voiau să se întoarcă la adevărata pocăință şi nu se 
leapădă de la urăciunile idoleşti, are să le pedepsească în trei părți cu judecata Sa 
cea dreaptă; de aceea le-a despărțit, ca fiecare să-şi ia partea sa de pedeapsă. 


Deci, o parte de popor la înconjurarea Ierusalimului va muri de foame şi de ciumă; 
cealaltă parte va cădea sub sabia haldeilor şi a treia, prin toată lumea se va risipi. 
Deci, toate acestea s-au împlinit, fiindcă poporul evreiesc a mâniat foarte mult pe 
Dumnezeu. Pentru că în acea vreme, deşi ei slujeau Dumnezeului Celui ceresc, 
Care a scos pe strămoşii lor din Egipt cu mână tare şi cu braţ înalt, însă, 
deprinzându-se a se închina zeilor din zilele împăratului Solomon, nu se despărțeau 
de dânşii, fiind înşelaţi prin praznicele lor cele urâte. Deci, ei nu erau opriţi de 
nimeni a face toate acele ospăţuri necurate şi toate cele de ruşine fărădelegi, căci, 
împărații, domnii şi judecătorii erau povăţuitori spre păgânătate. 


Evreii se închinau Dumnezeului ceresc, însă se ţineau şi de păgânătatea închinării 
de idoli şi pe idoli îi puneau în dumnezeieştile biserici; şi, unde mai înainte numai 
Unuia singur Dumnezeu i se aducea jertfă, după aceea aduceau şi diavolilor jertfe 
necurate, lucru care era foarte neplăcut Domnului. El socotea poporul evreu ca pe 
o femeie desfrânată, care nu-şi păzea credinţa bărbatului său cel adevărat, ci şi cu 
alții păcătuia. Pentru aceasta, Domnul a zis mai pe urmă şi în Evanghelie despre 
poporul iudaic: Neam viclean şi desfrânat! Dumnezeu, şi mai înainte, în proorocia 
lui leremia, a asemănat neamul acela cu o femeie preadesfrânată şi pe acela îl 
îndemna spre pocăință multă vreme prin sfinţii prooroci. 


Dar, fiindcă nu se pocăiau, i-au dat haldeilor pentru a-i risipi desăvârşit; iar 
pământul lor l-a lăsat în pustiuire ca la 70 de ani. Dar atunci, deşi Zorobabel, după 
cei 70 de ani, a înnoit Ierusalimul şi biserica, însă nu mai avea podoabele cele mai 
dinainte, bogăţiile şi slavele. Evreu cei eliberați din robia Babilonului, deşi se 
mutaseră iar în pământul lor, însă nu se conduceau de împărații lor, ci erau sub jug 
străin şi greu, slujind împăraților de altă limbă; întâi babilonienilor, apoi 
egiptenilor şi după aceea romanilor, de la care au pierit desăvârşit. Despre această 
risipire a lerusalimului, singur Domnul a proorocit, zicând: Nu va rămâne aici 
piatră pe piatră, care să nu se risipească. lar despre pustiirea cea mai înainte de 
haldei, Sfântul Prooroc lezechiel era înaintevestitor, ca şi ceilalți prooroci. 

Pe vremea Sfântului Prooroc lezechiel, care petrecea în robia Babilonului în 
pământul haldeilor, vieţuia în Ierusalim şi Sfântul Ieremia. Amândoi aceşti 
prooroci, deşi erau depărtaţi cu mult unul de altul, însă prooroceau la fel despre 
pustiirea Ierusalimului şi despre alte lucruri, care se arată în cărţile lor; pentru 
că Duhul lui Dumnezeu lucra deopotrivă în amândoi proorocii. Astfel, se 
trimiteau în Babilon de către unii din Ierusalim cuvintele cele prooroceşti la 
fraţii cei robiţi, iar de la Babilon se trimiteau la Ierusalim cuvintele lui lezechiel. 


lezechiel mărturisea poporului său din Babilon că este adevărată proorocia lui 
Ieremia din Ierusalim, iar Ieremia dădea mărturisiri despre adevărata proorocie a 
lui Iezechiel. Însă acele proorocii nu se credeau de către iudeii cei răzvrătiți şi 
puţini în credință, pentru că, abătându-se spre înşelăciunea închinării de idoli, 
puneau toată credinţa lor în prooroci cei mincinoşi; iar pe sfinţii prooroci, care cu 
Duhul lui Dumnezeu prooroceau adevărul, îi socotea mincinoşi. Pentru aceea 
ierusalimitenii chinuiau pe Ieremia, iar pe lezechiel, care era în robia Babilonului, 
îl munceau în legături, precum îi zisese Domnul înainte, grăindu-i: S-au dat 
legături asupra ta şi te vor lega cu ele. 


Sfântul lezechiel era atât de mare înaintevăzător, încât pe cele ce se făceau departe, 
le vedea ca pe cele ce erau înaintea ochilor. Pe când era în Babilon, vedea cele ce 
se făceau în Ierusalim şi le spunea popoarelor care erau în robie cu dânsul. Într-o 
vreme a fost răpit din Babilon de înger şi dus în Ierusalim şi a fost pus în biserica 
lui Solomon. Acolo a văzut pe idolii care stăteau înăuntru şi afară, ca o urâciune a 
pustuirii la loc sfânt, şi slujirile cele spurcate care li se făceau; pe oamenii cei mai 
mari ai lui Israil, aducând tămâie idolilor; preoţii întorcându-şi faţa de la scaunul 
lui Dumnezeu şi închinându-se soarelui, şi femeile care şedeau plângând lângă 
Tamuza, ce se zice de elini Adonida sau necurata Afrodită, ucisă de un vier 
sălbatic şi cinstită între zei de cei păgâni şi de evreii cei răzvrătiți. lar slava lui 
Dumnezeu o vedea după asemănarea celei văzute mai înainte la râul Hovar, care, 
fiind mâniată, se sfătuia să iasă din biserică, lăsând-o pustie. EI a auzit pe Domnul 
grăind către dânsul: 


Atunci s-a auzit glasul lui Dumnezeu, strigând cu groază şi cu frică către prooroc, 
zicând astfel: 


Domnul zicând aceasta, au ieşit şase bărbaţi înfricoşaţi, 
înarmaţi cu săbiile trase, iar în mijlocul lor era un bărbat îmbrăcat în veşminte de 

in, având călimări şi trestie de scris, şi a zis Domnul către dânsul: 


Deci, s-a dus bărbatul acela îmbrăcat cu haine de in şi a făcut semn pe fruntea 
acelor popoare, care cu adevărat slujeau adevăratului Dumnezeu. Semnul acela era 
o slovă grecească, care se chema "Tau" şi care se asemăna cu cinstita Cruce. În 
urma bărbatului aceluia care străbătea cetatea cu cuviinţă preoțească şi însemna pe 
robii lui Dumnezeu, au fost trimişi cei şase bărbaţi înfricoşaţi. Acea închipuiau pe 
cei şase voievozi ai puterilor haldeieşti şi care erau să vină cu Nabucodonosor, spre 
pierderea Ierusalimului. Domnul cel mâniat a grăit către cei şase bărbaţi: 


Sfântul prooroc a văzut ucişi din amândouă părțile, în răpirea aceea, toată 
rânduiala şi vârsta poporului Ierusalimului, precum era să se săvârşească în faptă. 
Atunci a căzut cu faţa la pământ, înaintea Domnului, strigând: Amar, amar mie, 
Doamne, că voieşti să pierzi rămăşiţele lui Israil, vărsând mânia Ta peste 
Ierusalim! După aceasta a văzut iar pe bărbatul acela cu haină de in, care, 
întorcându-se la Domnul, a zis: Doamne, am făcut precum mi-ai poruncit. Domnul 
i-a poruncit iar ca să ia cu pumnii cărbuni de foc din mijlocul roţilor heruvimilor şi 
să-1 verse peste tot Ierusalimul, ca acela nu numai de sabie, dar şi de foc să se ardă 
de haldei. După răpirea şi vedenia aceea, proorocul s-a aflat iar între haldei la 
locul său; iar cele văzute s-au împlinit îndată. 


Sfântul lezechiel a proorocit şi asupra popoarelor dimprejur, care au râs de 
pedeapsa ce a venit asupra Ierusalimului de la Dumnezeu, adică asupra 
amonitenilor, a moabitenilor, a edomitenilor, a filistenilor, a idumeilor, a celor din 
Tir şi Egipt, care era să vie asupra lor prin haldei, pentru că s-au bucurat de 
risipirea şi pustiirea Ierusalimului. Împlinindu-se toate acestea, a proorocit mai pe 
urmă despre potolirea mâniei dumnezeieşti, cea asupra evreilor, şi de întoarcerea 
lor de la Babilon la moştenirea lor, de îngrădirea şi înnoirea cetăţii şi a bisericii; 
pentru că el a fost al doilea rând răpit de mâna Domnului în pământul ludeei. 


Acum Ierusalimul fiind dărâmat şi pustiit, el a văzut într-o descoperire, ce i s-a 
făcut acolo, locul Ierusalimului măsurându-se prin porunca lui Dumnezeu şi 

zidindu-se cetatea şi biserica Domnului şi slava lui Dumnezeu umplând biserica 
sa, precum se scrie mai pe larg despre aceasta în prooroceasca lui carte. Sub 
toată acea vedenie se închipuia cu taină eliberarea noastră din robia vrăjmaşului şi 
rânduiala Bisericii lui Hristos, care era să fie prin arătarea în trup a Dumnezeului 
Celui născut din Preacurata Fecioară, pe care proorocul acesta a numit-o uşă 
încuiată şi de nimeni deschisă, decât numai de Dumnezeu. 


Lui i s-a descoperit de la Dumnezeu şi despre învierea morţilor. £/ se vedea că era 
răpit de mâna lui Dumnezeu şi pus în mijlocul unui câmp, care era plin de multe 
oase de oameni. Acele oase toate, prin cuvântul lui Dumnezeu, au primit carne 
şi venind asupra lor duhul, au înviat, s-au sculat pe picioarele lor şi s-a făcut o 
adunare foarte mare şi a zis Domnul: Voi deschide mormintele voastre şi vă voi 
scoate dintr-însele! 


Încă şi despre multe alte taine dumnezeieşti, care erau să vină în anii cei mai de pe 
urmă în arătata săvârşire, s-au făcut descoperiri proorocului lui Dumnezeu. EI le-a 
vestit pe toate mai înainte şi le-a scris în cartea sa; iar cel ce voieşte să le ştie, să 
citească acolo. 


Iar noi, scurtând cuvântul, aceasta o vom pomeni despre dânsul, numai de la acei 
povestitori vrednici de credinţă, căci şi dânsul a fost făcător de minuni ca şi Moise 
şi a fost despărțitor de ape. Căci, odată, adunându-se la dânsul lângă râul Hovar 
mult popor evreiesc, au năvălit asupra lor tâlharii haldeilor, iar el a făcut cu 
rugăciunea sa de s-a despărțit apa râului şi a dat calea uscată popoarelor celor 
prigonite, ca să scape în partea cealaltă. Popoarele evreieşti au trecut pe uscat, iar 
haldeii, care au îndrăznit a alerga după dânşii pe aceeaşi cale, au fost acoperiţi de 
apă şi au pierit. 


Judecând în Babilon seminţia lui Dan şi a lui Gad şi văzându-i că nu cinsteau pe 
Domnul, ci prigoneau pe cei ce păzeau legea Lui, a trimis asupra locaşurilor lor 
balauri şi jivine, care mâncau pe copii şi dobitoacele lor. Apoi, fiindu-i milă de 
rana cea aducătoare de moarte a acelora, a izgonit de la dânşii balaurii şi jivinele cu 
rugăciunea. 


Într-o vreme de foamete a înmulţit popoarelor hrană îndestulată, cu rugăciunile 
sale către Dumnezeu, şi pe cei slăbiţi de foame până la moarte, i-a întors la viaţă de 
la porțile morţi. 


După aceea, el s-a sfârşit cu sfârşit mucenicesc; căci, văzând pe poporul său, care 
era cu dânsul în robie, că se împărtășea la slujirea idolilor cu haldeii şi se obişnuise 

la toate lucrurile cele necurate ale acelora, îi mustra şi-i îndemna să înceteze cu 
acele fărădelegi, îngrozindu-i cu mânia lui Dumnezeu. De aceea, mai-marele 
evreilor, care se dăduse la păgânătatea haldeiască, umplându-se de mânie, l-a ucis 
pe el, rupându-l cu caii. lar trupul lui cel rupt, adunându-l popoarele, l-au îngropat 
în satul Maur, în mormântul lui Sim şi al lui Apfaxis, strămoşii lui Avraam. Acolo 
se adunau la mormântul lui mulţime de popoare evreieşti, unde săvârşeau 
rugăciunile lor către Domnul Savaot, Căruia se cuvine slava, în vecii vecilor. 
Amin. 

Sinaxar - Pomenirea Sfântului prooroc lezechiel 


Tot în această zi (21 iulie), pomenirea Sfântului prooroc lezechiel 


Acesta era fiul lui Vuzi, din Arira, pământul părinților şi a proorocit 20 de ani, 
apucând mai înainte de întruparea Domnului cu patru sute şaptezeci şi şapte de ani. 
lar când au fost robii evreii în Babilon, a fost dus şi el împreună cu ei. Şi după cea 
proorocit multe proorocii poporului iudeu, a dat şi acest prea mărit semn, adică: să 
ia aminte la râul Babilonului cel numit Hovar şi când vor vedea că seacă, atunci să 
aibă nădejdea că va să vină asupra Babilonului secera pustiirii; iar când vor vedea 
creşterea apei, atunci să aibă nădejdea că se vor întoarce la Ierusalim. 


Deci locuind acolo, odată s-au adunat la dânsul mulţi evrei, fiindcă se temeau ca nu 
cumva caldeii să se scoale asupra lor şi să-i omoare. Pentru aceasta proorocul a 
făcut ca să stea apa râului, pe care trecând-o evreii de cea parte au scăpat; iar 
caldeii de vreme ce au îndrăznit ca să-i izgonească pe dânşii s-au înecat în râu. 


Altădată, prin rugăciunea sa, a dat evreilor celor ce flămânziseră hrană îndestulată 
de peşte; şi multora ce leşinaseră le-a cerut de la Dumnezeu viaţă şi mângâiere. 


Oarecând caldeii necăjind pe poporul iudeu, lezechiel a mers la mai-marii lor şi 
făcând înaintea lor semne, i-a înfricoşat şi i-a făcut să înceteze a mai supăra pe 
Israel. 


În vremea când israelitenii strigau că au pierdut nădejdea, şi mai mult nu 
nădăjduiesc a se libera de robie, proorocul acesta cu minunea învierii oaselor celor 
morţi, pe care a văzut-o în vedenie, a înduplecat pe popor că este nădejde de 
berarea lui Israel. 

Acesta a văzut forma Bisericii, precum a văzut-o şi Moise, şi a zis că iarăşi se va 
zidi, precum a zis şi Daniel. 


Acesta a pedepsit la Babilon pe seminția lui Gad, fiindcă acesta a păcătuit 
Domnului, socotind că păzeşte Legea Domnului. Și a făcut ca şerpii să le omoare 
pruncii şi dobitoacele lor. Şi mai înainte le-a spus că nu se va întoarce poporul lui 
Israel la Ierusalim, ci vor rămâne la mideni, până când vor părăsi rătăcirea şi 
răutatea lor. 


Pentru aceasta şi seminţia lui Gad, nesuferind să audă acestea, a omorât pe acest 
fericit prooroc, ca pe unul ce li se împotrivea în toate zilele şi-i mustra pentru 
închinarea idolilor. 


Deci l-a îngropat pe el poporul lui Israel în țarina lui Tur, în mormântul lui 
Arfaxad. Şi este mormântul acestuia peştera îndoită; iar îndoită se zice căci este 
ascunsă, Şi are înăuntru întoarcere, care o arată pe ea a fi două peşteri. 


Proorocul acesta era la chipul trupului în acest fel: lungăreţ la cap, statul de mijloc, 
uscat la faţă şi barba având-o deasă, lungă şi ascuţită. 

Sorin loniţe - Calendar Ortodox - Sfinţii cuvioşi Simeon şi loan pustnicul; 
Sfântul proroc lezechiel; +) Sfinţii cuvioşi Rafael şi Partenie, de la Agapia 
veche 


ENDAR OATOD 


Sfinţii cuvioşi Simeon și loan pustnicul 


Sfântul cuvios Simeon și loan pustnicul erau prieteni din tinereţe, mai ales că erau 
şi concetăţeni din Emesa Siriei. S-au născut în vremea domniei lui Justinian (527- 
563) şi au răposat după sfârşitul domniei lui Mauriciu (602). Chemările sihăstriei 
au bătut puternic în poarta sufletului lor. Ducându-se la Ierusalim de praznicul 
Înălţării Sfintei Cruci nu s-au mai întors în Emesa. 


Tropar, glasul 4: Dumnezeul părinților noştri, care faci pururea cu noi după blân- 
dețile Tale, nu îndepărta mila Ta de la noi; ci pentru rugăciunile lor, în pace în- 
dreptează viaţa noastră. 


La Mănăstirea cuviosului Gherasim de lângă Iordan au fost tunşi monahi chiar de 
egumenul mănăstirii, Sfântul Nicon. După aceea au mers în pustiu unde au viețuit 
timp de patruzeci de ani. loan a rămas aici toată viaţa, pe când cuviosul Simeon s-a 
întors în Constantinopol şi a trăit în mijlocul lumii, dar se ruga să nu-i fie desco- 
perit modul de viaţă. 


Prefăcându-se că este nebun, Simeon s-a dus la Emesa, unde a săvârşit multe mi- 
nuni, vindecând bolnavii de tot felul de boli, dar a și îndrumat pe mulți păcătoşi 
prin pocăință la viața duhovnicească autentică. 


Sfântul proroc lezechiel 


Sfântul proroc lezechiel este al treilea dintre profeţii mari şi a trăit în veacul al VI- 
lea înainte de Hristos. Era fiul preotului Buzi din Arira. lezechiel a fost unul dintre 
robii Ierusalimului aduşi forţat de regele Nabucodonosor al Babilonului în anul 597 
pe malul râului Chebar din Chaldeia. Împreună cu lezechiel mai erau Daniil şi cei 
trei tineri: Anania, Azaria şi Misail şi regele lehonia al Ierusalimului. 

Tropar, glasul 2: A proorocului Tău lezechiel pomenire, Doamne, prăznuind, 
printr-însul Te rugăm, mântuieşte sufletele noastre. 


După cinci ani de robie lezechiel a început a prooroci. Și-a împlinit misiunea 
profetică timp de 22 de ani, adică până în anul 572. A fost căsătorit și a fost 
proorocul evreilor duşi în robia babilonică. Nu știm însă când şi unde a murit. 

După o veche tradiție iudaică ar fi fost omorât de evreii din seminția lui Gad din 
pricina nenorocirilor proorocite şi a fost îngropat în țărâna lui Tur, în mormântul 
lui Afrazad. 


Cartea proorocului lezechiel compusă din 48 de capitole are cuvinte de asprime 
înspăimântătoare pentru fiii lui Israil. Aceştia ajunseseră într-o mare prăbușire 
sufletească din pricina robiei în care se aflau. 


De asemenea, în cartea sa sunt prezente şi douăzeci şi două de viziuni privitoare la 
Mântuitorul Hristos (Mesia). 


Viaţa proorocului lezechiel a fost scrisă de Sfântul Epifanie, episcopul Ciprului, 
Fericitul Ieronim şi alți scriitori bisericești. 


Sfântul cuvios Rafael 


Cuviosul Rafael s-a nevoit în străvechiul aşezământ călugăresc Agapia din Deal, în 
veacul al XVI-lea. Acesta a fost cinstit mai ales în Moldova, ca unul dintre marii 
Sfinţi români, ale cărui sfinte moaşte le-a căutat, spre a le săruta, însuşi Sfântul 
ierarh Dosoftei, mitropolitul Moldovei. 


Sfântul Rafael s-a născut, după unele izvoare, în satul Bursucani, din ţinutul 
Bârladului, fiind fiul unor părinți virtuoşi şi de neam bun. Faima despre viaţa 
duhovnicească înaltă a călugărilor din „Mănăstirea lui Agapie”, trecând de hotarele 
Moldovei şi chiar dincolo de Carpaţi, atrăgea pe mulţi iubitori de Hristos. 


Cuviosul, ascultându-şi chemarea lăuntrică şi purtând întru sine frica de Dum- 
nezeu, vine aici cu dorinţa de a urma calea cea strâmtă şi mult bătătorită de si- 
haştrii cei din veac. Mult s-a minunat văzând viaţa de aspră nevoinţă, rugăciunea şi 
tăcerea părinților. Dar mai mult a fost cucerit de duhul dragostei celei nefăţarnice. 


Cu iubirea de Hristos în suflet şi cu îndrăzneala cea bună fiind într-armat, s-a făcut 
ucenic părinţilor. Invăţa de la ei că ascultarea este mai mare decât toate şi că numai 
cel curați cu inima pot intra în împărăția lui Dumnezeu, dar pentru a dobândi 

neprihănirea este nevoie de multă silinţă a firii. Pătrunde, cu vremea, tainele vieții 
duhovniceşti, străduindu-se să se asemene părinţilor în osteneli, rugăciune şi sme- 
renie. 


După îndelungă ascultare, ucenicul a luat pe umerii săi jugul cel bun al lui Hristos 
ŞI, îmbrăcat fiind în chipul cel monahicesc, a primit numele de Rafael, care se 
tâlcuieşte „Dumnezeu aduce vindecare”. Cu nemăsurată râvnă se silea să dobân- 
dească, deopotrivă, toate virtuțile şi, astfel, s-a făcut locaş al tuturor bunătăților 
duhovniceşti, încât toţi luau aminte la el, căutând să-l urmeze. Viaţa de nevoinţă a 
acestui purtător de Dumnezeu este mult învăluită în taină. 


Dar se ştie că părinţii de la Agapia ţineau o rânduială a locului de la care nu s-a 
abătut nici ascultătorul monah Rafael. Călugării vieţuiau în obşte, iar cine era 
întărit şi râvnea la viaţa cea liniştită a pustiei, cu binecuvântare, pleca să se 
nevoiască în sihăstrie împreună cu un bătrân, mai târziu, poate, şi singur. Munţii 
sunt martori tăcuţi ai nevoinţelor Sfinților. 


La tot pasul apar tainiţe potrivite nevoinţei. Stânci scobite, peşteri, poieni însorite, 
obcini unde pădurea începe să dispară, au fost întotdeauna locuite de sihaştri. 
Această cale binecuvântată a urmat-o şi fericitul Rafael, care, asemenea unui vultur 
în înălțimi, s-a însingurat în inima muntelui. Pustnicu, acele făclii strălucitoare ce 
au luminat cu viaţa lor îngerească pustietatea muntelui, i-au dezvăluit tainele lu- 
crării duhovniceşti săvârşite cu mintea. 


Dar desăvârşita călăuză 1-a fost liniştea cea sfântă spre aflarea celor cereşti, iar prin 
rugăciunea curată s-a ridicat mai presus de cele pământeşti şi a văzut slava lui 
Dumnezeu, cât 1-a fost îngăduit. 


Rodul ostenelilor sihăstreşti şi ale rugăciunii neîncetate a fost dobândirea darurilor 
înalte, care cu anevoie pot fi înfăţişate în cuvânt. Dumnezeu cel iubitor de oameni, 
Care vrea mântuirea tuturor, a rânduit ca să fie îndrumător al fraților din obşte, 
căci, prin viaţa sa îngerească şi prin înţelepciunea cea mai presus de fire, pricinuia 
tuturor uimire. În Condica Sfântă şi în pomelnicele vechi este numit „Fericitul 
stareţ Rafael”. 


Toţi îl priveau ca pe o icoană a virtuţilor. Sfeşnic de lumină era sihaştrilor, dar şi 
părinte iubitor creştinilor din satele Moldovei care veneau la el ca la un liman, 
pentru rugăciuni, tămăduiri şi ajutor în tot felul de nevoi, în vreme de pace sau de 
cumpănă pentru ţară. 

După trecerea din lumea aceasta, ucenicii, cunoscându-i viaţa şi nevoinţele şi 
văzând minunile care se făceau la mormântul său, i-au dezgropat trupul pe care I- 
au aflat bine mirositor. A fost aşezat în biserică spre închinare. 


Odor de mare preţ era pentru Moldova, pentru că veneau credincioşii să se închine 
la sfintele sale moaşte, mai ales la hramul Mănăstirii Neamţ, când avea loc 
pelerinajul la Mănăstirile Neamţ, Agapia şi Secu. 


Tropar, glasul 5: Următori şi împlinitoni ai Evangheliei lui Hristos, cuvioşilor 
părinţi Partenie şi Rafail, sihaştrii prea luminaţi ai munţilor Moldovei; ostenindu- 
vă cu postul şi cu rugăciunea, aţi dobândit de la Dumnezeu aripi ale sufletului vo- 
stru, pentru aceasta vă rugăm să ne trimiteţi de la Hristos milă şi har celor ce prăz- 
nuim cu dragoste pomenirea voastră! 


La Agapia veche acest pelerinaj continuă şi azi, cu toate că trupurile întregi ale 
Sfinților au fost tăinuite din pricina vitregiei vremurilor. 


Sfântul cuvios Partenie 


Sfântul Partenie, părintele cel sfânt şi minunat, vrednic urmaş al sihaştrilor din 
Munţii Agapiei, a vieţuit în aceste locuri în veacul al XVII-lea. Sfântul ierarh 
Dosoftei, mitropolitul Moldovei, care a cunoscut mulţi călugări cu înaltă viaţă 
duhovnicească din Moldova, îl numără pe cuviosul Partenie printre Sfinţii români 
cărora le-a văzut viaţa şi traiul. Ucenic al stareţului Eufrosin, ctitorul mănăstirii din 
Livada Părinților, primeşte din mâinile acestuia tunderea în schima monahală. 


Cât a stat în viaţa de obşte, cât s-a nevoit în sihăstrie, nu putem şti. Tradiţia spune 
despre el că a sihăstrit în muntele Scaunele, după pilda părinţilor de odinioară. 
Nevoinţa lor era aceasta: ziua se rugau în singurătate, mai ales citind Psaltirea, pe 
care o ştiau pe dinafară, iar la apusul soarelui gustau puţin din pâine şi legume 
fierte, după care toată noaptea se nevoiau, rostind cu mintea rugăciunea lui lisus, 
iar cu mâinile împletind coşuri. 


Aţipeau doar câte puţin când oboseau, în laviţe (scaune), aşezate între trunchiurile 
de brazi. Această nevoinţă continua fără întrerupere până dimineaţa. Ucenicii du- 
ceau coşurile la târg, unde le vindeau, iar cu banii astfel câştigaţi, cumpărau hrană 
şi cele necesare traiului pustnicesc. De la aceste „scaune” muntele şi poiana au pri- 
mit numele de Scaunele. 

Părintele Partenie este şi el numărat în rândul egumenilor Agapiei. Mulţi călugări 
şi pustnici s-au mântuit prin rugăciunea şi povăţuirea sa blândă. Era luminat şi plin 
de toată înţelepciunea, că, având dragoste de Sfintele Scripturi şi de cărțile Sfinților 
Părinţi, s-a îngrijit ca fraţii din obşte să nu fie lipsiţi de aceste comori nepreţuite în 
vremuri când cu anevoie şi cu mare cheltuială se dobândeau. Avea darul tămăduirii 
şi alunga demonii din cei îndrăciţi. Pentru viaţa sa sfântă, dintotdeauna a fost 
cinstit de călugări şi de credincioşi. 


Mărturie a vieţuirii sale sfinte şi minunate este şi faptul că, după moarte (pe la anul 
1660), trupul i-a fost găsit nestricat. Cu adâncă evlavie şi nădejde veneau să se 
închine la sfintele sale moaşte călugări şi credincioşi de pretutindeni. 


Sfintele moaşte ale cuviosului Partenie au fost tăinuite, poate, odată cu ale 
cuviosului Rafael. Aceşti doi mai luminători ai călugărilor întregesc şirul părinților 
din veac, ce s-au sfințit prin mari nevoinţe în „Mănăstirea lui Agapie” şi în împre- 
Jurimile ei. 


Pentru rugăciunile lor, Hristoase Dumnezeule, miluieşte-ne pe noi. Amin. 

Proloage 21 iulie 


Luna iulie în 21 de zile: Prea cuvioşii părinţii noştri Simion şi loan pustnicul 
(sec. VII). 


Aceştia au trăit în cetatea Edesa, care se afla în Siria, pe vremea împărăției lui 
Iustin cel tânăr (565-578). loan era în vârstă de 24 de ani, având femeie tânără, şi 
trăia lângă tatăl său, bătrân, căci mama sa murise iar Simion era neînsurat, trăind 
lângă mama sa, bătrână de 80 de ani. ŞI, fiind cuprinşi de dumnezeiasca dragoste, 
s-au dus, împreună, la Sfânta cetate a Ierusalimului şi, închinându-se împreună 
Crucii, celei făcătoare de viaţă, a Domnului, au mers la mănăstirea Sfântului 
Gherasim, unde au luat sfântul chip călugăresc, de la cuviosul Nicon, cel ce era 
atunci egumen, acolo. Dar au ieşit din mănăstire, mai înainte de a împlini ei şapte 
zile, precum au obiceiul a păzi monahii de curând tunşi în călugărie. Deci, 
mergând ei în pustie, au rămas acolo patruzeci de ani, înfruntând petrecerea cea 
grea, cu toată nevoinţa. 


Deci, după aceasta, loan a rămas în pustie, până la sfârşit, iar fericitul Simion s-a 
întors în Sfânta cetate şi, închinându-se la mormântul Domnului, s-a rugat să-i 
ajute să fie ascuns de oameni. 


Și, făcându-se că este nebun, s-a dus în cetatea Emesa, săvârşind, spre folosul 
oamenilor, multe minuni, prin această prefacere a lui şi răposând în Domnul. 


Şi, s-au deşteptat, ca dintr-un somn, emesenii, abia după moartea lui, cunoscând că 
viaţa şi nevoinţele acestui minunat Simion au fost viaţa şi slujirea unui doritor al 
lui Hristos, care a petrecut în Emesa, ca şi cei de demult, în mijlocul sodomenilor, 
fără a se intina de păcatele lor. 


Deci, s-a săvârşit cuviosul Simion, în ziua de 21 a lunii iulie, iar după el şi cuviosul 
loan, însoţitorul lui de pustnicie care a adormit, cu fericit sfârşit, în pustiul 
Iordanului. 

Întru această zi, pomenirea Sfântului prooroc lezechiel (sec. VI i.Hr.) 


Acesta a fost unul din proorocii mari ai Legii vechi şi era fiul lui Buzi, din seminţia 
preoțească a lui Levi. A proorocit timp de douăzeci de ani, cu cinci sute şaptezeci 
de ani înainte de întruparea Domnului, pe vremea robiei Babilonului, fiind el însuşi 
printre evreii duşi în robie, la râul Chebar, din ţara caldeenilor. Proorocia lui este 
cuprinsă în cartea lui lezechiel, cu patruzeci şi opt de capitole, din Vechiul Tes- 
tament. 


lezechiel a fost pus de Domnul Dumnezeu străjer peste casa lui Israel şi semn de 
prevestire. Chemarea lui era să încredinţeze poporul cel îndărătnic şi năpăstuit că 
Dumnezeu este tare şi puternic, că Dumnezeul lui Israel este stăpânul lumii întregi, 
că EI nu vrea moartea poporului, ci, să se întoarcă, din desfrânarea cea cu idolii, la 
Dumnezeul cel viu şi să fie ca o mireasă credincioasă bărbatului ei. 


Maica Domnului a fost văzută de prooroc, ca o uşă încuiată, prin care avea să 
treacă numai împăratul Mesia, noul David, slujitorul Domnului. 


Dar, de vreme ce israelitenii strigau: "S-a pierdut nădejdea noastră, nu mai nădăj- 
duim în slobozirea noastră din robie," pentru aceasta, cu vederea oaselor moarte, 
care înviază, Domnul a încredinţat poporul, că este nădejde de mântuire, din oase 
moarte, Dumnezeu poate ridica o lume nouă. Nimic nu este pierdut, Dumnezeu 
este păzitorul lui Israel. EI este tare şi puternic. Înnoirea nu va veni, însă, decât 
după o vreme de ispăşire a păcatelor. 

Tradiţia Bisericii spune că profetul lezechel a primit sfârşit mucenicesc, ucis de cei 
care trecuseră la legea idolească. 

Dumnezeului nostru slavă! 


Intru această zi, cuvânt al Sfântului Atanasie, că mulţi drepți mor, cu moarte rea 
şi mulţi păcătoşi, cu moarte bună. 


Era un sihastru călugăr, cu semne şi cu minuni strălucit şi avea împreună cu el, un 
ucenic în pustie. lar, într-una din zile, s-a întâmplat că a mers ucenicul lui în cetate, 
unde era un stăpânitor rău, netemându-se de Dumnezeu. Pe aceasta, ucenicul 
stareţului l-a văzut mort şi mult popor mergând după el, cu lumânări şi cu tămâieri 
ŞI cu cinste mare petrecându-l la groapă. lar, după ce s-a întors ucenicul în pustie, a 
aflat pe povăţuitorul său, pe cinstitul stareţ, mâncat de o fiară. 


Și a început a se tângui mult şi a plânge după stareţ, zicând către Dumnezeu: 
"Doamne, cum se face, că a murit acel stăpânitor rău, cu atâta slavă, iar acest sfânt 
duhovnic, părintele meu stareţ a luat o astfel de moarte, fiind mâncat de fiară?" 


Deci, aşa plângând el şi vorbind întru sine, s-a aflat lângă el îngerul Domnului, şi 1- 
a zis: "De ce te tânguieşti şi plângi după stareţul tău? Pentru că acel stăpânitor rău 
avea şi el o faptă bună, şi, pentru acea faptă bună, cu cinstită îngropare, şi-a luat 
plată sa, pe pământ. lar, dincolo, se duce ca un osândit. lar, povăţuitorul şi 
învățătorul tău, cinstitul stareţ, întru toate a plăcut lui Dumnezeu şi era cu toate 
bunătăţile împodobit, însă, avea şi el, ca un om, puţină prihană: şi, prin acea amară 
moarte, 1 s-a iertat lui greşeala sa şi s-a dus din viaţa aceasta, cu totul curat întru 
bucuria Domnului său." 


Deci, aceasta ştiind-o, fraţilor, să cunoaştem şi noi că nimic nu se face pe pământ, 
fără de rânduiala şi purtarea de grijă a lui Dumnezeu, ci, peste tot pământul şi în 
ceruri, sunt judecăţile lui Dumnezeu şi purtarea Lui de grijă, pentru toate făpturile 
Lui. 


Dumnezeului nostru slavă! 
Intru această zi, cuvânt despre pocăință. 


Până ce eşti viu, pocăieşte-te chiar de ai greşi şi în ziua cea mai de pe urmă, pe care 
zaci, trăgându-ţi sufletul şi vrând să ieşi din viaţa aceasta, pocăieşte-te, că nu te va 
lăsa pe tine iubirea de oameni a lui Dumnezeu. 

Şi să nu-mi zici mie: "Cum, sau în ce chip? Că sunt plin şi cuprins de stricăciune şi 
de răni şi, în ziua cea mai de pe urmă a vieţii mele, putea-voi oare să mă 
mărturisesc?" 

Poţi foarte bine, Roagă-te şi, din casa ta, să rânduieşti să se facă milostenie, la 
săraci. Tu acolo te duci, iar casa ta rămâne aici. Şi să nu-mi zici mic: "Cum mă voi 
mântui?" Său: "Cum mă voi curăţi?" Când Dumnezeu lucrează, nu pune tu hotare. 
Că-ţi zice: "Dacă tu n-ai ajuns să te îngrijeşti de sufletul tău, fiind în viaţă, apoi, 
măcar la sfârşitul vieţii tale, să porunceşti la ai tăi, să dea, la săraci, şi ajutători să ţi 
se facă ţie ai tăi, prin milostenii şi jertfe. Şi să scrii în aşezământul tău, că, 
împreună cu fiii tăi şi cu neamurile tale, să fie părtaşi la moştenirea ta, şi Stăpânul 
ceresc, Cel ce a zis: "Pe săraci să hrăneşti şi Eu, pentru ei, voi fi chezaş şi nu te voi 
lipsi de Împărăţia Cerurilor." 


Deci, să nu socotească nimeni, ca o minciună, milostenia făcută după moarte, 
pentru că este bună, bine plăcută şi primită la Dumnezeu. Căruia 1 se cuvine slavă 
în veci! Amin. 

Sfântul Nicolae Velimirovici — Proloagele de la Ohrida - Pomenirea Sfântului 
proroc lezechiel 


lezechiel a fost feciorul unui preot din cetatea Sarir. El a fost luat în robia babi- 
loniană împreună cu regele lehoiachim şi mulți alţii din poporul lui Israel. leze- 
chiel a prorocit timp de douăzeci şi şapte de ani în robia babiloniană. 


EI a fost contemporanul prorocului leremia. Pe când Ieremia învăţa poporul şi pro- 
rocea la Ierusalim, lezechiel prorocea şi învăţa poporul evreu luat rob în Babilon. 


Prorociile lui leremia erau cunoscute în Babilon, iar ale lui lezechiel, la Ierusalim. 
Amândoi aceşti bărbaţi sfinţi proroceau într-un mod minunat: prorociile lor con- 
sunau între ele mergând în acelaşi sens, ambii prooroci fiind prigoniţi şi torturați de 
poporul cel necredincios al lui Israel. 


Sfântul lezechiel a avut vedenii înfricoşate şi nemaiauzite. La râul Chebar, leze- 
chiel a văzut cerurile deschizându-se şi un nor mare şi un val de foc, care răs- 
pândea în toate părţile raze strălucitoare; iar în mijlocul focului strălucea ca un 
metal în văpaie. Şi în mijloc am văzut ceva ca patru fiare, a căror înfăţişare se- 
măna cu chipul omenesc. [...] Toate patru aveau câte o faţă de om înainte, toate 
patru aveau câte o faţă de leu la dreapta, toate patru aveau câte o faţă de bou la 
Stânga şi toate patru mai aveau şi câte o faţă de vultur la spate (lezechiel 1: 4-5, 
10). Faţa de om arăta pe Domnul lisus Hristos întrupat în chip de om; faţa de leu 

arăta dumnezeirea Lui; faţa de bou arăta jertfa Lui, iar faţa de vultur arăta învierea 
şi înălţarea Lui. 


Intr-o altă vedenie Sfântul proroc lezechiel a văzut învierea morţilor. Prorocul a 
văzut o vale plină de oase uscate şi moarte, asupra cărora pogorând Duhul lui 
Dumnezeu, ele s-au trezit la viaţă şi s-au ridicat pe picioarele lor. 


El a mai văzut în duh şi cumplita distrugere a Ierusalimului, când mânia lui Dum- 
nezeu 1-a ucis pe toţi, în afară de aceia însemnați cu litera grecească Tau, care core- 
spunde literei noastre T şi care simbolizează Crucea. 


Răutatea evreilor nu I-a ocolit pe acest bărbat dumnezeiesc. Ei l-au urât pentru că 
le-a arătat hidoşenia caracterului lor şi păcatele lor şi de aceea I-au legat de cozile 


a doi cai care fugind, l-au sfâşiat în două. 


EI a fost îngropat în mormântul lui Sem, fiul lui Noe. 

Cântare de laudă la Sfântul proroc lezechiel 


Ezekiel preaching 


Prin a lui Dumnezeu voie, lezechiel vedenie a avut: 
Un câmp larg, nesfârşit plin de oase moarte de om. 


lezechiel de sus a auzit un glas: 

Fiul omului, vezi tu aceste oase? 

Ele odinioară au fost vii, oameni vii 

Ce pe pământ ca oaspeți ai Mei s-au bucurat; 
Eu bogat la masa mea lor le-am slujit, 

Dar puţini Mi-au mulțumit aşa cum se cuvine. 
Voieşti oare să învii aceste oase? 


Prorocul s-a spăimântat şi a rămas în uimire: 
„O, Doamne, Doamne, Tu singur ştii! 
De porunceşti, vii poți ca să le faci iară!" 


Apoi s-a pornit cutremur, huruit şi tunet, 

Și prorocul văzut-a minunea: cum oasele vii s-au făcut. 
Oasele s-au ridicat şi s-au unit, 

Fiecare la a lui încheietură; 

Crescut-au apoi pe ele vene, piele şi trup. 

Prorocul tremurând de spaimă martor minunii a fost, 
Și L-a Slăvit pe Domnul, cu tot trupul şi sufletul. 


Ale prorocului graiuri rostite în Duhul 
Domnul cel înviat le-a arătat aievea. 

Când Duhul va voi, morții vor învia, 

În trupuri duhovniceşti, transfigurate. 
Atunci credincioşii se vor veseli în Domnul, 
Și-mpărăţi-vor veşnic în Cerurile Lui. 

Sfântul Ezechiel, profet 


23 iulie (latin) 
21 iulie (bizantin) 


Unul din cei „patru profeţi majori”, Ezechiel era fiul preotului Buzi, care trebuie să 
fi fost preot din Ierusalim. Din introducerea cărții, aflăm că Ezechiel era unul din 
prizonierii evrei deportaţi împreună cu regele Ioiachin în Mesopotamia de Nabu- 
codonosor, regele Babiloniei - după prima cucerire a Ierusalimului, în 597 î.C. - 
care s-au stabilit de a lungul marilor canale de irigație. Ezechiel a trăit la Tel-Abib 
(în ebraică „Spice de grâu”, în babiloniană „Colina potopului”), pe marginea râului 
Kebar, un canal al Eufratului între Babilonia şi Nipur. În sânul comunităţii de 
exilați, Ezechiel a reuşit să-şi facă un loc de prestigiu, încât în casa lui se adunau 
bătrânii poporului pentru a-i asculta cuvântul (cf 8,1; 14,1; 20,1). 


Vocaţia profetului 


La cinci ani de la deportare, în 592, pe când Ezechiel trebuia să aibă circa 30 de 
ani, a primit chemarea de profet, într-o viziune impunătoare (1,4-28). Cele patru 
fiinţe pluriforme, fiecare cu patru aripi, aveau asemănare de om, leu, taur şi acvilă. 
În Biserica antică, au devenit simbolurile celor patru evanghelii. 


Dumnezeu i-a apărut lui Ezechiel ca să-l trimită ca profet la fui infideli ai lui 
Israel, „încăpăţânaţi şi cu inima împietrită” (2,4), care nu aveau să-l asculte, dar 
care trebuiau să recunoască cel puţin că „un profet este în mijlocul lor”. În viziune, 
Dumnezeu a pus cuvintele sale pe buzele lui Ezechiel, o experienţă pe care profetul 
a simţit-o în termeni foarte concreţi: trebuia să înghită un sul scris pe dinăuntru şi 
pe dinafară, cuprinzând lamentaţiuni, plânsete şi jale. Profetul l-a înghițit şi a 
devenit dulce ca mierea în gura sa (2,8-3,3). Dar pentru că fiu lui Israel, în 
încăpăţânarea lor, nu aveau să primească mesajul lui Dumnezeu, Dumnezeu însuşi 
a întărit fruntea lui Ezechiel făcând-o dură „ca diamantul, mai dură decât piatra”, 

ca să reziste la duşmănia lor. Numai în acest fel profetul era în măsură să combată 
prejudecățile lor răuvoitoare şi sentimentul lor de autosuficienţă. 


Păcatul - „pe propria răspundere” 


Ezechiel s-a dezlănţuit cu vigoare împotriva vechii idei de retribuție, potrivit căreia 
copiii ispăşesc vinovăţiile părinților (cf Ex 20,5), o convingere atât de răspândită 
încât a devenit proverb: „părinţii au mâncat aguridă şi fulor li s-au strepezit dinţi” 
(18,2). Ezechiel, în schimb, susține responsabilitatea personală: fiecare trebuie să 
ispăşească propria vinovăţie. Cauza deportării în robie nu este păcatul părinților, ci 
trebuie căutată în cei deportaţi. Cu toate acestea, Dumnezeu, cel viu prin excelenţă, 
nu vrea moartea păcătosului, ci să se întoarcă, să se căiască, şi să fie viu (18,23). 
Dar pentru că la mesajul său, compatrioţii lui deportați împreună cu el în Meso- 
potamia nu dădeau nici un semn de răspuns, incapabili să se deschidă la cuvântul 
lui Dumnezeu, Ezechiel s-a văzut constrâns să le vestească realităţi dureroase şi 
incomode. El a comparat rolul profetului cu cel al unei santinele (3,17; 33,7) 
chemată să dea alarma ori de câte ori sesiza păcate grave în rândul poporului: „fiți 
atenţi la pericolul, la pedeapsa lui Dumnezeu care planează asupra voastră”. Erau 
mulți în acel timp profeţii falşi care narcotizau conştiinţa poporului cu promisiuni 
înşelătoare şi fericire ieftină (12,22). 


Profetul acţiunilor simbolice 


Mai mult decât prin cuvinte, Ezechiel a prorocit căderea Ierusalimului prin acţiuni 
simbolice. Dintre acestea, un loc a parte îl ocupă una mai puţin cunoscută. Pe o 
tăbliță de lut a trasat profilul cetăţii Ierusalimului, a construit împrejur terase şi 
turnuri de asediu, şi el însuşi s-a aşezat în tabăra celor care asediau oraşul, pu- 
nându-se să zacă la pământ pe partea stângă timp de 390 de zile, corespondentul 
anilor de păcat ai Israelului, de la Solomon pînă la robia babilonică. Apoi, s-a 
întors pe partea dreaptă pentru alte 40 de zile, corespondent al anilor de pedeapsă a 
lui Iuda prin exil (4,1-8). 


În tot acest timp, profetul trebuia să mănânce pâine frământată cu materiale impure 
şi bălegar de vite, cu porții raționalizate, şi apa, tot la fel, în porție bine măsurată, 
după cum se întâmplă în condiţii de asediu (49-17). În timpul acestor acţiuni 
simbolice ciudate, Ezechiel suferea nu numai la nivel fizic, dar şi în suflet. Astfel, 
Dumnezeu i-a vestit că mireasa lui iubită, „bucuria ochilor săi” urma să-i fie luată 
de o moarte neaşteptată şi Ezechiel nu ar fi trebuit nici să plângă nici să poarte 


doliu, pentru a spune tuturor prin comportamentul său ieşit din comun că deportații 

din lerusalim nu ar mai fi avut nicio posibilitate de a-i plânge pe căzuţii lor (24,15- 
27). 


Nu sunt puţine gesturile şi comportamentele ciudate ale profeților lui Israel prezen- 
tate în Sfânta Scriptură, dar când le citim pe cele ale profetului Ezechiel, uneori 
apar deosebit de excentrice. 


Enigmatice apar însă viziunile lui despre templul din Ierusalim (8-11). Oraşul 
însuşi devenise o vie sălbatică, bună numai de aruncat în foc (15,1-8). Dumnezeu o 
luase cândva ca pe o nou născută abandonată în mizerie, purtând încă pe trup 
sângele naşterii, o nutrise cu iubirea lui pentru a o lua de mireasă când a crescut şi 
s-a făcut splendidă prin frumuseţea ei, dar ea, prin idolatrie, s-a redus la o pro- 
stituată disponibilă pentru oricine (cap. 16). Din destinul neruşinatei sale surori 
Israel, luda ar fi trebuit să înţeleagă unde duce nebunia comportamentului ei, în 
schimb, a făcut şi mai rău. De aceea, va trebui să bea paharul surorii Samaria, 
pocalul urâciunii şi al distrugerii (23,33). 


Mesajul lui Ezechiel a avut o confirmare înspăimântătoare când „a cincea zi a lunii 
a zecea, în anul al unsprezecelea al deportării” (586 î.C.), un fugar de la Ierusalim a 
adus ştirea teribilă: Cetatea a căzut! (33,21). 


Profetul, omul speranţei 


Din acest moment, profetului i s-a poruncit să vestească mesaje diametral opuse: 
acum trebuia să combată disperarea care se înstăpânea în rândul deportaților şi să 
trezească speranţa într-un viitor de mântuire, care avea să sosească cu aceeaşi 
siguranţă a nenorocirii îndurate. 


În a doua parte a activităţii sale profetice (586-571), Ezechiel proroceşte judecata 
divină asupra popoarelor păgâne limitrofe şi restaurarea regatului lui Israel: la con- 
damnarea popoarelor păgâne, urmează făgăduinţa mântuirii viitoare. Distrugerea 
Ierusalimului a răpus şi curajul de a mai trăi a deportaților, pînă atunci încă plini de 
încredere; acum, se simțeau ca morţi. 


Profetul, într-o viziune grandioasă, a văzut ca o câmpie nesfârşită plină de oase 
goale, asupra cărora Spiritul lui Dumnezeu a început să sufle, redându-le viaţa. 
Readucerea la viaţă a scheletelor şi deschiderea mormintelor vestea reînsuflețirea, 
eliberarea şi întoarcerea poporului în patrie. Lectura creştină a văzut în aceste 
imagini o referinţă la învierea din morţi prin puterea Duhului Sfânt. În legătură cu 
repatrierea, aşteptată cu certitudine, Ezechiel a dezvoltat o concepție vizionară a 

unei noi întocmiri a templului, a cetăţii sfinte şi a ţării (capitolele 40-48). Se poate 
vorbi astfel de eshatologie imanentă istoriei, întrucât de acum încolo, istoria va 
con-tinua în condiţii antropologice, religioase şi sociologice cu totul diferite. (...) 


Lectura posterităţii 


Ultima profeție a lui Ezechiel este din jurul anului 571 î.C., în care regele Nabuco- 
donosor, ca răsplată pentru efortul depus în calitate de instrument al judecății 
universale, primeşte făgăduinţa cuceririi Egiptului. Ezechiel a fost inelul de legă- 
tură între profetismul pre-exilic şi iudaismul post-exilic. În el se regăseşte preotul 
şi profetul, extaticul şi teologul, martorul lui Dumnezeu şi animatorul comunităţii. 
Prin proiectul său de constituție teocratică, a devenit pionierul reformei post- 
exilice, încât poate fi numit pe bună măsură „părintele iudaismului”. 


Pentru Sfinţii părinți ai Bisericii viziunea despre apele dulci care izvorau din partea 
dreaptă a templului, este profeția lui Hristos străpuns de suliță pe Cruce şi a Bise- 
ricii care din izvorul apelor dulci ale botezului dăruieşte oamenilor viaţa divină din 
belşug. 


Sursa: Marile figuri ale Vechiului Testament 


http://www.sfinticatolici.ro/ezechiel/ 

Sfântul Luca al Crimeei - Cum vor învia cei morţi la a doua venire a lui 
Hristos? 


Cum vor învia cei morţi la a doua venire a lui Hristos? Vor învia prin puterea lui 
Dumnezeu: prin voia Lui se vor deschide mormintele tuturor celor răposaţi din 
veac, marea se va învifora cumplit şi va scoate nenumăraţii morţi ascunşi în ea. 
Întreg pământul se va acoperi de oase omeneşti şi va începe lucrul vestit de 
Dumnezeu în vedenie Sfântului proroc lezechiel: Fost-a peste mine mâna Domnu- 
lui şi m-a scos Duhul Domnului, şi m-a pus în mijlocul unui câmp, şi acela era plin 
de oase de oameni; şi m-a purtat împrejurul lor, şi iată, erau multe foarte pe faţa 
câmpului, şi iată uscate foarte. Şi a zis către mine: „Fiul omului! Oare vor învia 
oasele acestea ?” 


(Sfântul Luca al Crimeei, La porțile Postului mare, Editura Biserica Ortodoxă, 
Bucureşti, 2004, p. 35) 

Ioan-Lucian Radu - Pacea Sfântului prooroc lezechiel 


lezechiel (al cărui nume înseamnă Dumnezeu întăreşte) a fost deportat în Babilon, 
împreună cu regele loiachim în anul 597 î.Hr., stabilindu-se în satul Tel Abib, pe 
malul râului Chebar. 


Contextul în care activează lezechiel ca profet este acela al exilului babilonian, 
perioadă de mari încercări pentru evrei. lezechiel este şi marele inspirat al 
viziunilor ample. Dintre ele, vrednice de amintit, pe lângă cea a viitorului Templu, 
sunt două: carul divin, înconjurat de mărire şi câmpul de oase uscate care prind 
carne şi viaţă, prefigurând învierea de la sfârşitul veacurilor. 


Profetul lezechiel vorbeşte, în contextul împărăției pe care Mesia o va întemeia pe 
pământ, despre un legământ, un legământ al păcii: Voi încheia cu ei un legământ al 
păcii, legământ veşnic voi avea cu ei, voi pune rânduiala la ei, îi voi înmulți şi voi 
aşeza în mijlocul lor lăcaşul meu de veci, fi-va locaşul meu la ei, şi voi fi 
Dumnezeul lor, iar ei vor fi poporul meu (lez. 37, 26-28). 


După  lezechiel, pacea va fi o caracteristică esențială împărăției mesianice, sub 
noul legământ. În mod indirect, pacea din lezechiel 37 semnifică întoarcerea din 
exil. Înseamnă eliberarea de opresiunea străină. Însă, mai exact este o eliberarea de 
problema perenă umană a păcatului, eliberare de sub stăpânirea străină a dia- 
volului, eliberare care aduce armonie între Dumnezeu şi oameni: Nu se vor mai 

pângări cu idolii lor, cu urâciunile lor şi cu toate păcatele lor. Îi voi izbăvi de 
toate fărădelegile pe care le-au săvârşit, îi voi curăța şi vor fi poporul Meu, iar Eu 
voi fi Dumnezeul lor. lar robul Meu David va fi rege peste ei şi păstorul lor al 
tuturor, şi ei se vor purta după cum cer poruncile Mele și legile Mele le vor păzi şi 
le vor împlini (ez. 37, 23-24). 


Caracteristica epocii mesianice va fi instaurarea unei fraternități între oameni, ca 
urmare a noului legământ, numit „Legământul păcii”. Spre deosebire de cel vechi 
care a fost provizoriu, Noul Legământ va avea o durată nelimitată. 


Tot în epoca mesianică, lăcaşul sfânt va fi plasat în mijlocul poporului, adică, va fi 
în văzul tuturor popoarelor, căci altare sfinte se vor ridica printre toţi, ca mărturie 
că Dumnezeul Noului Legământ, este Dumnezeul tuturor. 


Prin lăcaşul sfânt, plasat în mijlocul tuturor popoarelor, prezenţa lui Dumnezeu va 
fi cunoscută de asemenea tuturor, deoarece templul este simbolul prezenţei 
pacificatoare şi sacre a lui Dumnezeu. 


Pr. Athanasie Negoiţă observă că „Mesia va inaugura o Impărăție a păcii în care 
realitatea dominantă va fi iubirea, deci, indirect şi pacea, căci aceste două realităţi 
sunt inseparabile”. 


Aşadar, profetul lezechiel vestește, cu aproape 600 de ani înainte de venirea pe 
pământ a Mântuitorului Hristos, că împărăţia pe care Mesia o va întemeia va fi una 
caracterizată de o pace absolută, de o iubire desăvârșită între oameni. Această 
iubire, însă, nu poate exista atât timp cât ne lăsăm atrași în robia tiranică a dia- 
volului, care, aşa cum îi spune numele, provoacă separare, sciziune între noi. 


Atunci când oamenii se iubesc între ei, nu poate exista în inima lor vreun sentiment 
de răutate, ci totul este pace și armonie întru Duhul Sfânt. 

Sfântul prooroc lezechiel 


Sfântul prooroc lezechiel a trăit în secolul al XVI-lea î.Hr. S-a născut în orașul 
Sarira, din tribul lui Levi, a fost fiul preotului Buzi şi a devenit şi el preot la rândul 
său. lezechiel a fost dus în ţinutul Babilonului pe când avea douăzeci şi cinci de 
ani, împreună cu regele lehonia şi cu mulți alți evrei, pe timpul celei de-a doua 
invazii a lerusalimului, de către regele babilonian Nabucodonosor. 


Proorocul lezechiel a trăit în captivitate în apropierea râului Chebar. La vârsta de 
treizeci de ani el a avut o viziune cu viitorul poporului evreu şi al întregii omeniri. 
Proorocul a văzut un nor strălucitor şi limbi de foc ce ardeau continuu, răspândind 
raze strălucitoare, în mijlocul cărora strălucea un metal ca în văpaie Acesta a mai 
văzut de asemenea, făpturi ce aveau formă umană însă cu patru feţe. Fiecare avea 
în față chip de om, în dreapta chip de leu, în stânga de bou, iar în spate de vultur 
(z. 1,10). Lângă fiecare creatură era o roată de la pământ iar marginea ei era plină 
cu ochi. 


Deasupra capetelor părea că este o boltă cerească, strălucitoare ca de cristal. 
Deasupra ei se întrevedea un tron, ce părea că are strălucire de safir. Deasupra 
tronului era cineva în formă de om, iar în jurul Său era un curcubeu.( Iz. 1,4-28). 


Părinții Bisericeşti au explicat că figura umană de pe tronul de safir prefigurează 
Intruparea Fiului lui Dumnezeu din Fecioara Maria, Tronul cel viu al lui Dumne- 

zeu. Cele patru făpturi îi simbolizează pe Sfinții evangheliști: omul (Sfântul Ma- 
tei), leul (Sfântul Marcu), bourul (Sfântul Luca) iar vulturul (Sfântul loan); roţile 
cu ochi simbolizează împărţirea luminii cu toate naţiunile de pe pământ. Pe când a 
avut această viziune sfântul prooroc a căzut la pământ înspăimântat, dar vocea 
Domnului i-a poruncit să se ridice. Domnul 1-a spus că îl trimite să predice popo- 
rului lui Israel. Acesta reprezentând începutul slujirii lui lezechiel ca prooroc. 


Proorocul lezechiel a prevestit oamenilor din Israel, ţinuţi în captivitate în Babilon, 
că vor avea parte de multe necazuri pentru că nu și-au păstrat credința în 
Dumnezeu. Proorocul a prezis vremuri mai bune pentru cei de acelaşi neam şi a 
spus că vor pleca din Babilon, iar Templul din Ierusalim va fi restaurat. 


Există două elemente importante în viziunea proorocului: vederea Templului lui 
Dumnezeu, în plină glorie (Iz. 44,1-10); şi oasele din valea morții pe care Duhul lui 
Dumnezeu le readuce la viaţă (1z.37,1-14). Viziunea Templului a fost o prefigurare 
mistică a umanităţii eliberate de munca diavolului şi a construirii Bisericii lui 
Hristos prin actul răscumpărător al Fiului lui Dumnezeu, întrupat din Sfânta 
Fecioară Maria. Descrierea porții închise a sanctuarului prin care a intrat Domnul 
Dumnezeu  (Iz. 44. 2) este o prevestire a nașterii lui Hristos de către Maica 
Domnului, rămânând fecioară. Apariţia oaselor uscate prevesteşte învierea tuturor 
morților şi viaţa veşnică dată de Domnul nostru, lisus Hristos. 


Sfântul prooroc lezechiel a primit de la Dumnezeu şi darul de a face minuni. 
Acesta, precum proorocul Moise, a împărțit apele Chebarului pentru ca evreii să 
poată trece pe celălalt mal scăpând astfel de prigoana caldeilor. Într-o perioadă de 
foamete, proorocul i-a cerut Domnului hrană pentru cei înfometați. 


lezechiel a fost condamnat la moarte pentru că l-a acuzat pe unul dintre prinții 
evrei de idolatrie. Legat de cai sălbatici, trupul acestuia a fost sfâşiat. Trupul său a 
fost luat de evrei evlavioşi şi a fost îngropat pe Câmpul Maur, în mormântul lui 
Sim şi Arthaxad, strămoşii lui Avraam, din apropierea Bagdadului. 


Profeţiile lui lezechiel se găsesc în cartea numită după acelaşi nume și inclusă în 
canonul Vechiului Testament. 


Sfântul Dimitrie al Rostovului (28 octombrie şi 21 septembrie) explică credin- 
cioșilor următoarele idei din cartea lui lezechiel: dacă un om neprihănit ia calea 
păcatului va muri pentru aceasta, iar dreptatea sa nu va fi amintită. Dacă un păcătos 
se pocăieşte şi respectă poruncile Domnului, acela nu va muri. Păcatele săvârşite 


kkkhkkrhkhkhkhkkhhkkikhkkhkhkikhkikikyik 


e Xe Xe e e Xe Xe e e e Xe Xe e e e e 2 De De e e e e e e e Xe 2 e e e Xe eX 


kkkkhkkhkhkkhkhkikrhkhkhkhkhkhkhkihkhkihkyikhyik 


înainte nu vor fi aduse împotriva sa, pentru că acum a luat calea dreptăţii. (Iz. 3,20; 
18,21-24). 


Troparul proorocului, glasul al II-lea: Prăznuind pomenirea proorocului tău 
lezechiel, Doamne, printr-însul Te rugăm, mântuiește sufletele noastre. 


Condacul proorocului, glasul al IV-lea: Arătatu-te-ai proroc lui Dumnezeu, 
lezechiele minunate, şi mai înainte tuturor ai vestit întruparea Domnului, a 


Mielului și Ziditorului, Fiul lui Dumnezeu, Care S-a arătat în veci. 


(Traducerea şi adaptarea: Lucian Filip; sursa: johnsanidopoulos.com) 

Arhiereu Daniil Stoenescu - Prorocul biblic, străjer al casei Domnului 


00 A e 


e 

De la Moise la Sfântul Ilie şi de la Samuel la Sfântul loan Botezătorul, de la David 
la Maleahi, de la Isaia la Avacum, de la Elisei la Ioil, de la Ieremia la Agheu, de la 
lezechiel la Zaharia şi de la Iona din Ninive la Daniel din Babilon, lanţul de aur al 
sfinților prooroci, încorporând şi pe toţi ceilalți, cu nume sau fără de nume, zugră- 
veşte icoana proorocului biblic, preînchipuire a Proorocului celui mare sau a Proo- 
rocului proorocilor care este Mântuitorul lisus Hristos. 


Ales din pântecele mamei precum leremia, chemat din tinereţe precum Samuel, 
învrednicit de vedenia serafimilor din templu precum Isaia, cutremurat de desco- 
peririle carului heruvimilor precum lezechiel şi de revelația Celui Vechi de Zile 
precum Daniel, aşezat în turnul cel de veghe precum Avacum sau în coliba con- 
templaţiei de la Ninive precum lona şi răpit în carul cel de foc precum Ilie, proo- 
rocul biblic este cel care vede înainte, departe în zarea timpului, cele ce urmează să 
se întâmple, vestind voia şi planul lui Dumnezeu şi chemând cu trâmbiţa cuvân- 
tului poporul la pocăință şi la întoarcere pe calea Domnului. 


Proorocul este străjerul casei Domnului, duhovnicul şi sfătuitorul împăraţilor, apă- 
rătorul celor asupriți şi mustrătorul celor nedrepţi. Proorocul este călăuză şi sfeşnic, 
pildă, model şi exemplu, propovăduitor şi adeseori scriitor. Proorocul este cum- 

pănă între cer şi pământ, între legea Domnului şi fărădelegile oamenilor, între mila 
şi dreptatea lui Dumnezeu şi păcatele contemporanilor. 


Pogorând foc din cer peste Carmelul pământului, proorocul este la rândul lui stâlp 
de foc şi columnă în templul revelație. 


Tăiat cu fierăstrăul sau aruncat în mare şi în groapa cu lei, proorocul este strămutat 
de dincolo de lordan martor al Schimbării la Faţă, în carul de foc al Sfântului Ilie. 
"Mărturia lui lisus este duhul proorociei" (Apocalipsă 19, 10). 


Unic în Scriptură şi revelație şi scos din apa Nilului, legiuitorul poartă numele 
Moise. Crescut de fiica lui faraon, se învredniceşte de revelația rugului aprins din 
Sinai. După ce pedepseşte Egiptul cu zece plăgi, desparte Marea Roşie şi scoate 
poporul din robie după patru sute cincizeci de ani, dăruindu-i legea primită de la 
Dumnezeu pe muntele Sinai, după ce scoate apă din stâncă şi pogoară mană din 
cer. Legiuitorul face chivotul şi cortul sfânt, nimiceşte viţelul de aur şi închinarea 
la idoli, pedepseşte pe răzvrătiți şi ridică şarpele în pustie, scrie cartea legii şi lasă 
pe losua urmaş al său mai înainte de a contempla ţara Canaanului şi a se săvârşi pe 
muntele Nebo. Moise este legiuitorul lui Israel şi al omenirii prin cele zece po- 
runci. De aceea s-a învrednicit de a fi martor peste veacuri al Schimbării la Faţă. 


Necesitatea rădăcinilor existențiale, ființiale şi spirituale ale omului reiese şi din 
pilda Semănătorului în care ni se spune că sămânţa căzută în loc pietros "nu are ră- 
dăcină în sine" (Matei 13, 21), de aceea cei ce "n-au rădăcină în ei" (Marcu 4, 17; 
Luca 8, 13) nu "rodesc întru răbdare" (Luca 8, 15). 


Rădăcina sănătoasă şi roditoare a Sfântului Timotei a fost Sfântul apostol Pavel, 
bunica sa, Loida şi mama sa, Eunichi (II Timotei 1, 5). 


Rădăcina sfinţilor prooroci, apostoli şi evanghelişti a fost Hristos Cel aşteptat, În- 
trupat şi prea slăvit, iar pentru Petru va fi fost şi Iona, pentru loan va fi fost şi 
Zevedeu, pentru Sfântul loan Botezătorul va fi fost şi preotul Zaharia. 


Rădăcina lui Elisei va fi fost Sfântul Ile, iar rădăcina acestuia, carul de foc. Ră- 
dăcina lui Solomon a fost David, rădăcina lui David a fost Samuel, iar rădăcina lui 
Samuel a fost "candela lui Dumnezeu care nu se stinsese încă" (I Regi 3, 3). 


Rădăcina lui losua a fost Moise, iar rădăcina lui Moise, rugul aprins. Rădăcina lui 
Iosif a fost Iacob, rădăcina lui lacob a fost Isaac şi scara cerului, rădăcina lui Isaac 

a fost Avraam, iar rădăcina lui Avraam se identifică cu rădăcinile stejarului Mam- 
VrI. 


În sfârşit, rădăcina lui Noe este ramura de măslin şi lumina curcubeului, iar rădă- 
cina tuturor este "pomul vieţii” (Facere 2, 9; Apocalipsă 22, 2). 

Profeţia Sfântului lezechia 


În cele 48 de capitole ale profeţiei de faţă ni se prezintă o serie de vedenii şi 
prevestiri din descoperirile dumnezeieşti făcute acestui Sfânt. 


Între altele se arată chipul special al fiinţelor care slujesc la tronul lui Dumnezeu şi 
prin care se aplică pedepsele divine. Elementele acestei vedenii se regăsec sub 
formă asemănătoare în şi-n cartea Sfântului profet Daniel şi în Apocalipsă. 


Numele Sfântului profet lezechiel se traduce prin expresia „Dumnezeu întăreşte” 
sau „Domnul este tăria mea”. 


Din profeția Sfântului prooroc lezechiel se citeşte în următoarele prilejuri bine- 
cuvântate: 

Y Naşterea Maicii Domnului (8 sept. ), 

Y Acoperământul Maicii Domnului (1 oct.), 

Y Intrarea în Biserică a Maicii Domnului (21 oct.), 

Y Lunea cea mare - Ceasul al VI-lea, 

Y la Utrenia Prohodului Domnului, 

Y la Vecernia Duminicii Rusaliilor, 

Y la Adormirea Maicii Domnului (15 aug.). 

„Îngerescul glas strigăm ţie Preacurată: Bucură-te scaunul lui Dumnezeu, pe care 
Sfântul Iezechiel [i] a văzut pe Domnul, întru asemănarea omenească purtat de 
heruvimi. Cu care roagă-te pentru noi, Născătoare de Dumnezeu, să mântuiască 
sufletele noastre.” [ii] 


„Bucură-te uşa Împăratului Slavei, prin care a trecut Însuţi cel Preaânalt şi a lăsat- 
o iarăşi pecetluită, spre mântuirea sufletelor noastre!”|iui] 


„Stinsu-s-au zilele mele ca visul celui ce se deşteaptă. Pentru aceasta ca Sfântul 
lezechia lăcrimez pe patul meu, ca să mi se adauge anii vieţii. Dar care Isaie va să 
stea pentru tine, suflete, fără numai Dumnezeul tuturor."[1v] 


„Cetele îngerilor în multe feluri de chipuri văzându-le Sfântul lezechiel, mai 
înainte grăind, a propovăduit. Între care Serafimii cei cu câte şase aripi stau înainte 
şi heruvimii cei cu ochi mulți înconjurau, cu care împreună a văzut pe arhanghelii 
prea luminaţi pe Hristos prea înălţându-L întru toţi vecii.”[v] 


„Uşă lui Dumnezeu Preasfântă, scapă-mă din porţile iadului şi-mi arată calea 
pocăinţei, prin care să aflu uşa care duce la viaţă. Călăuzitoare a celor rătăciţi, 
păzeşte neamul oamenilor celor credincioşi şi mântuieşte sufletele noastre.”[vi] 


„Sfinte lezechiel, de Dumnezeu primite, asemănându-te lui Hristos, ai suferit 
osteneala datoriei celei străine, cumplit fiind certat. Ai scris mai înainte mântuirea 
şi izbăvirea lumii ce avea să fie prin Crucea cea cinstită. De aceasta având a ne 
împărtăşi noi toți, cei ce acum te lăudăm pe tine, te rugăm, de Dumnezeu 
arătătorule.”[vii] 


„Strălucindu-te cu Duhul cel dumnezeiesc, întruparea Cuvântului mai înainte o ai 
limpezit, cel ce eşti mare între dumnezeieştii prooroci, Sfinte lezechiele de 
Dumnezeu însuflate. Pentru aceasta ca pe un prooroc cu sfinţenie te fericim pe tine, 
şi prănuim astăzi pomenirea ta, împreună grăind ţie, înțelepte: Roagă-te lui Hristos 
Dumnezeu, să mântuiască sufletele noastre.”[ viii] 


„Alesule Sfinte Ilezechiel, cartea cea dată gurii tale din mâna Domnului, a îndulcit 
inima ta şi te-a săvârşit prooroc dumnezeiesc."[ix] 


„Uşă a Vieţii te-a arătat de demult Sfântul prooroc lezechiel, Fecioară curată, prin 
care singur Domnul întrupat a trecut şi te-a păstrat pe tine tot încuiată, precum 
Insuşi a ştiut Cel Preaînalt.” [x] 

„Te-a văzut pe tine, Fecioară, Sfântul lezechiel, dumnezeiască uşă luminoasă, prin 
care a trecut Domnul, încuiată păzind-o pe aceasta.”[xi] 


Explică şi Sfântul Nil Ascetul: „Prin „coapsele lor erau drepte şi picioarele lor erau 
înaripate” (lez. 1, 7), arată povârnirea voinţei şi sprinteneala firii lor spre cele 
inteligibile. Oamenilor le este destul de propriu să aibă coapsele înclinate. Uneori 
el se apleacă la trebuinţele trupeşti, alteori se îndreaptă spre îndeletnicirile mai 
înalte ale sufletului. 


Dar a urmări pururea pregătiri de plăceri este lucru necurat şi nepotrivit cu omul 
încercat în cunoştinţa rațională. Să băgăm de seamă că şi despre cel ce umblă pe 
patru picioare nu a spus simplu că e necurat, ci numai dacă umblă pururea pe patru 
picioare. Fiindcă le-a dat dreptul celor din trup să coboare uneori la trebuinţele 
trupului. 


Ionatan, luptând cu Naas amonitul, l-a biruit umblând pe patru picioare, fiindcă 
prin acestea el slujea numai trebuinţei firii. Căci trebuia ca cel ce lupta împotriva 
şarpelui ce se târa pe pântece — aşa se tălmăceşte Naas — să-şi ia pentru puţină 
vreme o înfăţişare asemănătoare lui, ca apoi, ridicându-se la altitudinea proprie, să- 
l răpună pe acela cu multă uşurinţă.” [xi] 


[i] Icoană de pe situl http://www.stnicholas-billings.org 

[ii] Mineiul pe Octombrie, Ziua Întâi, Utrenie, Ceasul al VI-lea 

[iii] Triod, Denia de Joi seara, Antifonul al XII-lea, Slavă... Şi acum... 

[iv] Triod, Vineri în Săptămâna 1 a Postului Mare, Utrenie, Cântarea a VII-a 
[v] Mineiul pe Noiembrie, Ziua a VIII-a, Cântarea a VIII-a a Canonului 

[vi] Octoihul Mare, Galsul al VII-lea, Duminică, Vecernia Mică, Stihoavnă 
[vii] Mineiul pe Iulie, Ziua a XXI-a, Vecernie, Stihiră la Doamne strigat-am... 
[viii] Idem, Utrenie, Sedealna proorocului 

[1x] dem, Cântarea a IV-a, Slavă... 

[x] Octoihul Mare, Glasul al VI-lea, Vineri, Cântarea a Ill-a a Canonului 
Născptoarei de Dumnezeu 

[xi] Idem, Şi acum... 

[xii] Nil Ascetul, în Biblia în Filocalie, op. cit., p. 247 

Actualitatea Sfântului prooroc lezechiel. Este despre noi... 


lată, mai jos, numai câteva frânturi din cartea proorocului lezechiel, prăznuit astăzi 
(21 iulie) prin care Domnul a plâns pierderea “iubitei” Sale, Israel, adică a Bisericii 
Sale, care, spălată de toată necurăţia, re-născută şi sădită în Dumnezeu Însuşi, îşi 
vinde frumuseţea (talanţii, harismele şi roadele primite) dăruită de Sus primului 
“trecător” întâlnit în cale. 

Sufletul nostru este această fecioară hărăzită Mirelui ceresc, devenită o desfrânată 
“care poartă în inima sa idolii săi” şi care, ajungând bogată, slăvită şi lăudată, uită 
cine a scos-o din necaz şi i-a acoperit goliciunea, uită cine a spălat-o, a hrănit-o, a 
înveşmântat-o şi a îngrijit-o atunci când, deznădăjduită şi neputincioasă, “se 
zbătea aruncată în sângele ei”. 


Noi suntem aceia care am uitat cine ne-a dăruit darurile acestea cu care acum ne 
fălim, care am uitat cine a făcut să ajungem la succesele de care am ajuns să ne 
îmbătăm, ca şi cum ar fi “ale noastre”. Noi suntem aceia care am deturnat către 
mândria şi slava noastră, către interesele şi către profitul nostru ceea ce primisem 
în dar de la Dumnezeu, pentru a le dărui la rândul nostru, iar nu pentru a le face 
trofee tâlhăreşti. Ne-am instalat confortabil - precum “nebunul” bogat din 
Evanghelie - peste comoara primită, ne-am desfătat singuri cu frumuseţea şi bo- 
găţia dăruite, ca şi cum toate ni se cuvin pe merit şi le vom şi păstra pe veci. Am 

uitat uşor preţul jertfei de sânge cu care s-au plătit aceste comori, am uitat uşor cât 
de greu am fost răscumpăraţi şi că “noi nu suntem ai noştri”. 


Am primit un nume şi am câştigat un renume de care ne-am folosit spre a curvi cu 
idolii noştri, spre a ne hrăni patimile eului nostru veşnic nesătul de putere, de 
plăcere şi/sau de glorie. Am uitat (aşa cum bine spunea cineva astăzi într-un 
comentariu) că “smerenia şi modestia |şi în general toate cele ale Duhului] nu fac 
casă bună cu publicitatea”.(Şi chiar dacă nu noi am făcut asta, am greşit fiindcă 1- 
am admirat şi ne-am dat în vânt după cei slăviţi ai acestei lumi, le-am construit 
statui idoleşti şi pentru că... am mers mereu numai “la pomul lăudat”, ignorând că, 
mai ales în vremurile noastre, “adevărații slujitori ai lui Hristos se vor ascunde de 
oameni” şi nicidecum nu vor căuta să iasă în faţă şi să-şi scoată în evidenţă 
meritele, ori să devină, “(mega)staruri”, “eroi”, “vedete”, fie şi în spaţiul 
duhovnicesc). 


Ne-am aruncat mărgăritarele cereşti la porcii acestor patimi, am “jertfit” (=irosit) 
cele sfinte pe altarul idolilor, viselor şi ambițiilor noastre, netrebnicind, astfel, 
lucrarea Duhului care trebuia să se facă prin noi, spre folosul semenilor. Şi, încă, 
deşi primim semne care ne cheamă la pocăință, care ne mustră aprig conştiinţa, le 
nesocotim şi ne ambiționăm să rămânem în minciună, ne îndârjim şi ne învârtoşăm 
şi mai tare, scrâşnind din dinţi împotriva oricui ar încerca să ne întoarcă din 
drumul pe care ni l-am croit singuri către prăpastie. Alţii, mereu alţii sunt ţapii 
ispăşitori, iar prietenul care ne trage de mânecă este luat drept duşman neîmpăcat, 
de care ne dorim să scăpăm cât mai grabnic. “Beţia” nebună a eului umflat, a 
succesului şi a bogăției ne poate împinge cerbicia până în pânzele negre ale 
inconştienței şi ale pierderii contactului cu realitatea, continuând să negăm cu 
violenţă orice realitate care ne răstoarnă idolii lăuntrici, care ne pune în discuţie 
prejudecățile şi comoditatea stării euforice sau căldicele cu care ne-am obişnuit. 


Să punem la inimă şi aceste cuvinte: “Vine vremea, vine ziua tulburării, iar nu a 
chiuiturilor de bucurie prin munţi“. 


Proorocul nu vorbeşte numai pentru Israel de atunci, ci şi pentru noi, noul Israel, 
cei ce ne afundăm tot mai mult în răutăţile noastre şi nu reuşim să ne trezim, să ne 
înfrângem inimile noastre împietrite. Au ajuns oare necurăția şi răutatea noastră 
atât de lipite de noi încât nimic nu le mai spăla? Să fi ajuns oare în acele timpuri 
văzute de lezechiel, în care Domnul ne vorbeşte aşa: “Să înțeleagă dar casa lui 
Israel în inima sa, căci ei cu toţii au ajuns străini de Mine, prin idolii lor. De 
aceea spune casei lui Israel: Aşa grăieşte Domnul Dumnezeu: Abateţi-vă şi vă 
întoarceţi de la idolii voştri şi de la toate urâciunile voastre întoarceţi-vă faţa“ ? 

Dar cât de actual şi de prezent, parcă printre noi este Proorocul, atunci când îl 
auzim mustrând cu durere: Vai de proorocii cei mincinoşi, care urmează duhul 
lor şi nu văd nimic! 


Proorocii tăi, Israele, sunt ca vulpile din ruine. La spărturile zidurilor nu se suie, 
nici nu apără cu zid casa lui Israel, ca să stea tare la luptă în ziua Domnului. 
Vedeniile lor sunt deşarte şi prevestirile lor mincinoase; ei zic: “Domnul a spus”, 
dar Domnul nu i-a trimis şi ei încredinţează că se va împlini cuvântul lor... Pentru 
că duc poporul Meu în rătăcire, spunând: “Pace”, atunci când nu e pace; şi pentru 
că atunci când el face zid, ei îl tencuiesc cu ipsos“. 


Câţi dintre păstorii noştri de azi nu sunt astfel de “prooroci mincinoşi” care, cum 
zicea cuviosul Paisie, “adorm lumea” şi “îi înfaşă pe fiii lor duhovniceşti ca pe 
nişte prunci, chipurile, ca să nu-i mâhnească“, liniştindu-i cu “pacea” mincinoasă a 
lumii, tocmai “atunci când nu e pace” şi odihnindu-le în mod fals conştiinţa cum că 
nimic grav sau îngrijorător nu se întâmplă, că nu ne aşteaptă decât vremuri bune, 
înfloritoare (sau măcar normale, obişnuite) şi că nici nu trebuie să facă nimic 


deosebit cu viaţa lor... 


Câţi nu închid ochii deliberat şi agresiv-panicat (şi tocmai ei vorbind ipocrit de 
“frică” celorlalți!) în faţa proorociilor tot mai limpezi şi mai numeroase a unui 
adevărat “nor de sfinţi” care strigă în deşert către noi, precum şi a semnelor vădite 
şi imposibil de tăgăduit din realitatea înconjurătoare, că urmează pentru noi (iar nu 
pentru alte generaţii) acele strâmtorări despre care s-a zis că “nu au mai fost pe 
pământ de la începutul lumii până acum” şi pentru care e nevoie de o pregătire 
duhovnicească deosebită, dar şi de mărturisire... În faţa evidenţelor, aceştia 
reacționează, psihologic, activându-şi “mecanismele de apărare a eului” prin 
negare (“Cu toate că a primit informaţiile ea nu le înregistrează în conştiinţă. A 
auzit, şi totuşi n-a auzit. A văzut şi totuşi n-a văzut. Persoana n-a fost capabilă să-şi 
asume adevărul. Cunoaşterea a produs o durere...) sau refugiindu-se, regresând în 
imaginar, în “wishful thinking”, în “autosugestia pozitivă” care îşi ia dorinţele 
drept realitate. 


Câţi nu încep să râdă în hohote, să te ia la băşcălii inteligente sau cel puţin, să te 
privească cu o condescendenţă “elitistă” atunci când li se vorbeşte — deşi în duh 
ortodox, iar nu sectar, despre sfârşitul lumii, despre planurile tot mai vădite ale 
conducătorilor lumii, despre perspectiva clară a unui “Big Brother” planetar sau 
despre tot ceea ce este stigmatizat astăzi prin eticheta “teoriile conspirației”? 

Câţi mai vor să audă astăzi toate adevărurile incomode şi dureroase mărturisite 
de Sfinţii Părinţi şi de enorma majoritate a Bătrânilor îmbunătăţiţi 
contemporani, fără să înceapă să le răstălmăcească şi să le relativizeze? Câţi, 
pur şi Simplu, mai cred cu adevărat astăzi şi câţi se mai străduiesc să mai 
trăiască în conformitate cu ceea ce ştiu, cu ceea ce au primit şi au crezut? 


Ce ne spune nouă conştiinţa? Să îl ascultăm pe Sfântul Prooroc lezechiel, şi poate 
vom auzi mai clar, cu ajutorul său, şi glasul conştiinţei noastre: ... 


(Continuarea la: “Tu te-ai încrezut în frumuseţea ta şi, folosindu-te de renumele 
tău, ai început să te desfrânezi ”) 


““Tu te-ai încrezut în frumuseţea ta şi folosindu-te de renumele tău, ai început 
să te desfrânezi” 


Ce ne spune nouă conştiinţa? Să îl ascultăm pe Sfântul prooroc lezechiel, şi poate 
vom auzi glasul conştiinţei: 


Xp XP XP e Xe XP XP e e Xe Xe XP e e e Xe XP e e e Xe Xe e e e Xe Xe Xe e e XX XX 
Xp Xe Xe e e Xe Xe e e e Xe Xe e e e e 2 e De e e e e e e e Xe 2 e e e Xe eX 


kkkhkkhkhkikhkkhkhkhkhhkhkhkhkhkhikhkyikyik 


De Te e e e e e e Ie de Ve e De e e De e Ve de e e De e Ie e e 


sf a a ie a a fi a fie a a i a ia a a i a ia a a fie i a die a a i a a a a ia ie 


Apoi Acela mi-a zis: “Fiul omului, scoală şi mergi la casa lui Israel şi le spune 
cuvintele Mele; Căci nu eşti trimis la un popor cu grai necunoscut şi cu limba 
neînţeleasă, ci către casa lui Israel; Nici la mai multe popoare cu grai 
necunoscut şi cu limba neînţeleasă, ale căror cuvinte nu le-ai pricepe. Şi chiar la 
unele ca acestea de te-aş trimite, ele tot te-ar asculta; Casa lui Israel însă nu va 
vrea să te asculte, pentru că nu vrea să Mă asculte pe Mine, că toată casa lui 
Israel are fruntea încruntată şi inima împietrită ”. 


Xe 3 ok 


Aşa grăieşte Domnul Dumnezeu: “Jată vine nenorocire peste nenorocire: 
Sfârşitul! A venit sfârşitul! E lângă tine! lată-l a sosit! A sosit nenorocire asupra 
ta, locuitor al ţării! Vine vremea, vine ziua tulburării, iar nu a chiuiturilor de 
bucurie prin munţi. lată vin acum îndată Să vărs asupra ta urgia Mea, mânia 
Mea să o potolesc asupra ta şi te voi judeca după căile tale şi după toate 
ticăloşiile tale te voi pedepsi. 


Ochiul Meu nu te va cruța, nici nu te va milui, ci îţi vor plăti după căile tale; 
ticăloşiile tale vor fi peste tine şi vei cunoaşte că Eu sunt Domnul Care loveşte. 
Iată ziua! Iat-o că vine! Rândul tău a venit! Vine urgia! Toiagul înfloreşte! 
Trufia se deschide, 


Şi se ridică silnicia ca să slujească de toiag pentru răutate; nimic nu va rămâne 
din ei, nici din bogăţiile lor, nici din petrecerile lor, nici din strălucirea lor! lar 
care vor fugi, vor scăpa şi vor fi prin munţi ca nişte porumbei rătăciţi. Toţi vor 
geme, fiecare pentru nelegiuirea sa. La toți le vor tremura mâinile, şi picioarele 
tuturor se vor muia ca apa. 


Atunci cu sac se vor îmbrăca şi groaza îi va cuprinde; toţi vor avea ruşinea pe 
feţe şi pe cap pleşuvia. Argintul şi-l vor arunca pe uliţe şi vor dispreţui aurul; 
argintul lor şi aurul lor nu-i vor putea scăpa în ziua urgiei Domnului; cu acestea 
ei nu vor putea Să-şi sature sufletele, nici să-şi umple pântecele lor, pentru că 
acestea au fost pricină a nelegiuirilor lor“. 

Şi i-a zis Domnul: “Treci prin mijlocul cetăţii, prin Ierusalim, şi însemnează cu 
semnul crucii (litera “tau” — + — care în alfabetul vechi grec avea forma unei 
cruci) pe frunte, pe oamenii care gem şi care plâng din cauza multor ticăloşii 
care se săvârşesc în mijlocul lui”. 

Aşa grăieşte Domnul Dumnezeu: “Vă voi aduna de prin popoare şi vă voi 
întoarce de prin ţările unde sunteţi risipiţi şi vă voi da pământul lui Israel. 
Atunci vor veni acolo şi vor depărta din el toate urâciunile şi toţi idolii. Şi le voi 
da aceeaşi inimă şi duh nou voi pune în ei; voi scoate din trupul lor inima cea de 
piatră şi le voi da inimă de carne, Ca să urmeze poruncile Mele şi legile să le 
păzească şi să le împlinească; vor fi poporul Meu, iar Eu le voi fi Dumnezeu. 
Celor a căror inimă este legată de idolii lor şi de urâciunile lor le voi cere 
socoteală de purtarea lor“, zice Domnul Dumnezeu. 


Xe > 


Fost-a cuvântul Domnului către mine şi mi-a zis: “Fiul omului, ce înseamnă 
zicătoarea care este la voi, în ţara lui Israel: “Zilele se prelungesc şi orice 
vedenie proorocească a pierit?” De aceea spune-le: Aşa grăieşte Domnul 
Dumnezeu: Nimici-voi această zicătoare şi o asemenea zicătoare nu se va mai 
auzi în ţara lui Israel. Spune-le însă că aproape este vremea şi toată vedenia 
proorocească se va împlini. Aşa grăieşte Domnul Dumnezeu: Vai de proorocii 
cei mincinoşi, care urmează duhul lor şi nu văd nimic! 


Proorocii tăi, Israele, sunt ca vulpile din ruine. La spărturile zidurilor nu se suie, 
nici nu apără cu zid casa lui Israel, ca să stea tare la luptă în ziua Domnului. 
Vedeniile lor sunt deşarte şi prevestirile lor mincinoase; ei zic: “Domnul a spus”, 
dar Domnul nu i-a trimis şi ei încredinţează că se va împlini cuvântul lor... 
Pentru că duc poporul Meu în rătăcire, spunând: “Pace”, atunci când nu e 
pace; şi pentru că atunci când el face zid, ei îl tencuiesc cu ipsos”. 


RX 


Şi a fost către mine cuvântul Domnului şi a zis: “Fiul omului, aceşti bărbaţi îşi 
poartă idolii în inimă şi îşi au ochii aţintiţi spre ceea ce i-a făcut să cadă în 
nedreptăţi. Pot Eu oare să le răspund? De aceea grăieşte cu ei şi le spune: Aşa 
grăieşte Domnul Dumnezeu: Dacă cineva din casa lui Israel, care poartă în 
inima Sa idolii săi şi îşi are privirile aţintite spre ceea ce l-a făcut să cadă în 
nedreptăţi, va veni să întrebe pe prooroc, oare aş putea Eu, Domnul, să-i dau 
răspuns, din cauza mulțimii idolilor lui? Să înţeleagă dar casa lui Israel în inima 
sa, căci ei cu toţii au ajuns străini de Mine, prin idolii lor. 


De aceea spune casei lui Israel: Aşa grăieşte Domnul Dumnezeu: Abateţi-vă şi 
vă întoarceţi de la idolii voştri şi de la toate urâciunile voastre întoarceţi-vă faţa. 

Că dacă cineva din casa lui Israel şi din Străinii care trăiesc în Israel s-a 
depărtat de la Mine, îngăduind idolii în inima sa şi aţintindu-şi ochii spre ceea ce 
l-a făcut să cadă în nedreptăţi, va veni la prooroc ca să Mă întrebe prin el, îi voi 
răspunde Eu oare?” 


Xe > 


“Atunci am trecut Eu pe lângă tine şi te-am văzut, şi iată aceea era vremea ta, 
vremea iubirii. Atunci mi-am întins Eu poala mantiei Mele peste tine şi am 
acoperit goliciunea ta, şi-am făcut un jurământ, am făcut un legământ cu tine, 
zice Domnul Dumnezeu şi tu ai fost a Mea. Apoi te-am spălat cu apă, am curăţit 
de pe tine sângele tău şi te-am uns cu untdelemn. Ți-am dat veşminte brodate, 
încălțăminte de piele fină, o legătură de vison pentru cap şi o mantie de mătase. 
Te-am gătit cu podoabe şi ţi-am pus brățări la mâini şi salbe la gât. Ți-am dat 
inel în nas şi cercei în urechi şi pe cap i-am pus o coroană minunată. 


Aşa ai fost împodobită cu aur şi cu argint şi îmbrăcămintea ta era de vison, de 
mătase şi de ţesături brodate; te-ai hrănit cu pâine din cea mai bună făină de 
grâu, cu miere şi untdelemn, şi erai foarte frumoasă şi ai ajuns la vrednicia de 
regină. Ai fost renumită printre neamuri pentru frumuseţea ta, pentru că ea era 
desăvârşită datorită strălucirii Mele cu care te-am îmbrăcat”, zice Domnul 
Dumnezeu. 


Dar tu te-ai încrezut în frumuseţea ta şi, folosindu-te de renumele tău, ai început 
Să te desfrânezi; şi-ai cheltuit desfrânarea ta cu tot trecătorul, dându-te pe tine 
lui. Ai luat din hainele tale, ca să-ţi faci locuri înalte în culori felurite, şi te-ai 
desfrânat acolo, cum niciodată nu s-a întâmplat şi nici nu va mai fi. Ai luat 
lucrurile tale de găteală, făcute din aurul Meu şi din argintul Meu, pe care i le- 
am dat Eu, şi ţi-ai făcut chipuri de bărbat şi te-ai desfrânat cu ele. Ai luat 
hainele tale cele brodate şi i-ai îmbrăcat pe ei cu ele; ai pus înaintea lor uleiul şi 
tămâia Mea. 


Şi pâinea Mea, pe care Eu ţi-o dădeam ţie; făină de grâu, uleiul şi mierea, pe 
care Eu ţi le dădeam ţie, tu le puneai înaintea lor spre miros de bună mireasmă; 


iată ce s-a întâmplat, zice Domnul Dumnezeu. 


Ai luat pe fiii tăi şi pe fiicele tale pe care Mi i-ai născut Mie şi i-ai adus lor jertfă 
spre mâncare. Dar puţin te-ai desfrânat tu oare? 


Ba tu şi pe fiii Mei i-ai junghiat şi i-ai dat lor, trecându-i prin foc. 

Pe lângă toate urâciunile şi desfrânările tale tu nu ţi-ai adus aminte de zilele 
tinereţii tale, când erai goală, cu totul goală, zbătându-te şi aruncată în sângele 
tău. 

După toate nelegiuirile tale, vai, vai de tine, zice Domnul Dumnezeu”. 


pXHMaHApuT 3unon 44 45 Archimandrite 


Profeţii Daniel, Isaia şi Ezechiel 


(Citiţi în continuare: Domnul cere oile din mâna păstorilor şi va veni să facă 
judecata între oi) 

Domnul cere oile din mâna păstorilor şi va veni să facă judecata între oi 


Continuăm cu partea a doua a extraselor din proorociile lui lezechiel, prăznuit 
astăzi (21 iulie). De această dată prezentăm întreg capitolul 34, în care Domnul 
mustră atât pe păstorii lui Israel, cât şi pe oile turmei Sale. 


Şi nu vedem oare, noi că mustrările rostite de Duhul Sfânt prin gura lui 
Iezechiel privesc, iarăşi, în duh, însăşi Biserica noastră şi pe noi înşine? 


Nu este dureros să vedem că mulţi dintre păstorii de astăzi nu mai îngrijesc turma, 
că „se păstoresc pe ei înşişi“, că rănile noastre nu mai sunt legate şi că cei slabi, de 
prea multe ori, nu mai găsesc nicăieri oameni disponibili să-i ajute, nu mai află, 
poate, nici măcar la “duhovnic” înţelegere, vindecare, ajutor şi întărire... exact ca 
în vremea lui lezechiel? De ce? Fie pentru că nu mai este timp, fie pentru că nu 
mai este răbdare, fie că nu mai este dragoste... Sau, în alte situaţii, când pot să 
existe acestea, lipsesc, uneori, discernământul, înţelepciunea şi credinţa dreaptă 
care să cârmuiască sufletele în direcţia sănătoasă, să le ferească de rătăcirile 
pierzătoare ale lumii sau ale înşelărilor “de-a dreapta”, să nu le lase să ajungă 
“mâncarea tuturor fiarelor câmpului”. 


Astfel, câţi nu cunoaştem cazuri de suflete culese de Dumnezeu din bezna lumii 

2) 
adunate cu greu “dintre tâlhari”, ridicate “aproape moarte” şi aduse în “staulul” 
Său, la “hanul” Său şi acolo smintite sau “ajutate” să cadă de către păstori 

nevrednici sau cel puţin, neatenți? Ce tragedie mai mare este decât să te pierzi 
tocmai în locul hărăzit mântuirii? Sau, cum spunea cineva, ce anti-minune mai 
groaznică, mai antihristică este — cum se întâmplă, din păcate, tot mai frecvent — să 
ajungi să transformi, tocmai în Biserică, un suflet bun într-unul rău, să strici inimi 
inocente şi să perverteşti conştiinţe curate, învățându-le prin ne-pilda ta sau 
legitimându-le, prin cuvântul tău sucit, chiar păcatul, minciuna, erezia, răutatea 
deghizate în “virtuţi” sau în normalitate “îngăduită”?! 

Apoi, nu a devenit deja “moneda curentă” în Biserică “stăpânirea cu asprime şi 
cruzime” de către păstori năimiți care în numele abuziv al “ascultării“, îşi permit 
să-i facă pe cei mai mici “o pradă de sfâşiat”, adică nişte sclavi ai intereselor sau 
capriciilor proprii, să-i prigonească şi să-i hărțuiască fără milă, să dispună de ei ca 
de nişte unelte fără suflet şi chip, subordonându-i nu voii lui Dumnezeu, ci voii lor 
pătimaşe şi chiar voii celui rău? 


Destui dintre păstorii noului Israel au uitat porunca Domnului şi au uitat de turma 
sa, au uitat de moştenirea pe care Domnul o iubeşte, au uitat de cel căzut între 
tâlhari, lăsat spre vindecare în han. lar cei care nu uită, sunt şi ei traşi în jos de 
starea generală de răceală a dragostei, de seceta cumplită a cuvântului, de 
neîncetatul potop al ispitelor de tot felul, tot mai demonice. 


Şi încă tot mai putem spune că totuşi mai avem păstori! Dar din ce în ce mai puţini, 
din ce în ce mai împuţinaţi... Dar pentru câtă vreme? Să preţuim pe păstorii care 
trăiesc încă printre noi, şi să ne cutremurăm, rugându-ne Domnului să ne trimită 
„ajutor la vreme potrivită“. 


Dar să luăm aminte şi la noi înşine, oile turmei. Domnul ne mustră pe noi, pentru 
că nu ne pasă de aproapele nostru. Nepăsarea, indolenţa, insensibilitatea față de cel 
slab cu adevărat, egoismul şi obtuzitatea, dorinţa de a fi „bine, în pace” (liniştiţi, 
senini, netulburaţi) cu preţul pierderii milei şi dragostei față de cel de lângă tine — 
care devine instrument, mijloc în atingerea unor scopuri egoiste, fie ele şi 
înveşmântate în deziderate nobile - sunt urâte în fața Domnului, cum arată El 
Insuşi. 


Căutăm să fim mulţumiţi şi satisfăcuţi, chiar şi în cele duhovniceşti, dar nu vedem 
că nu aceasta este calea mântuirii, mai ales în lucrurile duhovniceşti. Calea 
mântuirii este calea împreună pătimiriui, a punerii sufletului pentru celălalt. Dar mai 
avem noi inimă şi suflet să îl punem pentru celălalt sau le-am secătuit cu 
deşertăciunile noastre? 

Să căutăm şi acum răspuns în proorocirile Sfântul Prooroc lezechiel: Fost-a 
cuvântul Domnului către mine şi mi-a zis: “Fiul omului, prooroceşte împotriva 
păstorilor lui Israel, prooroceşte şi le spune: Aşa grăieşte Domnul Dumnezeu: 
Vai de păstorii lui Israel, care s-au păstorit pe ei înşişi! Păstorii nu trebuia ei 
oare să păstorească turma? Dar voi aţi mâncat grăsimea şi cu lâna v-aţi 
îmbrăcat; oile cele grase le-aţi junghiat, iar turma n-aţi păscut-o. Pe cele slabe 
nu le-aţi întărit; oaia bolnavă n-aţi lecuit-o şi pe cea ranita n-aţi legat-o; pe cea 
rătăcită n-aţi întors-o şi pe cea pierdută n-aţi căutat-o, ci le-aţi stăpânit cu 
asprime şi cruzime. De aceea rătăcesc oile Mele prin toţi munţii şi pe tot dealul 
înalt; împrăştiatu-s-au oile Mele peste toată faţa pământului şi nimeni nu 
îngrijeşte de ele şi nimeni nu le caută. 


De aceea, ascultați păstori, cuvântul Domnului: Precum este adevărat că Eu sunt 
viu, zice Domnul Dumnezeu, tot aşa este de adevărat că voi face dreptate; pentru 
că oile Mele au fost lăsate pradă şi fără păstor, oile Mele au ajuns mâncarea 
tuturor fiarelor câmpului, iar păstorii Mei n-au purtat grijă de oile Mele, ci 
păstorii s-au păscut pe ei înşişi şi oile Mele nu le-au păscut. 


De aceea ascultați, păstori, cuvântul Domnului. 


Aşa zice Domnul Dumnezeu: lată Eu vin la păstori; le voi cere înapoi oile Mele 
din mâna lor şi îi voi împiedica să nu mai pască oile Mele şi nu se vor mai paşte 
păstorii pe ei înşişi şi voi smulge oile Mele din gura lor şi ele nu vor mai fi 
pentru ei o pradă de sfâşiat. Căci aşa zice Domnul Dumnezeu: Iată, Eu Însumi 
voi purta grijă de oile Mele şi le voi cerceta. 


Cum cercetează păstorul turma Sa în ziua când se află în mijlocul turmei sale 
risipite, aşa voi cerceta şi Eu oile Mele şi le voi aduna din toate locurile, unde au 
fost ele risipite în ziua cea ceţoasă şi întunecată. 


Le voi face să iasă din mijlocul popoarelor, le voi aduna din diferite ţări şi le voi 
aduce în ţara lor şi le voi paşte prin munţii lui Israel, pe lângă cursurile de apă şi 


prin toate locurile de locuit ale ţării acesteia. 


Le voi paşte în păşune bună şi staulul va fi pe munţii cei înalţi ai lui Israel; acolo 
se vor odihni ele, în staul bun şi vor paşte în păşune grasă în munţii lui Israel. 


Eu voi paşte oile Mele şi Eu le voi odihni, zice Domnul Dumnezeu. 

Oaia pierdută şi rătăcită o voi întoarce la Staul, pe cea rănită o voi lega şi pe 
cea bolnavă o voi întări, iar pe cea grasă şi tare o voi păzi şi voi păstori cu 
dreptate. 


Iar despre voi, oile Mele, aşa zice Domnul Dumnezeu: /ază voi face judecata între 
oaie şi oaie, între berbec şi ţap. Oare nu vă ajunge că paşteţi în păşune bună, iar 
ce rămâne călcaţi cu picioarele voastre şi că beţi apă curată, iar pe cea care 
rămâne o tulburaţi cu picioarele voastre, Aşa că oile Mele sunt nevoite să se 
hrănească cu ceea ce este călcat de picioarele voastre şi să bea ceea ce este 
tulburat de picioarele voastre?” 


De aceea aşa le zice Domnul Dumnezeu: “Jată Eu Însumi voi face judecata între 
oaia grasă şi oaia slabă. Deoarece voi izbiţi cu umărul, cu şoldul şi cu coarnele 
voastre, împungeţi pe toate oile bolnăvicioase, până când le scoateţi afară, Eu 
voi veni Să scap oile Mele, ca să nu mai fie pradă şi voi judeca între oaie şi oaie. 


Voi pune peste ele un singur păstor, care le va paşte; voi pune pe robul Meu 
David; el le va paşte şi el va fi păstorul lor. lar Eu, Domnul, le voi fi Dumnezeu, 
iar robul Meu David va fi prinţ între ei. Eu, Domnul, am grăit acestea. Voi 
încheia cu acela legământul păcii şi voi depărta din ţară fiarele sălbatice, încât 
oile Mele să trăiască în siguranţă în pustiu şi Să doarmă în pădure. 

Voi dărui lor şi împrejurimilor muntelui Meu binecuvântare şi ploaie le voi 
trimite la vreme; ploi de binecuvântare vor fi acestea. Pomul din câmp îşi va da 
rodul său şi pământul îşi va da roadele sale şi oile Mele vor fi în siguranţă pe 
pământul lor şi vor şti că Eu sunt Domnul, când voi sfărâma cătuşele jugului lor 
şi le voi scăpa din mâinile celor ce le-au robit. 


Nu vor mai fi ele pradă popoarelor şi fiarele câmpului nu le vor mai sfâşia; ele 
vor trăi în siguranţă şi nimeni nu le va mai tulbura. Voi face acolo sădire vestită 
şi nu vor mai pieri de foame pe pământ, nici nu vor mai Suferi ocară de la 
popoare. 


Și vor şti că Eu, Domnul Dumnezeul lor, sunt cu ele, iar ele, casa lui Israel, sunt 
poporul Meu, zice Domnul Dumnezeu. Și voi, oile Mele, sunteţi turma pe care o 
pasc, iar Eu sunt Dumnezeul vostru, zice Domnul Dumnezeu. 

Sfântul Grigorie cel mare - Omilii la profetul Iezechiel 


SFÂNTUL 
GRIGORIE CEL MARE 


Traducere: Elena Sima, Ingrid Ileana Bauer 


https://edituradoxologia.ro/omilii-la-profetul-iezechiel 

Author's Conception 


of Throne Car 


in Ezekiel 1 
Ta Xa 

The Prophet Ezekiel - Picture from The Holy Scriptures, Old and New 
Testaments books collection published in 1885, Stuttgart-Germany. Drawings by 
Gustave Dore. 

Ezekiel "'Visits"' Jerusalem (Chapters 8-11) 


"Ezekiel's Vision - 'And They Shall Know That I Am The Lord'" 

„ Proroc ezechiel 

“sufletele noastre. 


Bucură-te, Sfinte prooroc lezechiel! 


